
INTRODUCERE 


Această carte relatează ce s-a întâmplat cu cel mai puternic 
aparat de securitate şi spionaj din lume, cunoscut până spre sfârşitul 
unilor 90 sub denumirea de KGB, când imperiul sovietic totalitar, 
care îl susținea, s-a prăbuşit. Cum supravieţuieşte o asemenea 
organizaţie într-o lume în care regulile jocului s-au schimbat 
dramatic? De ce, în fond, mai supravieţuieşte, dat fiind că războiul 
rece s-a încheiat şi Rusia a pornit pe calea transformărilor politice şi 
economice? Oare mai reprezintă încă organizaţia succesoare 
KGB-ului o ameninţare pentru interesele occidentale şi mai este un 
inamic al dezvoltării democraţiei în cadrul fostei Uniuni Sovietice? 

Relatarea face parte dintr-o poveste mai amplă despre sistemul 
politic post-sovietic în tranziție şi, deşi se referă la unul din elementele 
acestui sistem, scopul ei final este de a asigura o înțelegere mai 
profundă a politicii interne şi externe în fosta Uniune Sovietică. Atenţia 
sc concentrează asupra Federaţiei Ruse, apărută ca stat 
independent o dată cu dezmembrarea URSS, în decembrie 1991. 
Dar povestea despre cele petrecute cu KGB-ul implică, de asemenea, 
şi celelalte foste republici sovietice, ale căror servicii de securitate 
lăceaupartedin KGB şi care încă mai sunt strâns legate de Moscova. 

Fosta Uniune Sovietică a intrat în chinurile revoluției 
economice şi politice începând cu 1987, când Mihail Gorbaciov a 
inițiat programul numit perestroika. Observatorii occidentali au 
urmărit evenimentele îndeaproape, căci rezultatul lor va influența 
întreaga omenire pentru mult timp înainte. Totuşi, din multe puncte 
de vedere, procesul politic rus continuă să fie un puzzle. În pofida 
- sau poate chiar din cauza — volumului covârșitor de informaţii 
asupra evoluţiilor zilnice din Rusia, experții şi politologii occidentali 
au fost adesea luaţi prin surprindere de evenimente importante 
petrecute acolo, cum ar fi tentativa de lovitură de stat din august 
199], confruntarea violentă a lui Elțîn cu opoziția parlamentară în 
toamna lui 1993 şi invadarea Ceceniei în decembrie 1994. 

Semnificaţia unor asemenea evenimente pentru evoluția politică pe 
termen îndelungat a Rusiei nu este întotdeauna clară. 

Va fi necesar, probabil, un răgaz mai amplu, în beneficiul 
perspectivei istorice, pentru a înțelege în întregime aceste prefaceri 
ameţitoare din Rusia. Totuşi, putem afla multe despre procesul 
politic şi viitorul reformelor din Rusia urmărind cu atenţie destinul 
KGB-ului, care a jucat, întotdeauna, un rol cheie în politica sovietică. 
Puterea şi influența organizației care i-a succedat serveşte drept 
unitate de măsură a progresului reformei politice în Rusia. De 
asemenea, influenţa serviciilor de securitate ruse în celelalte foste 
republici sovietice care alcătuiesc în prezent Comunitatea Statelor 
Independente (CSI) ne dezvăluie multe despre evoluţia politică a 
fostei Uniuni Sovietice ca întreg. 

Evoluţia serviciilor de securitate ruse după prăbuşirea Uniunii 
Sovietice reflectă toate contradicţiile şi discontinuităţile care au 
caracterizat evoluția politică a Rusiei în timpul lui Boris Elțîn. Pe de 
o parte, reformele care au început în timpul lui Gorbaciov şi au fost 
continuate de Elțîn au avut un impact semnificativ asupra serviciilor 
de securitate, lipsindu-le de armele de constrângere. Astfel, ca rezultat 
al politicii de glasnost, securitatea nu mai poate impune tăcerea prin 
cenzură. Ilegalitățile şi abuzurile comise de aceasta sunt deschis 
criticate în presă. Au rămas în trecut zilele în care disidenții stânjenitori 
puteau fi înlăturați cu uşurinţă prin trimiterea lor în lagăre de muncă 
silnică sau internarea în spitale de psihiatrie, fără a da socoteală în 
faţa unei instanţe sau vreunui judecător. Serviciile de securitate nu 
mai dispun de resursele nelimitate care le stăteau la dispoziție în 
perioada sovietică. Acum trebuie să se preocupe şi de bugetele lor. 
Cum Occidentul nu mai reprezintă un inamic, spionii şi agenții ruşi 
din străinătate au fost nevoiți să-şi schimbe modul de acțiune. Crimele, 
sprijinirea terorismului şi răpirile nu se mai înscriu în arsenalul armelor 
folosite fără oprelişti împotriva guvernelor străine. 

Cu toate acestea, ar fi o greşeală să descriem organizația 
care i-a succedat KGB-ului ca pe o birocraţie neputincioasă, 
mărunţită, care nu mai reprezintă o ameninţare pentru reforma 
democrată din Rusia sau pentru guvernele occidentale. Schimbările 
politice şi economice din fosta Uniune Sovietică le-au adus nu numai 
Insuşi climatul politic a acţionat în favoarea unui serviciu de securitate 
putemic. Incepând cu puciul din 1991, care a creat premisele prăbuşirii 
Uniunii Sovietice, în Rusia a predominat o atmosferă de criză. O 
economie slabă şi instabilă, infracționahtatea ajunsă la proporții 

cpidemice, conflictele etnice şi mişcările separatiste au amenințat 
scrios viabilitatea statului rus, iar conducereapolitică a fost prinsă în 
lupte interne. Un asemenea mediu de instabilitate şi fărădelege îi 
lace pe oameni să tânjească după legea şi ordinea impuse cu 
severitate în trecut. 

Guvernul lui Elțîn, cu toate idealurile sale democratice afişate, 
nu a dorit să țină în frâu aparatul polițienesc şi de informații. 
Intr-adevăr, asemenea lui Gorbaciov în trecut, Elțîn a preferat să 
dobândească sprijinul serviciilor de securitate şi nu să li se opună. El 
nu a putut risca îndepărtarea acestui principal sprijin în faţa 
dificultăților ivite la adresa sa şi a guvemului său. S-a bazat pe organele 
de securitate în obținerea unor informaţii sigure — o funcție crucială 
pentru supravegherea celor ce se petreceau la periferia vieții politice 
şi printre oponenții politici. Iar trupele speciale de securitate, bine 
instruite şi mai sigure decât armata, au fost argumente valoroase în 
fața violenței şi tulburărilor. Un alt considerent important pentru Elțîn 
a fost acela că serviciile de securitate dețineau dosare bogate asupra 
tuturor membrilor conducerii politice. Judecând după materialele 
compromițătoare date publicității despre Gorbaciov, dosarele ar putea 
[i extrem de dăunătoare şi pentru Elțîn, proeminent birocrat comunist 
până în 1987. 

Ca rezultat al politicii lui Elțîn, noile servicii de securitate ale 
Rusiei au moștenit cea mai mare parte a personalului şi resurselor 
fostului KGB şi au continuat să se bucure de o influențăpolitică fără 
rival. Pentru mulți democrați ruşi, în special pentru cei implicați în 
mişcarea pentru drepturile omului, lipsa de dorință a lui Elțîn de a 
reforma serviciile de securitate a constituit o dezamăgire profundă. 
Un ziarist din Moscova se lamenta: „De ce preşedintele a rămas la 
jumătatea drumului, scoțând în afara legii PCUS, dar nu s-a atins de 
un monstru cel puţin la fel de primejdios — KGB-ul?“. 


MOȘTENIREA KGB-ULUI 


Nu este simplu să supui reformei un serviciu de securitate 
care, de-a lungul deceniilor, a fost atât de puternic şi şi-a întins 
tentaculele practic peste tot. KGB-ul a fost un component cheie al 
statului sovietic, din momentul creării lui de către Hrușciov, în 1954, 
pentru aînlocui serviciile secrete staliniste. Dispunând de mari resurse 
financiare şi tehnice, un personal activ care număra cel puţin 420.000 
de angajaţi (fără a pune la socoteală reţeaua amplă de informatori şi 

persoane cu legături întâmplătoare cu KGB-ul) şi imense dosare de 
arhivă cu cea mai sensibilă informație politică, KGB-ul a reprezentat 
un stat în stat. Valentin Koroliov, fost general KGB, nota; „In timpul 
perioadei de stagnare economică (epoca lui Brejnev), KGB-ul a atins 
asemenea proporții încât nimeni, cu excepţia unui cekist, (denumirea 
unui vechi securist de pe vremea când acest serviciu se numea 
CEKA)nu şi le putea imagina. În urmă cu câțiva ani au fost create noi 
direcții prin subdivizarea departamentelor din aparatul central al KGB“. 

Datorită politicii de deschidere inițiată de Gorbaciov şi 
continuată de Elțîn, foştii responsabili KGB şi de Partid au prezentat 
rapoarte asupra carierei lor în perioada sovietică, iar unele surse de 
arhivă despre activitatea KGB şi a conducerii de partid au devenit 
disponibile. Ca urmare, acum ştim cu mult mai multe despre 
KGB decât atunci când acesta exista. Şi totuşi, noile informaţii nu 
modifică percepţia generală a acestei instituţii ca fiind un bastion 
puternic al regimului sovietic. 

(dintre care cel mai infam a fost Vladimir Kriucikov, implicat în puciul 
eşuat din august 1991) şi câţiva adjuncţi. Direcţiile KGB aveau 
diferite responsabilități, de la suprimarea disidenților politici la paza 
graniţelor şi organizarea campaniilor de propagandă peste hotare. 
Spre deosebire de guvernul Statelor Unite — care are două agenții 
separate, FBI şi CIA, pentru contrainformaţii interne şi informaţii 
externe — sistemul sovietic a comasat aceste funcții în cadrul KGB. 
Această practică a oglindit bazele ideologice ale regimului care a 
estompat diferența dintre inamicul de peste hotare şi amenințările 
politice interne pe motiv că acestea erau mereu de inspirație străină. 

Tentaculele KGB s-au întins departe. Existau secții mari ale 
KGB în republicile nerusofone, care îşi dublau funcțiile la centrul din 
Moscova, şi aveau birouri ale KGB în fiecare raion, regiune şi oraş. 
Imperiul KGB se întindea şi peste Europa Răsăriteană, unde 
organizațiile poliției secrete, create de sovietici după cel de al doilea 
război mondial, au consolidat dominaţia Moscovei şi au efectuat 
operațiuni în numele KGB. 

Inalţii demnitari ai KGB aveau grade militare şi erau recrutați 
dintre „cei mai buni şi mai inteligenţi“ şi s-au deprins repede cu 
privilegiile acordate elitei societăţii sovietice. De asemenea, ei 
obişnuiau să acționeze fără a ţine seama de lege, dând socoteală 
numai în faţa conducerii Partidului Comunist. Surse recente au 
dezvăluit, de exemplu, că KGB a trimis în străinătate bani care au 
fost depozitați în conturi secrete pentru şefii de partid. Devenise o 

obișnuință pentru spionii KGB din străinătate să cumpere, din banii 
statului, „cadouri“ pentru superiorii lor din KGB şi Partid. 

Principalele funcții interne ale KGB erau spionarea cetățenilor 
sovietici prin intermediul unui vast aparat de supraveghere, pentru 
asigurarea loialități acestora față de regim şi suprimarea oricărei 
expresii de opoziție politică. KGB reprezenta ochii şi urechile 
conducerii de partid, obținând informaţii pentru Politbiuro (Biroul 
Politic) despre toate aspectele societăţii sovietice. KGB era atât de 
eficient în ţinerea sub control a disidenţei, că nu a trebuit să recurgă 
la teroarea răspândită de poliția politică stalinistă. Era suficient, 
adesea, să chemi un cetățean mai guraliv la biroul KGB pentru o 
„discuţie“ de atenţionare. 

In unele cazuri, KGB s-a folosit de asemenea „discuții“ pentru 
a convinge diferite persoane să devină informatori. Asemenea altor 
instituţii polițienești, KGB s-a sprijinit puternic pe o reţea largă de 
colaboratori, care îşi spionau colegii şi vecinii, după care raportau 
ofițerilor KGB. Întrucât dosarele KGB sunt încă închise, nu se 
cunoaşte cât de întinsă a fost rețeaua de informatori. Insă rapoarte 
neoficiale reflectă faptul că agenții şi informatorii erau omniprezenți 
în URSS la fel ca şi în celelalte țări ale Europei de Est. Într-un anumit 
sens, cu excepția unei mici minorități de disidenți, întreaga societate 
a colaborat cu KGB prin aderarea la regulile unui stat polițienesc 
tocmai pentru a evita neplăcerile. 

Beneficiind de accesul total la informații, KGB s-a situat în 
fruntea evenimentelor şi a fost astfel capabil să se adapteze mai 
bine decât oricare altă instituție sovietică la împrejurările 
schimbătoare. Această flexibilitate a permis KGB să reziste în fața 
schimbărilor dramatice pe care le-a provocat perestroika lui 
Gorbaciov şi să-şi mențină influența semnificativă asupra politicii 
până la tentativa de lovitură de stat. Chiar şi înainte de perestroika, 
conducerea KGB a recunoscut necesitatea înnoirii imaginii pentru a 
ţine pasul cu vremurile şi a încercat să evite tactica „mâinii de fier“ 
care îi conferea un renume prost. In perioada de sfârşit a anilor '70 
ŞI în anii '80, KGB a trecut de la coerciţie la manipulare, punând 
accentul în principal pe propagandă şi educarea politică a disidenților 
în locul arestărilor şi proceselor publice. KGB a încercat să-şi 
îndulcească imaginea — şi pe cea a conducerii sovietice — în 
străinătate prin campaniicomplexe de propagandă. 

Către sfârşitul perioadei sovietice, KGB a evoluat spre o 
instituție care părea a fi evident diferită de serviciile de securitate 
din vremurile anterioare —nu neapărat mai benignă, dar mai complexă. 

Acum era mai greu să-i reperezi pe ofițerii KGB, care nu mai erau 
simplii câini de pază ai regimului, ci reprezentau o clasă de oameni 
mai educată şi mai modernă decât cea a cetățeanului sovietic de 
rând. Ei promovau valorile democrației, susțineau reforma economică 
şi se plângeau cu voce tare de diferitele neajunsuri ale sistemului 
sovietic. Despre Occident se vorbea în termeni amicali. Responsabili 
KGB au intrat în politică, candidând în alegerile pentru parlamentele 
locale şi central, s-au implicat în activitatea societăților mixte. Şi-au 
exprimat sprijinul față de perestroika până când aceasta a depăşit 
limitele pe care erau ei dispuşi să le tolereze. 

Tentativa eşuată de lovitură de stat din august 1991, la a cărei 
orchestrare a contribuit şi KGB în dorința de a frâna reformele, a 
demonstrat superficialitatea noii imagini a KGB şi ipocrizia eforturilor 
de a se autoportretiza ca instituție progresistă. Cei care au dorit să 
creadă că KGB era de partea reformei s-au simțit trădați şi s-au 
alăturatcorului celor ce cereau dizolvarea definitivă a acestuia. KGB 
s-a desființat, însă, spre mâhnirea democraților, a fost reconstituit 
sub o altă denumire. 


DUPĂ KGB 


Anii 1991-1995 au văzut ieşirea de pe scena politică a câtorva 
politicieni ruşi importanți, printre care şi Gorbaciov. Structuri precum 
Partidul Comunist şi Uniunea Sovietică s-au destrămat. Chiar şi armata 
rusă este dezorganizată, demoralizată de reducerile de buget, corupție 
ŞI pierderea misiunii sale strategice. Serviciile de securitate, pe de 
altă parte, au supraviețuit, întrucât a fost o perioadă de luptă politică 
şi dezorganizare a vieții sociale, când conducătorii ruşi au depins, 
mai mult ca oricând, de capacitatea lor de a se servi de metodele 
poliţiei secrete. In fiecare criză politică ce s-a produs în Rusia de la 
începutul perestroilăi, serviciile de securitate au jucat roluri decisive. 

Iată unde se află paradoxul tranziției Rusiei spre democrație. 
S-au introdus reforme economice importante, mass-media a fost 
descătuşată, s-au creat partide politice, iar oamenii se bucură de o 
libertate de mişcare şi exprimare necunoscută în perioada sovietică. 
Şi cu toate acestea, serviciile de securitate continuă să joace un rol 
mult prea mare în sistemul politic, aşa cum au făcut-o şi în trecut. Ar 
fi în stare guvernarea rusă să renunţe la sprijinul acestor instituții 
fără a crea un vid de putere care să conducă spre haosul politic? Ar 
putea conducătorii politici ruşi să mențină ordinea şi stabilitatea fără 

arenunța complet la angajamentele lor privind protecția drepturilor 
individuale? Iată câteva dintre întrebările la care încearcă să răspundă 
această carte. 

Volumul începe cu prezentarea puciului din august 1991. Deşi 
alții au descris cu multe amănunte acest eveniment, propun propria 
mea interpretare a evoluţiilor care au condus la puci şi rolul pe care 
l-a jucat KGB, lucru esenţial pentru înțelegerea evoluției ulterioare a 
serviciilor de securitate şi a sistemului politic în general. Deşi versiunea 
inițială, larg acceptată a acestui eveniment, şi anume că un grup mic 
condus de KGB a încercat să pună mâna pe puterea lui Gorbaciov 
şi a eşuat din cauza rezistenţei curajoase a democraților, a fost 
discreditată de dovezi ulterioare care au demonstrat că s-a încercat 
să se muşamalizeze evenimentele în oarecare măsură. După cum 
argumentez în lucrare, eşecul societăţii ruse de a ajunge la un consens 
cu ceea ce s-a petrecut într-adevăr în august 1991 a zădărnicit 
procesul reformei politice. 

Colapsul puciului a avut un impact imediat asupra KGB, care 
a fost în scurt timp desființat şi înlocuit cu câteva instituții diferite ce 
îndeplinesc tot aceleaşi funcții. In Capitolul Doi este descrisă noua 
structură de securitate care a evoluat sub Elțîn şi diferitele legi pe 
care Elțîn le-a introdus pentru a susține prerogativele acestui aparat. 

Capitolele Doi şi Trei furnizează amănunte despre rolul 
serviciilor de securitate în luptele pentru putere şi crizele 
politice care au avut loc în cei doi ani şi jumătate după puci. Am 
acordat o atenţie deosebită acțiunilor aparatului de contrainformaţii 
în lupta împotriva încălcărilor legii comise de înalți funcționari, care 
s-a încheiat cu implicarea unora din cei mai apropiați asociaţi 
ai lui Elțîn. Capitolul Patru continuă serialul luptei împotriva 
infracționalității la nivel oficial, descriind noileprerogative acordate 
securității pentru a soluţiona această problemă şi crearea, la finele 
lui 1993, a Serviciului Federal de Contrainformaţii (FSK). Crearea 
acestuia coincide cu noul accent pus pe combaterea traficului 
clandestin de materiale nucleare şi suprimarea separatismului etnic, 
în special în recalcitranta republică Cecenia. 

In Capitolul Cinci revin la Serviciul de Informații Externe (FIS), 
succesor al Direcției Întâia Generală a KGB. Care sunt obiectivele 
Şi misiunea aparatului rus de informaţii externe acum, când războiul 
recea luat sfârşit? Spionarea Occidentului constituie încă o prioritatea 
importantă, după cum o demonstrează şi cazul lui Aldrich Ames. 
Insă FIS îşi canalizează o mare parte din efort către noile state 
independente ale fostei Uniuni Sovietice. FIS ajucatun rolcrucial în 

politica externă a Federaţiei Ruse, care nu a renunţat la obiectivul 
de a-şi păstra statutul de mare putere. Spre deosebire de Direcția 
Intâia Generală a KGB, FIS a trecut de la acţiunea de culegere a 
informaţiilor şi alte operaţiuni în străinătate, către formularea actuală 
a politicii pentru administraţia lui Elțîn. 

Capitolul Șase descrie situația de-a lungul granițelor rusești și 
rolul Serviciului de Grăniceri, anterior parte a KGB, în protejarea 
intereselor de securitate ale Rusiei. Aceasta este urmată de o discuție 
privind serviciile de securitate ale celorlalte țări din CSI şi eforturile 
Federaţiei Ruse pentru integrarea operațiunilor acestor servicii cu 
cele ale Rusiei. După cum argumentez, succesul eforturilor Rusiei 
sporeşte posibilitatea reconstituiri parțiale a imperiului KGB. 

Mă refer, după aceea, în Capitolul Șapte, la importanta 
problemă a drepturilor omului în Rusia şi celelalte state din CSI. Mai 
încalcă încă serviciile de securitate aceste drepturi? Ce legi au fost 
stabilite pentru a proteja indivizii de persecuția poliţiei? In câteva din 
țările CIS, guvernele au tergiversat instituirea restricţiilor legale asupra 
serviciului de securitate, în mare parte pentru că conducătorii lor 
politici sunt membri ai vechii gărzi, care a avut strânse legături cu 
KGB. Într-adevăr, Gheidar Aliev, preşedintele Azerbaidjanului, a 
fost în fruntea KGB al republicii timp de trei ani. lar Evgheni Marciuk, 
noul premier al Ucrainei, a fost ofiţer KGB de carieră. 

Strâns legată de aspectul privind drepturile omului este 
problema modului de a se ajunge la o împăcare cu trecutul, încă 
îngropat în arhive, în special în cele ale KGB. Arhivele, prezentate 
în Capitolul Opt, ocupă un loc central în procesul de reforme din 
Rusia. Fără a rezolva direct istoria represiunilor polițienești, societatea 
rusă nu va reuși să-şi soluţioneze problemele politice de astăzi. 
Arhivele KGB au constituit subiectul unor dezbateri 
intense deoarece conțin dosare politice hipersensibile, în special cele 
care se referă la abuzurile împotriva drepturilor omului comise de 
foşti ofițeri KGB şi la folosirea informatorilor. In plus, arhivele de 
informaţii externe deţin răspunsul la probleme-cheie din istoria 
războiului rece. Deşi arhivele KGB trebuiau să fie predate Comitetului 
de Stat al Arhivelor şi astfel să fie protejate de posibila dezvăluire a 
unor documente, nu s-a întâmplat aşa. Ele au rămas în custodia 
serviciilor de securitate, ai căror funcţionari au profitat de pe urma 
vânzării unor documente secrete Occidentului. 

In Capitolul Nouă expun o vedere de ansamblu asupra 
evenimentelor politice în care au fost implicate serviciile de securitate 
ruse începând cu anul 1995, când tendinţele autoritare din guvernare 

au ieşit la suprafață. În 1995, la patru ani după puciul din august, 
putem în sfârşit să discernem tendinţele politice pe termen îndelungat 
care trec dincolo de personalitatea unor conducători precum Elțîn. 

In cuvântul de încheiere, încerc să arunc o lumină în viitor 
printr-o scurtă trecere în revistă a ceea ce s-a petrecut cu serviciile 
de securitate din Europa de Est, unde oamenii s-au confruntat în 
mare parte cu moştenirea represiunilor poliţiei secrete şi au căutat 
să facă față problemelor de culpabilitate şi responsabilitate. Să fie 
situaţia Rusiei atât de diferită încât să nu poată urma niciodată calea 
altor state din Europa de Est şi să se elibereze paşnic de acest 
ultim vestigiu al totalitarismului, atotputernica poliţie secretă? Sau 
va urma în final calea acelor țări care au făcut cândva parte din 
imperiul rus? Viitorul Rusiei ca democraţie depinde în mare măsură 
«e răspunsul la aceste întrebări. Iar noi, cei din Occident, avem 
o miză imensă în succesul tranziției Rusiei către un stat democratic. 
Dar această tranziție s-ar putea să nu se producă rapid şi uşor, 
indiferent de rezultatul viitoarelor alegeri parlamentare şi prezidențiale. 
Serviciile de securitate ale Rusiei, reorganizate, dar încă puternice, 
au menirea să ne aducă mereu aminte că viitorul curs politic al Rusiei 
este extrem de nesigur. 


Succesiunea ameţitoare de schimbări ale denumirilor serviciilor 
de securitate şi reorganizarea acestora sub Elțîn au creat imense 
dificultăţi în scrierea acestei cărți. Nu am dorit să soluționez problema, 
așa cum au procedat alți scriitori, prin simpla referire la noile servicii 
de securitate ca fiind tot KGB. Nu numai că ar fi incorect, dar ar 
crea şi falsa impresie că suprema conducere a Rusiei urmăreşte 
aceleaşi scopuri ca şi în trecut. Am optat pentru folosirea corectă a 
terminologiei pentru noile instituții, dar pentrua evita obosirea cititorului 
cu denumiri nefamiliare, folosesc adesea termenul generic de „servicii 
de securitate“. Tabelul 2 din Capitolul Unu ar trebui să fie de ajutor 
în cazul vreunei confuzii. 

Cititorul va observa că în unele cazuri folosesc abrevieri din 
traducerea în limba engleză a denumirii unei organizației şi nu cea 
din rusă. Aceasta se datorează faptului că unele denumiri în limba 
rusă sunt atât de nefamiliare, încât cititorului ar putea să-i fie greu 
să-şi amintească de unde provine o abreviere. Astfel, folosesc 
FIS pentru Serviciul de Informaţii Externe în loc de „SVR“ 
prescurtarea din rusă (Slujba Vneşnei Razvedki). Insă, în acelaşi 
timp, folosesc „MB“ (Ministerstvo Bezopasnosti), în locul 
„MS“ pentru Ministerul Securităţii, aşa cum termenul de KGB 

(Komitet Gosudarstvennoi Bezopasnosti) a fost întotdeauna folosit 
în loc de CSS pentru Comitetul Securității Statului. 

Ca surse de informare m-am bazat, în special, pe mass-media 
rusă. Glasnosti-ul a impulsionat înflorirea unei prese ruse care nu 
numai că prezintă evenimente politice zilnice, dar oferă analize 
profunde, vii şi pertinente. Am folosit, de asemenea, multe din 
interviurile luate la Moscova în anii 1994-1995, memoriile scrise ale 
unor politicieni ruşi şi foşti responsabili KGB, precum şi cărți, periodice 
Şi ziare occidental 

CAPITOLUL UNU 
KGB ŞI MITUL PUCIULUIDIN AUGUST 


Oamenii îşi fac propria istorie, dar nu o fac precum 
ar dori-o; nu o fac în împrejurările alese de ei mi ci în 
împrejurări întalnite, oferite şi transmise direct din trecut. 


Karl Marx 


Rusia a avut întotdeauna înclinație către miturile istorice. Luaţi, 
«le exemplu, credința larg răspândită în secolul al XIX-lea că țăranii 
crau adevărații purtători ai socialismului sau descrierea lui Lenin ca 
find o divinitate şi a Partidului Comunist ca fiind infailibil. Sau să ne 
referim la cel mai bizar mit dintre toate, acela al „marelui lider“ Iosif 
Stalin. În unele cazuri a fost nevoie de mult timp pentru risipirea 
miturilor. Prezentarea oficială a adevăratului tablou al crimelor comise 
de Stalin şi critica publică a lui Lenin, de exemplu, nu s-au produs 
până spre finele anilor "80. În schimb, mitul eşecului tentativei de 
lovitură de stat din august 1991, prezentat ca o victorie a voinței 
democratice a poporului rus, s-a stins doar după câțiva ani. 

Puciul eşuat a reprezentat un ultim efort al subordonaților 
intransigenți ai lui Gorbaciov de a stăvili cursul reformelor din țară, 
considerate o amenințare pentru stabilitatea politică şi pentru 
intereselor lor proprii de conducători de partid şi de stat. Ei doreau, 
în special, să împiedice semnarea iminentă a aşa-numitului Tratat 
Unional, care ar fi redus considerabil prerogativele guvernului 
central sovietic față de republici. În dimineaţa zilei de 19 august 
1991, şeful KBG, Vladimir Kriucikov, împreună cu alți şapte membri 
conservatori ai guvernului, printre care ministrul apărării, Dmitri lazov, 
şi ministrul de interne, Boris Pugo, au anunţat că Gorbaciov, care îşi 
petrecea vacanţa în Crimea, s-a îmbolnăvit. Din cauza neputinței 
sale, au afirmat aceştia, a fost format un Comitet de Stat pentru 
Stare Excepţională (SCSE) în frunte cu vicepreşedintele Ghennadi 
lanaev pentru a conduce țara. Încercarea acestora de a institui stare 

excepţională şi de a impune legea marţială s-a soldat cu un eşec 
răsunător şi în decurs de 72 de ore cei mai mulți pucişti au fost 
arestați. Puciul, care a ţinut omenirea cu răsuflarea tăiată 
timp de câteva zile, a avutun impact important asupra evoluţiilor 
ulterioare, dând impuls destrămării Uniunii Sovietice şi contribuind 
mult la apariţia instituțiilor succesoare ale KGB. Insă, revăzute 
acum, evenimentele din august 1991 apar mult diferite de ceea ce 
păreau a fi la vremea respectivă. 

O parte din atracţia pe care o exercită istoria puciului se 
datorează faptului că forțele binelui şi răului păreau a se confrunta 
direct şi pe față. De asemenea, puciul a avut un final cu happy end, 
sau aşa părea a fi, în care eroul Boris Elțîn stă victorios pe un tanc, 
iar răii, complotiştii KGB care au încercat să smulgă puterea, sunt 
trimişi în închisoare. Dar linia de demarcaţie dintre bine şi rău, 
reformatori şi intransigenti, victorioși şi înfrânți, care părea atât de 
evidentă în august 1991, s-a estompat de atunci. 

Până în august 1994, toți cei paisprezece complotiști, cu 
excepția unuia singur, au fost amnistiaţi, şi doi dintre cei amnistiaţi, 
Vasili Starodubţev şi Anatoli Lukianov, au ajuns membri ai 
Parlamentului rus. Singurul inculpatul rămas în detenție, generalul 
de armată Valentin Varennikov, a respins amnistierea şi a insistat 
asuprajudecării sale în instanță. După un proces puternic mediatizat, 
el a fost absolvit de toate acuzațiile. Intre timp, aliaţii lui Elțîn din 
august 1991, Aleksandr Ruţkoi şi Ruslan Hasbulatov, care l-au ajutat 
să apere Casa Albă din Moscova, au devenit duşmanii lui cei mai 
înverşunaţi, ajungând chiar la închisoare pentru scurt timp după 
confruntarea pe care au avut-o cu Elțîn în octombrie 1993. In ceea 
ce priveşte KGB, acuzat de punerea la cale a conspirației care a 
dus la puci, acesta a supravieţuit revoltei şi îşi desfăşoară în continuare 
activitatea sub o altă denumire. 

O sută cincizeci de volume de înregistrări ale interogatoriilor 
şi anchetelor, zile întregi de mărturii în instanță și numeroase rapoarte 
ale martorilor oculari apărute în presă au condus către concluzia 
inevitabilă că lucrurile nu stăteau chiar aşa cum păreau a fi în august 
1991. Nu numai că acuzaţiile de trădare împotriva celor paisprezece 
bărbaţi au fost eficient combătute, dar revendicările lui Gorbaciov 
că ar fi fost o victimă inocentă a puciului şi-au pierdut credibilitatea 
şi chiar roluljucat de Elțîn, ca apărător curajos al sediului Președinției 
Federaţiei Ruse în timpul crizei din august, a început să pară îndoielnic. 

Deloc surprinzător, şi opinia generală privind tentativa de 
lovitură de stat s-a schimbat. Un sondaj de opinie, efectuat cu ocazia 

împlinirii a trei ani de la puci, indică faptul că numai o mică parte a 
moscoviţilor şi-a exprimat părerea favorabilă despre urmările 
acestuia. Mai puţin de un sfert dintre cei intervievaţi apreciază 
schimbările produse după puci în termeni pozitivi, iar aproape o treime 
au afirmat că ar dori să revină la starea de lucruri de dinainte de 
1991. Circa 50 la sută au declarat că părerea lor despre evenimentele 
din august 1991 se schimbase în ultimii trei ani. 

De fapt, mulți ruşi au fost de partea complotiştilor, întrucât 
aprobau motivaţia acestora privind încercarea de a împiedica 
dezmembrarea Uniunii Sovietice. După ce euforia inițială generată 
de înfrângerea puciului a dispărut şi oamenii au început să se 
confrunte cu realitățile unui imperiu sovietic destrămat, vraja s-a 
rupt. În decurs de câțiva ani, însăşi administraţia lui Elțîn făcea 
presiuni, cu succese considerabile, pentru reintegrarea fostelor 
republici sovietice (exceptând cele trei state baltice). 

După cum a reieşit, criza din august 1991 nu a reprezentat 
punctul revoluţionar de cotitură aşa cum fusese prezentată. O dată 
cu prăbuşirea puciului, nu s-a produs şi o ruptură decisivă de vechiul 
sistem sovietic. Sistemul începuse să dea semne de dezmembrare 
mai dinainte şi, după cum vor arăta evenimentele ulterioare, urma să 
fie complet distrus. Care a fost, atunci, semnificația puciului din 
august? Pentru a răspunde acestor întrebări, trebuie să privim rolul 
jucătorului-cheie din conspirație, KGB, şi să examinăm relaţia sa 
complexă cu conducerea politică atât înainte cât şi după august 1991. 


GORBACIOV ŞI KGB 


KGB-ul a reprezentat pentru preşedintele sovietic Mihail 
Gorbaciov una din dificultățile politice cele mai mari atunci când a 
pornit pe calea programului său de reformă economică şi politică în 
1987. Oricât de democrate erau intențiile sale, Gorbaciov ştia că nu 
poate risca să se confrunte direct cu KGB. Aşa că a menținut o 
situație strâns echilibrată din 1987 până la mijlocul lui 1991, o situație 
care adesea a dus la politici contradictorii. Pe de o parte, el a introdus 
glasnost, libertatea de exprimare fără precedent în Uniunea Sovietică, 
a iniţiat sisteme electorale semidemocratice pentru parlament, a 
permis apariția unui sistem pluripartitist de facto şi a pornit pe calea 
unei politiciexterne dramatic de nouă, cureevaluareatotală a relațiilor 
Rusiei cu Europa de Vest şi de Est. Noua gândire a lui Gorbaciov a 
pus capăt antioccidentalismului militant ce a justificat accelerarea 

cursei înarmărilor timp de patruzeci de ani. Tot aceasta a creat şi 
cadrul ce a permis dărâmarea Zidului Berlinului şi prăbuşirea 
comunismului în Europa de Est. 

Politica reformatoare era extrem de amenințătoare pentru 
KGB, care se bazase pe cenzura strictă, pe un sistem politic închis, 
o reţea extinsă de spionaj în Europa de Est şi o politică externă 
antioccidentală virulentă pentru a-şi menţine puterea şi influența. 
Dar Gorbaciov a contrabalansat aceste schimbări cu alte măsuri 
care au reconsolidat KGB. El l-a numit pe Vladimir Kriucikov, un 
vechi profesionist KGB, în fruntea organizației în septembrie 1988 
şi l-a făcut consilier principal, nu i-a concediat pe membri vechii 
gărzi a KGB de la conducerea organizaţiei şi nu a supus KGB 
controalelor legale. El a autorizat KGB ca, alături de poliția obişnuită 
şi armată, să folosească forța în combaterea tulburărilor naționaliste 
în locuri precum Georgia, unde trupele ruse au ucis douăzeci şi nouă 
de civili întimpul faimosului „masacru de la Tbilisi“ din aprilie 1989. 

Duplicitatea lui Gorbaciov față de KGB a fost determinată 
de două probleme fundamentale. În primul rând, reformarea 
sistemului socialist pe care Gorbaciov a început-o cu perestroika 
i-a scăpat rapid de sub control, sistemul fiind mai degrabă subminat 
decât reformat. In al doilea rând, Gorbaciov nu era suficient de 
puternic politic pentru a putea struni KGB-ul chiar dacă ar fi vrut. 
Către sfârşitul anului 1990 el a suferit un declin serios în popularitate 
şi autoritate politică. Tulburările etnice crescânde, o criză economică 
tot mai profundă, cererea de independenţă a republicilor baltice şi 
opoziţia din interiorul conducerii sale îi erodau puterea. Gorbaciov 
nu a putut să-şi asume riscul de a intra în conflict cu KGB-ul prin 
cedarea la apelurile democratice privind reformarea acestei 
organizaţii, întrucât avea nevoie de forța ei coercitivă ca de un 
bastion pentru conducerea sa. lată o problemă cu care urma să se 
confrunte şi succesorul lui Gorbaciov, Boris Elțîn. 

In ceea ce priveşte conducerea KGB, Kriucikov şi adjuncţii 
săi declarau public că sunt susținători ardenţi ai reformelor lui 
Gorbaciov. Kriucikov, care fusese sub Iuri Andropov şef al Direcției 
Intâia Generală a KGB (spionaj extern), în postura de nou şefal 
KGB părea un om calm şi o personalitate deosebit de complexă în 
primele sale interviuri în presă, susținând necesitatea unei restructurări 
complete a politicii externe sovietice. EI a salutat şi crearea unei 
comisii parlamentare pentru corttrolul KGB-ului şi a subliniat 
importanţa reabilitării victimelor staliniste. Pe baza declaraţiilor lui 
publice (Kriucikov a acordat nu mai puţin de optsprezece interviuri 

în presă în timpul primilor doi ani în funcția de şef al KGB) şi a 
asocierii sale cu liberalul Andropov, unii analişti occidentali au 
considerat că numirea lui Kriucikov era un semn pozitiv pentru 
perestroika. 

Incercând să promoveze o imagine nouă pentru KGB şi să 
convingă lumea că organizația lor se autoreformează drastic, 
responsabilii KGB îşi rețineau cu greu neliniştea legată de perestroika, 
în special la mijlocul anilor '90. Şi aveau motive reale să fie nervoși. 
Căci omologii lor din Europa de Est, unde comunismul se prăbuşise 
deja, şi-au pierdut slujbele peste noapte şi unii chiar se confruntau cu 
urmărirea penală. In republicile nerusofone, grupări naționaliste, care 
vedeau în KGB ultimul simbol al dominației ruse, îl amenințau cu 
utilizarea forței, în unele cazuri chiar luând cu asalt sediile acestuia. 
Apăruse, de asemenea, fenomenul crescând de a-şi da drumul la 
pură, făcând tot felul de dezvăluiri, practicat de către funcționari 
KGB dați afară din serviciu. Ca rezultat al acestui glasnost, critica 
a devenit extrem de sonoră, dezvăluind presei istorii şocante despre 
disprețul arogant al KGB față de justiţie. O asemenea privire 
scrutătoare a opiniei publice era insuportabilă pentru o organizație 
plină de secrete precum KGB-ul. 

Deşi responsabilii KGB-ului au ripostat prin crearea unui 
centru pentru relații publice (care a sponsorizat chiar un concurs de 
frumuseţe, „Miss KGB“), ei se simțeau frustrați şi alarmaţi. In martie 
1990, un grup de funcționari KGB de la sediul din Moscova a făcut 
apel la Sovietul Suprem al URSS (parlamentul) cerând deputaților 
să pună capăt infracțiunilor şi instabilității crescânde din țară prin 
adoptarea de legi care să întărească puterea KGB. Kriucikov şi 
adjuncții săi au început să se plângă în gura mare despre aspiraţiile 
naționaliste în rândul nerusofonilor din Uniunea Sovietică, precum şi 
de pericolele unei economii de piață libere. In discursul rostit cu 
ocazia Congresului al XXVIII-lea al PCUS în iulie 1990, Kriucikov 
a avertizat că va fi „o greşeală nimicitoare să arunci ţara în braţele 
forțelorbrutale ale economiei de piață“. 

Gorbaciov a răspuns apelurilor KGB prin extinderea 
prerogativelor poliției pentru a asigura ordinea publică şi pentru 
combaterea infracțiunilor economice şi tulburărilor etnice. El şi-a 
sporitpropria autoritate convingând Congresul Deputaţilor Poporului 
să adopte o nouă „Lege asupra stării excepționale“ în martie 1990. 
Legea stabilea baza constituțională care dădea dreptul președintelui 
URSS de a concentra în mâna sa puteri extraordinare. Ulterior, 
Gorbaciov şi-a exprimat sprijinul față de o nouă „Lege a KGB“, 

ratificată de Sovietul Suprem în mai 1991 şi a acordat largi 
prerogative KGB. Avertismentele asupra consecinţelor teribile ale 
tulburărilor etnice şi declinul respectului față de lege şi ordine au 
atins evident o coardă sensibilă în Gorbaciov şi consilierii săi. Ei 
nu-şi puteau permite să privească cu uşurinţă aceste pericole. 


CONSERVATORII SE UNESC 


În spatele scenei, KGB şi conducătorii militari au început, în 
toamna anului 1990, să facă planuri legate de posibilitatea aplicării 
legii marţiale prin intermediul declarării stării excepționale. Ei şi-au 
testat planurile în Lituania, în ianuarie 1991, când trupe de securitate 
şi militare sovietice au intrat în Vilnius şi au atacat postul de 
televiziune. Contrar impresiei publice pe care a alimentat-o, Gorbaciov 
nu era un martor inocent al evenimentelor. Comandantul Forţelor 
Aeropurtate Ruse a declarat fără echivoc, într-un interviu ulterior, 
că Gorbaciov personal ordonase toate „acțiunile de reprimare“ 
comise de KGB şi armată şi minţea susținând că nu ştie nimic despre 
acestea. Într-adevăr, documente din arhivele KGB indică faptul că 
Gorbaciov cunoştea toate planurile KGB pentru instituirea stării 
excepționale şi susținuse această opțiune în numeroase ocazii. Biroul 
Politic al Partidului Comunist a avut serios în vedere instituirea stării 
excepționale în martie 1991, când mii de moscoviți au ieşit în stradă 
pentru a-şi manifesta sprijinul față de Boris Elțîn. 

Alte documente de arhivă descoperite de comisia 
parlamentară pentru anchetarea puciului din august au indicat, de 
asemenea, că Gorbaciov a cerut adesea KGB să efectueze 
operațiuni „nedemocratice“, precum urmărirea secretă şi 
interceptarea convorbirilor telefonice ale oponenților săi politici (în 
unele cazuri chiar ale colegilor). Gorbaciov a cititrapoartele KGB şi 
chiar a făcut adnotări de mână pe marginea lor. Susţinătorii lui 
Gorbaciov au argumentatulterior că el ar fi procedat astfel din cauză 
că primea informații false din partea KGB. Potrivit acestora, KGB 
l-ar fi copleşit pe Gorbaciov cu rapoarte exagerate care creau o 
impresie falsă despre situația politică. Rapoartele îi creau convingerea 
că lucrurile se deterioraseră într-o asemenea măsură şi poziția sa 
proprie era atât de precară, încât măsurile extreme, incluzând starea 
excepțională, nu puteau fi evitate. 

Este puţin probabil ca Gorbaciov să fi fost atât de naiv încât 
să creadă tot ceea ce îi spunea KGB-ul, dar aceasta este o falsă 

problemă, întrucât afirmaţiile KGB nu erau departe de realitate. În 
primăvara lui 1991, Gorbaciov pierdea teren atât de rapid, încât ideea 
de a recurge la măsuri extreme era pe deplin de înțeles. Boris Elțîn, 
care fusese ales președinte al Republicii Ruse în iunie şi, astfel, 
căpătase autoritate politică legitimă, făcea presiuni asupra lui 
Gorbaciov să renunţe la mare parte din prerogativele sale. Elțîn nu 
numai că a insistat să sepună capăt rolului conducător al Partidului 
Comunist în politică, dar a cerut o independență fărăprecedent pentru 
republicile URSS. Sub presiunea lui, Gorbaciov a fost de acord, la 
sfârşitul lui aprilie 1991, să transfere anumite funcţii ale guvernului 
central către republici, renunțând astfel la prerogative importante. 
Dar nu era suficient. Rusia şi alte republici au început să revendice 
o nou structură federală. 

În timp ce negocierile cu conducători ai republicilor şi regiunilor 
au continuat pe parcursul verii, fără vreun rezultat, Gorbaciov a 
început să se întâlnească în secret cu Elțîn și liderul kazah de partid, 
Nursultan Nazarbaiev, pentru a elabora detaliile unui acord. Acesta 
a căpătat formă juridică la 23 iulie la Novo-Ogarevo, având denumirea 
de Tratatul Unional, pregătit pentru a fi semnat la 20 august 1991. 
Tratatul îi situa pe Gorbaciov şi pe toți membrii guvernului central în 
roluri politice secundare, o perspectivă pe care Gorbaciov nu a 
savurat-o deloc. El a avut, astfel, un motiv serios să evite semnarea 
documentului. In ceea ce-i priveşte pe subordonații săi imediaţi, şeful 
personalului lui Gorbaciov, Valeri Boldin, își amintește: „Erau convinşi 
că un asemenea rezultat va însemna falimentul economic şi politic, 
va ruina forţele armate şi toate celelalte structuri economice şi 
politice, decimând în același timp cultura noastră comună şi agravând 
tensiunile etnice“. 


TENTATIVA DE A PRELUA PUTEREA 


Versiunea inițială a crizei din august 1991, general acceptată 
în Rusia şi în Occident, a fost clară: conducerea KGB plănuise de 
câteva luni să-l înlăture pe Gorbaciov şi se pregătea cu grijă pentru 
marele moment. Kriucikov şi colegii săi considerau că Gorbaciov 
mersese prea departe cu schimbarea sistemului şi, din acest motiv, 
doreau să-l îndepărteze. Ei au înscenat un puci, surprinzându-l complet 
pe Gorbaciov prin punerea lui sub arest la domiciliu la Foros, vila sa 
de vacanţă din Crimeea, la 18 august. Tentativa lor de a pune mâna 
pe putere a eşuat datorită rezistenţei curajoase al lui Elțîn şi adepților lui. 

Nu a fost nevoie de mult timp pentru ca această imagine a 
puciului să-şi piardă orice credibilitate în Rusia. Când întrebări 
fără răspuns şi relatări contradictorii au început să fie completate 
cu amănunte, mulți ruşi au început să se îndoiască de faptul că 
Gorbaciov ar fi fost o victimă inocentă a complotiştilor şi au 
presupus, în schimb, că el fusese adânc implicat în tentativa de 
lovitură de stat. Cum, se întrebau ei, ar fi putut Gorbaciov să fie 
trădat de oamenii pe care îi cunoştea atât de bine? Şeful KGB, 
Vladimir Kriucikov, de exemplu, era un coleg de încredere. El 
s-a aflat alături de Gorbaciov în prima vizită a acestuia în Statele 
Unite în 1988 şi era un membru-cheie al grupului său de experți. 
Gorbaciov îl cunoscuse pe Anatoli Lukianov, care a sprijinit CSSE 
după crearea acestuia, pe vremea studenției lor la Facultatea de 
Drept din cadrul Universităţii din Moscova. Chiar şi pateticul 
Ghennadi lanaev, criticat de mass-media pentru bețiile şi 
incapacitatea sa, se bucura de încrederea deplină a lui Gorbaciov. 
Când deputaţii în parlament au obiectat față de candidatura lui 
lanaev pentru funcția de vicepreşedinte al Uniunii Sovietice spre 
sfârşitul anilor '90 pe motiv că se opunea reformelor, Gorbaciov 
i-a forțat să-l accepte, insistând: „Vreau să am lângă mine o 
persoană în care să am încredere totală în acest moment de 
cotitură deosebit de dificil.“ 

Faptul că Gorbaciov, un politician perspicace, ar fi putut să nu 
perceapă intențiile colegilor săi, este cel puţin uimitor, mai ales după 
ce a fost avertizat, în repetate rânduri şi din diferite surse, că 
intransigenţii doreau o „disciplinare“. Lista convorbirilor telefonice 
relevă că Gorbaciov a discutat timp îndelungat cu Kriucikov şi alți 
membri ai viitorului CSSE în dimineața presupusei sale arestări la 
domiciliu. Totuşi, ca o cloşcă pe ouă, el a rămas la Foros. Chiar să fi 
calculat greşit? Sau le cunoştea bine planurile? 

Dovezile sugerează că Gorbaciov nu a fost o victimă inocentă 
a complotiştilor puciului ci, mai degrabă, a fost cel care a susținut tot 
timpul ideea instituirii stării excepționale în țară. Gavril Popov, fostul 
primar al Moscovei, care îl avertizase pe ambasadorul american, 
Jack Matlock, despre un plan de instituire a stării excepționale în 
iunie 1991, a declarat, mai târziu, că era convins că Gorbaciov îi 
încuraja pe membrii „duri“ ai guvernului său să facă presiuni pentru 
asemenea măsuri în scopul de a echilibra puterea politică crescândă 
a lui Elțîn. Numai după ce Matlock a interpretat greşit avertismentul 
lui Popov şi i-a povestit lui Gorbaciov şi nu lui Elțîn despre „măsurile 
disciplinare“, Gorbaciov a renunțat la ideea de a declara stare 

excepțională în luna iunie. Două luni mai târziu, confruntaţi fiind cu 
semnarea iminentă a Tratatului Unional, colegii lui Gorbaciov au pus, 
din nou, în funcțiune planurile pentru starea excepţională, semnarea 
tratatului fiind amânată. Ei susțin că Gorbaciov le cunoştea bine 
mișcările. „Organizatorii acestei acțiuni l-au înștiințat în primul rând 
pe preşedinte, a declarat mai târziu Lukianov. Și el nu a luat nici o 
măsură pentru a o împiedica.“ 

Complotiştii au insistat cu toţii că Gorbaciov le-a dat lumină 
verde pentru pregătiri însă apoi, în loc să vină la Moscova pentru a 
prelua sarcina, s-a retras pe neaşteptate, invocând boala şi lăsându-și 
tovarășii să „ducă greul“, (Intâmplător, boala s-a dovedit a fi o durere 
de spate. Unul dintre medicii lui Gorbaciov a relatat ulterior că a 
plecat la Foros pe data de 18 august, în ziua în care Gorbaciov se 
afla, chipurile, în arest la domiciliu şi i-a făcut o injecție cu un 
calmant puternic care l-a şi făcut să doarmă câteva ore). Aceasta 
cra. o strategie tipică pentru Gorbaciov, la care recursese şi în situații 
anterioare când trebuiau luate măsuri coercitive, iar el nu dorea să-și 
asume responsabilitatea. Deşi Gorbaciov se afla în fruntea guvernării 
în momentul masacrului de la Tbilisi, la începutul lui 1991, el a reuşit 
să scape de acuzații invocând ignoranţa. Într-adevăr, Gorbaciov a 
câştigato mare parte din capitalul său politic deoarece a fost prezentat 
ca fiind continuu presat şi chiar trădat de subordonații săi conservatori. 
Aceasta i-a permis să-şi păstreze imaginea democratică în Vest, 
blocând, în același timp, reforma. 

Ca fost premier şi fiind unul dintre inculpaţi, Valentin Pavlov a 
afirmat : „Gorbaciov s-a hotărât să joace un joc pe care nu putea 
să-l piardă. Dacă ar fi rămas acolo (la casa sa de vacanță 
din Crimeea) şi starea excepțională ar fi funcționat, el s-ar fi întors 
la Moscova mai târziu, restabilit după boală, şi şi-ar fi reînceput 
activitatea. Dacă încercarea ar fi eşuat, ar fi putut să se întoarcă 
şi să aresteze pe oricine şi, din nou, şi-ar fi reluat locul. In 
ambele cazuri, el ar fi putut arătat oamenilor că nu are mâinile pătate. 
„Când cei patru emisari (Boldin, Varennikov, Oleg Baklanov, 
primul-vicepreşedinte al Consiliului de Securitate şi Oleg Şenin, 
unul din secretarii Comitetului Central) au ajuns la Foros la 18 
august, aşteptându-se să discute cu Gorbaciov aranjamentele pentru 
starea excepțională, ei au descoperit, cu mâhnire, că atitudinea 
acestuia se schimbase brusc. El le-a vorbit dur şi a refuzat să aprobe 
declararea stării excepționale, spunându-le ambiguu să facă ce vor. 

ÎNTREBĂRI DESPRE CAPTIVITATEA LUI 
GORBACIOV 


Afirmația că ar fi fost vorba despre un complot condus de 
KGB pentru a prelua cu forța puterea din mâinile preşedintelui se 
învârte în jurul versiunii lui Gorbaciov, şi anume că fusese ţinut în 
izolare completă la Foros. Dacă s-ar fi opus cu adevărat instituirii 
stării excepționale, atunci este de presupus că ar fi încercat să-şi 
transmită opiniile lumii din afară dacă ar fi putut. Comunicaţiile cu 
Foros au fost tăiate, se pare, la 18 august, înainte de sosirea la ora 
16:50 a celor patru emisari, însoțiți de Iuri Plehanov, şeful direcției 
de pază din KGB. (vezi tabelul 1) 

Potrivit relatării lui Gorbaciov, când a fost anunţată vizita 
neaşteptată a puciştilor, el a ridicat telefonul pentru a se convinge de 
intențiile lor şi a descoperit că toate liniile erau deconectate. Apoi, a 
continuat el, i-a primit „în silă“, iar când a refuzat să le îndeplinească 
revendicările a fost pus sub arest strict la vila sa. In următoarele 72 
de ore, după cum a declarat Gorbaciov ziariştilor în timpul revenirii 
sale dramatice la Moscova la 22 august, a fost ținut izolat, incapabil 
să ia legătura cu cineva din afară. 

Inculpații în procesul puciului au insistat, mai târziu, că legăturile 
nu fuseseră tăiate şi Gorbaciov ar fi putut pleca la Moscova în orice 
moment. Desigur, nu putem da crezare, neapărat, celor spuse de 
aceştia, întrucât aveau motive serioase de a-l implica pe Gorbaciov. 
Insă, de atunci, au apărut suficiente dovezi în sprijinul afirmațiilor lor. 
Astfel, apare un nou tablou al rolului jucat de KGB în aceste evenimente. 

Inprimul rând, declarațiile privind tăierea comunicaţiilor sunt 
contradictorii. Desigur, amintirile diferite sunt destul de tipice în 
asemenea cazuri, însă discrepanţele sugerează improvizații. 
Consilierul prezidenţial Gheorghi Șahnazarov, care se afla la sanatoriul 
Iujnîi (12 km de la vila prezidenţială) a declarat, la o conferință de 
presă la 22 august, că a avut o scurtă convorbire cu preşedintele la 
ora 16:00, pe 18 august, după care legăturile telefoniceau fost imediat 
întrerupte. Centralista de la centrala telefonică locală a confirmat că 
legăturile au încetat imediat după terminarea convorbiri. Potrivit lui 
Gorbaciov, apelul telefonic către Şahnazarov, când au discutat despre 
discursul pe care preşedintele urma să-l rostească la apropiata 
sesiune a Sovietului Suprem, a venit abia la ora 16:30. Pentru a 
complica şi mai mult tabloul, o sursă susţine că legăturile au fost 

tăiate la 16:32, altcineva pretinde că era 17:50. Iar colonelul Oleg 
Klimov, ofițer din garda personală a preşedintelui, îşi aminteşte: „Nu 
ştiu precis dacă comunicațiile au fost întrerupte pe 18 sau 19 august“. 


Tabelul 1 
Cronologia puciului din august 1991 
18 august 
16:00 Legăturile telefonice de la vila lui Gorbaciov din Foros 


sunt întrerupte (potrivit centralistei şi lui Şahnazarov). 
Alte surse au fost întrerupte la 16:30, 16:32 şi 17:50. 

16:50 Emisarii CSSE (Comitetul de Stat pentru Starea 
Excepţională) — Boldin, Varennikov, Baklanov şi Şenin 
ajung la Foros. 


18:00 Emisarii CSSE pleacă. 
19 august 
4:00 Trupe speciale Alfa ajung la vila lui Elțîn, însă nu încearcă 
să-l aresteze. 
6:00 CSSE anunţă starea excepțională. 
22:30 Elțîn emite un decret din Casa Albă în care condamnă 
CSSE. 


Primakov pleacă înapoi la Moscova. 


20 august Primakov dă o declarație în care se spune că Gorbaciov 
nu este bolnav, ci ostatic. 
Tancurile armatei sosesc la Moscova şi se îndreaptă către 


Casa Albă. 
21 august 
1:00 Trei tineri civili sunt ucişi în timpul încercării de a se urca 
pe tancuri. 
8:00 Ministerul Apărării decide să retragă forțele din capitală. 
17:00 Cinci pucişti, printre care şi Kriucikov, sosesc la Foros şi 
suntulterior arestați. 
18:38 Legăturile telefonice de la Foros sunt restabilite (alte surse 
afirmă că acesta s-a petrecut la scurt timp după ora 17:00). 
22 august 


2:30 Avionul cu Gorbaciov şi puciştii soseşte la Moscova. 

Istoricul John Dunlop, în analiza sa detaliată a puciului, a 
observat şi alte nepotriviri din relatarea lui Gorbaciov. Gorbaciov l-a 
sunat pe aliatul său Arkadi Volski în perioada în care se spune că 
legăturile erau întrerupte. Dunlop a menționat şi semnele de întrebare 
legate de telefoanele din limuzinele lui Gorbaciov. Acest aspect a 
fost clarificat la procesul lui Varennikov, în iulie 1994. Potrivit gărzii 
de corp a lui Gorbaciov, deşi unele linii telefonice erau închise, 
telefoanele speciale din maşinile preşedintelui funcționau, iar garajul 
era deschis. De asemenea, liniile din anexa administrativă, la vreo 
sută şi ceva de metri de casa lui Gorbaciov, erau pe deplin 
operaționale. Unii membri ai gărzii de corp şi-au sunat familiile de la 
aceste telefoane şi Gorbaciov cunoştea aceasta. In plus, adaugă ei, 
deşi porţile către Foros erau blocate, nu s-a făcut nici un efort pentru 
deblocarea lor, deşi nu ar fi fost prea greu. 

Apoi vine şi aşa-zisa îmbolnăvire a lui Gorbaciov. Printre 
numeroasele apeluri telefonice pe care se pare că le-ar fi făcut la 
ora 16 pe data de 18 august se numără şi cel către un fost secretar 
de partid din Ucraina, Stanislav Gurenko. Gurenko a depus mărturie 
că Gorbaciov l-a sunat şi i-a spus că este bolnav, dar că va pleca, 
totuşi, la Moscova. Arkadi Volski, pe de altă parte, a afirmat că 
Gorbaciovl-a sunat special pentru a-i spune că, în pofida a ceea ce 
va auzi, el (Gorbaciov) nu era bolnav. 

Dacă duşmanii lui Gorbaciov ar fi vrut serios să-l țină izolat şi 
în captivitate, este surprinzător că i-au permis lui Șahnazarov, 
împreună cu soția şi fiul, să i se alăture lui Gorbaciov la vilă, după 
cum au declarat aceştia. Intre timp, Evgheni Primakov, un alt consilier 
al lui Gorbaciov care stătea la sanatoriul lujnii, a primit permisiunea 
să plece la Moscova pe 19 august. La 20 august, Primakov, probabil 
dându-și seama că puciul era pe cale să eșueze, a dat publicității o 
declaraţie în care spunea că Gorbaciov este sănătos, iar comitetul 
pentru stare excepțională era neconstituțional. 

Este şi mai dificil de explicat de ce gărzile de corp ale lui 
Gorbaciov, 32 la număr, nu au încercat să opună rezistență celor 
care, chipurile, îi luaseră în captivitate (cinci oameni înarmaţi cu 
mitraliere Kalaşnikov). Șeful gărzii de corp a lui Gorbaciov, Vladimir 
Medvedev, care a fost văzut şuşotind pe furiş cu Plehanov, şeful 
gărzilor KGB, a plecat inopinat la Moscova cu acesta şi ceilalți emisari 
CSSE. Dar garda care a rămas cu Gorbaciov era în continuare înarmată. 
Este curios că toți au stat cuminţi în timp ce preşedintele lor încerca de 
unul singur, disperat, să părăsească Foros sau, cel puțin, să ia legătura cu 
lumea din afară. Sănu-i fi trecutprin cap lui Gorbaciov să le ceară ajutorul? 

Comandantul grănicerilor din Crimeea, colonelul Piotr 
Karmalov, s-a comportat, de asemenea, destul de curios. Un 
democrat convins şi adept loial al lui Gorbaciov, aflat în oraşul Foros 
din apropiere, Karmalov a recunoscut că a fost îngrijorat când şi-a 
dat seama că legăturile telefonice fuseseră întrerupte: „M-am temut 
că familia Gorbaciov este în pericol“, a spus el mai târziu. Totuşi, 
în loc să-şi cheme trupele pentru a-l apăra pe preşedinte, Karmalov 
s-a dus la biserică împreună cu familia şi s-a rugat. Gorbaciov, între 
timp, se plimba în fiecare zi pe plajă, bronzat şi relaxat, după cum 
au declarat cei care l-au văzut. El a declarat, ulterior, în fața ziariştilor 
că fusese înconjurat de grăniceri care erau în cârdăşie cu puciştii, 
contrazicând astfel afirmaţiile lui Karmalov. Într-adevăr, 
Dunlop citează raportul unui responsabil ucrainean care aflase de la 
grănicerii KGB din Crimeea că aceştia nu jucaseră nici un rol 
în izolarea preşedintelui. 


COMITETUL PENTRU STARE EXCEPȚIONALĂ 
DIN MOSCOVA 


Reveniţi la Moscova, membrii CSSE nu au excelat cu nimic 
mai mult în rolurile lor de uzurpatori ai puterii decât a făcut-o 
Gorbaciov în rolul de captiv neajutorat. În plus, situația a devenit 
tensionată după ce tancuri ale armatei au apărut pe străzile capitalei. 
Totuşi, nu s-a deranjat nimeni să-l împiedice pe Elțîn să țină o 
conferință de presă, şi cu atât mai puțin să-l aresteze. Deşi unitatea 
specială de asalt „Alfa“ (care aparținea KGB) a sosit la vila lui Elțîn 
pe 19 august, la ora 4 dimineața, ea a stat în pădure timp de câteva 
ore fără a întreprinde vreo mişcare, permițându-i astfel lui Elțîn 
să plece la Moscova. Potrivit lui Elțîn, Kriucikov „a decis să nu 
precipite evenimentele“. 

În pofida afirmațiilor taberei lui Elțîn, Comitetul de Stat pentru 
Stare Excepţională nu a plănuit deloc să ia cu asalt Casa Albă din 
Moscova, unde erau încartiruiți Elțîn şi ceilalți oponenți ai puciului pe 
perioada existenței CSSE. De fapt, membri acestuia chiar au negat 
că ar fi chemat tancurile. Intr-o scrisoare pătimaşă către Elțîn, 
publicată în ziarul Pravda în vara lui 1992, fostulpreşedinte al KGB, 
Vladimir Kriucikov, l-a acuzat pe acesta de distrugerea Uniunii 
Sovietice prin exploatarea evenimentelor din 19-21 augustpentru 
scopurile sale politice: „Am reuşit să apărăm Casa Albă, spuneți 
dumneavoastră. De cine? Dumneavoastră personal cunoaşteţi toate 

circumstanțele. Nu a existat nici o amenințare de atac asupra Casei 
Albe şi ştiați bine acest lucru, întrucât aţi primit toate asigurările 
necesare în acest sens.“ Susținând că se aşteaptă la luarea cu asalt 
a Casei Albe, Elțîn a urmărit doar să facă din el însuşi un erou, 
susține Kriucikov. 

Elțîn a făcut chiar el referire, în memoriile sale, la o convorbire 
telefonică pe care o avusese cu Kriucikov, în care acesta îi spusese 
că CSSE nu va utiliza forța armată. Însă, Elțîn nu i-a dat crezare şi a 
continuat să se pregătească în vederea unui atac: „S-a scurs o noapte 
întreagă şi apoi o zi întreagă, şi nici un asalt asupra Casei Albe, nici 
măcar o blocadă... Să fi fost Kriucikov atât de naiv încât să nu 
înțeleagă cât de primejdioasă putea fi o asemenea indecizie?* 

Povestea inițială despre planurile de atac a venit din partea 
membrilortrupelor Alfa, care au susținut că li se dăduse ordin să ia 
cu asalt Casa Albă, dar refuzaseră eroic. Insă comandantul unității, 
generalul Viktor Karputin, a declarat categoric că nu primise 
asemenea ordine. Aceasta a ieşit la iveală în timpul audierilor comisiei 
parlamentare care investiga puciul. Potrivit lui Serghei Stepaşin, 
devenit ministru adjunct al securității după puci, conducerea KGB 
nu a ordonat nici arestarea lui Elțîn, nici atacul asupra Casei Albe. 
„Credeţi-mă, i-a asigurat Stepaşin pe cei prezenţi la audieri, Alfa 
era o unitate foarte bine instruită care nu ar fi tergiversat sau nesocotit 
respectarea ordinelor, chiar şi în momentul în care unii dintre noi cei 
de față apăram Casa Albă.“ 

De ce oare membrii Comitetului de Stat pentru Stare 
Excepţională nu au dat ordine de atac trupelor? Să fi fost din 
cauză că, bazându-se pe sprijinul lui Gorbaciov, au fost 
complet surprinşi şinuse pregătiseră pentru o asemenea eventualitate 
neprevăzută? Aceasta ar explica şi de ce Kriucikov, lazov, Baklanov, 
Tiziakov şi Lukianov au plecat miercuri, 21 august, la Foros unde au 
fost arestaţi. Se pare că făceau un ultim efort de a-l convinge pe 
Gorbaciov să-şi exprime sprijinul față de ei. Elțîn a făcut aluzie 
la aceasta atunci când a afirmat: „Indiscutabil, un alt motiv al 
eşecului puciştilor a fost responsabilitatea lor colectivă — sau 
iresponsabilitatea pentru evenimentele care se petreceau... Nu, nu 
a existat un geniu al răului printre ei. Catalizatorul-şef al puciului 
era încă la Foros.“ 

ÎNAPOI LA FOROS 


Succesiunea evenimentelor după sosirea celor cinci puciști la 
Foros este neclară din cauza relatărilor contradictorii care au urmat. 
Din nou, o mare confuzie este generată de chestiunea accesului la 
liniile de comunicaţii. Conform informaţiilor inițiale din presă, susținute 
vag de Gorbaciov în cartea sa despre puci, complotiştii au ajuns la 
acroportul din Crimeea la ora 16:08 şi au apărut la vila lui Gorbaciov 
în jurul orei 17:00. Gorbaciov a refuzat să-i vadă până când nu s-au 
restabilit legăturile telefonice la ora 18:38. El a început atunci să 
tclefoneze lui Elțîn şi altor conducători ai republicilor, iar apoi, la 
19:19, l-a sunat pe preşedintelui american George Bush. 

Asistentul lui Gorbaciov, Anatoli Cerneaev, a relatat 
evenimentele în moddiferit. După cum notează în jurnalul său, când 
i-a văzut pe cei cinci sosind la vilă la ora 17, s-a schimbat rapid şi s-a 
repezit în biroul lui Gorbaciov pentru a-l anunţa despre sosirea 
puciştilor. Gorbaciov era deja la telefon dând ordine, vorbise cu Elțîn 
şi cu alți conducători ai republicilor. În prezenţa lui Cerneaev, el l-a 
sunat pe comandantul gărzii de la Kremlin şi, mai târziu, a avut o 
convorbire cu preşedintele Bush. Dacă raportul lui Cerneaev este 
corect (ulterior acesta a fost modificat în dosarul acuzării pentru a 
corespunde cu versiunea oficială), atunci legăturile telefonice ar fi 
trebuit să fi fost restabilite la puțin timp după ora 17, nu la 18:38. 

În convorbirea cu Bush, Gorbaciov l-a informat că încearcă 
să afle ce se petrece la Moscova, insinuând că nu avusese nici o 
informaţie în ultimele trei zile. Cerneaev notasc, în mai multe rânduri, 
că aveau la dispoziţie un mic televizor Sony şi atâta timp cât aveau 
curent electric se presupune că puteau asculta şi radioul. Luate laolaltă, 
toate aceste discrepanțe sugerează puternic că Gorbaciov nu era 
ostatic şi ar fi putut pleca cu uşurinţă din Foros, sau cel puţin ar fi 
putut comunica cu lumea din afară. De fapt, aceasta a fost exact 
concluzia la care a ajuns Colegiul Militar al Curţii Supreme a 
Federaţiei Rusie în august 1994, când l-a achitat pe Varennikov de 
toate acuzațiile. Curtea a stabilit, de asemenea, că CSSE nu a ordonat 
niciodată luarea cu asalt a Casei Albe din Moscova. 

Oricât de priceput ar fi fost Gorbaciov în ducerea de nas a 
opiniei publice, el a subestimat evident abilitatea lui Elțîn de a câştiga 
capital politic din această afacere. Tentativa de lovitură de stat a 
făcut din Elțîn un erou şi un centru de polarizare a forțelor democratice 


30 AMY KNIGHT 


din țară. Ea a dat impulsul final dezmembrării Uniunii Sovietice, 
aceasta fiindunica modalitate prin care Elțîn putea ajunge la putere. 
Atâta timp cât exista Uniunea Sovietică, preşedinţia rusă a lui Elțîn 
ar fi ocupat un loc secundar la Kremlin. Insă prăbuşirea URSS i-a 
permis să facă un pas înainte şi să umple golul existent. 


REPERCUSIUNI 


Evoluţiile care au urmat crizei din august întăresc impresia 
că, deşi părea un efort al KGB-ului de a-l da jos pe Gorbaciov, 
aşa-numita lovitură de stat a fost, în mare parte, o farsă. Desigur, din 
punctul de vedere al celor care doreau un sistem politic democratic 
Şi independență pentru republicile sovietice, motivele presupuşilor 
complotişti erau vrednice de dispreţ. Aceşti intransigenți vroiau să 
împiedice realizarea țelurilor democraţilor prin frânarea reformelor 
şi restabilirea controlului Moscovei asupra republicilor. Însă prezumția 
că ar fi acționat în opoziție cu Gorbaciov şi alți mernbrii ai conducerii 
era eronată. Nu numai Gorbaciov, dar şi un număr semnificativ de 
responsabili din partid, militari şi KGB mizau pe rezultatul efortunlor 
de a institui stare excepțională, sperând că semnarea Tratatului 
Unional putea fi evitată. Indivizii care au scos capul şi au format 
CSSE au ajuns țapi ispăşitori. Soarta lor a servit drept mijloc de 
atenţionare pentru succesorii din aşa-numitele ministere ale ordinii 
asupra capcanelor în lupta politică. Într-adevăr, asta ar putea explica 
reticența ulterioară a armatei şi poliției în sprijinirea lui Elțîn când a 
vrut să treacă peste Constituţie şi să folosească forța împotriva 
oponenților săi, în martie şi, din nou, în octombrie 1993. 

Numai cincisprezece persoane au fost arestate în afacerea 
puciului. Ele au fost acuzate, conform Articolului 64 din Codul Penal 
al Republicii Federative Ruse, de trădarea URSS. Insă, la finele lui 
decembrie, UR SS şi-a încetat existența, aşa că acuzațiile nu au mai 
avuto bazălegală. Mai mult, delictul a fost definit în parte ca,„un act 
în detrimentul independenţei statului, inviolabilității teritoriale sau a 
puterii militare a URSS“. Totuşi, principalul țel al inculpaților era de 
a menține URSS intactă. Procuratura, care conducea cazul, s-a oprit 
în final la o singură clauză din Articolul 64, acuzându-i pe inculpați 
de „conspirație cu scopul de a prelua puterea“. Puterea cui? Atâta 
timp cât cei acuzați erau ei înşişi conducători din guvernare şi aveau 
puterea în mâinile lor la vremea așa-zisei crime, singura persoană de 
la care puteau smulge puterea era Mihail Gorbaciov. Era, deci, 

esențial pentru pledoaria acuzării să se demonstreze că Gorbaciov 
nu ştiuse nimic despre intențiile complotiştilor şi că fusese ţinut captiv 
de către aceştia la Foros. Dar, după cum s-a demonstrat mai sus, 
acest punct era mult controversat. 

Un alt aspect al cazului era acela că mulți oficiali au fost 
alături de CSSE până în ultimul moment, ceea ce pune într-o lumină 
stranie acuzarea doar a câtorva persoane. De ce, de exemplu, nu a 
tost niciodată arestat şeful gărzii de corp a lui Gorbaciov, Vladimir 
Medvedev? EI, în fapt, a cooperat pe deplin cu emisarii CSSE în 18 
august, plecând chiar cu ei la Moscova. Mai mult, Gorbaciov a 
afirmat că Medvedev a instalat microfoane secrete în vila 
prezidenţială şi i-a transmis lui Kriucikov înregistrarea convorbirilor. 
Deşi a fost dat afară din KGB, aceasta nu pare nici pe departe o 
pedeapsă suficient de severă pentru presupusele sale crime. Ce să 
mai spunem despre garda KGB de securitate adusă la Foros pentru 
a-l ține pe Gorbaciov captiv în bătaia puștii? 

Apoi, au mai fost şi ofițerii de armată care au participat la 
planificarea stării excepționale, cooperând cu CSSE pânăcând soarta 
acestuia a fost pecetluită. Şeful Statului Major al Armatei Sovietice, 
Mihail Moiseev, a trimis ordine câtorva comandanţi de armată 
regionali cerându-le să se pronunţe în sprijinul CSSE în faţa trupelor 
lor şi să ia măsuri categorice împotriva oponenților puciului. Totuşi, 
la revenirea sa la Moscova din Crimeea, Gorbaciov l-anumit ministru 
al apărării (în locul lui lazov), ca apoi să fie obligat să-l demită doar 
după două zile. 

Generalul de armată Pavel Graciov, ulterior ministru al apărării 
în guvernul lui Elțîn, era la fel de compromis. Comandant al trupelor 
aeropurtate în august 1991, el a participat la întruniri ale înalților 
responsabili din armată, poliţie şi partid care s-au desfăşurat 
în perioada planificării puciului. Graciov a redactat documente care 
au fost folosite pentru instituirea stării excepționale şi chiar a 
trimis câteva regimente la Moscova pentru a susține CSSE. După 
cum a recunoscut singur, el nu a renunțat la ideea de a lua cu 
asalt Casa Albă până la ora 23 pe 20 august. Totuşi, nu a fost 
niciodată acuzat penal. 

Irealul şi confuzia care învăluiau așa-zisa tentativă de lovitură 
de stat au fost augmentate de seria de sinucideri stranii care s-au 
petrecut după eşecul CSSE. Intâi s-a anunțat că ministrul de interne 
Boris Pugo, membru al CSSE, şi-a împuşcat soţia şi pe sine în 
dimineaţa de 22 august. Apoi, pe 24 august, generalul de armată 
Serghei Akromeev s-a spânzurat în biroul său, lăsând o lungă 


32 AMY KNIGHT 


scrisoare în care îşi mărturisea vina față de Gorbaciov şi familia lui. 
În aceeaşi zi, un înalt administrator din Comitetul Central al partidului, 
N. E. Kruhina, s-a sinucis aruncându-se pe fereastră. Mai târziu, un 
alt responsabil din partid, G. S. Pavlov, a procedat la fel. 

Explicaţia oficială a acestor sinucideri este că persoanele 
respective erau vinovate şi nu doreau să se confrunte cu justiția. 
Dar de ce s-ar fi sinucis Pugo şi şi-ar fi omorât şi soția, înainte de a 
şti ce-l aşteaptă? Putea presupune că va fi arestat, doar atât. El nu 
fusese şeful CSSE. Toţi colegii săi, inclusiv Kriucikov, au părăsit 
închisoarea la începutul lui 1993. Merita să mori pentru a evita o 
perioadă în închisoare? Leonid Şcerbaşin, fost şef al informaţiilor 
externe din KGB, consideră inexplicabilă sinuciderea lui Pugo: „L-am 
cunoscut, scria Șcerbaşin despre Pugo. Era un om cinstit, sobru şi 
bun, devotat muncii sale. De ce să se sinucidă? Să fi fost el şi ceilalți 
membri ai Comitetului de Stat pentru Stare Excepţională atât de 
siguri de succes încât eşecul să fie echivalent cu moartea?“ 

În ceea ce-l priveşte pe Akromeev, nici măcar nu fusese 
membru al CSSE şi, spre deosebire de Moiseev şi Graciov, nu 
participase la pregătirile militare ale stării excepționale. El fusese 
plecat din Moscovapânăpe 19 august şi nu ştia nimic despre planul 
real, deşi a participat la întâlniri cu Iazov şi alți membri ai Comitetului 
în acea zi. Potrivit afirmațiilor fiicei sale, Akromeev era bine dispus 
în seara dinaintea morții. Redactase un discurs lung pe care urma 
să-l rostească la sesiunea Sovietului Suprem, programată pentru 26 
august. El dorea să le explice deputaților de ce spnjinise CSSE şi să 
le ceară să ia măsuri pentru a opri dezintegrarea Uniunii Sovietice. 
Dat fiind respectul larg de care se bucura Akromeev ca ofițer de 
armată proeminent (participase la multe negocieri cu SUA asupra 
limitării armelor), discursul său ar fi putut avea un impact semnificativ. 
Dar moartea nu i-a mai permis să-l mai prezinte. Nu numai că este 
dificil să găseşti o motivaţie pentru sinuciderea lui Akromeev, dar 
este greu de imaginat ca un ofițer de armată sovietic să se sinucidă 
într-o manieră deloc militară, spânzurându-se. 

Câteva surse au sugerat că totul fusese o înscenare, susținând 
că cei patru oficiali ştiau prea multe şi nu exista siguranța că vor 
tăcea. Dacă aşa stăteau lucrurile, şi probabil că nu o vom şti niciodată 
cu adevărat, atunci se explică de ce Procuratura nu a depus nici un 
efort să aducă atunci cazul în instanță şi chiar a împiedicat faptele să 
iasă la lumină. Anchetatorul-şefal cazului, procurorul general Valentin 
Stepankov şi adjunctul său, au publicat, la mijlocul anului 1992, o 
carte de senzație, Conspirația de la Kremlin, în timp ce inculpații 

se aflau încă în închisoare aşteptând procesul. Cartea, care, chipurile, 
se baza pe datele şi dovezile strânse de cei doi, era o încercare 
stridentă de a susține versiunea oficială a puciului eşuat. 

După prelungirea cercetărilor, Procuratura a început să-i 
clibereze pe inculpaţi din închisoare în aşteptarea procesului (în 
special pe motive de sănătate). La începutul lui 1993, toți cei acuzaţi, 
inclusiv Kriucikov, erau liberi. S-a stabilit ca procesul să înceapă la 
mijlocul lunii aprilie 1993, dar a fost amânat până în octombrie (la 
doiani de la pretinsul puci), doar pentru a fi amânat dinnou. Procesul 
Guvemului împotriva inculpaților a fost anulat brusc în momentul în 
care noul Parlament rus ales în decembrie 1993, le-a acordat 
amnistierea acceptată de toţi cu excepția generalului Varennikov, 
care a dorit să se răzbune prin intermediul procesului. 

De ce, s-ar putea întreba cineva, nu a făcut Elțîn presiuni 
asupra acuzării să conducă o anchetă obiectivă şi să aducă prompt 
cazul în fața instanței? In primul rând, poate că a dorit să împiedice 
să iasă la iveală adevărul că inculpaţii nu amenințaseră niciodată să 
ia cu asaltCasa Albă, căci astfel s-ar fi pătat imaginea de eroism din 
zilele lui august. In al doilea rând, mulți dintre cei care au devenit 
membri ai guvernului lui Elțîn, inclusiv ministrul apărării Graciov, au 
jucat roluri dubioase în pretinsa tentativă de lovitură de stat, ceea ce 
îl stânjenea politic pe Elțîn. S-a sugerat, de asemenea, că Elțîn ar fi 
căzut la înțelegere cu Gorbaciov, promițând că nu va sufla o vorbă 
despre implicarea personală a acestuia în puci pentru a se asigura 
că vapărăsi în linişte arena politică la sfârşitul lui decembrie 1991. 
In sfârşit, Elțîn însuşi a început să se gândească la instituirea stării 
de urgență când opoziția din parlament a început să vocifereze tot 
mai tare la începutul lui 1993. El a şi procedat astfel în octombrie 
1993. Pentru a evita comparațiile stânjenitoare, este posibil ca Elțîn 
să fi dorit să abată atenția publică de la încercarea fără succes de 
a-şi atribui puteri excepționale în august 1991. 

Dacă, într-adevăr, cercetările legate de puciul din august au 
fost doar o înscenare în care forțele de ordine au devenit țapul 
ispăşitor, acest gen de diversiune n-ar fi fără precedent în istoria 
sovietică. Atât Stalin cât şi Hruşciov s-au întors împotriva 
conducătorilor serviciilor de securitate din vremea lor şi i-au acuzat 
de represiuni care fuseseră, de fapt, ordonate de conducerea 
partidului. După cum ştim acum, forțele de ordine, oricât de 
neîndurătoare şi diabolice ar fi fost, nu au jucat niciodată un rol 
independent în sistemul sovietic, deşi adesea acesta era tabloul. 
Atunci, ca şi acum, ele primeau indicațiile de la politicieni. 

REFORMAREA KGB 


Curiscul de a împinge comparaţia istorică prea departe, este 
util să remarcăm că, după fiecare denunţare şi epurare a aparatului 
polițienesc în istoria sovietică, puterile acestuia au reînviat rapid. Nici 
un lider sovietic nu a putut să funcționeze fără o poliţie politică 
puternică şi eficientă. Observând ceea ce s-a întâmplat cu KGB 
după puciul din august, remarcăm un fenomen similar. KGB a fost 
slăbit, dar nu pentru mult timp. In pofida tuturor discuțiilor savante 
despre o reformă radicală a serviciilor de securitate, rezultatul final 
nu a fost mai mult decât o „schimbare la vârfa gărzii“. 

Desigur, opinia publică avea un mare resentiment față de KGB. 
Conducerea KGB, învinuită de organizarea puciului, a devenit punctul 
central al mâniei populare împotriva regimului de la Kremlin. In 
noaptea de 27 august o mare mulțime strânsă în fața sediului KGB 
la Lubianka a pângărit statuia lui Felix Dzerjînski, primul şef al 
securității şi a amenințat că va lua cu asalt chiar Lubianka. Inăuntru, 
funcționari KGB agitați şi speriaţi, au început să distrugă cu frenezie 
documentele. Erau atât de demoralizați că, potrivit afirmațiilor ziaristei 
moscovite Evghenia Albats, au început să bea vodcă în văzul tuturor, 
o încălcarea fără precedent a disciplinei. 

Puțin probabil ca Gorbaciov să fi fost într-o stare mai bună, 
dată fiind puterea cu care puciul îi ştirbise autoritatea. Aparent, el 
anticipase că numai Kriucikov şi acei câțiva responsabili KGB care 
fuseseră direct implicaţi în plănuirea pretinsului puci vor fi învinuiți, 
iar restul KGB va scăpa nevătămat. Aceasta ar explica de cc, la 
revenirea sa la Moscova, l-a numit pe Leonid Șcerbaşin, vechiul 
adjunct al lui Kriucikov, şeful serviciului de informaţii externc, în 
funcția de preşedinte în exercițiu al KGB. Gorbaciov şi-a dat seama 
rapid că Șcerbaşin nu avea şanse să fie acceptat de reformatori şi 
i-aretras numirea chiar a doua zi, înlocuindu-l cu mult mai acceptabilul 
Vladimir Bakatin. 

Bakatin, un democrat din generaţia lui Gorbaciov, avea 
reputația de reformator. După o carieră de appararcik (membru al 
aparatului de partid regional) el a activat ca şcfal MVD poliţia — 
din octombrie 1988 până în decembrie 1990, când a lost demis sub 
presiunea intransigenţilor pentru că a refuzat să susțină folosirea 
forței în republicile baltice. Deşi telegenicul Bakatin cra lăudat că nu 
avea trecutul pătat de activitatea în KGB, nu ar [i prea corect să-l 

descriem ca fiind total străin de acesta. Fiul său era ofițer de carieră 
în KGB şi în perioada în care a funcționat ca şef al MVD, Bakatin a 
colaborat strâns cu organizația. 

Vladimir Bakatin s-a afirmat prin interviuri Şi discursuri 
pertinente despre importanța reformării serviciilor de securitate. Cu 
ocazia unei conferinţe de presă la Moscova la 30 august, el a schițat 
planuri optimiste pentru reînnoirea şi restructurarea KGB. Legalitatea 
şi protecția drepturilor individului vor forma baza pentru operaţiunile 
instituției. KGB nu va mai fi stat în stat. Va urma o „descentralizare 
colosală“ a prerogativelor lui. Deja, a afirmat Bakatin, diviziile pentru 
misiuni speciale pe care KGB şi le însuşise de la armată în urmă cu 
câteva luni, fuseseră transferate Ministerului Apărării. Direcţia 
Gărzilor, responsabilă cu paza oficialilor guvernamentali şi a clădirilor, 
a fost plasată sub conducerea directă a lui Gorbaciov, alături de 
infama unitate antiteroristă Alfa. Direcţia a 8-a a KGB, care controla 
comunicațiile şi sistemele de codificare ale guvernului, a fost transformată 
în Agenția pentru Comunicaţii a Guvemului, separată. Erau în stadiul de 
elaborare planuri pentru transformarea trupelor de grăniceri KGB într-o 
instituție de stat separată şi, de asemenea, transferarea Direcţiei a 3-a 
(contrainformaţii militare) sub jurisdicția Ministerului Apărării. 

Bakatin credea, după cum a şi afirmat, că doar câţiva 
conducători de vârfdin KGB au susținut puciul şi, din acest motiv, 
nu intenționa să inițieze epurări ample în KGB. (Ela admis, totuși, 
că şi-a concediat fiul din această organizație: „Nu doresc să lucreze 
ca subordonat al tatălui său.“). In primul mesaj către angajați, după 
preluarea funcţiei la 27 august, Bakatin i-a asigurat că nu are nici o 
intenţie să declanşeze „vânătoarea de vrăjitoare“ şi va permite 
majorităţii lucrătorilor să rămână în funcţiile lor. 

După o scurtă investigare pentru a afla care din membrii 
Colegiului KGB (organismul suprem de conducere) a fost implicat 
în puci, Bakatin a demis paisprezece înalți funcționari. Trei dintre 
aceştia — Gruşko, Agheev şi Plehanov —erau deja arestaţi, împreună 
cu fostul lor şef, Kriucikov. Mai târziu, la 25 septembrie, o comisie 
internă a KGB pentru investigarea rolului jucat de organizație în 
puciul din august şi-a încheiat activitatea şi a recomandat ca un număr 
mare de responsabili KGB să fie demişi, însă Bakatin a limitat 
represaliile la admonestări şi a permis majorităţii să rămână în 
continuare în funcție. El nu s-a atins de eşaloanele mijlocii sau 
inferioare ale organizației. 

Bakatin şi-a ales ofițeri KGB experimentați pentru a servi 
direct sub comanda lui: Anatoli Oleinikov, care a condus comisia 

internă de anchetă, în calitate de prim-vicepreşedinte; Feodor 
Miasnikov, şeful Direcţiei de Contrainformaţii şi Nikolai Şam, 
responsabil cu Direcţia a 6-a ca vicepreşedinte. EI l-a menţinut pe 
Leonid Şcerbaşin ca şefal Direcţiei I-a Generale (informaţii externe), 
însă Şcerbaşin a avut atunci o neînțelegere cu Bakatin asupra 
persoanei care ar trebui să-i fie adjunct şi a demisionat la 18 
septembrie. În locul vacant, Bakatin l-a numit pe Evgheni Primakov, 
un bine cunoscut academician şi vechi membru al anturajului 
oamenilor implicați în politica externă. 

Bakatin şi-a exprimat ulterior regretul că nu a stabilit o nouă 
conducere pentru KGB printr-o transfuzie de sânge nou. „Una din 
principalele mele greşeli, scria el mai târziu, este aceea că am ajuns 
la KGB fără echipa mea proprie, fără un grup mare de oameni 
asemănători ca gândire şi devotați cauzei. Mi-am supracstimat 
puterea. Fără oameni proprii era aproape imposibil să zdruncini acest 
organism voluminos şi greoi numit KGB.“ Ca fost apparatcik de 
partid, Bakatin ar fi putut să fie refractar la epurarea responsabililor 
KGB. „La KGB el şi-a întâlnit, a afirmat fostul ofițer KGB Iaroslav 
Karpovici, în principal foştii săi tovarăşi, foştii săi colegi cu care a 
studiat în acelaşi timp la şcolile de partid şi cu care a funcționat în 
aceeaşi structură... Și nu li se putea împotrivi“. 


REORGANIZĂRI 


La sfârşitul lui septembrie, Bakatin a revenit la problema 
schimbării structurale şi organizatorice a KGB. Era convins că 
aparatul de securitate trebuia păstrat într-o anumită formă: „Da. 
KGB din URSS era rău, dar nu exista nimic mai bun şi problemele 
de apărare a securităţii de stat... nu vor dispărea.“ Şi astfel a optat 
mai degrabă pentru reformă decât pentru desființare. Bakatin urma, 
fără îndoială, dorinţele lui Gorbaciov, care se agățase de ideea că 
vechii stâlpi ai sistemului sovietic trebuiau ținuți în poziție verticală. 
După cum a remarcat un observator, Bakatin era un adevărat 
gorbaciovist, „tăind, urzind, vorbind despre reformă, încercând să 
păstreze sistemul pentru alte zile prin turnarea aceleiaşi cantități de 
otravă veche în jumătate de duzină de sticle noi“. Ca bază pentru 
reformă, Bakatin a elaborat un concept general în şapte puncte despre 
securitatea statului, ţinând cont de noile circumstanțe internaționale 
de după războiul rece. Principiile expuse erau deosebit de ambiţioase: 
diviziunea KGB în câteva instituții independente, descentralizarea 

operațiunilor de securitate, depolitizarea KGB, eliminarea „obsesiei 
spionilor“ şi a luptei împotriva disidenților, introducerea principiului 
transparenţei în activitățile serviciilor; luarea tuturor măsurilor de 
siguranță ca acțiunile sale să nu prejudicieze în vreun fel securitatea țării. 

Intre timp, s-a creat o comisie parlamentară pentru examinarea 
rolului jucat de KGB în puci. Comisia, condusă de preşedintele 
Comitetului pentru Apărare din Parlamentul rus, Serghei Stepaşin, 
urma să elaboreze propuneri pentru restructurarea serviciilor KGB 
şi să emită proiecte pentru o nouă legislație a organelor de securitate. 
Pentru a se asigura că interesele serviciilor de securitate vor fi 
protejate, Anatoli Oleinikov, primul-vicepreşedinte al KGB şi Viktor 
Ivanenko, şeful serviciilor de securitate ruseşti, au fost incluși ca membri. 

La finele lui octombrie 1991, Gorbaciov a emis un decret 
pentru desființarea KGB şi crearea a trei instituții separate în locul 
acestuia: Serviciul Interrepublican de Securitate (pentru securitatea 
internă), Serviciul Central de Informații (pentru informaţii externe) 
şi Comitetul pentru Apărarea Graniţelor de Stat. În acelaşi timp, 
Bakatin a putut să raporteze că, doar în două luni, personalul KGB a 
fost redus de la 490.000 la circa 40.000 de lucrători. Foarte puțin, 
totuşi, din această reducere, a fost rezultatul concedierilor. Circa 
240.000 de angajați au fost mutaţi la noul Comitet pentru Apărarea 
Graniţelor, 90.000 lucrători au fost puşi sub autoritatea diferitelor 
aparate KGB din republici, 18.000 au fost transferați la KGB al 
Rusiei, 15.000 au trecut la Serviciul Central de Informaţii, 85.000 de 
soldaţi şi funcționari civili au fost mutați la serviciile separate de 
comunicaţii şi pază. Bakatin a dezvăluit că se avea în vedere şi o 
propunere de transferare a Direcţiei a 3-a Generale, pentru 
contrainformaţii militare, la Ministerul Apărării. Propunerea a fost 
respinsă pe motivul că situația din armată era atât de instabilă, încât 
era necesar să ai o instituție independentă de armată pe care puterea 
politică să se poată sprijini. 

Dizolvarea KGB, ratificată oficial de Sovietul Suprem al URSS 
la 3 decembrie 1991, a fost salutată cu un larg entuziasm. Monstrul 
fusese, în sfârşit, înfrânt. Sau aşa părea. Însă unii, precum ziarista 
Evghenia Albats, erau sceptici: „Deci, ce se schimbase în afara unor 
noi firme atârnate pe fațadă? Practic nimic. Numai mărunțişuri... 
ceeace oamenii obişnuiau să facă înainte o fac şi în continuare, deşi 
cu mult mai puţin entuziasm, în contextul haosului actual. Unde 
obişnuiau să stea, acolo stau şi acum. Aceleaşi cecuri de plată din 
acecaşi sursă. Singura diferență este că foştii adjuncți şed în fotoliile 
foştilor şefi.“ 

Propriile cuvinte ale lui Bakatin sunau astfel: „Toţi spun că 
Bakatin a distrus structura KGB. Pentru Dumnezeu, nu este așa. 
Dacă ne referim la Kazahstan, nici un fir de păr nu a căzut de pe 
capul vreunui funcţionar. Sau în Kirghizstan — tocmai m-am întors 
de acolo, totul este aşa cum a fost. Situaţia este aceeași şi în 
departamentul din Moscova şi în cel din Kemerovo. Și anume, toate 
ramurile de la bază şi structurile au rămas aceleași.“ 

Evident, motivul pentru restructurarea KGB nu s-a născut 
din dorința de a-i ține în frâu puterea, ci din convingerea că acesta 
devenise punctul împotriva căruia se focaliza opoziția democrată şi 
nemulțumirea populară. Chiar denumirea „KGB“ simboliza, chiar 
mai mult decât „PCUS“, tot ceea ce era rău în sistemul sovietic. 
Astfel, pentru a linişti publicul şi a preveni orice izbucniri de violență 
împotriva organelor de securitate, s-a decis împărțirea KGB în 
departamente independente. 

A apărut, de asemenea, problemaresentimentelor naționaliste 
din republici. Odată ce acestea au început să-şi exercite controlul 
asupra organizațiilor KGB pe teritoriul lor, conducerea din Moscova 
a considerat esențial să nu lase la îndemâna lor aparatul de informaţii 
externe prin transformarea lui într-o instituție separată, unională. După 
cum a afirmat Bakatin: „Principala circumstanță care m-a făcut să 
mă grăbesc cu decizia asupra divorțului (administrarea informațiilor 
străine de către KGB) a fost efortul evident al câtorva republici 
care, sub masca discuţiilor pentru reformarea KGB, au încercat să 
tragă spre sine informaţiile. Asemenea eforturi ar fi putut conduce 
la un singur lucru — un colaps total al serviciului de informaţii. Nu 
puteam admite ca Direcţia I-a Generală să se divizeze în multiple 
instituţii de informaţii — kirghiză, ucraineană, rusă şi altele.“ 

Atât Bakatin cât şi Gorbaciov s-au opus ferm destrămării 
Uniunii Sovietice şi au luptat pentru menţinerea unei forme de uniune, 
oricât de slabă, între republici. Ca parte a acestor eforturi, ei, au 
creat o nouă structură cu baza la Moscova — un consiliu coordonator 
a Serviciului de Securitate Interrepublican, din care făceau parte 
Bakatin, şeful informaţiilor străine Primakov şi şefii serviciilor de 
securitate din douăsprezece republici. Bakatin nu a avut probleme în 
încheierea acordurilor cu republicile nerusofone, întrucât majoritatea 
serviciilor lor de securitate, care aveau acelaşi personal şi nu 
modificaseră prea mult modalitatea de operare, crau ncrăbdătoare 
să coopereze cu serviciile lui. 

KGB-ul rus reprezenta, totuşi, un obstacol insurmontabil. A 
urmat o luptă imensă pentru resursele KGB între Bakatin și 

Gorbaciov, pe de o parte, şi Elțîn pe dealtă parte. La începutul anului 
1991, Elțîn, ca preşedinte al Republicii Ruse (RSFSR), a avut ideea 
de a susţine crearea unui KGB rus separat (deşi celelalte republici 
aveau deja comitetele proprii de securitate, KGB din Republica Rusă 
era sub jurisdicţia KGB al URSS). După câteva luni de negocieri cu 
Kriucikov, atât direct cât şi prin asistentul lui Elțîn, Iuri Skokov, Elțîn 
a obținut un acord de înfiinţare a KGB al Republicii Ruse în mai 
1991. Ela calculat corect că aceasta va asigura Rusiei o parte mai 
mare din patrimoniul KGB al URSS în cazul în care conducerea 
URSS va fi, în final, desființată. Într-adevăr, Elțîn a cerut ca serviciul 
de securitate sovietic să fie desființat şi toate resursele şi personalul 
să fie transferate la KGB al Rusiei. Tabăra lui Elțîn a fost susținută 
de Comisia Parlamentară de Anchetă a KGB a lui Stepaşin care, 
potrivit lui Bakatin, „a blocat fiecare pas“ către reformă. În timpul 
lui noiembrie şi decembrie 1991, Bakatin a încercat să-şi apere terenul 
împotriva forţelor lui Elțîn, însă a fost o bătălie pierdută, care s-a 
încheiat cu dezmembrarea Uniunii Sovietice la sfârşitul lunii 
decembrie 1991 şi crearea Federaţiei Ruse. 

Activitatea lui Elțîn în această perioadă nu a fost direcționată 
înspre reformarea KGB. El a dorit doar să-l menţină intact suficient 
de mult timp pentru a-şi asigura un aparat de securitate viabil pe 
care să-l preia îndată ce dezmembrarea URSS va fi fapt împlinit. 
Pe data de 5 octombrie, Elțîn a emis un decret care stipula că 
succesorul legal al KGB din URSS pe teritoriul rus era KGB al 
Republicii Ruse. La 26 noiembrie, Elțîn a emis un alt decret prin 
care KGB Rus se transforma în Agenţia Federală de Securitate 
(FSA), subordonată lui Elțîn şi răspunzătoare în fața Sovietului Suprem 
al RSFSR. Şeful FSA, Viktor Ivanenko, a declarat că denumirea a 
fost schimbată pentru a termina o dată pentru totdeauna cu KGB. 
Potrivit lui Ivanenko, FSA avea un mandat larg de asigurarea 
a securității Republicii Ruse. 

FSA a avut, totuși, o viață scurtă. După ce a devenit limpede 
că URSS va dispărea, Elțîn a mers înainte cu o altă reformă. 
L-a convocat pe Bakatin pentru a-i expune planurile sale, şi a emis 
un decret pe 19 decembrie prin care unea Serviciul de Securitate 
Interrepublican, FSA şi ministerele de afaceri interne sovietic şi 
rus (poliția) într-o supraagenție — Ministerul Securității şi Afacerilor 
Interne al Rusiei. Intregul patrimoniu şi personalul aparținând 
instituțiilor de securitate ale URSS intrau acum în 
proprietatea Republicii Ruse. 

Deşi preluarea de către Elțîn a aparatului de securitate sovietic 
nu putea fi pus sub semnul întrebării în această etapă, a existat o 
opoziție largă față de fuziunea organelor de securitate cu poliția. 
După cum nota Bakatin, acesta era probabil cel mai criticat decret 
semnat de Elțîn. Mulţi reformatori democrați l-au considerat ca pe 
un efort al lui Elțîn de a crea un serviciu de securitate puternic şi 
periculos pe care să-l folosească la suprimarea nemulțumirilor. 
Angajaţii serviciilor de securitate, pe de o parte, se temeau că o fuziune 
cu poliția va duce la degradarea statutului lor şi pierderea privilegiilor. 

Sovietul Suprem Rus a refuzat să ratifice decretul lui Elțîn şi 
chestiunea a fost trimisă la Curtea Constituțională, care a votat în 
unanimitate pentru invalidarea lui. Elțîn a fost obligat să dea înapoi şi 
să anuleze fuziunea. Eforturile lui hazardate de creare a unui 
supraminister pentru afaceri interne şi de securitate nu puteau să-i 
atragă simpatia din partea membrilor serviciilor de securitate. Impresia 
generală era că fusese prost sfătuit în privința aparatului de securitate, 
impresie ce urma să fie întărită în următorii doi ani, când serviciile de 
securitate au fost supuse unor şocuri continue ca urmare a luptelor 
dintre preşedinte şi inamicii lui politici. Cu toate acestea, în cursul 
politicii aparent haotice, puteai discerne un scop distinct — acela de a 
impune controlul personal asupra organelor de securitate. 


NOUA STRUCTURĂ DE SECURITATE A RUSIEI 


Dupăpatru luni în care serviciile de securitate, atât cel sovietic 
cît şi rus, erau prinse în vârtejul viitorului Uniunii Sovietice, URSS 
a fost dizolvată la 25 decembrie şi s-a format Federaţia Rusă. Elțîn 
a trecut repede la crearea noii structuri de securitate a Rusiei. 
La sfârşitul lui ianuarie 1992, Federaţia Rusă avea cinci instituții 
separate care îndeplineau funcțiile fostului KGB. Cel mai mare era 
Ministerul Securităţii (Ministerstvo Bezopasnosti) sau MB, care 
număra circa 137.000 de angajați şi a fost desemnat ca agenție de 
contrainformaţii. Acesta a moştenit sarcinile fostei Direcţii a 2-a 
Generale (contrainformaţii împotriva străinilor), Direcţiei a 
3-a Generale (contrainformaţii militare), Direcţiei a 4-a (securitatea 
transportului), Direcției pentru Protecția Constituţiei (securitatea 
internă, incluzând acțiunile împotriva terorismului, mişcărilor separatiste 
etc.), Direcției a 6-a (infracțiuni economice şi corupția oficialităților) 
şi Direcţiei a 7-a (urmărire, ascultarea convorbirilor telefonice 
etc.). (vezi tabelul 2) 

Tabelul 2 
Organizarea serviciilor de securitate sovietice/ruse, 
1991 — septembrie 1995 


URSS 
KGB (desfiinţatîn dec. 1991) 


Direcţia a 2-a Generală 
(contrainformaţii) 


Direcţia a 3-a Generală 

(contrainformaţii militare) 

Direcţia a 4-a 

(securitatea transportului) 

Direcţia pentru Protecția 
Constituţiei 


(antiterorism, probleme etnice etc.) 


Direcţia a 6-a 
(infracţiune economică şi corupție) 


Direcţia a 7-a 
(supraveghere) 


Direcţia a 8-a Generală 


Direcţia a 9-a 
(gărzi) 


FEDERAȚIA RUSĂ 


Ministerul Securităţii (MB) 
(ianuaric 1992-decembrie1993) 
Şefi: Viktor Barannikov (1/92-7/93) 

Nikolai Goluşko (7/93-12/93) 


V 


Serviciul Federal de Contrainformaţii (FSK 
(decembrie 1993-aprilie 1995) 
Şefi: Nikolai Goluşko (12/93 — 2/94) 
Serghei pii (2/94 — 4/95 


Serviciul Federal de Securitate (FSB) 
Şefi: Serghei Stepaşin (4/95 — 7/95) 
Mihail Barsukov (7/95 —) 


Agenţia Federală pentru Comunicaţii 
şi Informaţii a Guvernului (FAPSI) 
Şef: Aleksandr Starovoitov 


Direcţia Gărzii Principale (GUO) 
(din iulic 1995 subordonată SBP) 
Şefi: Mihail Barsukov (1/92 — 7/95) 

luri Krapivin (7/95 —) 


Serviciul de Protecţie a Preşedintelui (SBP) 


Grăniceri KGB > 


(parte a GUO până în noiem. 1993) 
Şef: Aleksandr Korjakov 


Comitetul pentru Apărarea Frontierei Ruse 


(ianuarie — iunie 1992) 
Şef: Ilia Kalinicenko 


Trupe de grăniceri alc Ministerului Securității 


(iunie 1992 — decembrie 1993) 
Şefi: Vladimir Șliahtin (6/92 — 7/93) 
Andrei Nikolaev (7/93 - 12/93) 


Serviciul Federal de Grăniceri 
(12/93 —) 


Şef: Andrei Nikolacv 

Nu este surprinzător faptul că, dată fiind asocierea lui strânsă 
cu Gorbaciov, Bakatin nu a fost ţinut în fruntea noului MB. In locul 
lui, Elțîn l-a ales pe general-colonelul Viktor Barannikov, care a 
funcționat ca şef al aparatului rus de afaceri interne înainte de puci, 
iar apoi ca şefal Ministerului Sovietic al Afacerilor Inteme (MVD) 
până la destrămarea statului sovietic. Responsabil MVD de carieră, 
Barannikov a fost pentru mult timp susținătorul lui Elțîn, fiind atât de 
apropiat de preşedinte că se bucura chiar de privilegiul de a merge 
împreună la saună. 

Direcţia a 8-a Generală a KGB care se ocupa de comunicațiile 
guvernului şi sistemele de cifru, a devenit Agenţia Federală pentru 
Comunicaţii şi Informaţii ale Guvernului (Federalinoc A genstvo 
Pravitelstvennoi Sveazi i Informaţii — FAPSI) condusă de gencral 
locotenent Aleksandr Starovoitov. Starovoitov, cekist de profesie, 
fusese şef adjunct al Direcţiei a 8-a Generală a KGB. Ca omolog 
rus al Agenţiei Naţionale de Securitate a SUA, sarcina Agenţiei 
FAPSI era de a asigura paza şi buna funcţionare a liniilor de 
comunicaţii ale guvernului şi de a obține informaţii cu ajutorul 
mijloacelor tehnice, prin interceptarea şi decodificarea datelor. 

Direcția a 9-a a KGB, însărcinată cu protecţia conducătorilor 
guvernamentali şi a clădirilor şi instalațiilor-cheie, a devenit Direcția 
Generală de Pază (Glavnoie Upravlenie Ohranî— GUO), condusă 
de general-locotenent Mihail Barsukov, care a fost, de asemenea, 
desemnat Comandant al Kremlinului. Numărând circa opt mii de 
membri, administraţia de pază includea o subdiviziune autonomă, 
Serviciul de Pază a Preşedintelui, sub conducerea general-maiorului 
Aleksandr Korjakov, primul adjunct al lui Barsukov. Korjakov fusese 
body guard-ul personal al lui Elțîn şi era unul dintre prietenii lui cei 
mai apropiați şi de nădejde. În cadrul acestui serviciu responsabil cu 
protecţia preşedintelui se afla şi faimoasa unitate antiteroristă Alfa 
care număra câteva sute de militari extrem de bine antrenați. 

Direct subordonată preşedintelui Elțîn, Direcţia de Pază nu 
era controlată de către organele legislative şi juridice. De la momentul 
creării ei, Elțîn a tot sporit prerogativele acestei instituţii pentru a 
avea un braț puternic pe care să se sprijine. Până în septembrie 
1993, aceasta a înghițit unitatea de elită Vîmpel de la Ministerul 
Securităţii. Pe vremea KGB, Vîmpel fusese o unitate cu însărcinări 
speciale de sabotaj şi luptă peste hotare. 

A patra instituție care a provenit din destrămarea KGB a fost 
Serviciul de Pază a Frontierei, care a devenit Comitetul pentru 
Apărarea Frontierei Ruse, cu un efectiv în momentul de faţă de 


KGB DUPĂ KGB 43 


circa 180.000 de militari. Șeful ei a fost Ilia Kalinicenko, ofițer de 
grăniceri de carieră şi fost şefal grănicerilor KGB. La începutul lui 
iunie 1992, Elțîn a decis să nu mai mențină serviciul de grăniceri ca 
serviciu separat, plasându-l sub jurisdicția Ministerului Securității şi 
desemnând un nouşefal grănicerilor în persoana lui Vladimir Şlahtin. 

In sfârşit, Direcţia I-a Generală (FCD) era acum Serviciul de 
Informaţii Externe (FSI) condus de Evgheni Primakov, fost 
responsabil al Serviciului Central de Informaţii, cu o perioadă scurtă 
de funcționare, creat după puci. Ca şi Bakatin, Primakov fusese 
strâns legat de Gorbaciov. Insă, fiind un consilier cu experienţă în 
politica externă, cu legături strânse cu fostul KGB, el avea relaţii cu 
fiecare lider în parte. Iar experienţa şi prestigiul său erau „comori“ 
de care guvernul lui Elțîn avea nevoie stringentă. 

Crearea unei instituţii separate pentru informații externe a fost 
interpretată, în general, ca o slăbire în continuare a aparatului de 
securitate, ceea ce nu era chiar aşa. FCD fusese întotdeauna un 
întreg distinct, cu personal de elită, ofițeri bine instruiți care tindeau 
să urmeze calea carierei diferită de cea a personalului KGB intern. 
Sediul Direcţiei I-a Generală se afla la lasenevo (cunoscut sub 
denumirea de „pădurea“ la periferia Moscovei, departe de Lubianka. 
Deşi toate direcțiile KGB cooperau una cu cealaltă, a existat 
întotdeauna o competiţie — chiar animozitate — între ramurile intemă 
şi externă. Astfel, într-un anumit sens, desemnarea Direcţiei I-a 
Generală ca instituţie separată, oficializa o situaţie existentă deja. 
Principala diferență era că acum Primakov îi raporta direct lui Elțîn 
şi nu şefului securității. 

Dispersarea funcţiilor KGB în câteva instituții a risipit imaginea 
publică a serviciilor de securitate ca fiind o entitate îngrozitoare, 
atotputernică. Faptul că Elțîn a mers până într-acolo încât a vorbit 
despre reconstrucția fundamentală a aparatului de securitate a 
reîntărit imaginea KGB-lui ca un monstru doborât. In septembrie 
1991, Elțîn a declarat emfatic: „Probabil că ar trebui să păstrăm, să 
zicem, serviciul de informaţii şi contrainformaţii, ca în alte țări, însă 
tot restul de servicii care se ocupă de palavre — urmărire, trasul cu 
urechea, informatori şi aşa mai departe trebuie să fie desfiinţate, 
fără nici o umbră de îndoială.“ 

Elțîn nu a continuat niciodată o asemenea reformă. Cu câteva 
agenții care îi dădeau direct raportul, el deţinea acum o autoritate 
considerabilă asupra chestiunilor de securitate şi informaţii, autoritate 
sporită prin legăturile sale strânse cu oameni precum Barannikov şi 
Korjakov. El culegea roadele puciului eşuat din august, care l-a 

prezentat ca pe eroul ce a învins KGB-ul o dată pentru totdeauna. 
Cu toate înclinațiile sale democratice, Elțîn nu era pregătit să 
abandoneze această armă politică potențial putemică ce se afla acum 
în mâinile sale. În timpul următorilor patru ani în funcţia de preşedinte 
al Rusiei, Elțîn urma să devină tot mai dependent de serviciile de 
securitate pentru a îndepărta opoziţia şi a-şi continua programele. In 
loc să restrângă prerogativele aparatului său de securitate, el va 
proceda exact invers. 

CAPITOLUL DOI 


CONSTRUIREA APARATULUI DE 
SECURITATE AL RUSIEI 


Aş dori să văd care e acea putere din ţara noastră 
care îndrăzneşte să deschidă la de la Lubianka şi să 
spună: ,„ Mulţumesc pentru munca voastră, băieţi. Sunteţi 
Tiberi. Nu mai avem nevoie de specialişti de genul vostru, 
căci vom schimba natura acestei instituții “ 


(Natalia Gevorkian, Izvestia, februarie 1993) 


La mijlocul anilor 1992, un fost ofițer de informaţii KGB a 
deplâns decesul KGB într-unarticol publicat de ziarul ultranaționalist 
Deni, interzis ulterior de Boris Elțîn. Caracterizând relaţiile care au 
existat între KGB şi partid în zilele puterii sovietice, autorul a subliniat 
că KGB a fost întotdeauna un instrument al conducerii de partid, 
începând cu Comitetul Central şi coborând spre comitetele regionale 
de partid: „Supraveghetorii (KGB) erau persoanele numărul unu, şi 
anume, primii secretari ai organizaţiilor de partid. Această funcţie a 
fost deținută timp de mulți ani de Mihail Gorbaciov la Stavropol, 
Boris Elțîn la Sverdlovsk şi apoi la Moscova. Lorşi nimănui altcuiva 
raporta KGB informațiile importante. Ei erau cei care dădeau ordine 
ŞI aprobau sau dezaprobau operațiunile organelor KGB“. Observaţia 
este absolut corectă. Oricât de mulți conducători de partid au încercat 
să acuze KGB pentru operaţiunile dezgustătoare care au ieșit la 
lumină, KGB nu era un actor independent. Cu rare excepții, KGB a 
urmat ordinele partidului. 

Acum nu exista o conducere de partid care să dea serviciilor 
de securitate ordinele de marș. Nu exista o structură stabilită la vârf 
prin intermediul căreia adoptarea deciziilor în probleme de securitate 
să fie tradusă într-o politică concretă. Era puțin probabil, dat fiind 
statutul lor în dizgrație şi fărâmițarea lor, ca noile servicii de securitate 
să preia inițiativa şi să se angajeze în acțiuni curajoase pe cont propriu. 

Cine va prelua sarcina? Evident Elțîn, intenționa să ocupe locul 
vacant lăsat de conducerea de partid. Dar exista, de asemenea, şi 
Parlamentul rus, ai cărui deputați doreau să-şi spună cuvântul în 
activitatea organelor de securitate. După cum au arătat evenimentele 
din 1992, agenda lor era diferită de cea a lui Elțîn. 

Deşi Boris Elțîn nu a făcut niciodată o declaraţie clară despre 
planurile referitoare la serviciile de securitate, în afara retoricii 
ocazionale despre deosebirea lor de fostul KGB, în câteva luni s-au 
putut distinge anumite tendințe. Elțîn a avut patru scopuri principale. 
In primul rând, şi cel mai mult, el dorea să folosească serviciile, în 
special ale MB (Ministerul Securităţii), FA PSI (Comunicaţii şi 
Informaţii), şi Direcţiei Generale de Pază — pentru a-l susține în 
luptele cu opoziţia politică de la vârf. In al doilea rând, dorea ca 
aparatul de securitate să lupte împotriva amenințărilor inteme mai largi 
— separatism etnic, terorism, revolte ale muncitorilor, trafic de droguri şi 
crimă organizată. În al treilea rând, el intenționa ca aparatul de securitate, 
în special trupele de grăniceri şi Serviciul de Informaţii Externe (FIS) 
să întărească puterea şi influența Federaţiei Ruse asupra CSI 
(Comunitatea Statelor Independente). Şi, în sfârşit, serviciile de 
securitate aveau un scop tradițional: contrainformațiile împotriva 
spionilor străini, culegerea de informații şi „„măsurileactive““ peste hotare. 

Intrucât prioritar pentru Elțîn era să-şi înfrângă duşmanii politici 
şi să-şi consolideze puterea, funcțiile directe de securitate au fost 
puse pe plan secund, în timp ce urmărirea secretă, interceptarea 
convorbirilor telefonice şi alte metode camuflate erau folosite 
împotriva celor pe care Elțîn îi considera amenințări politice. 


PARLAMENTUL ŞI SERVICIILE DE SECURITATE 


Deşi Parlamentul rus, Sovietul Suprem, a căutat să dețină 
controlul asupra serviciilor de securitate, vederile deputaţilor erau 
atât de diferite, încât era practic imposibil să faci referire la o agendă 
parlamentară privind aceste organisme. Democraţii, conduşi de 
militantul pentru drepturile omului Lev Ponomarev, părintele Gleb 
lakunin şi Serghei Kovaliov erau preocupaţi, în primul rând, de 
limitarea prerogativelor serviciilor secrete pentru a nu fi folosite 
arbitrar împotriva cetăţenilor. Cei trei au dorit stabilirea limitelor 
legale pentru securitate şi asigurarea protecţiei drepturilor individului 
în structura legală. De asemenea, îşi doreau crearea unui sistem de 
supraveghere publică. 

La capătul celălalt al spectrului erau parlamentarii conservatori, 
neinteresați de promovarea reformelor democratice în serviciile de 
securitate. Mai degrabă, ei doreau să-şi exercite influența asupra 
acestora pentru a concura cu succes împotriva lui Elțîn în deținerea 
puterii. Preşedintele Parlamentului, Ruslan Hasbulatov, şi 
vicepreşedintele Aleksandr Ruţkoi, care s-au disociat tot mai mult de 
politica lui Elțîn, erau reprezentanții cei mai proeminenți ai acestui grup. 

Oricât de diferiți ar fi fost, aceşti deputați erau uniți printr-un 
singur ţel — acela de a impune controlul parlamentar asupra 
organismelor fostului KGB. 

La 21 februane 1992, Sovietul Suprem a adoptat o rezoluție 
semnată de Hasbulatov prin care se stabilea dreptul de a supraveghea 
planificarea şi executarea operaţiunilor de securitate internă și 
informaţii externe, precum şi controlul asupra chestiunilor de buget 
şi personal. Rezoluţia „recomanda“, de asemenea, ca preşedintele 
Rusiei să se abțină de la orice alte reorganizări ale serviciilor 
de securitate şi informaţii până când Sovietul Suprem nu va examina 
constatările Comitetului pentru Apărare şi Securitate privind 
această chestiune. 

Nu este surprinzător faptul că rezoluţia nu a fost bine primită 
de Elțîn. Patru zile mai târziu, la 25 februane, acesta a emis un decret 
prin care se stabileau prerogativele sale, în calitate de preşedinte, 
privind controlul direct al Ministerului Securității, Ministerului 
Afacerile Interne, Ministerului Afacerile Externe și Ministerului de 
Justiție şi numirea personalului lor de conducere. Controlul operațional 
asupra Ministerului Secunităţii şi Ministerului Afacerilor Interne urma 
să fie îndeplinit de Serghei Şahrai, vicepremier al Federaţiei Ruse, 
se spunea în document. 

Intre timp, deputaţii care erau membri ai Comitetului Sovietului 
Suprem pentru Drepturile Omului au perseverat în eforturile de a 
institui controlul parlamentar efectiv asupra serviciilor de securitate. 
La sfârşitul lui 1992, ei au prezentat proiectul de lege privind 
„Controlul Sovietului Suprem al Federației Ruse asupra activităților 
serviciilor speciale“. Scopul acestui control, se spune în proiect, era 
de a proteja drepturile cetăţenilor împotriva acțiunilor arbitrare ale 
guvernului şi de a împiedica serviciile speciale să violeze drepturile 
individuale. Mecanismul pentru controlul parlamentar urma să fie un 
comitet pentru supravegherea serviciilor de securitate compus din 
membri ai parlamentului. 

Din păcate, legea referitoare la supraveghere nu a fost 
niciodată adoptată şi nu a fost creat nici un comitet. În vara lui 1993, 

un grup de deputaţi din partea Comitetului pentru Drepturile Omului 
s-a deplasat la Washington, D.C. (pe cheltuiala Agenţiei pentru 
Informaţii a SUA) pentru a studia sistemul american de supraveghere 
a serviciilor secrete. Parlamentarii le-au spus gazdelor americane 
că erau ținuți complet în întuneric în privinţa serviciilor de securitate 
ruse. Dimensiunile bugetului şi personalului, precum și informaţiile 
despre operațiunile lor erau un secret păzit cu străşnicie. 

In mod ironic, principalul obstacol pentru stabilirea unui 
control parlamentar efectiv asupra serviciilor de securitate era 
Comitetul Sovietului Suprem pentru Apărare şi Securitate, alcătuit 
din circa cincisprezece parlamentari, cu subcomitete pentru relaţiile 
cu serviciile de securitate ale statului. Acest comitet a proiectat 
versiunea sa proprie de lege privind supravegherea parlamentară, 
care a intrat in conflict cu proiectul propus de Comitetul pentru 
Drepturile Omului. Comitetul pentru Apărare şi Securitate nu era 
interesat de controlul democratic asupra serviciilor de securitate. 
Intr-adevăr, a reieşit că acesta era, cu mici excepţii, un susținător al 
intereselor MB şi altor instituţii de securitate. 

Motivul pentru care era părtinitor se explica prin componența 
membrilor. La începutul lui 1993, patru din cei cincisprezece membri 
erau în acelaşi timp şi în conducerea Ministerului Securității, iar unul 
dintre cei patru, Boris Bolşakov, era preşedintele subcomitetului pentru 
securitate şi informaţii. In plus, Serghei Stepaşin, preşedintele 
comitetului, tocmai se retrăsese recent, în octombrie 1992, din postul 
său de ministru adjunct al securității (din cauza presiunilor exercitate 
de parlamentarii democrați). Astfel, timp de aproape un an, comitetul 
parlamentar care supraveghea serviciile de securitate a fost dirijat 
de un proeminent conducător al securității. 

Stepaşin, care urma să revină la MB ca prim adjunct al 
ministrului la mijlocul anului 1993 şi care mai târziu a devenit şeful 
organizației succesoare a MB, Serviciul Federal de Contrainformaţii 
(FSK), nu şi-a prea manifestat înclinaţie pentru întărirea controlului 
parlamentarasupra serviciilor de securitate. De la început el a acționat 
mai degrabă ca un purtător de cuvânt al serviciilor de securitate 
decât ca reprezentant al poporului. După cum observa deputatul 
Gleb lakutin: „li este greu să lucreze efectiv pentru parlament. Cum 
să-şi supravegheze propriul şef?“ 

Când a fost întrebat despre reformarea fostului KGB, în 
primăvara lui 1992, Stepaşin a subliniat că ar fi o greşeală gravă să 
mergi prea departe cu reforma: „Experiența Europei de Est arată 
cât de inutilă şi periculoasă este distrugerea în grabă a fostelor servicii 

de informaţii şi la ce greșeli ireversibile poate conduce aceasta. Țările 
acelea plătesc scump pentru o asemenea decizie impulsivă şi 
neînțeleaptă, oricât ar fi de uşor de înțeles în termeni umani... Un 
stat democratic are nevoie de servicii de securitate puternice, în 
special în timpul perioadei de tranziție.“ 

Prin 1993 comitetul lui Stepaşin devenise ţinta principală a 
atacurilor ramurii parlamentare ce reprezenta opoziţia față de Elțîn. 
Hasbulatov şi susținătorii lui criticau modul în care acest comitet 
conducea atât serviciul militar cît şi pe cel de securitate şi doreau să 
obţină ei înşişi un control mai mare. La sfârşitul lui aprilie 1993, 
Sovietul Suprem, instigat de Hasbulatov, a adoptat un decret privind 
înființarea unei comisii pentru cercetarea Comitetului de Apărare şi 
Securitate. Stepaşin a declarat presei că ar fi posibilă desființarea 
comitetului său. 

Ulterior, oricum, Hasbulatov a bătut în retragere, aparent din 
cauză că nu considera ca fiind convenabil să forțeze o confruntare 
cu comitetul la acel moment. 


INIŢIATIVELE LEGISLATIVE ALE LUI ELŢÂÎN 


În conformitate cu stilul de conducere ce avea să-i devină 
tipic, Elțîn a început să-şi aplice programul referitor la fostul KGB 
cu o avalanșă de decrete şi legi, majoritatea fiind produsul comitetului 
lui Stepaşin. Legile serveau trei scopuri. In primul rând, ele creau 
impresia, că administrația lui Elțîn făcea ceva concret pentru 
normalizarea şi controlul activităţilor serviciilor de securitate şi, astfel, 
Je alinia scopurilor sale mărturisite privind reforma democratică. 
In al doilea rând, au legalizat puteri substanțial sporite serviciilor 
de securitate în privința activităţii lor operative. Şi în al treilea rând, 
au acordat preşedintelui Rusiei dreptul principal de control asupra 
acestor organisme. 

Oricât de influențat ar fi fost de ideile democratice, instinctele 
lui Elțîn reflectau îndelungata sa carieră de appararcik în birocraţia 
de partid, unde interesele statului au prevalat întotdeauna față de 
cele ale individului. Unul dintre primele sale decrete se referea la 
secretele de stat. Decretul instruia organele de securitate să 
coordoneze activitatea de protejare a secretelor şi de înființare, în 
acest scop, a unor „departamente speciale“ în instituții şi întreprinderi. 
Pentru aplicarea unui asemenea regim de păstrare a secretului, 
personalul acestor departamente trebuie să se ghideze după „acte 

normative adoptate anterior“ (adică reglementările de dinainte privind 
secretele de stat, după care se ghidase şi KGB-ul). Aceasta însemna 
“că Ministerul Securității urma să trimită (sau mai precis să-i menţină) 
pe informatorii săi în toate instituţiile şi de stat şi unităţile acestuia 
pentru ca să împiedice ca anumite tipuri de informaţii să se scurgă 
către populaţie. Cu alte cuvinte, Elțîn dorea să-și protejeze guvernul 
de excesul de transparență. 

Apoi a urmat Legea privind Activitatea Operaţională de 
Anchetă, adoptată la sfârşitul lui 1992, care a stabilit procedura pentru 
prima treaptă a anchetelor penale, inclusiv a celor instrumentate de 
organele securităţii de stat. Nu este lipsit de semnificaţie faptul că 
aceasta a fost una din primele le gi emise de Elțîn. Un serviciu eficient 
de anchetă la dispoziţie constituia, evident, o prioritate de vârfpentru 
preşedinte. Legea autoriza cinci instituţii să desfăşoare operaţiuni 
de anchetă: Ministerul Afacerilor Interne, ca poliţie, Ministerul 
Securității, Trupele de Grăniceri, Serviciul de Informaţii Externe şi 
„subunitățile operaţionale“ ale Direcţiei Generale de Pază. Legea 
acorda anchetatorilor o mare libertate de acţiune. Destul de uimitor, 
ei au primit dreptul de a desfăşura urmărirea secretă, de a instala 
dispozitive de ascultare de a deschide corespondenţa şi a intercepta 
convorbirile telefonice, deși doar în cazuri de „încălcări grave ale 
legii“. Pentru efectuarea acestor operaţiuni era necesară o autorizație 
de la procuror, cu unele excepţii. In „cazuri urgente, care puteau să 
se soldeze cu un act de terorism sau sabotaj“, singura cerință era ca 
procurorul să fie înștiințat şi aprobarea lui să fie obținută în decurs 
de 24 de ore. Puţine lucruri îi puteau împiedica pe anchetatori să 
justifice folosirea măsurilor excepționale în cazuri pe care ei le 
considerau, după bunul plac, amenințări de terorism şi sabotaj. Mai 
mult, în trecut era doar o simplă formalitate pentru organele de 
securitate să obțină autorizaţia de la Procuratură. Aceasta fusese 
un aparat birocratic slab, corupt şi ineficient care a primit întotdeauna 
ordine de la KGB (nu invers) şi nu existau nici un fel de indicii că 
lucrurile se schimbaseră în perioada postsovietică. 

Pentru foştii disidenți care simţiseră primii metodele sâcâitoare 
de spionaj şi urmărire ale KGB, faptul că noile servicii de securitate 
ale Rusiei dispuneau de dreptul legal de folosire a aceloraşi metode 
era cel puţin îngrijorător. Un militant pentru drepturile omului, Serghei 
Kovaliov, afirma: „Această lege are hibe serioase. Să ne amintim că 
autorizaţia cerută procurorului pentru desfăşurarea activităților 
operative de percheziţie nu este altceva decât anularea dreptului 
constituţional al cetățeanului privind protecția în fața legii“. 

Legea referitoare la anchete a fost urmată de Legea 
Securității, semnată de Elțîn în mai 1992. Celmai remarcabil lucru 
legat de această lege care stabilea conceptele ample privind politica 
de securitate a Federației Ruse, era rolul puternic pe care îl atribuia 
preşedintelui rus. Ea acorda o anume autoritate parlamentului, 
stipulând că Sovietul Suprem urma să aprobe sumele de la buget 
pentru organele de securitate şi informații, să controleze politica de 
cadre şi să stabilească prioritățile în politica de securitate. Insă limbajul 
era vag şi mecanismele pentru un asemenea amestec din partea 
parlamentului nu erau specificate. Mai mult, legea îl însărcina pe 
preşedinte cu conducerea generală a organelor de securitate ale 
statului, cu „supravegherea şi coordonarea activităţii lor“, prin luarea 
de „decizii operaționale“ etc. Întrucât Elțîn a adoptat o asemenea 
lege într-un moment în care putea să emită decrete fără o puternică 
opoziție din partea parlamentului, nu este surprinzător faptul că 
aceasta îi sporea puterea asupra organelor de securitate. 

In iulie 1992, preşedintele Boris Elțîn semna — şi Sovietul 
Suprem ratifica — legile de funcționare a celor două instituții principale 
de securitate, Ministerul Securității (MB) şi Serviciul de Informații 
Externe (FIS). Legea privind Organele Federale ale Securității 
Statului a provocat o îngrijorarea considerabilă în rândurile 
democratilor. Ceea ce îi deruta era similitudinea noii legi cu cea 
adoptată în urmă cu paisprezece săptămâni referitoare la KGB. 
Intr-adevăr, legea conferea în principal aceleaşi misiuni şi 
prerogative Ministerului Securităţii aşa cum cea anterioară le 
conferise KGB-ului, în unele cazuri aproape cuvânt cu cuvânt. 
Evident, autorii legii printre, care se numărau membri ai Comitetului 
Parlamentar pentru Apărare şi Securitate, nu avuseseră chef „treacă 
la lucru“ şi au optat, în schimb, pentru fotografierea legi privind KGB-ul. 

După cum am remarcat mai sus, Elțîn a mutat trupele de 
grăniceri înapoi în subordinea Ministerului Securităţii în iunie 1992. 
Noua lege reflecta această schimbare, însărcinând Ministerul 
Securităţii cu coordonarea trupelor de grăniceri. Forţa de frontieră a 
fost întotdeauna un element cheie al securității şi apărării în vremurile 
sovietice şi avea acum o importanță crucială pentru guvernul Rusiei, 
cu o situaţie atât de precară la hotarele țării. Dar rolul unităților de 
grăniceri depăşea sarcina de a apăra frontiera de atacuri armate. 
După cum stipula noua lege, acestea trebuiau să efectueze misiune 
de recunoaştere şi să desfăşoare „cercetări operaționale“. Astfel, 
mare parte din culegerea de informaţii din statele CSI urma să fie 
implementată sau susținută de grăniceri. 

Ce se poate spune despre restricţiile pe care trebuia să le 
respecte Ministerul Securităţii pentru a preveni încălcarea drepturilor 
omului? Legea stipula că anchetatorii Ministerului Securității puteau, 
de exemplu, „să intre nestânjeniţi în locuinţele şi construcţiile 
particulare“, însă trebuiau „să-l informeze pe procuror despre 
asemenea cazuri în decurs de 24 de ore, şi să obțină ulterior aprobarea 
acestuia“. Ce perioadă de timp însemna „ulterior“? Ce se întâmpla 
dacă Procuratura nu elibera o asemenea aprobare? Nimic din toate 
acestea nu era clarificat în noua legislaţie. 

Legea (Articolul 11) stipula, de asemenea, că agenţii puteau 
fi detaşaţi la alte organizații şi întreprinderi „pentru a asigura 
securitatea“, probabil pentru ca Ministerul Securității să aibă o viziune 
generală. Un decret prezidenţial ulterior autoriza așa-numiții ofițeri 
operaţionali în rezervă să fie repartizaţi la alte agenții fără a fi 
demobilizați. Aceşti câini de pază erau trimişi chiar şi în redacțiile 
ziarelor pentru a lucra sub acoperire ca ziarişti. În schimbul cooperării, 
redacția obținea de la Ministerul Securităţii fondurile atât de necesare 
pentru acoperirea costurilor de tipărire şi editare. lar Articolul 17 
susținea cu sfințenie c altă practică tradițională a KGB, aceea de a 
menţine o rețea de informatori secreţi care să-i spioneze pe cetăţenii 
sovietici. Sub noua lege, „persoanele care ajutau organele federale 
ale securității de stat“ puteau încheia un contract cu Ministerul 
Securităţii în schimbul unei protecții şi remunerații. 


CONFRUNTĂRI ÎN EXTREMA DREAPTĂ 


În sine, aceste legi nu păreau deosebit de draconice sau 
nedemocratice. Într-adevăr, detaliile ample şi numeroasele referințe 
la drepturile şi libertățile omului creau impresia deplină a efortului de 
structurare a unui stat de drept. Insă cei care citeau tot documentul 
aveau impresia contrară, susținând că noua legislație deschidea calea 
spre încălcarea drepturilor omului. Ce putea împiedica noile servicii 
de securitate să profite de portițele de ieşire pentru a abuza de putere, 
aşa cum procedase KGB? De ce, se întrebau ei, Elțîn, un democrat 
autoproclamat, depunea atâta efort în legi legate de securitate? 
De ce nu îndeplinea, în schimb, promisiunile făcute de Gorbaciov de 
introducere a unor noi coduri legale pentru a le înlocui pe cele 
vechi, datând de la începutul anilor '60? In definitiv, conceptele 
juridice din acea perioadă se bazau pe ideea „luptei de clasă“ şi a 
„dictaturii proletariatului“. 

Răspunsul la întrebările lor a devenit tot mai elocvent când 
Elțîn a început să facă față opoziţiei din ce în ce mai puternice din 
partea parlamentului şi unei erodări a sprijinului acordat de opinia 
publică în general. Astfel, de exemplu, din partea extremei drepte au 
venit provocările Frontului Salvării Naţionale, un grup politic neofascist 
format, în principal, din foşti comunişti, alături de câțiva militari şi 
ofițeri de poliţie în retragere. În octombrie 1992, Frontul Salvării 
Naţionale, care avea legături puternice cu cel mai mare bloc 
parlamentar, Uniunea Rusă, a început să lanseze apeluri publice pentru 
destituirea lui Elțîn şi refacerea statului sovietic. 

Replica preşedintelui a fost confiruntarea directă cu opoziţia. 
Pentru început el a creat o bază prin introducerea de amendamente 
la codurile legale cu scopul declarat de a „proteja organele 
constituționale ale puterii“. Acum, apelul public la schimbarea cu 
forța a sistemului constituţional era un act clandestin. 

Bazându-se pe aceste amendamente legislative, Elțîn a emis 
apoi, la 28 octombrie, un decret de interzicere a Frontului Salvării 
Naţionale întrucât acesta contravenea sistemului constituțional rus. 
El a ordonat Ministerului Securității şi Ministerului Afacerilor 
Interne să aplice decretul. Ca răspuns, membrii Frontului au susținut 
că nu ceruseră niciodată folosirea forței în declaraţiile lor publice 
ŞI, prin urmare, interdicția lui Elțîn era clandestină şi şi-au exprimat 
intenția de a o ignora. 

In faţa unei asemenea sfidări ostentative, unica posibilitate a 
lui Elțîn era de a folosi coerciția poliției pentru destrămarea Frontul 
Salvării Naţionale, ceea ce şi părea că intenționează să facă. El, 
însă, nu a reuşit să obțină deplina cooperare a Ministerului Securității 
şi Ministerului Afacerilor Interne, care au preferat să stea deoparte, 
declarând că vor acționa strict în cadrul legii. Problema a fost trimisă 
Curţii Constituţionale, care a refuzat să susțină interzicerea. Doar 
după un an, în urma luptei aprige dintre Elțîn şi parlament, Frontul 
Salvării Naţionale a fost scos în afara legii. 

De ce ministerele care reprezentau puterea l-au lăsat singur 
pe Elțîn? Deşi nu se poate şti precis, puţin probabil ca şeful 
Ministerului Securităţii, Viktor Barannikov, sau şeful Ministerului de 
Interne, Viktor Erin, să fi refuzat sprijinirea lui Elțîn. Un scenariu 
probabil ar fi acela că cei doi remarcaseră starea de spirit din 
organizaţiile pe care le conduceau şi lipsa de entuziasm pentru 
confruntarea cu această grupare, ale cărei vederi de extremă dreapta 
erau împărtăşite de mulți ofițeri MB şi MVD (într-adevăr, unul dintre 
foştii conducători ai grupării era fostul general-maior KGB, Aleksandr 

Sterligov, un proeminent naționalist rus). Barannikov şi Erin l-au 
informat, probabil, pe Elțîn că nu poate conta pe sprijinul trupelor de 
securitate şi poliție dacă confruntările degenerează în violențe. În 
sprijinul acestei ipoteze stă faptul că la 28 octombrie, chiar în ziua în 
care Elțîn a emis ordinul de interzicere, se anunţase în presă despre 
şedinţa Colegiului Ministerului Securității (ministrul şi adjuncţii săi) 
care tocmai avusese loc. La şedinţă s-au discutat „tendințele 
primejdioase de creare a unor structuri de putere neconstituționale 
care amenințau să macine sau să uzeze sau să distrugă statul rus 
aflat în faza embrionară“. Însă în raportul de presă Colegiul era citat 
ca afirmând că „respinge ferm încercările de folosire a sistemului 
organelor federale ale securităţii de stat ca instrument în luptele 
politice“. Cu alte cuvinte, MB a refuzat să se implice. 


ÎN INTERIORUL MINISTERULUI SECURITĂȚII 


Avalanşa de reorganizări, schimbări de cadre, publicitatea 
negativă şi alte modificări la care au fost supuse serviciile de securitate 
după august 1991 şi-au pus amprenta asupra personalului. Nu era 
un lucru obişnuit pentru Lubianka şi, de acea, una din cele mai mari 
probleme era demoralizarea angajaţilor. Un ziarist (cu simpatie 
evidentă pentru serviciile de securitate), care a participat, în mai 
1992, la o întrunire organizată pentru tinerii ofițeri de contrainformaţii 
de şeful MB Barannikov, a descris „criza psihologică“ pe care o 
parcurgea MB: „Astăzi, pe lângă dificultățile economice, factorii 
interni, ca să spun aşa, au un impact puternic asupra muncii 
personalului de securitate. Există o campanie de discreditare a 
organelor, chiar cu încercări de a le distruge complet, există dorința 
de a privi munca agenților operativi ca fiind clandestină şi imorală, 
există demascarea, fără discriminare, a agenţilor... În plus, angajaţii 
Ministerului Securităţii au trecut printr-o perioadă lungă de 
reorganizare în urma căreia unele subunități au fost eliminate, uneori 
nechibzuit. Ei s-au confruntat cu instabilitatea şi nu au avut linii 
directoare precise în activitate.“ 

Ziaristul a continuat cu dezbaterea „scăderii eficienței 
rândurile personalului de securitate şi faptului că acesta şi-a iei 
mândria şi se teme chiar să spună unde lucrează. Ca rezultat, a 
adăugat el, „unii angajaţi au început să-şi caute de lucru în structuri 
comerciale profitabile, alții sunt în expectativă sau stau retrași într-o 
lume a intereselor şi preocupărilor personale“. Cu toate acestea, 

imaginea nu era complet lipsită de speranță, susținea ziaristul. 
Un sondaj de opinie efectuat în cadrul serviciului din Moscovaal 
Ministerului Securităţii arăta că, în pofida neliniştii şi îngrijorării 
generale, 47 la sută din ofițeri şi-au exprimat optimismul şi 
încrederea în viitor, iar 49 la sută au declarat că obţin satisfacţii 
depline din munca lor. 

O altă sursă, care s-a retras recent din serviciul de 
contrainformaţii, a văzut problema în termeni mai sumbri. În opinia 
sa, contrainformațţiile erau în declin serios. Neliniştea care izvorâse 
în minţile angajaţilor KGB şi agenţilor secreți ca rezultat al 
perestroikăi atinsese o intensitate febrilă după august 1991. 
Patriotismul sovietic fusese înlocuitcu naționalism şi întregul sistem 
de valori a fost dat peste cap: „Trădarea foştilor prieteni şi aliați la 
cel mai înalt nivel nu mai este o ruşine, ci un comportament normal; 
cei condamnaţi pentru trădare şi spionaj şi-au vândut paturile de 
campanie pentru apartamente confortabile şi au început să apară pe 
ecranul televizorului“. 

Potrivit acestui fost ofițer, cea mai mare tragedie o constituia 
prăbuşirea reţelei de agenţi, care reprezenta coloana vertebrală a 
activității de contrainformaţii. După dezmembrarea URSS şi 
instaurarea pieţei libere, agenții nu mai aveau cui să jure credință sau 
pentruce să lupte şi nu maieranimeni care să-iapere sau să le garanteze 
onoarea. „Astăzi, unica bază pentru colaborarea secretă, declara el 
cu amărăciune, sunt cei treizeci de arginți la actuala rată de schimb.“ 

Fără îndoială, în descrierea situaţiei curente, autorul privea în 
trecut prin nişte ochelari cu lentile foarte roz. După toate datele, 
tipul de idealism elevat şi patriotism devotatcare, potrivit autorului, 
motivau activitatea lucrătorilor şi agenților KGB în trecut, au fost 
rare. Nenumărate surse susțin că vechiul KGB era plin de acte de 
corupţie, mită şi alte tipuri de „afaceri“. In absenţa transparenţei, 
toate acestea treceau neraportate şi imaginea oficială a KGB-ului 
ca organizație a onoarei era menținută. După cum nota un observator: 
„In trecut nimic din ceea ce se petrecea acolo nu răsufla în afară. 
Când academicianul Andrei Saharov a declarat, odată, că KGB este 
cea mai puţin coruptă organizaţie el se referea, probabil, că prin 
comparație cu fărădele gea care a domnit în timpul lui Nikolai Șcelokov 
(prietenul nedespărțit, ultracorupt, al lui Brejnev, care a condus poliția) 
la Ministerul Afacerilor Interne, KGB părea să fie cu adevărat o 
organizație destul de decentă.“ 

Acum, organele de securitate erau ţinta atacurilor şi 
dezvăluirilor presei. Trezindu-se cu salarii reduse şi pierzând câştigurile 

suplimentare şi privilegiile în urma măsurilor economice drastice ale - 
guvernului, angajaţii MB aveau, mai mult ca oricând, motive să se 
implice în afaceri ilicite, mai ales că existau şi o mulțime de posibilități. 
Doar că riscau mai mult să fie demascaţi public decât pe timpul KGB. 


Într-un efort aparent de refacere a imaginii organelor de 
securitate şi pentru a reduce unele din ilegalitățile cele mai 
răsunătoare, şeful MB, Viktor Barannikov, a inițiat o campanie internă 
împotriva corupţiei. Ca rezultat, câțiva ofițeri MB de la vârf au fost 
demiși din funcțiile lor la începutul lunii iunie 1992. Potrivit informațiilor 
furnizate de MB, aceştia deturnaseră apartamente destinate uzului 
oficial şi îşi însuşiseră, clandestin, alte bunuri. Primul adjunct al lui 
Barannikov, Anatolii Oleinikov, se număra printre cei care şi-au pierdut 
serviciul. Oleinikov, care funcționase în KGB din 1968, a demisionat 
„din motive de sănătate“, însă unul din asistenții săi cei mai apropiaţi 
a fost acuzat de abuzuri, prin urmare se presupunea că şi Oleinikov 
fusese implicat în afaceri. Anunţul dramatic al lui Barannikov referitor 
la scandalul iscat a creat vâlvă în presă, făcând ca unii observatori 
să facă speculaţii că ofițerii demiși erau tapii ispăşitori şi că 
Barannikov, fost şef al M VD, avea nevoie de o scuză pentru a se 
debarasa de vechea gardă din KGB. 

Totuşi, o parte din măsuri era corectă, întrucât cazuri de 
implicare a MB în activități clandestine continuau să apară la 
suprafață. Intr-un asemenea incident, care s-a petrecut în oraşul 
natal al lui Elțîn, Ekaterinburg (fostul Sverdlovsk), operativii MB au 
fost acuzați de presiuni asupra poliţiei locale să acorde vize de plecare 
în străinătate pentru clienții lor, de la care au încasat apoi un comision. 
La începutul lunii iunie 1993, un ofiţer de rang superior din MB a 
fost arestat pentru participarea la vânzări clandestine de muniții şi a 
altor bunuri militare în regiunea Moscova. Parcă pentru a agrava şi 
mai mult lucrurile, anumiţi responsabili guvernamentali influenți, cărora 
li s-a păstrat anonimatul, au făcut atunci presiuni asupra ramurii din 
Moscova a MB să renunțe la cercetări, dar au fost refuzați. Deosebit 
de gravă a fost arestarea în iunie 1993 a ministrului adjunct al 
securității N. Lisovoi, care fusese numit de Barannikov şi răspundea 
de direcţiile financiară, economică, de construcții şi medicală ale 
ministerului. Lisovoi a fost acuzat, împreună cu alți câțiva responsabili 
militari, de implicarea în aşa-numitul caz „Arhanghelsk“ în care se 
pare că a înstrăinat bunuri ale statului, a primit mită şi a abuzat de putere. 

Deşi cazurile mediatizate ale ilegalităţilor comise de funcţionari 
ai Ministerului Securităţii crau încă relativ rare, imaginca privind 

să se întrebe, firesc, la fiecare caz dezvăluit câte alte cazuri 
rămăseseră ascunse? Mulţi foşti şi actuali ofiţeri de securitate se 
angajau în activități ale economiei de piață, profitând de pregătirea 
de specialitate pe care doar ei o aveau şi accesul la informaţii, precum 
Şi de legăturile lor vaste în guvern şi cercurile militare. Nu în mod 
surprinzător, asemene activități au ridicat întrebări serioase despre 
conflictul de interese, în special când succesul economic implica 
adesea comiterea unor ilegalităţi. După cum a reieşit ulterior, 
Barannikov însuşi a fost implicat într-un scandal economic. 


MINISTERUL SECURITĂȚII ÎN ACTIVITATE 


În mod tradițional, între MVD, unde Barannikov făcuse 
carieră, şi KGB a existat o mare rivalitate şi antagonism. 
Când Barannikov a ajuns să preia serviciul de contrainformaţii, 
aducând cu sine câțiva subordonați din MVD, era normal să apară 
un anumit resentiment. Barannikov, oricât de apropiat ar fi fost 
de Elțîn, nu avea complet mână liberă. Vechii ofițeri KGB puteau 
încă să-şi facă simțită influența. Aceasta ar putea explica de ce 
înlocuitorul lui Oleinikov în funcția de prim-adjunct al şefului MB 
a fost Nikolai Goluşko, cu o carieră îndelungată şi plină de succes 
ca ofițer KGB de contrainformaţii. Goluşko, de naționalitate 
ucraineană, şi-a început activitatea în securitate în 1936, în regiunea 
Kemerovo din Rusia. In 1974 el a ajuns la Moscova, şi a condus 
departamentul pentru relaţii interetnice al renumitei Direcţii a 5-a 
Generală a KGB. Ulterior, ea s-a numit Direcția pentru Apărarea 
Constituţiei şi se ocupa cu persecutarea disidenților, a militanţilor 
religioşi şi naționaliștilor nerusofoni. După ce a funcționat ca şef 
al Secretariatului KGB al URSS, Golușko a devenit directorul 
KGB al Ucrainei în 1987, rămânând în această funcție până la 
destrămarea Uniunii Sovietice. 

Legăturile lui Goluşko cu vechea gardă a KGB, cu oameni ca 
Iuri Andropov şi fostul şef al Direcţiei a 5-a,Filip Bobkov — torționarul 
militanților pentru drepturile omului — precum şi reputația sa proprie 
de om neîndurător cu neconformiștii, au făcut ca Goluşko să devină 
o figură respingătoare printre democraţii ruşi. Cum putea fi 
reformat serviciul de securitate cu cineva ca Goluşko într-un post 
de conducere? Câţiva patrioți ucraineni l-au denunțat ca agent al 
Kremlinului care a implementat politica sovietică represivă împotriva 

ucrainenilor şi unii au adăugat că Goluşko a luat cu el dosare cheie 
din KGB ucrainean când s-a mutat la Moscova în 1991. 

Prezenţa unuia ca Goluşko în MB nu se potrivea cu noua 
imagine pe care încerca să o proiecteze noua organizație, iar Goluşko 
însuşi a afirmat mai târziu că are unele probleme cu Barannikov. 
Judecând după declaraţiile publice făcute de MB, scopul acestui 
minister — cel puţin în privința operațiunilor interne — era complet 
diferit de cel al KGB-ului. La o conferință de presă în aprilie 1992, 
Barannikov a declarat direct: „Mai presus de toate am respins 
conceptul de subversiune ideologică. Acesta era specific pentru 
activitățile Direcţiei a 5-a Generală.“ Atenţia principală a eforturilor 
MB se concentra asupra contrainformaţiilor care trebuiau să 
combată spionii străini, a continuat acesta. In privinţa altor aspecte, 
Barannikov a citat terorismula fiind o ameninţare majoră, alături de 
infracțiunea economică, în care fuseseră implicate „eşaloane înalte 
ale puterii şi relațiilor internaționale“. 

Totul suna rezonabil. Scopurile declarate ale MB se deosebeau 
puţin de cele ale serviciilor occidentale de contrainformaţii. De ce, 
atunci, avea Barannikov nevoie de un personal de 137.000 de angajaţi 
(comparativ cu circa 24.000 de angajaţi ai FBI)? Numai în 1992, 
potrivit afirmațiilor purtătorului de cuvânt al MB, acesta s-a confruntat 
cu peste 240 de explozii de natură teroristă şi numeroase tentative 
de deturnări. Existau circa 1,5 milioane de arme de foc deținute 
clandestin în Rusia. Exista pericolul crescând al terorismului nuclear, 
biologic, chimic şi industrial. Mare parte din terorism era inspirat de 
separatiştii etnici. Potrivit şefului Departamentului pentru Relaţii 
publice din cadrul MB, generalul Andrei Cernenko, „persoanele de 
naţionalitate caucaziană“ reprezentau o problemă extrem de serioasă. 
Grupări extremiste în serviciul unor „anumite mișcări politice din 
afara granițelor Rusiei“ pătrunseseră în Rusia şi comiteau acte de 
violență. Aceasta a marcat începutul unei campanii ferme împotriva 
cetățenilor din Caucaz, în special a cecenilor. 

O problemă crescândă, potrivit MB, era şi cea reprezentată 
de „serviciile speciale occidentale”. Intr-un interviu din octombrie 
1992, Cernenko a afirmat că, în ultimul an, spionajul serviciilor 
de informaţii externe se dublase şi triplase în anumite zone. 
„Adversarul nostru, a continuat el, preferă o metodă foarte simplă şi 
de modă veche-— recrutarea agenţilor din rândurile cetățenilor ruşi. 
Din păcate, reuşeşte“. 

Cernenko a dezvăluit că, la începutul lui 1992, MB a prins un 
grup de agenți „aparținând unui serviciu de informaţii puternic care 

a încercat să ajungă pe urmele armatei noastre în retragere“. (Sensul 
era că aceşti agenți desfăşurau acțiuni subversive împotriva trupelor 
militare ruse din străinătate). El a menționat, de asemenea, că MB 
arestase un colonel rus, specialist de rang înalt, care avea legături cu CIA. 

Barannikov a introdus această notă de alarmă în discursul 
său la Congresul Deputaţilor Poporului, în decembrie 1992, subliniind 
că transparenţa graniţelor ruseşti cu noile state CSI permitea spionilor 
străini să scape de ancheta organelor de securitate. La o scurtă 
conferință de presă în ianuarie, un grup de responsabili MB a cerut 
ziariştilor să atragă atenția opiniei publice față de „interferența fără 
precedent“ a serviciilor speciale occidentale în toate sferele vieții 
ruse. Agenți de informații străini, spuneau aceştia, aveau virtual 
toate nivelurile, precum şi în locuri unde erau concentrate secrete de 
stat şi militare ruse. Cel puţin zece agenții internaționale cu ramuri în 
Rusia şi alte state CSI erau coordonate de servicii speciale străine, 
afirmau responsabilii MB. In 1992, MB a prins nu mai puțin de 
douăzeci de agenţi străini. S-au descoperit încercări de scoatere peste 
hotare a unor cantități importante de țiței, metale prețioase şi armament. 

Declaraţiile MB despre actele de subversiune ale serviciilor 
occidentale, blânde după afirmațiile responsabililor KGB, erau în 
dezacord față de cursul general al relaţiilor dintre Rusia şi Occident. 
Ministrul rus de externe, Andrei Kozîrev, cerea la acest moment 
Rusiei să se apropie mai mult de Occident şi să înceteze să fie 
suspicioasă față de orice intenții. El i-a avertizat şi pe ruşi împotriva 
eforturilor de refacere a imperiului sovietic. Probabil că Andrei 
Kozîrev avea sprijinul lui Elțîn, care şi-a exprimat prietenia față de 
SUA şi aliații lor şi sprijin pentru independenţa fostelor state sovietice. 
Să fi căzut conducerea MB sub influența naționaliștilor conservatori 
Tuşi din parlament, sau pur şi simplu încerca să mobilizeze sprijinul 
opiniei publice pentru operațiunile sale prin scoaterea exagerată în 
evidență a amenințărilor la adresa securităţii ruse? Dacă a doua 
variantă era cea reală, atunci Elțîn ar fi putut să nu aibă obiecții la 
linia aparent beligerantă adoptată de MB. Asemenea lui Gorbaciov 
înainte, el era capabil să se distanțeze public de aceste declaraţii şi 
să apară conciliator față de Occident. În acelaşi timp, dacă se hotăra 
asupra unei atitudini mai dure, putea oricând să revină cu scuza că 
fusese supus presiunilor serviciilor de securitate. 

De fapt, îngrijorarea manifestată de MB față de actele de 
subversiune occidentale nu a rămas fără ecou. Mulți ruşi, se pare, 
au luat în serios aceste ameninţări. Pătrivitunui sondaj de opinie 

efectuat la începutul lui 1992, în pofida încheierii războiulii rece, un 
procent semnificativ din populaţie susținea eforturile serviciilor de 
securitate ruseşti. Sondajul a relevat că peste o treime din cei 
intervievaţi considerau că serviciile occidentale de informații acționau 
pentru subminarea Rusiei şi CSI. 


COMBATEREA CORUPȚIEI 


Un procent tot mai mare de cetăţeni ruși, potrivit acestui sondaj 
de opinie, era profund îngrijorat de crima organizată şi considera 
serviciile de securitate ca fiind unica forță capabilă să soluţioneze 
problema. Corupţia nu era ceva nou. Luarea de mită şi afacerile 
dosnice erau o practici acceptate la nivel de oficialităț: încă din 
perioada sovietică. In timpul lui Brejnev, „mafia“ sau grupurile 
criminale organizate împânziseră republicile sovietice, asigurând 
bunuri şi servicii ilicite prin delapidarea proprietăţii de stat, contrabandă 
şi mită. Şefii mafiei erau, câteodată, înalți responsabili de partid şi de 
stat care se foloseau de pozițiile pe care le ocupau pentru a jefui 
fondurile de stat. După cum a afirmat o sursă occidentală: „Economia 
în fosta URSS era controlată de ceea ce era, în esență, un cartel 
criminal organizat: Partidul Comunist. Mita, care lua calea ierarhiei 
de partid, reprezenta tributul, banii de protecţie sau taxele neoficiale 
absolut necesare pentru a-ţi desfăşura afacerile în URSS.“ Cu mici 
excepţii, nici poliţia, MVD, nici KGB nu făceau prea multe pentru a 
stopa această economie clandestină înfloritoare. Majoritatea poliţiştilor 
era implicată în aceste afaceri ilicite. După cum afirma un purtător 
de cuvânt al MVD, în 1991 o treime din profiturile mafiei au fost 
folosite pentru mituirea angajaților MVD. 

După prăbuşirea Uniunii Sovietice, oficiali guvernamentali au 
reuşit, neexistând restricții pentru abuzul în funcție, să se folosească 
de procesul de privatizare a proprietăţii de stat în folos personal. 
Suprapunerea dintre întreprinderile economice controlate de guvern 
economică ilicită la cele mai înalte niveluri. Deși aceste activități nu 
puteau fi definite în termeni de „crimă organizată“, absența:mi jloacelor 
legale de aplicare a contractelor şi nerespectarea generală a legii şi 
ordinii îi aducea adesea pe responsabilii corupți şi pe oamenii de 
afaceri de bună credinţă în contact cu mafia. 

Elțîn a înscris combaterea corupției în fruntea agendei sale. 
În acest caz, el trebuia să aibă cooperarea MB, nu numai pentru că 

vroia să curețe sistemul de abuzurile economice, dar şi pentru că 
folosea campania anticorupţie la contracararea oponenților politici. 
Corupţia oficială era atât de larg răspândită încât încercările de a-i 
pune capăt au deschis Cutia Pandorei şi au generat lupte politice 
intense. Tendinţa lui Elțîn de a ocoli canalele legale obişnuite şi de a 
crea organisme administrative extrajuridice pentru demascarea 
oficialilor corupți a politizat în continuare campania împotriva corupției. 
Unul din primele organisme de acest gen a fost un grup ad hoc de 
lucru pentru combaterea infracțiunilor, creat în primăvara lui 1992 şi 
condus de premierul Egor Gaidar. Se urmărea să se împiedice 
exproprierea proprietăţii de stat în timpul procesului de privatizare. 
Deşi conducătorii grupului s-au angajat să economisească milioanele 
de ruble ale statului, ei au declarat că, întrucât nu avea la dispoziţie 
serviciile MB şi ale poliției, eficienţa lor era limitată. 

In octombrie 1992, Elțîn a creat un organism nou, mai autoritar, 
Comisia Independentă pentru Combaterea Infracțiunilor şi Corupției, 
care includea ministerele securității şi de interne, pe şeful Serviciului 
de Informaţii Externe și directorii diferitelor ministere economice şi 
servicii vamale. Comisia, condusă de vicepreşedintele Rusiei, 
Aleksandr Ruțkoi, urma să coordoneze activitatea instituţiilor de 
aplicare a legii în combaterea infracțiunilor. Atenţia se concentra 
asupra împiedicării birocraților ruşi să vândă proprietatea de stat, 
secretele economice şi materie primă firmelor din ţară sau din 
străinătate pentru câştiguri personale, precum şi prevenirea 
infracțiunilor valutare şi bancare. 

De la început, comisia avea un profund rol politic. Ruțkoi, 
care a redactat statutul noii comisii, a declarat că ea se va ocupa de 
conflictele dintre ministere şi departamente legate de aplicarea legii 
şi va „examina cazurile de interferență ale organelor puterii de stat 
şi management în activitatea operațională a instituțiilor însărcinate 
cu aplicarea legii“. Deşi scopul declarat al lui Ruţkoi era de a-i 
împiedica pe politicieni să influențeze cercetările asupra infracțiunilor, 
atât MB cât şi MVD au respins amestecul din afară în operațiunile lor. 

În acest moment, MB era deja angajat activ în lupta împotriva 
crimei organizate şi corupției la nivel oficial. Nu în mod surprinzător, 
dat fiind departamentul de relații publice foarte activ, MB se mândrea 
cu rolul său de paznic al bunurilor Rusiei şi lider al luptei împotriva 
oamenilor de afaceri necinstiți. Deşi relatări privind corupția la vârf 
dominau ştirile, existau multe rapoarte despre succesele MB în lupta 
împotriva traficanților clandestini de arme, membri ai mafiei etc. În 
cazul unui grup de bandiți din Sankt Petersburg care comiseseră 

jafuri armate, MB a arestat:şaptesprezece persoane şi a implicat 
alte câteva sute. Apoi, a fost aşa-numita operaţiune „Plasa“, 
orchestrată de MB pentru a pune capăt exportului clandestin de 
cherestea, metale şi muniții din Rusia, estimat la 6,6 miliarde de 
ruble. Conform afirmațiilor şefului MB, Barannikov, MB a descoperit, 
până în decembrie 1992, 217 cazuri penale prin această operațiune. 

In mai 1993 au apărut ştiri despre capturarea de către MB a 
unui grup de ofițeri şi soldați implicaţi în comerțul cu arme în oraşul 
Rostov. MB a repurtat o victorie importantă împotriva unui număr 
mare de oameni de afaceri din Sankt Petersburg şi Pskov care se 
ocupau cu traficul clandestin cu materie primă de valoare şi bunuri 
industriale ce urmau a fi vândute în străinătate. 

Intre timp, în septembrie 1992, Elțîn a plasat angajaţi ai 
securității de stat (parte din „rezervele operaționale“) în instituțiile 
guvernamentale ca paznici împotriva corupției. Potrivit generalului 
Aleksandr Gurov, şef adjunct al Direcţiei pentru Combaterea Corupției 
din MB, până în decembrie 1992 MB întocmise dosare pentru peste 
trei mii de persoane suspectate de infracțiuni economice, deşi numai 
o mică parte din acestea fuseseră arestate. 

Șeful lui Gurov la Direcţia Anticorupţie, generalul Anatoli 
Trofimov, un veteran al KGB, a afirmat într-un interviu acordat în 
luna ianuarie 1993 că, printre cei care dețineau poziții în guvern, 
corupția luase proporții epidemice. „Nihilismul legal, spunea el, 
prinde rădăcini în mințile oamenilor şi ia naştere o atitudine de 
autoprotecție şi supraviețuire, de achiziționare a mijloacelor de 
supraviețuire pe orice căi, inclusiv prin metode ilicite.“ Trofimov a 
citat câteva cazuri în care responsabili ruşi s-au folosit de poziţia lor 
pentru câştiguri personale şi a cerut guvernului să adopte legi pentru 
reglementarea activității angajaților săi tocmai pentru a-i împiedica 
să fure din averea statului. 

Barannikov a vorbit în termeni alarmanţi cu ocazia unei 
conferințe de două zile pe tema criminalității, convocată de Elțîn în 
februarie 1993: „Crima organizată şi corupția au atins un asemenea 
nivel ăncâtreprezintă o amenințare reală pentru capacitatea statului 
de a asigura securitatea societății şi a individului“. Referindu-se la 
miile de cazuri de corupție în rândul funcționarilor guvernamentali, 
Barannikov a atribuit mareparte din vină „serviciilor speciale străine“, 
care recrutau, în opinia lui, oameni implicați în crima organizată şi îi 
ajutau să-şi facă relaţii cu organizațiile criminale internaționale. El a 
acuzat, de asemenea, şi situația economică instabilă cauzată de 
privatizarea haotică. MB nu se opunea reformei economice, susținea 

Barannikov — „vă rog să nu includeți departamentul nostru în rândul 
conservatorilor încăpățânați“ — însă considera că procesul trebuia 
reglementat mai atent. 

Elțîn a luat şi el cuvântul la conferință, sprijinind afirmațiile lui 
Barannikov referitoare la amenințarea din partea crimei organizate: 
„Corupţia în organele puterii şi administrației devorează literalmente 
trupul statului rus din creştet şi până la vârful picioarelor“. Remarcând 
că statul pierduse miliarde de ruble în 1992 ca rezultat al corupției, 
Elțîn şi-a manifestat nerăbdarea față de eforturile MB şi MVD de a 
soluţiona această problemă: „A sosit momentul să vedem ce se 
petrece la Ministerul de Interne, Ministerul Securității şi Ministerul 
Apărării. Depozite întregi de muniții sunt furate de la Ministerul 
Apărării şi nimeni nu spune nimic. Asta depăşeşte toate limitele.“ 
Totodată, Elțîn şi-a exprimat aprobarea fermă față de activitatea 
Comisiei Interdepartamentale pentru Combaterea Infracțiunilor, 
condusă de Ruțkoi: „Ne bazăm pe activitatea ei eficientă. Poate 
face orice, poate demasca pe oricine care fură sau ia mită.“. In 
cadrul conferinței s-a decis mărirea efectivul comisiei prin 
transferarea către acesta a treizeci de specialişti de la MB, MVD şi 
Ministerul Apărării. 


CORUPŢIA ŞI POLITICA 


Mişcarea anticorupţie s-a transformat în scurt timp într-un 
spectacol de acuzaţii şi contraacuzații între conducătorii politici ruşi, 
MB fiind la mijloc. Mass-media rusă, alimentată de un curent 
constant de dezvăluiri, sărbătorea „ziua recoltei“. Totuşi, numărul 
condamnărilor a fostredus. Fostul angajat al KGB, Vladimir Rubanov, 
declara: „Problema demascării corupției se transformă dintr-una 
juridică într-una politică. De îndată ce instituțiile abilitate cu aplicarea 
legii încep să ia măsuri împotriva unui individ corupt, apare imediat 
un patron sus-pus care îl apără.“ 

Anturajul lui Elțîn a fost curând lovit de acuzații privind tăinuirea 
unor ilegalităţi. Iurii Boldirev, şeful Administraţiei de Control a Biroului 
Prezidenţial, a anunţat la începutul lui martie 1993, la scurt timp 
după ce fusese concediat, că a descoperit ilegalităţi în procesul de 
privatizare din Moscova în vara lui 1992, însă Elțîn i-a cerut să sisteze 
cercetările. Boldirev susținea că membri ai administraţiei lui Elțîn se 
foloseau de biroul acestuia pentru a strânge informaţii incriminatorii 
împotriva duşmanilor președintelui, însă, în același timp, suprimau 

- investigațiile împotriva susținătorilor lui. El a menționat, de asemenea, 
corupția larg răspândită printre comandanții militari ruşi din Grupul 
de Vest al armatei, care urma să se retragă din Germania răsăriteană. 
Administrația de Control a lui Boldîrev pregătise unraport, cu sprijinul 
MB şi altor instituții ale legii, documentând numeroase exemple de 
furt din proprietatea guvernului, spălarea banilor şi alte infracțiuni în 
rândul ofițerilor ruşi, însă succesorul lui Boldârev la Administraţia de 
Control a emis prompt o declaraţie prin care erau respinse acuzaţiile 
împotriva militarilor. 

O lună mai târziu, Elțîn a primit o lovitură şi mai mare. Aliatul 
său de odinioară, Aleksandr Ruţkoi, a făcut o dezvăluire senzațională 
în Parlamentul Rusiei la 16 aprilie, susținând că „terapia de şoc“ 
economic a cauzat o creştere intolerabilă a infracțiunilor economice 
şi a acuzat câțiva oficiali apropiaţi lui Elțîn de activităţi ilicite. Printre 
aceştia se număra Egor Gaidar, fostul premier în exercițiu (înlocuit 
de Viktor Cernomârdin la sfârşitul lui 1992) care, după spusele lui 
Ruţkoi, vânduse rezervele de aur ale țării şi permisese firmelor străine 
să exporte resurse naturale valoroase, precum şi prim-vicepremierul 
Vladimir Şumeiko, care a abuzat de funcția sa pentru a acorda 
monopolul asupra drepturilor de import anumitor firme străine. În 
plus, Ruțkoi l-a implicat pe prim-vicepremierul Mihail Poltoranin în 
vânzări ilicite ale bunurilorruseşti la Berlin. 

Un alt scandal care l-a atins direct pe Elțîn a fost cazul 
„Mercurul Roşu“, poreclit în presă „Elţîngate“. Ruțkoi susținea că 
Elțîn şi consilierul său Ghennadi Burbulis au acordat drept de monopol 
unei firme din oraşul lor natal, Ekaterinburg, pentru producerea şi 
desfacerea la export a unor materii prime de importanță strategică 
cunoscute sub denumirea de „mercur roşu“. La o zi după discursul 
lui Ruţkoi, ziarul procomunist Pravda a publicat câteva documente 
secrete legate de cazul „mercurului roşu“ care confirmau acuzațiile 
că Elțîn şi consilierii săi apropiați erau implicați în producţia şi vânzarea 
acestui material. Este semnificativ faptul că producția secretă şi 
exportul de „mercur roşu“ datau de pe vremea KGB-ului, când 
Direcţia a 6-a supraveghea întreaga afacere. 

Prioritare în acest moment pentru Elțîn şi colegii săi au devenit 
acțiunile de contracarare a prejudiciilor aduse de aceste dezvăluiri, 
iar reacțiile lor au fost deosebit de agresive. Ei l-au acuzat pe Ruțkoi 
de divulgarea secretelor de stat, susținând că primise toate informațiile 
despre „mercurul roşu“ şi falsificase deliberat faptele pentru a-şi 
incrimina oponenții politici. La câteva zile după apariţia articolului 
din Pravda, FIS a emis o declarație susținând că un asemenea 

compus — „mercurul roşu“ — nu exista, iar termenul fusese folosit 
drept camuflaj pentru exportul diferitelor materiale strategice 
valoroase, incluzând aur, plutoniu şi uraniu. FIS a negat orice implicare 
în aceste afaceri comerciale. A doua zi, preşedintele de la 
Promekologhia, firma incriminată din Ekaterinburg, a apărut la 
televizor. După ce a declarat că firma sa lucrase în „strânsă 
colaborare“ cu Ministerul Securității şi cu administraţia prezidențială 
pentru organizarea producției şi exportului unui produs pe care ei îl 
denumeau „mercurul roşu“, el a negat orice faptă ilicită. Firma era 
angajată într-o activitate comercială normală în interesul țării, iar 
dezvăluirile lui Ruțkoi i-au subminat activitatea. 


SOCIETĂȚI COMERCIALE PENTRU FOŞTII 
MEMBRI Al KGB 


Potopul de acuzații şi contraacuzaţii privind cazul „mercurului 
roşu“ şi manevrele complicate ale celor implicați erau greu de urmărit. 
Totuşi, un lucru a devenit limpede: nu numai politicienii, dar şi membri 
ai serviciilor de securitate erau angajaţi activ în afaceri comerciale, 
asemenea predecesorilor lor din KGB. MB era răspunzător de 
aplicarea unei game largi de legi care priveau tranzacţiile cu Vestul, 
în special legile referitoare la exportul de materii prime şi tehnologie 
avansată. Aceasta a acordat angajaţilor MB acces la informaţii utile 
oamenilor de afaceri, inclusiv date despre competitorii lor şi politica 
de reglementare a guvernului. 

Rolul MB de arbitru al tranzacţiilor care implicau exporturile 
îi oferea, astfel, oportunități unice de participare în asemenea afaceri. 
Sau, cel puţin, faptul că primea majoritatea informaţiilor privind aceste 
tranzacții îi conferea o influență considerabilă. După cum scria 
ziarista Evghenia Albats: „Implicarea KGB într-o companie insuflă, 
aparent, încredere investitorilor străini. Cu o instituție atât de mare 
în spatele său, este mai puţin probabil ca o companie abia înființată 
să se evaporeze. Evident, lăsând la o parte consideraţiile morale, 
oamenii de afaceri străini au dreptate când procedează aşa — aceşti 
parteneri îşi cunosc treaba.“ 

Primele rapoarte asupra activităților comerciale alcătuite de 
lucrători ai serviciilor de securitate au apărut din 1990, când câțiva 
angajaţi ai KGB făceau parte din consiliul director al companiei ANT. 
ANT era o firmă semiparticulară implicată, se pare, în exporturile 
secrete de armament sovietic care, ulterior, a fost închisă. Apoi a 

existat asociația economică străină „Santa“, creată în toamna lui 
1990 de către ofițeri din Direcţia a 3-a Generală a KGB 
(contrainformaţii militare). „Santa“ avea ramuri în câteva oraşe şi 
era angajată în vânzarea peste hotare a bunurilor militare. 
In noiembrie 1991, jurnalul Srolița informa că şefii centrului bursier 
pe întreaga Rusie şi două treimi din personalul acestuia erau ofițeri 
KGB. În articol se afirma că centrul avea o rețea de instituții 
pentru canalizarea şi spălarea banilor pentru KGB, armată şi 
Partidul Comunist. 

După dezmembrarea Uniunii Sovietice şi decesul Partidului 
Comunist, operaţiunile comerciale au devenit o atracție şi mai mare 
pentru profesioniștii din securitate. Fără constrângerea unui control 
de partid, ofițerii MB, dornici să-şi rotunjească salariile, au devenit şi 
oameni de afaceri. Adesea ei lucrau cu foştii lor colegi care părăsiseră 
KGB pentru a se angaja total în afaceri. 

O organizaţie care a devenit activ implicată în operațiuni 
comerciale a fost Agenția Federală pentru Comunicaţii şi Informaţii 
a Guvernului (FAPSI). Legea care guverna FAPSI, promulgată în 
februarie 1993, acorda dreptul la concesionarea liniilor de comunicații 
ale guvernului, băncilor comerciale şi altor întreprinderi în vederea 
unor tranzacţii confidențiale cum ar fi transferările de fonduri şi taxele 
de credit. Astfel, FAPSI dobândea o resursă bogată de venit pentru 
modernizarea atât de necesară a tehnologiei sale de comunicaţii. 
Agenţia a început, de asemenea, să concesioneze frecvențe de 
radioemisie şi chiar să vândă anumite tipuri de echipament firmelor 
străine. Direcţia Generală de Pază căuta şi ea noi surse de bani. În 
februarie 1992 şeful acesteia, Mihail Barsukov, a semnat un acord 
lucrativ pe trei ani cu o companie particulară care obținea, contra 
unei sume mari de bani, dreptul exclusiv de fotografiere şi filmare în 
cadrul Kremlinului. 


FOŞTII CEKIŞTI 


Oficiali în retragere sau concediați din KGB au devenit şi ei 
oameni de afaceri. Institutul de Sociologie al Academiei Ruse de 
Ştiinţe a chestionat circa treizeci de foşti ofițeri KGB care îşi 
părăsiseră slujbele pentru a se angaja în activități comerciale şi a 
aflat că, în timp ce doarunul din trei avea succes financiar, majoritatea 
erau mulțumiți de munca lor. Cea mai mare parte dintre cei intervievaţi 
a declarat că se baza pe ajutor din partea „colegilor care mai lucrau 

încă la vechiul loc“ pentru a-şi spori afacerile comerciale. Adesea 
aceşti „foşti cekişti““ acționau ca intermediari în canalizarea investițiilor 
occidentale în întreprinderi ruseşti şi nu se sfiau să-şi mărturisească 
trecutul. „Iată, îi asigurau ei pe oamenii de afaceri din Occident, noi 
ştim cum să vă protejăm de KGB pentru că am lucrat acolo“. 

Oaltă activitate foarte larg răspândită era asigurarea protecției 
şi pazei şi cea de detectiv particular, servicii solicitate tot mai mult în 
Rusia. Astfel, guvernul a adoptat în 1992 o lege care reglementa o 
asemenea activitate şi stabilea condiţiile pentru obținerea licenţei de 
funcționare. Banca „Stolicinîi“ din Moscova, de exemplu, a angajat 
pentru protecţie şi pază foşti membri ai unității de elită a KGB, Alfa. 
Potrivit unei surse: „K GB-iştii de la Stolicinii trăgeau cu urechea la 
clienţi şi la angajaţi, cu echipament european de ultimă oră“. Presa 
rusă a relatat la începutul lui 1993 despre Compania de Construcţii 
şi Finanţe „Most“ cu sediul la Moscova, care angajase un număr 
mare de foşti ofiţeri KGB, având o forță de pază de 450 de persoane 
pentru cei trei mii de angajați. O altă firmă, „Menatop'“, avea o pază 
formată din 500 de angajați. Agenția de Pază „Baiard“ din Moscova, 
creată în 1990, a ajuns până în 1994 la peste o mie de angajați. In 
decembrie 1994, peste o sută de agenţii particulare de protecţie şi 
pază Şi detectivi erau înregistrate oficial, în timp ce nouă sute 
funcționau fără licenţă. 

Serghei Stepaşin a declarat, după ce a devenit şeful serviciului 
de contrainformaţii în 1994, că: „Profesioniştii noştri au mare căutare 
pretutindeni şi li se oferă salarii care, câteodată, sunt de zece ori 
mai mari față de cele primite în serviciul de stat.“ Până în 1995, 
conform afirmațiilor directorului executiv pe Probleme de Securitate 
al Asociaţiei Băncilor Ruseşti, cincizeci la sută din directorii serviciilor 
de securitate independente erau foşti angajaţi ai KGB, douăzeci 
şi cinci la sută din MVD, iar restul din armată. Acest personal din 
securitatea particulară era bine înarmat: numai în Moscova li se 
eliberaseră peste 7.000 de pistoale obişnuite, 4.600 de pistoale 
cu gaz şi circa 4.000 de puşti. Deşi în majoritatea cazurilor se 
înțelegeau bine cu foştii lor colegi de la instituțiile responsabile cu 
aplicarea legii, au existat şi ciocniri, precum cea din decembrie 1994, 
prezentată mai jos, dintre echipa de pază de la „Most“ şi Serviciul de 
Securitate al lui Elțîn. 

Foştii ofiţeri de informaţii erau căutați cu precădere, datorită 
instruirii lor, cunoaşterii limbilor străine şi familiarizarea cu afacerile 
internaționale. Un înalt oficial FIS a declarat la sfârşitul anului 1993 
că întreprinderile comerciale şi băncile îi angajau pe foştii lui subalterni 

pentru a lucra în serviciile lor proprii de informaţii. Câţiva ofițeri în 
retragere îşi deschiseseră propriile firme. Leonid Șcerbaşin, care 
condusese departamentul de informaţii externe din KGB, a fondat 
Serviciul de Securitate Economică Naţională, având circa douăzeci 
de foşti cekişti şi care asigura diferite servicii companiilor particulare 
şi firmelor mixte. Printre angajaţii se număra un fost prieten şi coleg, 
Nikolai Leonov, care răspunsese de operaţiunile de spionaj în emisfera 
vestică în anii '80. Grupul lui Şcerbaşin verifica bonitatea firmelor 
partenerilor străini, oferea asistență analitică afacerilor şi asigura, 
de asemenea, protecție fizică. 

Alexei Kisiliov, alt fost ofițer de informaţii, a creat Serviciul 
de Securitate Comercială, care proteja secretele financiare de afaceri 
Şi asigura studiul pieței şi analiza economică pentru firme străine. O 
altă firmă, „Namakom, asigura securitatea particulară, consultanță 
Şi verificarea contextului pentru companii occidentale, sfătuindu-le 
asupra fiabilității investițiilor în Rusia. Şeful acesteia, Iuri Ivanovici 
Drojdov, fusese în fruntea Departamentului S din KGB, care se ocupa 
de agenţii KGB care lucrau sub acoperire în străinătate. Drojdov 
organizase schimbul cu spionul KGB Rudolf Abel, transmisese 
instrucțiuni faimosului terorist Carlos şi îi antrena pe teroriştii 
palestinieni. La şaptezeci de ani, Drojdov s-a retras din KGB, în 
1990, pentru că nu se înțelegea cu şeful său, Şcerbaşin. 

Foştii ofițeri de informaţii externe erau situați mult mai bine 
financiar decât omologii lor care lucraseră în operaţiunile interne. 
Leonov, de exemplu, trăia ca un gentleman englez într-un apartament 
luxos (după standardele ruseşti), satisfăcându-şi toate plăcerile. 
Judecând după câteva contacte directe pe care le-am avut cu foşti 
angajaţi ai KGB care lucraseră pentru operaţiuni interne, mijloacele 
acestora din urmă erau mult mai modeste. Fapt deloc surprinzător, 
căci cei care lucraseră peste hotare se bucurau de câştiguri 
suplimentare şi beneficii materiale ce nu erau la îndemâna ofițerilor 
KGB de acasă. Indivizi precum Șcerbaşin şi Leonov au întreținut 
relații bune cu serviciul de informații externe, astfel că, probabil, 
profitau încă de pe urma vechilor privilegii. 

Potrivit unui ofițer de contrainformaţii în retragere, unii din 
foştii lui colegi erau atât de săraci încât au fost nevoiți să intre în 
lumea interlopă, unde puteau obține beneficii materiale substanțiale. 
Cu cunoştinţele lor privind metodele poliției, având acces, datorită 
prietenilor încă angajaţi în serviciu, la informaţii economice şi politice 
şi posibilitatea de a identifica agenți de contrainformaţii infiltrați în 
grupările criminale, aceşti oameni erau căutaţi de lumea interlopă. 

Numeroasele reorganizări ale serviciul de contrainformaţii, potrivit 
acestei surse, îi împingeau pe unii dintre ofiţeri în mâinile mafiei. 

Este dificil de apreciat întinderea filierei mafiote KGB. Unele 
surse occidentale au relatat că mulți foşti cekişti lucrau acum pentru 
lumea interlopă, însă mare parte din dovezi sunt anecdotice. Fostul 
preşedinte al KGB, Kriucikov, după cum era de aşteptat, şi-a exprimat 
indignarea față de aceste afirmații, numindu-le calomnioase. Angajaţii 
KGB, spunea el, au fost cinstiți şi demni de onoare şi înainte, şi sunt 
în continuare. Dacă există un adevăr în spusele lui Kriucikov, atunci 
se potriveşte mai mult perioadei sovietice. Aceasta însemna că elita 
conducătoare, inclusiv birocrații KGB, au putut să se servească cu 
bucăți mari din plăcinta statului întrucât ei fuseseră cei care controlau 
economia şi făceau legile. Ofițerii KGB nu trebuiseră să se implice 
în şantaj şi contrabandă pentru că o duceau destul de bine ca parte a 
nomenclaturii, în special dacă lucrau pentru informaţiile externe. 
După 1991, situația s-a schimbat. Pentru a se îmbogăţi rapid în 
condiţiile economiei libere de piață, tot ma: mulţi birocraţi 
guvernamentali au început să încalce legea şi graniţa dintre „mafie“ 
şi corupția oficială din Rusia s-a estompat. 


ÎNTOARCEREA „FRATELUI MAI MARE“? 


Linia de separare a cekuştilor şi ex-cekiştilor era, de asemenea, 
greu de trasat, întrucât unii ofițeri continuau să lucreze pentru foştii 
lor şefi în calitate de consultanţi sau întrețineau legături de afaceri 
cu vechii colegi. In oricare dintre cazuri, personalul de securitate, 
trecut şi actual, s-a implicat profund în afaceri comerciale. În mod 
normal, oamenii au început să se întrebe unde se duceau banii proveniți 
din afaceri şi cine le autorizase. De ce permitea Elțîn funcționarea 
acestui sistem în continuare, în special în cazul Direcţiei de Pază şi 
FAPSI, care erau sub conducerea directă a preşedintelui? Când a 
fost publicată legea sus-menţionată despre organele federale de 
comunicații şi informaţii ale guvernului, ea a fost primită cu proteste 
vii din partea presei liberale. Nezavisimaia Gazeta a poreclit-o legea 
„fratelui mai mare“,reliefând că aceasta nu numai că acorda organelor 
executive ale guvernului monopolul asupra comunicaţiilor şi 
informaţiilor guvernului, dar permitea şi amestecul nedorit în rețelele 
de comunicaţii ale băncilor şi firmelor particulare. 

Legea autoriza FAPSI să emită licenţe pentru exportul şi 
importul de tehnologie de informatică, precum şi pentru 

telecomunicațiile tuturor instituțiilor financiare particulare. FAPSJ, 
care dispunea de trupe speciale de comunicații, primise dreptul să 
monitorizeze comunicațiile cifrate atât ale instituțiilor guvernamentale 
cât şi cele ale întreprinderilor particulare. Cu alte cuvinte, putea 
pătrunde în toate sistemele de informații particulare. Legea vorbea 
despre supravegherea parlamentară a FAPSI (Articolul 21 stipula 
vag că oficialii de la această instituție trebuiau să prezinte rapoarte 
Sovietului Suprem). Dar preşedintele este cel care „supraveghează 
executarea sarcinilor de bază încredințate FAPSI şi aprobă 
operațiunile acestuia“. 

Aparent, Elțîn acorda acestor instituții executive de securitate 
multă libertate, atât comercială cît şi de alt gen, pentru că dorea ca 
ele să fie puternice şi loiale. Deciziile lui Elțîn privind serviciile de 
securitate păruseră hazardate şi impulsive atunci când devenise 
preşedinte al noi Federaţii Ruse, la finele lui 1991. Retrospectiv, 
însă, politica lui paremai calculată. Expertul juridic rus Viktor Suslov 
a sugerat că încercarea eşuată a lui Elțîn de a uni ministerele de 
interne şi al securității în decembrie 1991 era o perdea de fum pentru 
a abate atenția de la măsurile lui reale de a readuce sub autoritatea 
sa proprie instituţiile ce au preluat moştenirea KGB. După cum a 
evidenţiat Suslov, în timpul nebuniei frenetice legată de fuziunea 
propusă, se crea Direcția Generală de Pază a Federației Ruse 
(GUO). Nimeni nu părea să fi remarcat că Elțîn crea o importantă 
forță de securitate care îi raporta numai lui personal. Suslov afirma: 
„In timp ce publicul era atent la puritatea moralei în Ministerul rus al 
Securității şi Ministerul Afacerilor Interne, Direcția de Pază creată 
de preşedinte câştiga forță şi obținea puteri suplimentare. Intr-un 
cuvânt, au fost recrutați zeci de mii de militari care, teoretic, trebuiau 
să asigure paza şi menţinerea ordinii la trei duzini de reședințe 
prezidenţiale zi şi noapte. Darpractic?“. 

Funcţiile acestei instituţii erau stipulate în Legea Protecţiei de 
Stat a Organismelor Guvernamentale și Oficialilor, adoptată în aprilie 
1993. GUO avea statut de comitet de stat, dar în fapt nici Legea 
privind Guvernul, nici Legea privind Preşedinţia nu prevedeau 
existența unei asemenea structuri. Suslov a presupus că legalitatea 
noi creații a lui Elțîn va fi examinată de Curtea Constituţională, în 
special după ce un grup de deputaţi parlamentari depusese o cerere 
în acest sens. Dar nu s-a întâmplat aşa. Datorită grijii față de 
prerogativele fostului KGB, atenţia publică continua să fie focalizată 
pe foarte vizibilul Minister al Securității. 

Nu este greu de înțeles de ce preşedintele dorea să-şi creeze 
propriile formațiuni de elită şi o instituție de comunicații puternică. El 
se confrunta cu opoziţia din mai multe părți şi, în 1993, se întrezărea 
o confruntare cu oponenții din parlament. După cum urmau să arate 
evenimentele, pentru Elțîn era esențial să aibă la dispoziție trupe de 
nădejde. Controlul asupra canalelor de informații, atât publice cât şi 
secrete, reprezenta o resursă strategică crucială. Cu toate acestea, 
crearea unor asemenea organisme stabilea un precedent periculos 
şi nu a ajutat la progresul democraţiei în Rusia. 

Prerogativele largi, care fuseseră acordate instituțiilor precum 
GUO, FAPSI şi MB, prerogative ce le îngăduia să pătrundă oriunde, 
au generat îngrijorarea privind o posibilă revenire în trecut, când 
urmărirea secretă şi investigaţiile politice clandestine erau la ordinea 
zilei. Şi pe bună dreptate. Deşi oficialii MB se plângeau că nu mai 
dispuneau de resurse şi personal pentru interceptarea convorbirilor 
telefonice pe scară largă, ministrul adjunct al securității, Andrei Bîkov 
a permis personalului său format din 1.000 de angajați să 
supravegheze, simultan, telefoanele a 2.500 de persoane din Rusia. 
Astfel se ajungea la supravegherea a circa 30.000 de persoane anual. 
Cifrele excludeau interceptările convorbirilor telefonice efectuate 
de FAPSI şi Direcţia Generală de Pază. care supravegheau 
funcționari guvernamentali, politicieni şi alte instituții. 

Ce protecţie aveau ruşii împotriva unor asemenea practici? 
După cum s-a menționat mai sus, Procuratura era paznicul împotriva 
abuzurilor poliției. Dar Procuratura nu a spus niciodată nu serviciilor 
de securitate. După cum s-a exprimat un ziarist rus: „Dacă te decizi 
să depui plângere împotriva serviciilor secrete la Procuratură, 
procurorul va trimite pur şi simplu declaraţia ta aceloraşi persoane 
din contrainformaţii şi-ţi va trimite de fapt răspunsul lor. Procurorul 
însuşi nu are acces la documente secrete.“ Deşi această situație era 
îngrijorătoare pentru apărătorii drepturilor omului, ea convenea 
scopurilor lui Elțîn. La începutul lui 1993, Elțîn a început să implice 
poliția în urmărirea secretă a oponenților politici. Atrăgând poliția în 
lupta sa politică, Elțîn se îndrepta spre confruntarea cu rivalii săi. 

CAPITOLUL TREI 


SERVICIILE DE SECURITATE SUPUSE 
TESTULUI: CRIZELE POLITICE DIN 1993 


Multe dintre contactele mele mi-au spus că el em 
era victima acelei vechi iluzii a noilor regimuri: sub vechiul 
regim al băiețiilor răi — Gorbaciov, Brejnev, Andropov şi 
restul — KGB era rău; sub noul regim al băiatului bun 
(Elțîn) KGB va fi bun. El va fi în stare să-i mențină pe linie 
şi se va grijă de ei personal. Ce tragică eroare de judecată! 

(Evghenia Albats, Statul în stat, 1994) 


Privind retrospectiv evenimentele din august 1991, Elena 
Bonner, militant pentru drepturile omului şi văduva lui Andrei Saharov, 
îl critica pe Elțîn că nu acționa mai curajos. Pe vremea aceea, potrivit 
lui Bonner, Elțîn ar fi trebuit să lase la o parte principiile 
democratice în favoarea acțiunilor de urgenţă, să dizolve parlamentul 
ŞI să organizeze noi alegeri. Dacă ar fi procedat astfel, atunci ar fi 
putut realiza reforma economică şi un guvern constituțional. „Am 
pierdut victoria din august, spunea Bonner. Principala greşeală istorică 
a lui Elțîn a fost speranța că acestea se puteau realiza şi dezvolta 
prin mijloace parlamentare.“ Una din urmările nefericite ale acestei 
greşeli, a adăugat Bonner, a fost aceea că KGB „prinsese viață“ din 
nou. Cu alte cuvinte, dacă Elțîn ar fi acționat ferm, deşi nedemocratic, 
el ar fi putut crea un nou sistem politic şi economic înainte ca 
fostul KGB să aibă şansa să beneficieze de pierderile cauzate de 
puciul din august. 

Din punctul de vedere al puterii personale a lui Elțîn şi al 
programului său planificat de reformă, este desigur adevărat că el 
şi-ar fi atins țelurile într-o proporție mult mai mare dacă ar fi fost mai 
ferm la început. Insă graba cu care a implicat serviciile 
nedemocratice ale fostului KGB în toate luptele politice ulterioare 
ridică suspiciuni asupra caracterului democratic al scopurilor sale. 

După cum declara un comentator politic în mai 1993: „Elțîn este 
simbolul democrației în ochii celor care îl sprijină. Ei îi iartă încălcarea 
Constituţiei sau pur şi simplu nu o observă, deoarece îi consideră 
pe oponenții săi nedemocratici. Ei bine, aceşti oponenți gândesc altfel. 
Existența a milioane de oameni de fiecare parte indică cât de mare 
este încă pericolul unei schisme. De fapt, o schismă este o situație 
în care fiecare dintre părți este ghidată de un adevăr situat mai 
presus de lege.“ 

Nu trebuie să fie subestimate nici constrângerile severe sub 
care acționa Elțîn. Chiar şi în țările democratice, autoritățile fac cu 
greu față tentaţiei de a recurge la tactici de mână forte când se 
confruntă cu amenințări la adresa stabilității statului. Elțîn trebuia să 
facă față dificultăților din câteva direcții. Iar întrucât nu existau indiciile 
unor performanțe pozitive, el acționa tot mai mult legitimându-şi 
autoritatea pe lupta împotriva fenomenelor negative. Principalele 
elemente ale programului său erau deci „anti“: anticorupția, 
anticomunismul, antiseparatismul, iar în primăvara lui 1993, 
antiparlamentarismul. In toate luptele Elțîn avea nevoie de sprijinul 
aşa-numitelor ministere de ordine — Ministerul Apărării, Ministerul 
Afacerilor Interne şi Ministerul Securității. Fără o desfăşurare de 
forțe în spate, Elțîn nu putea angaja o luptă hotărâtă împotriva 
inamicilor săi. Dar se bucura el de acest sprijin? 


CRIZA DIN MARTIE 


Primul test a venit în primăvara lui 1993, când armistițiul, şi 
aşa tensionat dintre Elțîn şi parlament, a fost încălcat. După ce 
Congresul al VIII-lea al Deputaţilor Poporului a votat, la mijlocul lui 
martie, să-i retragă lui Elțîn prerogativele prezidențiale extraordinare, 
Elțîn a apărut la televizor la 20 martie pentru a declara 
instituirea unui „regim special“, care îi acorda drept de veto asupra 
parlamentului până la organizarea de noi alegeri. El a anunțat, de 
asemenea, un referendum pentru data de 25 aprilie, când cetățenii 
urmau să voteze o nouă Constituţie şi să-şi exprime încrederea în 
preşedinte. Elțîn a dat limpede de înțeles că ministerele puterii au 
fost inștruite să aplice decretul. 

In următoarele câteva zile, totuşi, s-a văzut că era tot mai 
puținprobabil ca instrucțiunile lui Elțîn să fie îndeplinite. Ministrul 
apărării, Pavel Gaciov, declara insistent că armata „îşi va vedea de 
treaba ei“ şi a amintit şi despre disensiunile avute cu ofițerii asupra 

decretului lui Elțîn. Barannikov, şeful Ministerului Securității, a declarat 
într-un discurs la sesiunea din 21 martie a Sovietului Suprem, că 
ministerul său nu se va implica în confruntările politice şi a cerut să 
se ajungă la un compromis. Purtători de cuvânt ai MB au negat că 
Barannikov ar fi aprobat dinainte decretul lui Elțîn şi au afirmat că 
conducătorii lornu au discutat despre implementarea decretului. Pe 
data de 24 martie, la patru zile după mesajul televizat al preşedintelui, 
presa informa că ministerele de ordine respectau o neutralitate strictă, 
ceea ce însemna că în cazul în care Elțîn ar fi provocat o confruntare 
cu parlamentul, era posibil ca ele să nu-l sprijine. 

Dată fiind o reacţie atât de moderată din partea ministerelor 
apărării şi securităţii, nu a fost surprinzător faptul că la publicarea 
decretului în formă finală, la 24 martie, nu se făcea referire la nici un 
„regim special“. Într-adevăr, deşi îşi menținea decizia de a organiza 
un referendum în aprilie, Elțîn a renunțat la atitudinea de confruntare. 
După cum scria mai târziu: „Acum, când eram atât de aproape de 
impunerea restricțiilor asupra drepturilor parlamentului printr-un act 
de voință politică, am dat din nou înapoi.“ 

Intre timp, presa rusă făcea speculaţii în ce direcţie se vor 
înclina armata şi poliția dacă lupta politică ajungea în impas. 
„Concentrarea atenției asupra oamenilor cu arme este destul de 
justificată astăzi“, declara un ziarist care susținea că, în pofida 
neutralității declarate a armatei, ministrul apărării Graciov era în tabăra 
lui Elțîn şi susținuse ordinul privind „regimului special“. Elțîn s-a hotărât 
să mențină bunele relații cu conducerea militară superioară, oferindu-i 
avantaje precum case de vacanţă din fondul de stat şi majorări ale 
salariilor, şi închizând ochii la corupţia înfloritoare din cadrul forțelor 
armate (cazul Grupului de Vest al Forțelor Armate era un exemplu 
elocvent). In schimb, se spunea că Graciov ar fi promis sprijinul, în 
caz de criză, al unor anumite unități ale armatei, inclusiv al trupelor 
din Gamizoana Moscova. Totuşi, Graciov spera să evite o asemenea 
eventualitate întrucât sentimentele anti Elțîn în rândul ofițerilor din 
armată erau la cote înalte şi Graciov se temea de provocarea unei 
sciziuni în cadrul forțelor sale. 

Barannikov nu plănuia o desfăşurare similară de forțe din 
partea MB în favoarea lui Elțîn. De asemenea, poate că el s-a îndoit 
de capacitatea lui Elțîn de a rămâne la putere şi nu dorea să se lege 
irevocabil de destinul preşedintelui. Zilele din august 1991 reaminteau 
vulnerabilitatea serviciilor de securitate când erau implicate în luptele 
pentru putere. Dacă Elțîn era învins într-o ciocnire violentă cu inamicii 
săi parlamentari, cei care l-au sprijinit urmau să fie ținta represiunilor. 

Atât Barannikov cât şi Erin au apărut alături de Elțîn la un mitingcu 
100.000 de suporteri, în apropiere de Kremlin, la 28 martie, Dar, 
după cum scria Rossiiskaia Gazeta: „Generalii nu prea păreau că 
participă la miting din proprie voință. După toate probabilitățile, ei 
fuseseră convinşi să participe de către preşedinte.“ Intrebat apoi 
într-un interviu despre prezenţa sa la manifestaţie, Barannikov a 
explicat: „Acţionez nu după apartenența politică, ci după datoria mea 
oficială stipulată de lege. Aceasta prevede ca anumiţi responsabili 
(Elțîn) să fie păziți luându-se toate măsurile de securitate.“ 


MB nu avea, evident, intenţia de a-i dărâma pe duşmanii 
lui Elțîn. La 1 Mai, circa două mii de pro-comunişti manifestau 
împotriva lui Elțîn în Piaţa Roşie, încălcând un decret emis de 
preşedinte cu două zile mai devreme, care interzicea demonstrațiile 
în apropierea clădirilor guvernamentale. Peste cinci sute de oameni 
au fostrăniți şi un milițian ucis în timpul ciocnirilor dintre demonstranți 
şi poliţie. După incident, MB a adoptat o atitudine detaşată cum 
nu-i era obiceiul, declarând că nu deţinea informaţii cine incitase la 
tulburări şi abținându-se de la cercetări. Potrivit purtătorului de 
cuvânt al MB, acesta nu intervenea în activităţile partidelor politice 
şi asociaţiilor publice. 


JOCUL DUBLU AL LUI BARANNIKOV 


Barannikov a declarat în interviul menționat mai sus că „atâta 
timp cât ocup funcţia de ministru, organele de securitate nu se vor 
lăsa antrenate în jocuri politice, indiferent cine şi cum ar dori-o“. 
Totuşi, circulau zvonuri că ministerul lui Barannikov strângea 
informaţii compromițătoare despre membrii anturajului lui Elțîn, 
precum şi despre oponenții acestuia, „pentru a se menține la suprafață 
în cazul victoriei vreuneia din părți“. Se mai zvonea că Elțîn urma 
să-l demită pe Barannikov. 

Deşi Elțîn a câştigat o victorie împotriva oponenților lui la 
referendumul din 25 aprilie (care l-a susținut pe preşedinte şi politica 
lui), el încă se confrunta cu dificultăţi, printre care se numărau 
acuzaţiile crescânde de corupție împotriva membrilor-cheie ai 
guvernului. Judecând după preocuparea intensă privind corupția a 
tuturor părților spectrului politic, situația era explozivă şi el nu-și putea 
permite să aibă un ministru al securității care să nu-l susțină cu tot 
sufletul. MB deţinea, la urma urmelor, „date“ despre mii de oficiali 

corupți, precum şi o mare autoritate — conferită chiar prin decretele 
lui Elțîn — de a desfăşura cercetări şi interogatorii. Elțîn nu dorea ca 
prerogativele de anchetă ale MB să fie exercitate contra oamenilor lui. 

După cum am arătat mai sus, vicepreşedintele Aleksandr 
Ruţkoi a fost unul dintre primii care au adus acuzații de corupție la 
adresa unor anumiți membri ai guvernului lui Elțîn. Opunându-se 
încercării lui Elțîn de a declara un regim special în martie 1993, 
Ruţkoi se pronunțase împotriva referendumului din 25 aprilie şi se 
folosea aparent de acuzaţii pentru a-l priva pe Elțîn de victorie. El a 
reuşit să obțină sprijinul procurorului-general Stepankov, al cărui birou 
a anunțat declanşarea procedurilor în cazul „Mercurul Roşu“ şi plănuia 
să-i interogheze pe unii membri ai personalului prezidențial. In plus, 
procuratura susținea că deține noi dovezi de delapidare contra unor 
ofiţeri militari de rang înalt, inclusiv Graciov. In semn de răzbunare, 
Elțîn i-a retras lui Ruţkoi principalele responsabilitățile şi la 28 aprilie 
l-a demis de la conducerea Comisiei Interdepartamentale pentru 
Infracţiuni şi Corupţie, numindu-se pe sine în locul vacant. 

Aceste manevre nu au pus capăt, totuşi, acuzațiilor de corupție. 
Ruţkoi susținea că deține materiale în sprijinul afirmațiilor sale, dintre 
care unele se aflau deja în mâinile procurorului-general. La sfârşitul 
lunii iunie, procurorul- general adjunct, Nikolai Makarov, a prezentat 
un raport amplu Parlamentului rus în care se spunea că, deşi 
cercetările erau încă în curs de desfăşurare, multe din acuzaţiile lui 
Ruţkoi fuseseră deja confirmate de o anchetă specială. 
Viceprim-ministrul Mihail Poltoranin încheiase, după afirmaţiile lui 
Markov, un contract ilicit cu un om de afaceri german, iar primul 
viceprim-ministru Vladimir Şumeiko a semnat câteva directive de 
transferarea a proprietății guvernamentale ruse, inclusiv a unui 
apartament din Monaco în valoare de 29 de milioane de franci 
francezi, unor firme particulare ruse şi occidentale. Makarov a 
recomandat în mod special ca Șumeiko şi Poltoranin să fie demişi 
din funcţie, măsură aprobată de parlament. El a acuzat şi o serie de 
comandanți militari de delapidare a proprietăţii de stat şi a susținut 
că două automobile Mercedes fuseseră cumpărate în Germania 
pentru ministrul apărării Graciov sub un nume fals. 

De unde avea Procuratura documentaţia pentru toate aceste 
acuzaţii? Potrivit lui Makarov, ele fuseseră „cerute şi primite de la 
Ministerul Securităţii şi Ministerul AfacerilorInterneal Rusiei într-un 
volum cuprinzând peste 3.000 de pagini“. De asemenea, el a afirmat 
că Ministerul Securităţii participase la investigaţiile care stăteau la 
baza raportului. 

Nu este de mirare că zvonurile privind demiterea iminentă a 
lui Barannikov erau în creștere. Elțîn, însă, părea liniștit. El a respins 
categoric posibilitatea îndepărtării fortate din funcție a lui Barannikov 
atunci când s-a adresatunui grup de înalți funcționari MB la reuniunea 
cu uşile închise din 15 mai. Totuşi, ela subliniat limpede în mesajul 
său, din care unele fragmente au ajuns în presă, că nu va încuraja 
nici o disensiune în rândul ofițerilor MB. După ce a mulțumit 
conducătorilor MB pentru contribuția lor la destituirea a cincizeci şi 
şapte de responsabili guvernamentali care i se opuseseră, Elțîn l-a 
citat pe fostul director al CIA, Allen Dulles: „Politica trebuie să se 
bazeze pe analiza corectă a faptelor care pot fi strânse laolaltă. 
Această analiză trebuie încredințată unei instituții care nu urmărește 
scopuri mercenare şi nu este legată de vreo orientare politică.“ 

Să fi fost acesta un mesaj direct adresat lui Barannikov şi 
celor care au ajutat la strângerea documentaţiei pentru Procuratură? 
Pentru a-şi argumenta punctul de vedere, Elțîn a continuat afirmând 
că, după cunoştinţele lui, mulți lucrători ai MB îi susțineau reformele, 
dar erau şi alții care aleseseră o cale diferită: „Nu solicit vreo epurare 
sau măsuri similare. Insă, dacă unii — şi avem dovezi — nu respectă 
programul stabilit de ministere şi de preşedinte, şi există asemenea 
cazuri în structura prezidențială şi guvernamentală, atunci ei trebuie 
îndepărtați. Este deosebit de periculos să ai oameni în această 
instituție care ar putea să nu sprijine politica generală. Cred că sunt 
vreo zece, dacă punem la socoteală şi organele locale. Desigur, ei 
nu fac valuri, dar în principiu, nu trebuie să lucreze în aceste organe.“ 

Unii responsabili din securitate nu au fost convinşi de apelurile 
lui Elțîn pentru un sprijin necondiționat. Ziarul Literaturnaia Rossia, 
care a publicat fragmente din acest mesaj secret, a citat spusele 
unuia dintre cei prezenți: „Cum se împacă poziţia pe care a adoptat-o 
Elțîn în acest mesaj cu apelurile lui la democraţie reală, 
constituțională?“ 


DESTITUIREA LUI BARANNIKOV 


Barannikov, după cum s-a specificat apoi în presă, a continuat, 
în replică, să fumizeze inamicilor lui Elțîn materiale pentru a susține 
acuzaţiile lor de corupție împotriva taberei lui Elțîn. La 22 iulie 1993, 
Procuratura, cu sprijinul Ministerului Securităţii, a percheziționat 
apartamentul lui Poltoranin şi l-au convocat pentru un interogatoriu 
de trei ore. Trei zile mai târziu, procurorul-general Stepankov a 

anunțat că intenționează să-l aresteze pe Şumeiko. În decursul 
aceleaşi săptămâni, Elțîn l-a destituit pe Barannikov. 

Motivuloficial al destituirii a fost un incidentprodus la granița 
dintre Tadjikistan şi Afganistan la 13 iulie 1993. Un grup de patru 
sute de soldaţi afgani şi rebeli tadjici ostili guvernului au atacat un 
post de grăniceri păzit de trupele ruse care, luate complet prin 
surprindere, au înregistrat pierderi serioase. Douăzeci şi patru de 
soldați ruşi au fost ucişi şi optsprezece răniți în timpul luptelor care 
au durat unsprezece ore. Mai târziu, s-a susținut că MB şi trupele de 
grăniceri cu cartierul general la Moscova aflaseră despre posibilele 
atacuri asupra posturile de grăniceri de-a lungul frontierei afgane, 
dar nu au luat nici o măsură de prevenire. Avertismentul asupra unui 
posibil atac nu a fostniciodată transmis postului de grăniceri în cauză. 
Mai mult, nu s-au trimis nici întăriri după declanşarea luptelor. 

Reacţionând la tragedia petrecută, Elțîn nu numai că l-a destituit 
pe Barannikov, dar şi pe Vladimir Șliahtin, şeful trupelor de grăniceri. 
El a transferat responsabilitatea coordonării forțelor de grăniceri 
ministrului apărării, Pavel Graciov, şi l-a numit pe subordonatul 
acestuia, primul-adjunct la şefului statului major Andrei Nikolaev ca 
înlocuitor al lui Șliahtin, Toate acestea reprezentau un semnal limpede 
că Elțîn nu era mulţumit de conducerea MB, care fusese altădată 
unica autoritate pentru paza frontierei. 

Elțîn a declarat public că l-a destituit pe Barannikov „pentru 
încălcarea normelor morale“, precum şi pentrunesoluţionarea crizei 
de la graniță. Nu a fost imediat prea clar ce însemna „încălcarea 
normelor morale“, însă, la scurt timp după demiterea lui Barannikov, 
un ziar din Moscova susținea că Elțîn descoperise unele documente 
„explozive“ care îl incriminau pe Barannikov de implicare în activități 
ilicite: „Deasupra capului şefului serviciului rus de securitate, Viktor 
Barannikov, au început să se strângă norii. Instituţia sa este acuzată 
că, deşi dispune de resurse legislative şi tehnice enorme, nu face 
nimic pentru zădărnicirea escrocheriilor internaţionale, scurgerii de 
capital peste hotare etc.“ Se subînțelegea că, într-un fel, Barannikov 
şi colegii lui profitau ei înşişi de aceste „escrocherii internaţionale“. 

Apoi a apărut informaţia că soția lui Barannikov efectuase o 
călătorie în Elveţia împreună cu soţia şefului adjunct al Ministerului 
Afacerilor Interne, Andrei Dunaev, în vara lui 1992. Se pare că cele 
două doamnele au cheltuit 300.000 de dolari pe obiecte de lux, plătite 
de firma străină „Seabeco“, care avea legături cu întreprinzătorului 
rus Dmitri lakubovski. După cum a reieşit, aceste informaţii erau 
doar vârful aisbergului. Scandalul „Barannikov“ se înscria într-un 

scandal mult mai mare în care erau implicați şi câțiva membri ai 
administraţiei lui Elțîn. 

Numele lui lakubovski apăruse frecvent în dezvăluirile presei 
referitoare la mafia internațională. El condusese, la un moment dat, 
6 întreprindere mixtă, „Agropromhim'“, înființată de guvernul rus la 
Zürich şi fusese implicat şi în vânzarea patrimoniului armatei ruse 
din Germania. In iunie 1992, primul-vicepremier Şumeiko l-a numit 
pe lakubovski consilier al guvernului rus, iar o lună mai târziu el a 
devenit şef-adjunct, cu rangul de colonel, al FAPSI. Chiarîn momentul 
când se pregătea să preia funcţia de coordonator special prezidențial 
al serviciilor de securitate, a apărut o controversă şi lakubovski a 
plecat rapid în Elveţia. 

Iakubovski, care deţinea informaţii compromițătoare despre 
Barannikov, a devenit în curând indispensabil pentru administrația lui 
Elțîn. Doi membri ai comisiei prezidenţiale pentru combaterea 
infracțiunilor s-au deplasat special la Zurich, înapoindu-se cu dovezi 
că Barannikov primise mită de la directorul firmei „Seabeco“, un 
emigrant rus pe nume Boris Birshtein. La 23 iulie, cu numai câteva 
zile înainte de destituirea lui Barannikov, lakubovski a revenit la 
Moscova pentru a ajuta la soluționarea cazului. Barannikov, se pare, 
a încercat fără succes să-l aresteze la aeroport. 

Dintr-o relatare ulterioară a vizitei secrete a lui lakubovski la 
Moscova, bazată pe mărturia consilierului juridic şefal lui Elțîn, 
Aleksandr Kotenkov, şi din interviurile cu lakubovski, a reieşit că 
acesta era implicat în eforturile, cu miză înaltă, de discreditare nu 
numai a lui Barannikov, dar şi a lui Ruțkoi, Hasbulatov şi 
procurorului-general Stepankov. Iakubovski susținea că are 
documente ce dovedeau implicarea acestor oficiali în luare de mită 
şi furt din banii statului. lakubovski era atât de important pentru 
succesul acuzației de corupție împotriva duşmanilor lui Elțîn, încât 
acesta, împreună cu ajutoarele sale, l-au ţinut ascuns la Kremlin şi 
apoi l-au scos clandestin din țară. 


REACŢII LA DEMITEREA LUI BARANNIKOV 


În pofida activităţilor clandestine şi fără scrupule în care era 
implicat Barannikov, nu corupția a fostprincipalul motiv pentru care 
a fost destituit. La urma urmelor, corupţia era în floare în cadrul 
guvernului şi, după cum spunea unul din foştii membri ai administrației 
lui Elfîn, se ştia prea bine că Barannikov fusese implicat în ilegalităţi 

pe vremea când funcționa în Ministerul de Interne al Azerbaidjanului 
în 1980, şi totuşi l-a numit şefal Ministerului Rus al Securităţii. Mai 
mult, judecând după nenumăratele informaţii din presa rusă, alți câțiva 
membri al cercului lui Elțîn, precum Şumeiko, şi, probabil şi Graciov, 
erau implicați în scandalul „Iakubovski“. 

Elțîn, în memoriile sale, încearcă să acrediteze ideea că el 
habar nu avea de toate astea şi că fusese şocat când a aflat de 
afacerile ilicite ale lui Barannikov. De fapt, el era nervos din cauza 
propriei sale implicări în scandal, recunoscând că participase la o 
cină secretă cu Boris Birstein la vila de vacanţă a lui Barannikov, 
în mai 1993: „Intrevederea cu Boris Birstein m-a făcut să mă gândesc 
serios. Trebuia să aflu mai multe despre el şi „Seabeco“, firma 
rău-famată. La început, întâlnirea oarecum neplăcută cuelmi s-a părut 
accidentală şi am încercat să alung orice gândurirele despre o înscenare. 
Oricum, aceste gânduri urmau să îmi revină în minte cu insistență.“ 

Pentru Elțîn, loialitatea politică era cea care avea importanță. 
Vina lui Barannikov era că îi susținuse pe inamicii preşedintelui în 
strângerea dovezilor de corupţie la adresa lui Poltoranin, Şumeiko şi 
a altora. Un fost general KGB, Oleg Kalughin, scria: „De unde vin 
cele unsprezece mapeale lui Ruțkoi? Cine le-a umplut cu documente 
secrete şi a oferit opoziției posibilitatea de a se folosi de materiale 
senzaţionale neverificate?* 

Izgonirea lui Barannikov a suscitat controverse considerabile 
în mass-media, controverse ce reflectau divizarea profundă din cadrul 
guvernului rus şi iminenta confruntare dintre Elțîn şi oponenții lui 
din parlament. Presa conservatoare îl considera pe Barannikov un 
tap ispăşitor acuzat pe nedrept pentru incidentul de la graniță şi pedepsit 
pentru refuzul lui de a-l sprijini pe Elțîn în luptele politice partizane. 
Conform acestui punct de vedere, Barannikov a încercat doar să 
rămână neutru politic şi să respecte Constituţia. Pravda chiar a venit 
cu ipoteza că Barannikov fusese dat jos de membrii concurenți din 
aparatul de securitate al lui Elțîn: Mihail Barsukov, şeful Direcţiei 
Generale de Pază şi Aleksandr Korjakov, şeful gărzii personale a 
preşedintelui, care erau nemulțumiți de accesul direct al lui 
Barannikov la preşedinte şi doreau să slăbească influența MB. In 
sprijinul acestei ipoteze, Pravda informa că unitatea de elită Vîmpel 
fusese transferată de la MB la Direcția Generală de Pază a lui 
Barsukov. Presa pro Elțîn, pe de altă parte, îl descrie pe Barannikov 
ca fiind un trădător fără caracter, care obstrucționase încercările lui 
Elțîn privind reforma politică şi, în același timp, nu reuşise să-şi folosească 
eficient ministerul în combaterea infracțiunilor şi fărădelegii. 

În lumina controverselor, Barannikov însuşi a ieşit în sfârşit în 
față, făcând un pas fără precedent prin publicarea unei scrisori 
deschise către Elțîn, datată 23 aprilie 1993. Tonul lui Barannikov era 
defensiv, dar.fără păreri de rău: „Nu v-am ascuns nimic niciodată, 
deşi înțelegeam că rapoartele mele nu erau întotdeauna o sursă de 
bucurie pentru dv. Dar nu aveam ce face. M-aţi pus în fruntea unei 
instituții destul de incomode.“ Barannikov a continuat, afirmând că 
unii membri ai anturajului lui Elțîn, în efortul de a scăpa de el, îl 
convinseseră pe preşedinte că informaţiile furnizate de şeful MB 
erau „filtrate“. Dar nu era adevărat. 

Barannikov susținea că incidentul de la graniță avea prea puţin 
sau chiar deloc de-a face cu demiterea sa, întrucât acuzaţia era la 
adresa Ministerului Apărării, a cărui datorie era să respingă atacul 
unor agresori înarmați. Motivul real al izgonirii sale era, în opinia lui 
Barannikov, acela că nu susținuse planul născocit de „ultraradicalii“ 
din jurul preşedintelui pentru confruntarea cu oponenții acestuia. Mai 
mult, susținea Barannikov, instituţia sa începuse să-i dea în vileag pe 
membrii guvernului implicați în activități de tip mafiot. Ministerul 
Securităţii era considerat o ameninţare extrem de periculoasă la 
adresa acestor oficiali, care apoi au făcut campanie împotriva lui. 
Barannikov a vorbit despre presiunile la care fusese supus din 
momentul în care a preluatpostul de şefal MB şi despre „gălețile de 
noroi“ care au fost aruncate asupra instituției sale. „Dumneavoastră, 
domnule preşedinte, sunteți obligat să apărați ministerul şi pe ofiţerii 
cinstiți de presiunile dure“. 

Barannikov şi-a încheiat scrisoarea într-o notă amară: „Sunt 
ultimul ministru sau mai degrabă fost ministru, din guvernul pe care 
l-aţi format şi de care poporul rus şi-a legat atâtea speranţe. Poate 
că există o anumită logică, o anumită finalitate în faptul că ultimul 
care urma să fie destituit este ministrul securității care a fost alături 
de preşedinte de la început şi credea că va merge alături de el până 
la sfârşit. Probabil că anturajul care nu are de-a face nici cu 
economicul, nici cu apărarea, şi care aparent nu poate face nimic 
decât să se amestece în intrigi politice s-a dovedit a fi mai puternic şi 
mai abil decât profesioniștii.“ 

Cu această scrisoare, Barannikov s-a detaşat complet de 
tabăra lui Elțîn Într-adevăr, el s-a aliat în acel moment cu inamicii 
preşedintelui. Preşedintele Sovietului Suprem, Ruslan Hasbulatov, a 
mers chiar mai departe încât a declarat decretul lui Elțîn de destituire 
a lui Barannikov ca nul şi neavenit. 

SEMNE DE CONFRUNTARE 

Până în august 1993, fronturile de luptădintre Elțîn şi oponenții 
săi parlamentari fuseseră trasate şi o confruntare se întrevedea la 
orizont. Presa liberală a atras atenția asupra acestui lucru, cerându-i 
în mod repetat lui Elțîn să ajungă la un compromis. Vladimir Tretiakov, 
redactor la Nezavisimaia Gazeta, l-a avertizat pe Elțîn, într-un 
editorial apărut la mijlocul lunii august, că ar trebui să nu permită să 
se ajungă într-un punct în care va fi nevoit să recurgă la vărsări de 
sânge pentru a salva situaţia politică. Tretiakov l-a sfătuit pe preşedinte 
să se împace cu parlamentul prin îndepărtarea unor subordonați 
precum Poltoranin şi Şumeiko şi prin anunțarea de noi alegeri atât 
pentru legislativ cât şi pentru preşedinţie. 

Această sugestie nu a avut nici un efect. Elțîn elabora deja o 
strategie de înfrângere a lui Ruțkoi, Hasbulatov etc. La conferința 
de presă din 12 august el a declarat că. alegerile pentru un nou 
parlament „trebuie să aibă loc obligatoriu în toamna acestui an“, fără 
a face vreo referire la alegerile prezidenţiale. El a prezis că o „bătălie 
crucială“ va avea loc în septembrie şi a adăugat categoric că ,, partea 
noastră a pregătit opțiuni variate pentru o acțiune decisivă“. Câteva 
zile mai târziu, Elțîni-a uimit pe democrați anunțând crearea Consiliului 
Federației, format din reprezentanți desemnați de preşedinte din 
diferite regiuni şi republici ale Federaţiei Ruse. Acest consiliu trebuia 
să fie, ulterior, Camera Superioară a noului parlament, diluând astfel 
natura democratică a legislativului. 

Elțîn şi-a continuat şi eforturile de discreditare a oponenților 
săi prin acuzații de corupție. El i-a asigurat pe participanții la conferința 
de presă din august că intenționa să-i pedepsească, indiferent de 
poziție, pe toți ceia căror vinovăţie fusese stabilită. Noua sa comisie 
de combatere a criminalității urma să se ocupe de toţi acei oficiali 
care se implicaseră în operațiuni ilicite. Câteva zile mai târziu, patru 
membri ai comisiei, un organ ad hoc fără autoritate legală oficială de 
a aduce acuzaţii penale, au făcut dezvăluiri la o conferință de presă, 
transmisă în direct de televiziunea rusă. Ei i-au dezvinovățit complet 
pe Poltoranin şi Șumeiko, afirmând că nu găsiseră nici o dovadă de 
vinovăţie împotriva lor. Insă, au continuat cei patru, Ruţkoi comisese 
infracțiuni teribile, printre care furtul a milioane de ruble din banii 
statului prin intermediul unei agenții parlamentare de caritate denumită 
„Fundaţia Renaşterea“. Cazul fusese înaintat procuraturii din 

Moscova întrucât, în opinia celor patru membrii ai comisiei, nu se 
putea avea încredere în procurorul-general Valentin Stepankov pe 
care l-au acuzat că plănuise asasinarea lui Dmitri lakubovski. 

Acuzaţiile şi contra acuzaţiile au continuat în următoarele 
câteva săptămâni. La un moment dat, Poltoranin a fost convocat 
pentru un interogatoriu de trei ore la sediul lui Stepankov, însă nu a 
apărut nimic împotriva lui. Intre timp, susținătorii lui Ruţkoi afirmau 
că documentele incriminatorii fuseseră inventate de membrii 
anturajului lui Elțîn. 

Elțîn a escaladat conflictul la 1 septembrie când a emis un 
decret prin care îl suspenda atât pe Ruţkoi cât şi pe Şumeiko din 
funcțiile lor, aparent datorită acuzațiilor de corupție şi necesității de a 
„efectua cercetări obiective“ asupra acuzațiilor. După cum a reieşit 
apoi, Şumeiko solicitase el însuşi demiterea sa din funcția de prim 
viceprim-ministru, însă vicepreşedintele a fost destituit împotriva 
voinţei sale. Mulți au pus sub semnul întrebării legalitatea acțiunii lui 
Elțîn, văzând în ea o tentativă deliberată de a-şi provoca adversarii. 
După cum considera un observator: „Pentru a-l ademeni pe inamic 
să iasă din vizuină, Elțîn s-a expus pe sine. Acum chiar şi 
imperturbabilul Hasbulatov va reuşi cu greu să-i liniştească pe deputații 
recalcitranți.“ Atât Hasbulatov cât şi Ruțkoi au etichetat decretul lui 
Elțîn ca pe o violare sfidătoare a Constituţiei şi au dat limpede de 
înţeles că vor riposta. 


ATRAGEREA MINISTERELOR DE ORDINE 


În pregătireaunei confruntări violente cu parlamentul, Elțîn a 
început să facă curte „ministerelor de ordine“ — Ministerul Afacerilor 
Interne, Ministerul Securității şi Ministerul Apărării. În iunie, după 
ce a majorat salariile şi beneficiile militarilor, Elțîn s-a adresat unei 
adunări a înalților comandanți din armată. El i-a lăudat pe ofițeri 
pentru realizările lor şi a anunțat promovarea a optzeci dintre ei la 
rangul de generali şi amirali. În septembrie, Elțîn a vizitat diviziile 
„Taman“ şi „Cantemir“ precum şi trupele aeropurtate, evident pentru 
a le pregăti în vederea unei confruntări decisive cu inamicii. Elțîn a 
împiedicat comisia pentru combaterea corupției de a ancheta acuzațiile 
de luare de mită şi corupție în rândul ofițerilor de rang înalt, inclusiv 
a ministrului apărării Pavel Graciov. Aceste eforturi n-au asigurat, 
totuşi, sprijinul ferm al forțelor armate față de preşedinte. La toate 
nivelurile militare se manifesta o nemulțumire imensă față de 

reformele politice ale lui Elțîn, iar Ruțkoi, ca fost comandant militar 
în timpul războiului din Afganistan, se bucura de popularitate în rândul 
ofițerilor de rând. In apelul de obținere a sprijinului armatei în viitoare 
sa confruntare cu Ruţkoi şi Hasbulatov, Elțîn juca o singură carte. 

Dându-şi seama că armata ar putea reprezenta un teren slab, 
Elțîn a cultivat şi MDV, poliţia. El l-a destituit pe primul adjunct al 
şefului MVD Dunaev (a cărui soție fusese implicată în scandalul cu 
soția lui Barannikov). Dunaev s-a revoltat public, adresând un 
protest parlamentului în care susținea că îndepărtarea lui şi a lui 
Barannikov era nefondată şi clandestină. Probabil pentru a compensa 
lovitura dată ministerului, Elțîn i-a făcut avansuri şefului MVD, Erin, 
„Cel văzut tot mai mult şi mai frecvent în jurul lui Elțîn“, după cum 
observa ziarul conservator Pravda. „Erin care, în general vorbind, 
este mediocru, dar gata să se supună oricărui ordin — chiar şi 
unuia criminal — al patronului său“. La mijlocul lui august, Erin se 
odihnea la vila prezidențială de la Soci, privilegiu care nu se acorda 
de obicei unui ministru de rând. La mijlocul lui septembrie, Elțîn, 
însoțit de Erin, a vizitat renumita divizie „Dzerjinski“, trupe speciale 
de elită instruite pentru combaterea tulburărilor interne, încartiruită 
în apropierea Moscovei. Vizita a fost considerată de presă ca un efort 
al lui Elțîn dea obține sprijinul acestor trupe. Mai târziu, pe 1 octombrie, 
Elțîn a emis unordin prezidențial prin care Erin primea rangul de general 
de armată, probabil plata în avans pentru garanția loialității. 

Ministerul Securităţii, al cărui sprijin era de asemenea crucial, 
reprezenta o problemă mai mare pentru Elțîn. Indepărtarea lui 
Barannikov şi a consilierilor superiori precum Vladimir Bondarenko 
şi Andrei Cernenko a cauzat nelinişte şi incertitudine în rândul 
militarilor din MB, care fuseseră deja supuşi schimbărilor de 
personal la vârf după dizolvarea KGB. In funcția de ministru interimar 
al securității, Elțîn l-a numit pe Nikolai Goluşko, primul-adjunct al lui 
Barannikov, probabil pentru a menține o anumită continuitate în cadrul 
conducerii MB. Dar, după cum notează în memoriile sale Elțîn, nu 
era sigur de loialitatea lui Goluşko: „Am îndoielile mele în ceea ce-l 
priveşte. Nu l-am cunoscut foarte bine... Nu ştiam cum va reacționa. 
In acelaşi timp, probabil că era un lucru bun că aveam posibilitatea 
să-l testez într-o situație extrem de gravă. In curând va fi limpede 
pentru mine dacă avem un nou ministru al securității sau dacă va 
trebui să găsesc un alt candidat“. Elțîn l-a numit pe apărătorul său în 
parlament Serghei Stepaşin, un susținător mai de nădejde, în funcția 
de locţiitor al lui Goluşko. Insă deciziile referitoare la rolul MB în 
timpul crizelor erau în mâinile lui Goluşko. 

În cazul în care MB se dovedea nesigur, Elțîn putea să se 
udreseze Direcției Generale de Pază (GUO) care se afla ferm sub 
controlul său. GUO nu controla numai trupele fostei Direcţii a 5-a a 
KGB, dar înglobase şi unitățile de elită Alfa şi Vimpel. Astfel că era 
bine echipată; pentru a veni în apărarea preşedintelui. 


ÎNCEPE CRIZA 


Făcând aceste pregătiri şi scoțându-i în evidenţă pe miniştrii 
răspunzători de ordine, Elțîn a făcut la 21 septembrie un anunț 
senzațional şi anume că dizolva parlamentul. Răspunsul imediat al 
liderilor parlamentari a fost de a declara ordinul luiElţînnul şi neavenit 
şi de a-l „alege“ pe Aleksandr Ruţkoi în funcția de preşedinte al 
Federaţiei Ruse. Ruțkoi şi-a desemnat proprii şefi pentru „ministerele 
de ordine“: Barannikov — ministrul securității, Dunaev — ministru de 
interne şi general-colonelul Vladislav Acialov ca ministru al apărării. 
Acialov, asociat cu aripa de extremă-dreapta a spectrului politic, nu 
s-a bucurat de un sprijin larg din partea militarilor. Apelul său către 
trupele din jurul Moscovei de a veni la sediul Parlamentului cu arme 
nu a primit nici un răspuns, chiar şi atunci când Hasbulatov şi Ruțkoi 
au promis militarilor creşterea salariilor şi condiții mai bune de locuit. 

Deşi miniştrii lui Elțîn şi-au declarat sprijinul față de decizia 
lui de a demite legislativul şi a conduce prin decrete prezidențiale, ei nu 
şi-au manifestat entuziasmul. Goluşko, mai ales, era în gardă. La 22 
septembrie el a apărut la televiziune pentru a anunța că membrii 
conducerii MB au convenit să „implementeze“ decretul lui Elțîn, dar 
cl s-a grăbit să sublinieze că decretul nu acorda MB prerogative de 
urgență, „în special de a efectua operațiuni de forță“. El a avertizat 
împotriva scăpării din mână a confruntărilor deoarece „dacă un poli- 
tician sau altul procedează astfel, consecințele ar putea fi serioase“. 

Goluşko părea să spună că ministerul său va fi alături de 
decretul de dizolvare a parlamentului atâta timp cât acesta nu 
presupunea aplicarea lui cu ajutorul trupelor de securitate. Intr-un 
interviu acordat ulterior, Goluşko a confirmat că dezaproba folosirea 
forței, adăugând că ministerul său nu era într-o poziție propice pentru 
aşa ceva, deoarece Elțîn îi luase cele două unități de elită (Alfa şi 
Vîmpel). Totuşi, după cum a înțeles Elțîn, forța (sau amenințarea 
reală cu forța) era unica modalitate de a-i face pe oponenții săi să 
capituleze. Așa că girul lui Goluşko nu îi era de folos. Problema, 
după cum a reieşit apoi, consta în dezacordul considerabil în cadrul 

MB asupra decretului lui Elțîn, ceea ce însemna cănu se putea pune 
bază pe acesta în cazul unor violenţe, indiferent de ceea ce dorea 
Goluşko. La 23 septembrie, un ziar din Moscova relata că cel puţin 
o direcţie de ofițeri de rang superior din MB a declarat că nu va 
acționa împotriva parlamentului în cazul în care i se va cere 
acest lucru. Câteva zile mai târziu, generalul Anatoli Pronin, şeful 
operațiunilor de securitate internă, şi-a dat pe neaşteptate 
demisia, chipurile pentru că era susținător al lui Barannikov. 
Barannikov însuşi susținea că şapte mii de ofițeri de securitate 
sprijineau parlamentul împotriva lui Elțîn, cifră verificată de şeful 
securității din Moscova, Evgheni Savostianov.Chiardacă aceste cifre 
erau exagerate, exista totuşi suficientă nemulțumire în cadrul MB 
care să justifice ezitările lui Goluşko. 

In ceea ce priveşte MVD, forțele sale urmau să fie în linia 
întâi a oricărei confruntări. Poliția MVD era deja pe străzi, 
responsabilă cu asigurarea ordinii publice, deci ar fi fost prima 
implicată în orice acte de violență. Deşi a afirmat că MVD „îşi va 
îndeplini datoria profesională“ de partea lui Elțîn, Erin a fostprecaut 
pe bună dreptate în comentariile publice, făcând tot posibilul pentru 
a nu se recurge la folosirea forței. În câteva zile au apărut informații 
că membri ai personalului MVD refuzaseră să sprijine poziția lui 
Erin. De fapt, Erin a chemat trupele de interne, inclusiv divizia 
„Dzerjinski“ şi trupele OMON (trupe cu destinație specială) la 
Moscovapentru a întări miliția obişnuită, care număra circa 100.000 
de membri doar în Moscova. 


EVENIMENTELE 


Situaţia a devenit tot mai tensionată în următoarele câteva 
zile. Ruțkoi, Hasbulatov, Barannikov şi alții au rămasizolaţi în Casa 
Albă din Moscova (sediul Parlamentului), puternic înarmați şi lansând 
apeluri de ajutor către armată, şi în general, populaţiei. Direcţia 
Generală de Pază a lui Elțîn a întărit măsurile de securitate în jurul 
Kremlinului şi altor clădiri guvernamentale, în timp ce Casa Albă era 
înconjurată de miliție. Criza a evoluat în violență duminică, 3 octombrie, 
când mii de manifestanți pro parlamentari, impulsionați de Ruțkoi şi 
Barannikov, au mărşăluit către Primăria Moscovei şi clădirea 
televiziunii de la Ostankino. Aceasta era păzită de poliția specială a 
MVD şi vreo cinci sute de trupe de interne, însă ele s-au dovedit a fi 
neajutorate în fața mulțimii şi nu au făcut nimic pentru a o împiedica 

să ia cu asalt Ostankino. De fapt, circa două sute dintre aceştia au 
trecut de partea apărătorilor Casei Albe. Atacul asupra postului 
Ostankino s-a soldat cu peste şaizeci de morţi şi sute de răniți. 

Elțîn a ripostat prin decretarea stării de urgență, măsură la 
care Gorbaciov se gândise în diferite ocazii, însă nu se hotărâse 
niciodată să o aplice. Aceasta l-a făcut pe Graciov să transmită, în 
final, ordine anumitor unități ale armatei de a veni la Moscova (diviziile 
„Taman“ şi „Cantemir“, alături de divizia 119 de paraşutişti şi 27 de 
infanterie motorizată), însă acestea nu au ajuns decât a doua zi. 
Potrivit şefului securității din Moscova, Savostianov: „Nu existau 
planuri operaționale pentru angajarea armatei. Problema trebuia 
rezolvată pe moment.“ 

Elțîn a făcut cunoscut într-un interviu ulterior că militarii au 
ajuns prea târziu. A fost, în opinia lui: „o problemăpsihologică pentru 
conducerea Ministerului Apărării... Ştiţi, ministrul apărării ar fi trebuit 
singur să decidă. La urma urmelor, aceasta era sarcina lui de a 
reacționa corespunzător în asemenea cazuri. Dar el nu a procedat 
astfel.“ Elțîn a continuat sugerând că Graciov ar fi putut avea îndoieli 
privind loialitatea ofițerilor săi superiori. La rândul său, Graciov l-a 
acuzat pe şeful MVD, Erin, pentru neprezentarea trupelor de armată 
la apărarea televiziunii de la Ostankino. El a spus că Erin îi convinsese 
pe toți în cadrul unei sesiuni guvernamentale că putea face față doar 
cu forțele lui. 

Ministerul Securităţii, între timp, a acţionat slab, în pofida 
faptului că era răspunzător prin lege de suprimarea „dezordinii 
maselor“ şi de sprijinire a MVD în aplicarea stării de urgență. Când 
acesta a pus sub semnul întrebării pasivitatea MB faţă de actele de 
violență, Savostianov a susținut că instituţia sa a fost luată complet 
prin surprindere şi nu se aşteptase ca Ruţkoi şi aliaţii lui să ceară 
susținătorilor lor să treacă la arme. Presat de interlocutori, Savostianov 
a admis că „noi şi forțele de poliție nu suntem formaţi pentru acțiune 
în condiții de luptă, mai precis pentru război civil... Sincer vorbind, 
Ministerul Securităţii nu şi-a jucat rolul în prevenirea evenimentelor. 
Faptul că am fost împiedicaţi să procedăm astfel — interdicții legale, 
lipsa structurilor de putere — este altceva. Posibil ca nehotărârea 
personalului operațional de a se amesteca în probleme politice să fie 
fost cel mai important lucru“. 

S-a sugerat că Elțîn a permis mulțimii să atace Ostankino 
pentru a avea apoi scuza de a lua cu asalt Casa Albă. Deşi s-ar 
putea să nu fie chiar aşa, este adevărat că atacul asupra postului de 
televiziune Ostankino a asigurat impulsul necesar pentru folosirea 

forței. După cum aprecia Igor Iakovlev, redactorul ziarului Obşcia 
Gazeta: „Când s-a luat decizia de înconjurare a Casei Albe, Elțîn şi 
guvernul s-au găsit într-o poziție foarte ciudată: oamenilor le displăcea 
tot mai mult atitudinea lor. Dacă n-ar fi fost vorba despre atacul 
asupra tumului televiziunii, dacă n-ar fi fost nici o vărsare de sânge, 
este dificil de înțeles cum s-ar fi depăşit impasul.“ 

In final, a fost o combinaţie de trupe de armată şi trupe MVD 
care au trecut la atacul inițial. Câteva ore mai târziu, un detaşament 
de circa 180 de militari din unitățile Alfa şi Vîmpel au pătruns în 
Casa Albă şi au negociat predarea lui Hasbulatov, Ruțkoi, Barannikov 
şi Acialov (după cum a relevat mai târziu Elțîn, el a întâmpinat 
dificultăți în a convinge unitățile Alfa şi Vîmpel să-l susțină, deşi 
erau subordonate mai degrabă gărzii lui decât MB). Câteva trupe 
speciale MB erau masate la vedere în timpul acestor evenimente, 
însărolul lor era minim. 


Violenţele din 3-4 octombrie s-au soldat cu 144 de morți şi 
sute de răniţi. Era pentru prima oară în istoria Rusiei de după 1917 
că trupele, fie de armată sau poliție, fuseseră mobilizate forțat şi 
folosite într-o luptă internă pentru putere. In trecut, când Hruşciov 
l-a învins pe Beria în 1953, de exemplu, sau în 1957 cândi-a îndepărtat 
cu succes pe rivalii săi, Malenkov şi Molotov, trupele au fost puse în 
stare de alertă, însă nu au fost niciodată folosite. Chiar şi în timpului 
puciului din 1991, trupele nu s-au angajat în lupta armată împotriva 
civililor. Puse la încercare de partea lui Elțîn, performanţa ministerelor 
de ordine a fost slabă, ca să nu folosim o apreciere mai dură. Dacă 
aceste ministere s-ar fi angajat ferm în susținerea cu forța a decretului 
lui Elțîn din 21 septembrie, pasivitatea îndelungată şi vărsările de 
sânge ar fi fost probabil evitate. Inamicii lui Elțîn au opus rezistență 
deoarece ştiau că armata şi poliția aveau o poziţie echivocă. După 
cum a aflat şi Elțîn, sprijinul ministerelor nu însemna neapărat şi 
sprijinul din partea forțelor lor. 


CONSECINȚELE CRIZEI 


Nu au existat acuzaţii publice ca urmare a violențelor. La 
sesiunea Consiliului Securității din 6 octombrie, la care au participat 
primul-ministru Viktor Cernomârdin şi cei doi adjuncti ai săi, Egor 
Gaidar şi Serghei Șahrai, erau prezenți toți şefii ministerelor de ordine. 
Era de aşteptat să fie discutate evenimentele din ultimele zile, însă 

„preşedintele a dat imediat de înțeles că viața continuă şi că nu ar 
trebui să privim înapoi.“ Discuţiile s-au axat pe noua doctrină militară 
a Rusiei. Elțîn nu numai că s-a abținut să admonesteze poliția şi pe 
şefii militari, dar chiar i-a recompensat. Erin a primit titlul de „Erou 
al Federației Ruse“, în timp ce Graciov şi Goluşko, împreună cu 
ministrul adjunct al apărării, Constantin Kobeţ, au primit „Ordinul 
pentru curaj personal“, o distincție nu chiar atât de importantă (nu 
s-a dat nici un motiv pentru această discrepanță, dar este posibil să 
se fi datorat pierderilor mai mari suferite de poliție). Ironia nu a 
trecut neobservată de analiştii politici. In absența unui sprijin de 
nădejde din partea poliției şi armatei, Gaidar a cerut cetățenilor 
neînarmați ai Moscovei, la 3 octombrie, să apere democrația împotriva 
opoziționiştilor parlamentari. Ca rezultat, civili nevinovați şi-au pierdut 
viaţa. Şi totuşi, Elțîn îi premia pe conducătorii militari şi din poliție. 
„Când o masă de oameni moare în prima linie în timp de pace“, se 
întreba indignată Izvestia „să fie acesta rezultatul unui eroism 
personal sau al strategiei unui mareşal?“ 

De fapt, Elțîn nu era în poziția de a-i învinui pe militari. Ofițerii 
fuseseră puşi într-o situație dificilă şi nu puteau fi făcuți răspunzători 
pentru starea de spirit a trupelor lor. Nu era de datoria armatei să 
restabilească ordinea publică şi să suprime tulburările interne. Intr-un 
efort aparent de a schimba această situație, Consiliul Securității Rusiei 
a prezentat, la 2 noiembrie 1993, o nouă doctrină militară care autoriza 
folosirea trupelor de armată pentru ținerea în frâu a dezordinii publice. 
Această inovație urma să se dovedească a fi extrem de semnificativă: 
la sfârşitul anului următor, militarii vor fi implicaţi într-un conflict 
sângeros intern în Cecenia. 

In octombrie, totuşi, principala responsabilitate pentru 
suprimarea violenței civile revenea MVD şi MB. Deşi şeful MVD, 
Erin, avusese bunăvoință, trupele lui nu se ridicaseră la nivelul sarcinii. 
MB, ale cărui forțe erau cu mult mai bine instruite, fusese şi mai 
prejos. Goluşko a încercat mai târziu să-şi apere angajații, susținând 
că mulți fuseseră răniți şi că se comportaseră curajos. Totuşi, Elțîn 
nu a fost convins şi a început să facă planuri pentru restructurarea 
serviciului de securitate şi reorganizarea forțelor acestuia pentru a-şi 
asigura sprijinul şi loialitatea. La mijlocul lui octombrie, zvonurile 
despre epurări şi reorganizarea MB circulau din abundență. Structuri 
importante din MB urmau să fie transferate unor alte instituţii, iar 
Goluşko urma să fie destituit. Deşi preşedinţia şi MB au dezmințit 
zvonurile, consilierul cel mai apropiatal lui Elțîn, Mihail Poltoranin, a 
declarat într-un interviucă ministerele apărării, de interne şi securitatea 

ar trebui să fie epurate şi reorganizate pentru că nu făcuseră suficient 
pentru susținerea preşedintelui în timpul crizei din octombrie. 

O altă aluzie la o reorganizare iminentă a venit din partea 
şefului securităţii din Moscova, Sevostianov, care a declarat în 
noiembrie că era imperativ ca angajaţii să depună jurământ de 
credință. Argumentând că MB ar trebui reorganizat, Sevostianov a 
subliniat că funcțiile acestuia ar trebui să fie mai bine delimitate. Ar 
trebui existe fie un serviciu special, fie un organ de aplicare a legii, 
sau amândouă. De fapt, planuri de reorganizare a serviciilor de 
securitate, care erau în curs de elaborare, vor reflecta tocmai aceste 
aspecte. Goluşko nu era nici pe departe bucuros de schimbări. Se 
pare că a şi respins o propunere a consilierilor lui Elțîn de a plasa 
unitatea MB de supraveghere a convorbirilor telefonice sub 
conducerea FAPSI şi a încercat să aibă o întrevedere cu preşedintele. 
El a avut doar o convorbire cu Serghei Filatov, şeful administrației 
prezidenţiale, care i-a spus că strategia fusese deja stabilită. La 5 
noiembrie, Goluşko s-a întâlnit cu Elțîn pentru a discuta reforma 
ministerului, inclusiv măsurile de prognoză mai eficientă a posibilelor 
amenințări interne la adresa guvernului. O propunere MB era de a 
organiza o secție specială a Direcţiei pentru Combaterea Terorismu lui 
care să se ocupe de grupările extremiste organizate în partide politice. 

Intre timp, Elțîn a suferit o înfrângere politică la 12 decembrie 
1993, când alegerile pentru noul parlament a dat ultranaționaliştilor, 
Partidului Liberal Democrat (LDPR) de extremă-dreaptă a lui 
Vladimir Jirinovski, un vot neaşteptat de mare. După cum a relevat 
scrutinul, starea de spirit a populaţiei ruse era departe de a fi în 
favoarea politicii de reformă a lui Elțîn. Alegătorii au aprobat noua 
Constituţie, totuşi, care conferea preşedintelui puteri extinse 
față de legislativ. Mulţi liberali s-au temut că se va ajunge la o 
conducere autoritară. 

Noua Constituţie acorda președintelui puterea de a dizolva 
Duma de Stat (Camera Inferioară a Parlamentului) dacă aceasta 
respingea candidatura propusă de preşedinte pentru funcția de 
prim-ministru sau dacă îşi exprima votul de neîncredere în guvern. 
Preşedintele putea, de asemenea, să desemneze sau să îndepărteze 
din funcție miniştri ai Cabinetului, să ceară organizarea de alegeri 
extraordinare, să anunţe referendumuri, să numească conducerea 
militară superioară şi să-şi numească reprezentanţii personali în 
regiuni, să instituie stare de urgenţă pe întreg teritoriul țării. Aceste 
prerogative constituționale îi permiteau lui Elțîn, care la începutul lui 
noiembrie îşi retrăsese promisiunea de a ţine alegeri prezidențiale în 

iunie 1994, să ocolească legislativul într-o oarecare măsură şi astfel 
să evite o nouă confruntare. Prin menținerea lui Viktor Cernomârdin 
în funcția de prim-ministru, Elțîn a redus posibilitatea unei asemenea 
confruntări. Cernomârdin era considerat cu mult mai puţin radical 
decât Gaidar (care şi-a dat demisia din funcția de viceprim-ministru 
după alegeri) şi se bucura de o simpatie mai mare în rândul 
parlamentarilor conservatori. 


DIZOLVAREA MINISTERULUI SECURITĂȚII 


Oricât de îngrijorător ar fi fost, rezultatul semnificativ obținut 
de Jirinovski la alegeri i-a adus avantajele lui Elțîn. Astfel, el putea 
înclina spre o tactică autoritară fără a stârni prea multă critică 
din partea reformiştilor ruşi şi din partea Occidentului. Confiruntat 
cu posibilitatea ca Jirinovski să reprezinte o alternativă, criticii 
democrați ai lui Elțîn vociferau mai puţin şi doreau să-i acorde mai 
mult credit decât o făcuseră înainte. Reorganizarea serviciilor de 
securitate era unul din cazurile avute în vedere. Deşi era descrisă ca 
o reformă democratică fără precedent, ea plasa, de fapt, serviciile 
de securitate şi mai mult sub controlul lui, sporindu-i considerabil 
puterea. lar reorganizarea nu schimbase prea mult situația de la 
Lubianka. Istoria se repeta. 

La 21 decembrie 1993, la a 76-a aniversare a creării organelor 
de securitate sovietice, infama CEKA a lui Lenin, Elțîn a emis un 
decret prin care anunţa că a desființat Ministerul Securității. 
Conform decretului, sistemul de securitate care existase din vremea 
CEKA până în prezent s-a dovedita fi „„nereformabil“, iar „încercările 
de reorganizare făcute în ultimii ani au fost în principal superficiale şi 
cosmetice“. Ca rezultat, se spune în decret, sistemul existent „s-a 
perimat,; este ineficient, împovărător pentru bugetul statului şi o piedică 
în implementarea reformelor politice şi economice“. La conferința 
de presă din 22 decembrie, Elțîn a afirmat că desființase „ultimul 
bastion al sistemului totalitar“. Urmărirea politică a oamenilor va 
înceta şi se vor efectua numai operațiuni strict de contrainformaţii. 

Faptul că serviciile de securitate fuseseră reformate doar 
superficial până în acel moment nu era o noutate pentru criticii liberali 
ai regimului lui Elțîn. Acesta fusese refrenul lor constant de la 
dizolvarea KGB în 1991. Însă faptul că Elțîn recunoscuse aceasta 
era o întorsătură nouă. Comparând MB cu KGB Şi predecesoarele 
acestuia, el îi defăima pe actualii conducători ai MB care se 

autodefiniseră ca reformatori. Dar, la urma urmelor, Elțîn răspundea 
de structura acestor organe de aproape doi ani. Nu purta şi el o 
parte din vină pentru eşecul de a reforma fostul KGB? 

După cum reieşea din decret, Elțîn adoptase soluția 
predecesorilor săi : avea tot un serviciu de securitate sub o nouă 
denumire. De această dată urma să se numească „Serviciul Federal 
de Contrainformaţii“ (Federalinaia Slujba Kontrarazvedki sau FSK). 
Golușko, numit director al FSK, trebuia să elaboreze regulamentul 
de funcţionare al noului serviciu în decurs de două săptămâni şi 
să-l supună spre aprobare lui Elțîn. 

Decretul lui Elțîn a creat o consternare considerabilă la 
Lubianka. Nu numai ofițerii de rând, dar şi conducătorii din MB au 
aflat despre dizolvarea organizației lor numai din presă. Ei erau foarte 
neliniştiți de ordinul lui Elțîn în care se preciza că urmau să fie 
consideraţi doar angajaţi provizorii ai noului serviciu de 
contrainformaţii până la „reatestarea“ lor. Nimeni nu părea să ştie 
ce înseamnă această reatestare. Va fi folosită pentru încheierea unor 
vechi socoteli, pentru pedepsirea celorcarenu urmaseră linia politică 
a lui Elțîn? Într-un interviu ulterior, primul-adjunct al lui Goluşko, 
Stepaşin, a afirmat că MB fusese dizolvat din cauza „creşterii 
corupției în cadrul structurilor superioare, a activităţii tot mai susținute 
a serviciilor speciale străine din țări apropiate şi îndepărtate şi 
încercărilor acestora de a recruta oficiali guvernamentali“. El a 
adăugat, amenințător, că numai în ultimul an fuseseră condamnate 
pentru spionaj douăzeci de persoane. Astfel, problema MB nu consta 
numai în corupția structurilor de ordine, ci şi într-o posibilă trădare în 
rândul ofiţerilor. Să fi fost aceştia trădătorii despre care agentul CIA, 
Aldrich Ames, care va fi arestat doar peste câteva săptămâni pentru 
spionaj în favoarea Rusiei, îi informase pe ruşi? Dacă aşa stăteau 
lucrurile, nu era clar de ce administraţia lui Elțîn aşteptase atât pentru 
a lua măsuripunitive împotriva MB. 

Ofițerii regionali ai serviciului de contrainformaţii erau, de 
asemenea, dezorientați. Un corespondent al ziarului Izvestia informa 
că starea de spirit era sumbră; angajaţii securității erau îngrijorați 
pentru slujbele lor. Domnea amărăciunea. Un profesionist de 
securitate mai în vârstă s-a arătat foarte supărat că instituţia sa era 
„acuzată pentru toate belelele“. Altul a mers atât de departe încât a 
afirmat că ordinul lui Elțîn l-a împins în tabăra lui Jirinovski. Dacă 
urma să fie destituit, a afirmat acesta, „îmi va rămâne un singur 
lucru de făcut — să-mi ofer serviciile structurilor de forță ale partidului 
lui Jirinovski. Acestpolitician inspiră speranța că, în cazul în care 

partidul său devine partid de guvernământ, atunci statul va trata 
oamenii de profesia noastră cu mai multrespect decât o face astăzi“. 

Angajaţii securității de la toate nivelurile şi-au exprimat 
îngrijorarea că instituția lor nu poate funcționa fără a folosi urmărirea 
camuflată. Cum să lupte împotriva terorismului și subversiunilor fără 
să recurgă la aceste tehnici care reprezentau practica acceptată de 
toate guvernele normale? Şefii MB nu ştiau ce răspuns să le ofere. 
In întâlnirile cu personalul, ei au fost nevoiți să admită că nu exista 
„nicio bazăpentru explicare ordinului preşedintelui“. Însă unii ofițeri 
MB au opinat că declaraţia preşedintelui despre sistarea urmăririi 
politice era pur şi simplu retorică şi că lucrurile vor continua ca de 
obicei. După cum a reieşit, ei aveau dreptate. Când a fost întrebat, 
câteva săptămâni mai târziu, dacă instituția sa va continua urmărirea 
secretă şi supravegherea telefoanelor, Stepaşin a răspuns în 
defensivă: „Un serviciu de contrainformaţii fără sprijin operaţional 
şi tehnic nu are sens. Deci intenționăm să le menţinem“. 

Goluşko a refuzat să comenteze public modificările până la 
29 decembrie, când a acordat un interviu ziarului Izvestia, dând 
limpede de înţeles că nu era mulțumit: „Probabil că ne este cunoscută 
tuturor zicala: dacă vrei să reduci eficiența, lansează o reorganizare. 
Asta se petrece şi în cazul de față.“ El a afirmat apoi că: „cel puţin 
eu, personal, nu aș fi făcut asemenea schimbări radicale după 
evenimentele din octombrie. Nu îl condamn pe preşedinte, îi dau 
ascultare şi facem totposibilulpentru aplicareaordinului. Dar în acest 
caz mă refer la sentimentele pur umane ale angajaţilor cinstiți.“ 
Goluşkoa negat că Ministerul Securității nu fusese reorganizat după 
1991: „Ministerul Securităţii a început să funcționeze pentru prima 
oară pe baza legii... Prin urmare, imaginea personalului nostru 
operațional s-a schimbat psihologic, metodologic şi profesional.“ El 
a neglijat, de asemenea, semnificaţia a ceea ce Elțîn descrisese ca 
fiind o reformă fără precedent şi a adus la cunoştinţă că personalul 
va fi redus cu 30 la sută şi funcţiile noii sale instituții vor fi restrânse 
doar la contrainformaţii. Insă a adăugat că angajații rămaşi pe dinafară 
nu vor fi concediati, ci vor fi mutaţi la alte instituții, precum MVD 
sau Procuratură. Totodată, a adăugat că de fapt majoritatea 
personalului său era angajat strict în activități de contrainformaţii. 
Una peste alta, era evident că pentru Goluşko, un vechi cekist loial, 
atacul aparent impetuos al lui Elțîn asupra Ministerului Securității 
era greu de înghițit. 

REORGANIZAREA SECURITĂȚII 


Statutul Serviciului Federal de Contrainformații (FSK), semnat 
de Elțîn la 5 ianuarie 1994, nu a fost publicat decât trei luni mai 
târziu. Cu toate acestea, unele amănunte ale reorganizării fuseseră 
prezentate de primul-adjunct al lui Goluşko, Stepaşin. El a anunțat 
că numărul angajaţilor în noul FSK va fi de 75.000, cu 46 la sută mai 
puţin decât personalul MB. Aceasta era o reducere cu mult mai 
mare decât cea prevăzută de Goluşko. Conducerea centrală a FSK 
urmasă fie redusă de la 3.500 la 1.500 de oameni. Potrivit declarațiilor 
inițiale ale lui Stepaşin, pe care le-a contrazis mai târziu, noul serviciu 
nu va semăna cu instituţia predecesoare. FSK va combate numai 
spionajul străin (politic, militar şi economic), terorismul, traficul de 
droguri şi armament. Nu va mai lupta împotriva corupției din 
economie, care va fi cădea în sarcina MVD. Acesta va primi şi 
fosta închisoare de anchetă a KGB din Lefortovo, unde lâncezeau 
organizatorii insurecției din octombrie. 

Problema prerogativelor de anchetare ale noii instituții rămânea 
neclară, în pofida faptului că era cardinală pentru funcționarea ei 
eficientă. Cum puteau să opereze ofițerii de securitate fără a fi 
capabili să aresteze oameni şi să investigheze infracțiunile? Șeful 
relațiilor publice al FSK, Alexei Kondaurov, a declarat clarcă instituția 
nu va mai desfășura cercetări, care vor fi transferate Procuraturii. 
Un alt oficial FSK a explicat că în locul cercetărilor, ei vor face doar 
„investigaţii“ care, potrivit legii ruse, reprezintă stadiul inițial al unui 
caz penal. Totuşi un alt purtător de cuvânt a declarat că ofițerii 
dispuneau încă de dreptul de a face arestări şi vor ajuta Procuratura 
la cercetări în caz de necesitate. Stepaşin a creat un tablou mai 
ambiguu, afirmând că FSK nu va efectua cercetări politice, „cu 
excepţia, desigur, a acelor cazuri când vorbim despre asociații 
create clandestin sau interzise, de natură extremistă, care alcătuiesc 
formaţiuni înarmate şi atacă sistemul constituțional rusesc“. 

O altă ambiguitate se referea la trupele de grăniceri. Acestea 
urmau să fie oficial separate de serviciul de contrainformaţii şi 
constituite în Serviciul Federal de Grăniceri (Federalinaia 
Pogranicinaia Slujba), cu statutul unui minister federal, subordonat 
direct lui Elțîn. General-colonelul Andrei Nikolaev îşi menținea funcția 
de şef al trupelor de grăniceri. Goluşko, totuşi, a afirmat că şeful 
trupelor de grăniceri va fi subordonat şefului FSK „de câte ori se 

efectuau sarcini operaționale depază a frontierei“. Stepaşin a declarat 
şi el că în timp ce trupele de grăniceri au evoluat într-un serviciu 
autonom, „FSK va continua să asi gure contrainformaţii pentru paza 
efectivă a granițelor de stat ale Rusiei“. Astfel, legăturile dintre trupele 
de grăniceri şi serviciul de contrainformaţii nu erau în nici un caz rupte. 

O parte din neclarități au rezultat probabil din divergenţele 
între fosta conducere a MB, care a dorit să-şi păstreze cât mai mult 
posibil din organizație în noua instituție, şi membrii administrației lui 
Elțîn. Principalul scop al acestora din urmă era de a menține 
capacitatea serviciilor de securitate în lupta împotriva opoziţiei politice, 
prin orice mijloace necesare, iar Elțîn să aibă controlul final. Astfel, 
de exemplu, „anumite unități“ au fost transferate de la vechiul MB 
la FAPSI, propria creaţie a lui Elțîn. În timp ce pierderea acestor 
unități putea slăbi FSK, reîncarnarea MB, ea nu se sustrăgea de sub 
puterea lui Elțîn. Într-adevăr, era în avanta jul lui să aibă serviciile de 
securitate dispersate, atâta timp cât le avea oricum în mâinile sale. 

FA PSI a câştigat şi monopolul asupra sistemelor de informaţii 
ale guvernului. Elțîn a semnat un decret pentru formarea „unui singur 
corp informaţional legal“ pentru CIS (Comunitatea Statelor 
Independente), care acorda FAPSI responsabilitatea de coordonare 
a băncilor de date şi legăturilor de telecomunicaţii dintre Rusia şi 
instituţiile de securitate şi aplicare a legii din CIS. După cum au 
observat ziariştii ruşi, FAPSI câştiga lupta pentru controlul 
telecomunicaţiilor în Rusia prin alinierea sistemelor de calculatoare 
ale statului şi întreprinderilor comerciale la sistemele sale de 
comunicaţii, acordând FAPSI acces la informaţii economice cheie 
asupra firmelor particulare ruseşti şi străine. 

La scurt timp după reorganizarea din decembrie, 
Departamentul de Securitate a Preşedintelui a fost separat de Direcţia 
Generală de Pază (GUO) şi s-a creat Serviciul pentru Securitatea 
Preşedintelui (Slujba Bezopasnosti Prezidenta sau SBP). Decretul 
lui Elțîn privind SBP, care rămânea sub conducerea lui Aleksandr 
Korjakov, promulgat la 13 noiembrie 1993, nu a fost publicat niciodată. 
Funcţiile şi responsabilităţile sale precise au rămas un secret. Un 
consilier al lui Elțîn observa la acel moment că SBP îşi extinsese 
recent activitatea dincolo de aceea de pază a preşedintelui pentru 
a-şi forma propriul personal analitic. Dată fiindrelaţia strânsă dintre 
Elțîn şi Korjakov, se putea aştepta ca Elțîn să sporească puterea lui 
Korjakov prin ridicarea statutului gărzilor acestuia. Normal, Elțîn se 
simțea mult mai în siguranță bazându-se pe oamenii lui Korjakov 
decât pe cei aiunei instituții mult mai independente. 

Presa liberală a înțeles rapid ce însemna de fapt reorganizarea. 
Komsomolskaia Pravda nota: „Este evident că prin punerea FSK 
în subordinea directă a şefului statului, preşedintele a preluat 
conducerea tuturor serviciilor speciale ruse... Totul este acum sub 
controlul exclusiv al preşedintelui.“ Potrivit ziarului Nezavisimaia 
Gazeta: „Goluşko a fost însărcinat cu elaborarea unui nou concept 
pentru serviciul de securitate şi funcționarea personalului acestuia. 
Insă reforma îi cere, în realitate, păstrarea vechilor funcționari şi are 
în vedere manipulări cosmetice şi, de asemenea, probabil, creşterea 
influenţei generalului Korjakov, care nu numai că se află în fruntea 
gărzii prezidențiale, dar şi a câtorva structuri suplimentare incluzând 
chiar formațiuni militare.“ Evenimentele vor dovedi că aceste 
observaţii despreputerea lui Korjakov erau corecte. 


CONTROLUL SERVICIILOR DE SECURITATE 


Desigur, ar fi fost dificil pentru Elțîn însuşi că supravegheze 
direct serviciile de securitate, dată fiind şi separarea lor în câteva 
organisme. Nu mai exista un singur funcționar care să-i raporteze, 
aşa cum fusese pe vremea KGB, când Krucikov şi predecesorii lui 
fuseseră în funcție. Şi nu mai exista aparatul Partidului Comunist 
care să urmărească instituțiile de securitate. Cum urmau să fie atunci 
conduse serviciile de securitate? 

La începutul lui ianuarie 1994, Elțîn l-a desemnat pe asistentul 
său juridic special, Iuri Baturin, să preia sarcina directă în acest 
domeniu, în calitate de consilier prezidențial pe probleme de securitate. 
Baturin, 44 de ani, era descris de presă ca un outsider, o persoană 
care nu făcea parte din aparat. Absolvent al Institutului de 
Drept, Baturin lucrase acolo timp de zece ani sub conducerea lui 
Gheorghi Șahnazarov, asistentul lui Andropov. Işi luase diploma în 
ziaristică la Universitatea de Stat din Moscova şi cunoştea câteva 
limbi străine. Anii de pregătire şi experiența de lucru l-au pus în 
contact strâns cu KGB-ul. 

In 1990-1991, Baturin s-a aflat în rândurile personalului lui 
Gorbaciov (lucrând pentru Şahnazarov) şi, mai târziu, în primăvara 
lui 1993, s-a alăturat administraţiei lui Elțîn. Se pare că a reuşit să 
câştige încrederea preşedintelui şi a contribuit la redactarea decretului 
prezidențial din septembrie 1993 de dizolvare a Parlamentului rus. 
Atribuţiile lui Baturin erau de a „coordona activitatea serviciilor 
speciale şi de a urmări şi adopta decizii asupra chestiunilor zilnice 

care nu trebuiau să încarce activitatea preşedintelui“. Una din primele 
sale sarcini a fost redactarea noului statut al FSK, împreună cu 
Goluşko şi Stepaşin. 

Un alt oficial care avea ca sarcină supravegherea serviciilor 
de securitate era Oleg Lobov, secretar al Consiliului Securităţii. Lobov 
cra un vechi asociat al lui Elțîn din orașul natal al acestuia, 
Ekaterinburg. El se afla în fruntea Comisiei de Evaluare, care reatesta 
ofițerii de securitate pentru noul FSK. Aproximativ 250 de ofițeri au 
trecut prin procesul de reatestare care implica evaluarea loialității 
lor față de Elțîn. Lobov a declarat limpede că FSK trebuie să-l sprijine 
pe preşedinte şi să-i apere politica în fața opoziției. 

Din comisie făcea parte şi Vladimir Rubanov, fost şef al 
Departamentului de Analiză al KGB şi fondator al Institutului pentru 
Studiul Problemelor de Securitate al KGB, care a continuat să existe 
sub MB şi FSK. Rubanov, care a intrat în KGB în 1971, a părăsit 
serviciul de securitate în 1992. In august 1993, el a devenit 
secretar-adjunct al Consiliului Securităţii şi asistent al lui Lobov. 

Deşi noua echipă de secretari a lui Elțîn era formată din 
funcționari relativ tineri şi progresiști care păreau a dori reforma, ei 
nu au început prin a reduce drastic prerogativele serviciilor de 
securitate. Într-adevăr, unele din declarațiile lui Baturin sugerau că 
el nu era partizanul impunerii unor restricţii noi. Majoritatea foştilor 
responsabili MB au trecut cu ușurință reatestarea. Noul statut al 
FSK, apărut la sfârşitul lui martie 1994, diferea într-o mică măsură 
de legile anterioare ce guvernaseră organele de securitate. Unica 
modificare structurală importantă, lăsând la o parte accentul pus pe 
funcțiile de anchetă, era aceea că FSK era subordonat doar preşedintelui, 
fără a mai fi menționată supravegherea sa de către legislativ. 

Crearea Serviciului Federal de Contrainformaţii a marcat un 
nou capitol în lupta lui Elțîn pentru a ţine în mâini puterea, deşi în 
acelaşi timp preşedintele vorbea de principiile democratice. Criza 
din octombrie 1993 fusese o încercare dificilă, în mare parte pentru 
că supraestimase dorința ministerelor de ordine de a-l susține. In 
momentul crucial, când confruntarea cu oponenții degenerase în 
violență, Elțîn s-a trezit că trebuie să ceară cu umilință sprijinul celor 
care ţineau trupele în mână. Pentru a evita o asemenea situație în 
viitor, el trebuia să se asigure, cât se poate de bine, că poate să se 
bazeze pe oamenii şi instituţiile însărcinate cu menținerea securității 
interne şi suprimarea opoziţiei politice. Aceasta a determinat 
reorganizarea din nou a serviciilor de securitate şi punerea lor sub 
controlul ferm al preşedintelui. 

CAPITOLUL PATRU 


1994: UN ROL MAI MARE PENTRU 
SECURITATEA INTERNA 


O Rusiei puternică are nevoie de servicii 


speciale puternice. 
(Boris Elțîn, mai 1994) 


Criza din octombrie 1993 şi alegerile ulterioare din decembrie 
au schimbat dramatic constelația forțelor politice din Rusia, precum 
şi poziţia lui Elțîn în această constelație. Ambele evenimente au servit 
la trasarea unei linii despărțitoare între Elțîn şi grupul de reformatori 
care îi fuseseră aliați de când devenise preşedinte al Rusiei în iunie 
1991. Confruntarea sângeroasă cu parlamentul în octombrie nu 
numai că a întărit hotărârea lui Elțîn de a crea o structură a puterii pe 
care să se poată baza pentru a-şi susține preşedinţia, ci l-a şi îndepărtat 
de suporterii democrați care au pus sub semnul întrebării modul de 
soluţionare a crizei. Rezultatul semnificativ obținut de Partidul 
Liberal Democrat ultraconservator al lui Jirinovski la alegerile din 
decembrie şi performanţa slabă a blocului electoral proreformist 
„Opţiunea Rusiei“ l-au îndepărtat pe Elțîn şi mai mult de reformatori 
precum Gaidar, care şi-a prezentat demisia din guvern după alegerile 
parlamentare. După cum sublinia politologul Michael McFaul, Elțîn 
şi cercul lui de consilieri au ajuns la concluzia că starea de spirit a 
țării se schimbase: „Dacă Elțîn ar dori să câştige alegerile din iunie 
1996, el ar trebui să se comporte şi să vorbească mai mult ca Jirinovski 
şi mai puţin ca democraţii.“ 

Elțîn a procedat chiar aşa, susținând importanţa măsurilor 
disciplinare împotriva infracțiunilor şi punând mai mult accentul pe 
existenţa statului rus puternic. Procedând astfel, Elțîn pornea pe un 
drum neexplorat şi periculos. Privind retrospectiv, ne este clar acum 
că această alunecare spre dreapta a condus direct la invadarea 
Ceceniei în decembrie 1994, ccea ce a distrus pentru totdeauna 


KGB DUPĂ KGB 99 


alianța şubrezită dintre Elțîn şi reformatori. Serviciile de securitate, 
in particular instituțiile de interne, erau un element-cheie al noii strategii 
a preşedintelui. Într-adevăr, noul Serviciu Federal de Contrainfiormaţii 
(FSK), creat din Ministerul Securităţii, a fost împins în linia întâi a 
luptei intense împotriva infracțiunilor şi a politicii agresive față de 
Cecenia. Korjakov şi paza de la Kremlin erau susținători mai puțin 
vizibili, dar nu mai puţin influenți, ai acestei linii dure. 


SERVICIUL FEDERAL DE CONTRAINFORMAŢII 


FSK a existat puţin mai mult de un an înainte de a fi din nou 
rebotezat, în aprilie 1995, fiind elaborată o nouă lege care stipula 
funcţiile şi prerogativele acestuia. A fost o perioadă crucială pentru 
serviciile de securitate şi pentru soarta drepturilor democratice în 
general. Din momentul creării FSK, era limpede că, contrar celor 
afirmate de Elțîn în decretul din decembrie 1993 despre reformarea 
organelor de securitate o dată pentru totdeauna, el va juca un rol tot 
mai puternic pe scena internă. Într-adevăr, anul 1994 a fost martorul 
renaşterii aparatului de securitate ale cărui prerogative legale 
coincideau în mare parte cu cele ale KGB. 

Nu se prea înţelege de ce statutul care stabilea funcțiile FSK, 
semnat de Elțîn în ianuarie, nu a fost publicat decât la sfârşitul lunii 
martie. Probabil administraţia prezidențială a considerat că va fi mai 
prudent să aibă un moment de răgaz între anunţul inițial privind crearea 
FSK şi apariţia statutului. Sau poate trebuiau soluționate unele 
divergențe interne asupra conţinutului. Oricare ar fi fost motivul 
întârzierii, este semnificativ faptul că autorii colectivi ai statutului, 
Goluşko, Stepaşin, Baturin şi Lobov, au ales nu simpla amendare a 
legii din 1992 privind Ministerul Securității ci, mai degrabă, au preferat 
să pornească de la zero. În redactarea noului statut, ei încercau să 
se rupă de trecut şi să legitimeze FSK în ochii publicului. Dificil de 
făcut, întrucât statutul (comparativ cu o lege care trebuia adoptată 
de parlament) nu cra produsul deliberărilor democratice ale 
reprezentanților aleşi ai poporului. El întruchipa ideile şi planunile unui 
grup mic de oameni apropiați lui Elțîn. Parlamentul rus urma, la un 
moment dat să promulge o lege bazată pe acest statut, însă deputaţii 
nu au avut nici un cuvânt de spus în crearea FSK. 

Deşi în unele privinţe, destul de asemănător legii anterioare 
privind Ministerul Securităţii, noul statut avea deosebiri importante. 
In timp ce legea din 1992 stipulase dreptul parlamentului, preşedintelui 


100 AMY KNIGHT 


ŞI Justiției de supraveghere (care s-a dovedit a fi total ineficient), 
Articolul 9 al statutului FSK stipula clar că „supravegherea activității 
FSK şi a organelor de contrainformaţii este efectuată de preşedintele 
Federației Ruse“. Potrivit Articolului 3 „FSK este direct subordonat 
preşedintelui Federaţiei Ruse“. Nu se făcea referire nici la parlament, 
nici la justiție. E 

Noul statut cuprindea extrem de detaliat funcțiile FSK. In cea 
mai mare parte ele erau similare cu cele ale Ministerului Securității, 
cu excepția faptului că se punea un accent mai mare pe evaluarea 
situației politice şi economice interne şi elaborarea previziunilor şi 
analizelor pentru preşedinte. Statutul specifica, de asemenea, că FSK 
trebuia să combată „asociațiile publice create clandestin sau interzise, 
care contraveneau sistemului constituțional din Rusia“, precum şi 
terorismul şi formațiunile armate clandestine. Autorii excludeau, astfel, 
orice ambiguitate privind responsabilitatea noului serviciu de a-l ține 
pe preşedinte la curent cu amenințările politice interne şi de a-l sprijini 
în caz de criză, precum ceadin octombrie 1993. Intr-adevăr, termenul 
„contrainformaţii“ era inadecvat unui organ de securitate ale cărui 
sarcini depăşeau cu mult acest domeniu. După cum a afirmat unul 
dintre autori, Baturin: „Strict vorbind, unele funcții incluse în statut 
nu țin propriu-zis de contrainformaţii, ci aparțin mai degrabă sferei 
de informaţii interne, însă toate fac parte din securitatea statului.“ 
Ceea ce Baturin a omis să amintească era că aceste funcții de 
securitate urmau să fie îndeplinite mai mult în favoarea preşedintelui 
decât a statului în ansamblu. 

Potrivit noului statut, FSK cuprindea optsprezece direcții sau 
departamente, un secretariat şi un centru pentru relațiile cu publicul. 
Printre cele mai importante direcții se numărau: Contrainformaţiile, 
Contrainformațiile Militare, Urmărirea Operativă, Direcția pentru Paza 
Instalaţiilor Strategice (în special nucleare), Contrainformaţiile 
Economice şi Antiterorismul. Deşi numărul inițial al ofițerilor FSK a 
fost stabilit la 75.000, la începutul lunii iulie 1994 autoritățile făceau 
referire la un personal de 100.000 de lucrători (fără a include 
persoanele angajate în cercetarea ştiinţifică, funcționarii şi angajații 
pentru securitatea şi întreținerea clădirilor). Personalul FSK con- 
tinua să crească. În toamna lui 1994 a fost creată Direcţia pentru 
Operațiuni Speciale, condusă de fostul comandant al unității de elită 
Vîmpel, Dmitri Gherasiev. Una din sarcinile acestuia consta în 
combaterea terorismului şi deturnărilor aeriene. 

Aspectul privind prerogativele de anchetă era vag menționat 
în statut, acordând FSK sarcina de a „lua măsuri tehnico-operaționale, 

a face aprecieri şi cercetări privind infracțiunile şi de altă natură.“ 
După cuma reieşit, FSK şi-a recăpătat funcţiile de organ ce poate 
intreprinde cercetări penale şi a reintrat în posesia închisorii Lefortovo 
câteva luni mai târziu. La 23 noiembrie 1994, preşedintele Elțîn 
a semnatun ordin prin care autoriza refacerea organelor de anchetă 
in cadrul FSK şi cerea angajarea în plus a o mie de lucrători. 
Ixplicând această revenire, Serghei Stepaşin a afirmat: „Timpul 
nc-a arătat că decizia adoptată în decembrie anul trecut, în sensul 
că FSK trebuie să fie doar un serviciu special, s-a dovedit a fi 
prematură.“ De fapt, după cum a adus la cunoştinţă Stepaşin, Elțîn 
intenționase să restabilească funcțiile de anchetă ale FSK în mai 
1994. Nevoia de intensificare a luptei împotriva infracțiunilor şi 
terorismului făcea ca activitatea de anchetarea FSK să fie necesară. 
Procuratura şi Ministerul Afacerilor Interne, a continuat Stepaşin, 
nu puteau face față singure. 


DIRECTORUL FSK 


Statutul concentra toate deciziile FSK în mâinile directorului, 
inclusiv dreptul de veto asupra membrilor Colegiului FSK, format 
din director, directori-adjuncţi şi personal de conducere. Directorul 
putea, de asemenea, să stabilească, cu aprobarea preşedintelui, 
numărul angajaților FSK şi să înainteze propuneri de legislaţie legate 
de securitate. Dat fiind scopul lui Elțîn de a ține serviciile de securitate 
sub un control strâns, era surprinzător că oferea asemenea puteri 
şefului securităţii, în special unei persoane ca Nikolai Goluşko, un 
cekist de carieră cu propria sa rețea de susținători în FSK. Totuşi, 
Elțîn l-a înlăturat brusc pe Goluşko din funcţia de şef al FSK la 
sfârşitul lunii februarie 1994, înlocuindu-l cu primul-adjunct al 
acestuia, Serghei Stepaşin, în care avea mai multă încredere. 

Conform biroului de relații publice al FSK, Goluşko şi-a dat 
demisia „din motive familiale“, o versiune pe care a prezentat-o 
într-un interviu particular. Dar majoritatea oamenilor considerau că 
el fusese obligat să facă acest pas. Unii au susținut că asta se datora 
faptului că nu luase nici o măsură pentru a împiedica eliberarea din 
închisoarea Lefortovo a conducătorilor rebeliunii din octombrie 
— Hasbulatov, Ruțkoi şi alţii — amnistiaţi de noua Dumă de Stat. 
Goluşko a declarat că el şi Elțîn dezaprobaseră măsura. O altă teorie 
era aceea că demiterea lui avea o oarecare legătură cu arestarea de 
către serviciile secrete americane a ofițerului CIA, Aldrich Ames, 

cu câteva zile mai înainte, sub acuzația de spionaj în favoarea Rusiei. 
Cea mai probabilă explicație, dat fiind că zvonurile privind 
demiterea iminentă a lui Goluşko circulau deja de câteva luni, era 
aceea că Elțîn nu l-a iertat niciodată pentru lipsa de sprijin în timpul 
crizei din octombrie. 

După cum notează Elțîn în însemnările sale, avusese de la 
început îndoiel asupra lui Goluşko, menţinându-l provizoriu numai ca 
ministru al securităţii „în exercițiu“. Stepaşin, care a fost readus în 
aparatul de contrainformaţii în vara lui 1993 în calitate de prim-locțiitor 
al lui Goluşko, se aşteptase să preia locul. Stepaşin era mult mai 
demn de încredere din punctul de vedere al lui Elțîn, întrucât el intrase 
în serviciul de securitate cu sprijinul lui Elțîn. Şi avea şi imaginea 
unui om mai moderat. Într-adevăr, unii, precum ziarista Evghenia 
Albats, care fusese împreună cu Stepaşin în comisia parlamentară 
de investigare a rolului KGB în puciul din august, l-au considerat 
mult timp un reformator. Stepaşin a fost acela care a spus în august 
1991 că „KGB trebuie lichidat“. Mai târziu, potrivit lui Albats, el „a 
preferat să uite acest citat“. Când a devenit el însuşi funcționar de 
securitate, a început să se schimbe, pierzându-și înclinația de a 
introduce reforme democratice. In 1994, susține Albats, el era cu 
totul în tabăra opusă. 

Serghei Stepaşin, care avea numai patruzeci şi doi de ani când 
Elțîn l-a numit director al FSK, a ajuns în posturi de conducere 
remarcabil de repede. Inainte de 1990, când a intrat în politică prin 
candidatura la un fotoliu de deputat al poporului, Stepaşin predase 
istoria politică la Școala Superioară de Ştiinţe Politice a Ministerului 
Afacerilor Interne(MVD). El îşi susținuse lucrarea de diplomă în 
1986 cu un subiect destul de neinspirat: „Indicațiile de Partidprivind 
Formațiunile de Pompieri“. Acum devenise o personalitate națională 
proeminentă care apărea frecvent în fața presei şi un membru-cheie 
al administrației Elțîn. Mulţi vechi ofițeri de securitate îşi băteau joc 
de faptul că un neprofesionist precum Stepaşin fusese pus în fruntea 
unui serviciu atât de important. Insă Goluşko susținea că Stepaşin 
era extrem de inteligent şi capabil şi, în anumite privinţe, foarte potrivit 
pentru funcție. Lăsând la o parte loialitatea sa dovedită față de Elțîn, 
Stepaşin avea o experiență valoroasă în relaţiile cu parlamentul. De 
asemenea, el funcționase în anii '80 în calitate de comisar politic în 
forțele speciale ale MVD în diferite „puncte fierbinți“ din Caucaz. 
Intrucât administraţia lui Elțîn considera separatismul etnic una din cele 
mai mari amenințări la adresa securităţii Rusiei, acest aspect urma să 
devină prioritar pentru FSK şi va ocupa mare partea timpului lui Stepaşin. 

Oricât de puternică ar fi fost funcția deținută, Stepaşin era 
supravegheat de Iuri Baturin care, în calitate de consilier pe probleme 
de securitate, trebuia să se asigure că toate politicile FSK erau în 
interesul președintelui. Baturin câştigase un loc ferm în cercul intim 
al lui Elțîn până la acel moment. Conform unei afirmaţii: „inteligența 
sclipitoare a lui Iuri Baturin, care l-a ajutat să câştige o influență 
colosală asupra lui Elțîn (pe cale să devină decrepit), l-a făcut să 
unească perfect conceptul de securitate națională cu cel de securitate 
a lui Elțîn“. Este semnificativ faptul că Elțîn l-a luat cu el la 
Washington cu ocazia vizitei din septembrie 1994. 


NOI SARCINI PENTRU SERVICIUL DE 
CONTRAINFORMAȚII 


Atât Stepaşin, cât şi Baturin încercau să justifice profilul noii 
instituţii în fața criticilor şi să explice semnificaţia statutului acesteia. 
Baturin, într-un lung articol, a atins problema supravegherii de către 
parlament, pe care statutul o ignora complet. EI a subliniat defensiv 
că în Marea Britanie supravegherea serviciilor speciale era foarte 
limitată şi primul-ministru deținea controlul real. Mai mult, el a 
continuat: „Ar trebui să nu copiem orbeşte orice experiență 
democrată, deşi are sens să o studiem... De aceea aş dori să-i previn 
pe cei care susțin supravegherea atotcuprinzătoare din partea 
deputaților: un serviciu special aflat sub supraveghere publică este mort.“ 

In legătură cu nevoia de a echilibra apărarea principiile 
drepturilor omului cu nevoia unui serviciu de secunitate eficient, Baturin 
a spus limpede că, în opinia sa, acesta din urmă avea prioritate. El a 
dezaprobat faptul că în Rusia centrul de greutate s-a deplasat înspre 
interesul individului în detrimentul statului, „fără a se ţine cont de 
realitățile concrete din viața societăţii noastre“. Aceasta, a avertizat 
cl, ar putea să se încheie cu „punerea în pericol şi a securității 
individului“. Cu alte cuvinte, dacă statul era incapabil să asigure 
stabilitatea şi ordinea internă, aceasta urma săaibă un impact negativ 
asupra tuturor. 

Baturin a continuat să se plângă de dificultăţile cu care se 
confruntă ofițerii de securitate în demascarea spionilor şi infractorilor 
atunci când trebuie să se supună unor legi de procedură, precum 
cele care îi protejează pe cetăţeni de percheziţii clandestine şi 
unmărire. „Nimeni nu obiectează, a subliniat el, când serviciile de 
informații străine încalcă drepturile omului, pentru că operaţiunile lor 

nu sunt îndreptate împotriva cetăţenilor ruşi. Însă o critică vehementă 
este îndreptată împotriva contrainformațiilor interne. Ceea ce le 
lipseşte contrainformaţiilor noastre, a continuat el, nu este un 
comportament civilizat, ci mai degrabă agresivitatea, inițiativa şi 
concentrarea asupra amenințărilor deosebite la adresa statului.“ 

Argumentele lui Baturin vor fi scoase în evidență în repetate 
rânduri în următoarele luni pentru a justifica legile privind extinderea 
prerogativelor poliției. Ele erau importante pentru că Baturin era 
principalul consilier juridic al lui Elțîn şi, prin urmare, reflectau 
deplasarea generală a administrației prezidențiale către autoritarism. 
In ochii multor observatori, Baturin reprezentase noua generație de 
experți bine instruiți care favorizau reformele şi urmau să-l sfătuiască 
şi pe Elțîn în acest sens. Însă atitudinea Kremlinului s-a schimbat. 
Discuţiile despre democraţie au fost înlocuite cu cele despre lege, 
ordine şi lupta împotriva spionilor. 

Stepaşin era la fel de categoric când s-a ajuns la necesitatea 
unui serviciu de contrainformaţii mai puternic, lucru de aşteptat, dată 
fiind noua sa poziție. Luând cuvântul la o conferință în aprilie 1994 
pe tema „Securitatea individului, a societății şi statului şi serviciile 
speciale ruse“, el a avertizat, într-un limbaj rămas de pe vremea 
KGB, că activitatea spionilor sporise considerabil şi ar fi putut aduce 
prejudicii majore potențialului de apărare şi economic al Rusiei. Ela 
continuat afirmând că „o Rusie democratică puternică ar trebui să 
aibă organe de securitate puternice. Ca oricare alt stat, Rusia are 
dreptul de a recurge la măsuri adecvate pentru a-şi apăra interesele 
naționale“. Acesta era un ecou îndepărtat al apelului euforic al lui 
Stepaşin din august 1991 când cerea lichidarea KGB. 


SCHIMBAREA CONCEPTELOR DE 
SECURITATE RUSA 


Un element cheie în cadrul acestei conferinţe, sub egida FSK, 
şi la care erau prezenţi peste opt sute de participanți, inclusiv 
reprezentanți ai presei, a fost atenția acordată elaborării unui nou 
concept de securitate națională. 

Ca parte a acestui proces, responsabili FSK au declarat că 
vor pune mai mult accentul pe securitatea economiei. FSK urma 
să-şi extindă rolul în combaterea crimei organizate, protejarea 
secretelor comerciale şi supravegherea activității întreprinderilor de 

pe piaţa liberă. Stepaşin a explicat semnificația securității economiei 
într-un interviu acordat ziarului Komsomolskaia Pravda. In trecut, 
a spus el, o asemenea securitate se ocupa doar de factorii externi. 
Acum, principala ameninţare venea din interior — piața neagră, 
corupția oficialilor, crima organizată, exporturile clandestine 
de materiale strategice şi altele. Sarcina FSK era de a asigura 
informaţii pentru guvernanti privind aceste fenomene negative şi 
de a combate corupţia din structurile financiare, de creditare şi 
bancare, precum şi din sfera investițiilor. FSK ajuta, de asemenea, 
societăţile comerciale să încheie contracte cu firme străine, verifica 
creditele şi proteja datele din calculator pentru întreprinderile 
comerciale particulare şi de stat. 

Stepaşin a continuat să prezinte alte detalii despre noul rol al 
FSK într-un interviu lung acordat la 25 mai, cu o zi înainte ca Elțîn să 
participe la o conferință organizată la Lubianka. Notând faptul că 
fusese înființată o direcţie nouă de contrainformaţii economice în 
cadrul FSK, el a prezentat succesele în declanşarea procedurilor 
penale împotriva oficiali lorimplicați în delicte economice şi a remarcat 
că erau în curs de elaborare noi legi (inclusiv o nouă lege de 
completare a statutului FSK), ceea ce urma să optimizeze capacitatea 
de combatere a corupției. Cei care credeau că piața neagră şi 
„economia subterană“ vor stimula economia naţională greşeau, a 
opinat Stepaşin. Ela apărat FSK împotriva criticilor care îl acuzau 
de persecutarea întreprinzătorilor particulari. 

Asemenea lui Baturin, Stepaşin a argumentat că FSK nu putea 
fi eficient în apărarea societăţii de infracțiuni dacă trebuia să ţină 
cont de legile de procedură ce protejau drepturile individului: „Noi 
vorbim despre extinderea drepturilor cetăţeneşti fără a înțelege că 
astăzi, în circumstanţele dezmembrării URSS şi ale creşterii 
elementului infracțional, care copleşeşte puterea politică, trebuie să 
renunțăm, într-o oarecare măsură, la conceptul obişnuit privind 
drepturile omului. Nuspun să ne întoarcem la anii '30, însă miza este 
supraviețuirea societății noastre.“ 

In discursul rostit a doua zi, Elțîn a aprobat din toată inima 
noua linie adoptată de Baturin şi oficialii FSK. „Orice schimbări ar 
putea apărea în Rusia şi în lume, a afirmat preşedintele, suntem încă 
departe de ziua în care serviciile de contrainformaţii nu vor mai avea 
nimic de făcut.“ Ela subliniat că, întrucât sarcina supremă pentru 
Rusia era depăşirea crizei economice, era de preferat ca FSK să 
acorde o atenţie deosebită contrainformaţiilor economice. Crima 
organizată, potrivit afirmațiilor lui, nu se limita la infractorii ordinari, 

ci avea legături cu oameni de stat şi politicieni. Era sarcina FSK să-i 
dea în vileag, folosind „măsuri originale, decisive şi câteodată chiar 
agresive“. Elțîn i-a asigurat pe angajații FSK că dacă vor avea 
rezultate în lupta împotriva infracțiunilor, populația va fi atât de 
recunoscătoare încât teama şi neîncrederea înnăscute față de 
serviciile de securitate vor dispărea. Cu alte cuvinte, lupta împotriva 
infracțiunilor le va da o nouă legitimitate. 

După ce şi-a prezentat discursul, Elțîn a avut discuţii 
confidențiale cu responsabili de vârfdin FSK. Potrivit şefului FSK 
din Sankt Petersburg, Viktor Cerkasov, Elțîn i-a asigurat că, exceptând 
refacerea aparatului de anchetă, care includea subdivizii speciale de 
combatere a infracționalității, nu vor mai fi reorganizări de proporții 
ale serviciilor de contrainformaţii. O lege privind organele serviciilor 
federale de contrainformaţii era deja în stadiu de proiect. Cuvintele 
lui Elțîn trebuie să fi fost încurajatoare pentru funcționarii din 
securitate. In sfârşit, după aproape trei ani de tulburări în cadrul 
organizaţiei lor, preşedintele se afla de partea lor, acordându-le un 
mandat ferm să-şi facă datoria aşa cum trebuie. Insă Elțîn reflecta 
şi starea de spirit a populaţiei, care se exprimase puternic în favoarea 
legii şi ordinii la alegerile din decembrie. 


PROBLEMA INFRACȚIONALITĂȚII 


Câteva zile mai târziu a fost publicat decretul prezidențial 
privind „Măsurile de urgență pentru implementarea programului de 
accelerare a luptei împotriva infracționalității“. Decretul anunța măsuri 
serioase pentru creşterea eficienței instituțiilor care aplicau legea, 
inclusiv materiale pentru personal, echipamente şi resurse mai bune. 
De asemenea, făcea apel la o creştere substanţială a puterii trupelor 
de interne (un plus de 52.000) şi pentru o coordonare mai bună în 
operațiunile FSK, MVD şi altor organisme de aplicare a legii. 
Controlul asupra emiterii vizelor de intrare urma că fie înăsprit şi, 
începând cu data de 1 iulie 1994, toate copiatoarele şi printerele 
cumpărate de persoane individuale trebuiau înregistrate la guvern. 
Decretul ordona şi pregătirea legilor care să extindă drepturile poliției 
de a efectua percheziții şi a purta arme. 

La începutul anului 1994, după preocupările pentru starea 
economică atât de precară a Rusiei, infracționalitatea devenise 
problema internă numărul unu. În ianuarie, Centrul Analitic pentru 
Politică Socială şi Economică, parte a administraţiei lui Elțîn, a pregătit 

pentru preşedinte un raport asupra situației criminalității. Raportul, 
prezentat pe scurt în ziarul /zvestia, oferea o imagine sumbră. 
Șaptezeci până la optzeci la sută din întreprinderile particulare şi 
băncile comerciale erau obligate să plătească taxă de protecție crimei 
organizate. Spre deosebire de mafia din alte țări, care controla numai 
activități infracționale precum drogurile şi jocurile de noroc, mafia 
rusă controla toate tipurile de activitate economică. Raportul prezenta 
înțelegerile dintre bandele criminale şi responsabilii cu aplicarea legii 
locali, ceea ce făcea extrem de dificilă anihilarea criminalității. 
Suprataxarea, reglementările complicate şi neclare, absenţa unui 
sistem juridic eficient au contribuit la agravarea acestei situații, care 
s-a acutizat la mijlocul lui 1993. Grupurile criminale au lovit puternic 
firmele comerciale, folosindu-se de revendicarea taxei de protecție, 
răpiri Şi asasinate pentru a intimida concurenţa. Autorul raportului 
recomanda crearea unei unități speciale de combatere a infracționalității 
în care să nu fie incluse persoane care au lucrat fie în MVD fie în MB, 
din cauza complicităţii celor două instituții la activităţi clandestine. 
Nu este nevoie să mai spunem că Elțîn nu a urmat acest sfat. 

Intre timp, oficiali din administraţia lui Elțîn erau în curs de 
lansare a unei campanii în presă menită să convingă populaţia de 
necesitatea unei legislații puternice împotriva infracționalității şi de 
extinderea corespunzătoare a prerogativelor poliţiei. La o conferință 
de presă la Moscova, la 11 iunie, Vladimir Rubanov, secretar 
adjunct al Consiliului Securităţii, a anunţat că noile măsuri vor 
economisi statului 11 trilioane de ruble. Stepaşin, Erin şi nou-numitul 
procuror general în exercițiu, Alexei Iliuşenko, şi-au exprimat cu 
toții sprijinul puternic pentru o legislaţie care să ajute la întărirea 
luptei împotriva criminalității. Stepaşin a anunțat că opt sute de 
anchetatori fuseseră deja aduşi înapoi la FSK pentru cruciada 
împotriva infractorilor. 

Ziua următoare, Stepaşin şi şeful relațiilor publice din FSK, 
Aleksandr Mihailov, şi-au făcut apariţia surprinzătoare în programul 
de televiziune Z toghi. Mihailov a făcut referiri la istorie, citând 
succesul obținut în 1918 de gruparea infamă „Teroarea Roşie“ 
in combaterea infracțiunilor. La un an după introducerea „măsurilor 
extraordinare“ ale Ceka, a afirmat el, toți infractorii au fost prinşi 
şi împuşcaţi. Ignorând faptul că „Teroarea Roşie“ ucisese un milion 
jumătate de oameni, inclusiv multe victime inocente, Mihailov a 
dat-o ca pe un exemplu pe care Rusia ar fi trebuit să-l urmeze: „Sunt 
sigur că societatea sprijină măsurile cele mai dure în combaterea 
infracționalității.““ Apoi Stepaşin, întrebat dacă legile mai dure vor viola 

drepturile omului, a răspuns: „Desigur, însă în interesul a99 la sută din 
populație.“ Cu un asemenea mod de gândire care influența administrația 
lui Elțîn, erodarea libertăților democratice părea inevitabilă. 


DECRETUL PREZIDENȚIAL PRIVIND 
COMBATEREA INF RACȚIONALITĂȚII 


La 15 iunie, când presa a publicat decretul privind combaterea 
infracționalităţii emis de Elțîn, a devenit limpede care fusese ținta 
campaniei din mass-media. Cu scopul declarat de a păstra securitatea 
societății şi statului, decretul a introdus un sistem de măsuri urgente 
(ca opuse celor extraordinare) de luptă împotriva infracțiunilor. Cei 
suspectaţi de infracțiuni grave urmau să fie reținuți până la treizeci 
de zile fără a fi puşi oficial sub acuzare. In această perioadă, suspecții 
puteau fi interogați şi afacerile lor financiare examinate, împreună 
cu afacerile rudelor lor sau persoanelor care au locuit cu ei mai mult 
de cinciani. Reglementările de securitate ale băncilor şi întreprinderilor 
comerciale nu acordau protecție suspecţilor în asemenea cazuri. 
Lucrătorii FSK şi MVD dispuneau de dreptul de a pătrunde fără 
mandat în orice incintă, de a examina documente personale şi 
inspecta automobilele, interoga şoferii şi pasagerii. 

Decretul a stârnit o furtună de proteste din partea presei liberale 
şi a militanţilor pentru drepturile omului, precum şi a unor membri 
conservatori ai Dumei de Stat. După cum au apreciat criticii 
democrați, documentul încălca toate drepturile individuale câştigate 
atât de greu şi înscrise în Constituţie tocmai cu scopul de a proteja 
populația de puterea arbitrară a poliției. Ziaristul şi expertul juridic 
Iuri Feofanov, s-a plâns, ca mulți alții, că Elțîn nu înțelegea că tocmai 
garanţiile procedurale sunt esența legii. O dată erodate, drepturile 
omului nu mai sunt protejate. Represiunile în masă ale lui Stalin, a 
subliniat Feofianov, au început cu simplificarea procedurii legale în 
anumite cazuri. Nu după mult timp, procesele în instanță au fost 
eliminate de tot. 

Gruparea pentru drepturile omului „Memorial“ a dat publicității 
o declarație în care se afirma că decretul lui Elțîn făcea ca posibilitatea 
edificării unui stat de drept să devină nesigură. Dându-şi seama de 
incapacitatea de a face față infracționalității prin metode legale, se 
spunea în declaraţie, autorii documentului au sacrificat Constituţia: 
„Atorităţile din fiecare țară sunt tentate să impună stabilitatea şi 
ordinea prin folosirea metodelor dictatoriale şi clandestine. Ştim din 

istorie că regimurile totalitare — Rusia sovietică, Italia fascistă — făceau 
față infracțiunilor. Dar cu ce preț?“ Fostul consilier economic al lui 
Elțîn, Grigori lavlinski, s-a pronunţat cu fermitate împotriva noilor 
măsuri, declarând că erau o reminiscență a vechilor decrete ale 
Politbiuro-ului, adoptate de un grup restrâns de conducători fără nici 
un respect pentru legile democratice. Din moment ce 
infracționalitatea era combătută cu metode neconstituţionale şi 
nelegale, exista posibilitatea perfectă pentru „reglarea socotelilor cu 
rivalii şi pentru înscenarea unor conflicte politice între grupări“. 

Ridiculizând decretul, Nezavisimaia Gazeta a publicat o 
caricatură reprezentând o mulţime de oameni în jurul unui difuzor 
din care ieșeau cuvintele: „„Atenţiune! Toţi bandiții — un pas înainte!“ 
In articolul însoțitor, ziaristul Ivan Rodin a prezis că noile reglementări 
vor fi aplicate selectiv. Era îndoielnic, de exemplu, că informația 
despre activităţile imorale ale şefului gărzii personale a preşedintelui, 
Korjakov, care fuseseră prezentate în Nezavisimaia Gazeta, va 
duce la verificarea situației lui financiare personale. Motivația 
decretului, scria Rodin, era, mai presus de toate, politică: Elțîn folosea 
lupta împotriva infracțiunilor ca propagandă pentru a-şi prelungi 
perioada de preşedinţie. 

Preşedintele Comitetului privind Legislaţia din cadrul Dumei 
de Stat, Vladimir Isakov, membru al Partidului Agrarian 
conservator, a afirmat, de asemenea, că decretul urmărea în 
principal scopuri politice. In primul rând, Elțîn a dorit să provoace o 
confruntare cu Duma, care s-a opus decretului; în al doilea rând, el 
dorea să obişnuiască populaţia cu ideea că ordinele prezidenţiale 
puteau înlocui legea şi, în al treilea rând, Elțîn a prevăzut posibile 
tulburări populare din cauza declinului economic şi a dorit să aibă 
detaşamente puternice de poliţie care să-l sprijine. Oricât de politice 
ar fi fost motivele lui, totuşi, Elțîn răspundea evident strigătului 
general de alarmă în fața amplificării infracționalității. El trebuia să-şi 
urmeze calea prin respingerea eficientă a valului de fărădelegi. 

Isakov susținea că nu exista nici un mecanism legal de 
implementare a decretului deoarece nu avea aceeași putere ca o 
lege obişnuită sau Constituţia: „Orice avocat vaspune că într-o situaţie 
în care trebuie ales între lege şi un decret, orice judecător, procuror 
sau anchetator trebuie să urmeze neabătut legea.“ Astfel, a continuat 
el, infractorii înrăiți vor avea posibilitatea perfectă de a scăpa prin 
angajarea unui avocat care să-i apere pe motiv că drepturile lor 
fuseseră violate. Din punctul de vedere al lui Isakov, decretul a anulat 
efectiv diferența dintre instituțiile însărcinate cu aplicarea legii şi 

bandele criminale: „Organele de aplicare a legii care nu-şi bazează 
activitatea pe lege sunt transformate dintr-o unealtă a luptei împotriva 
infracționalității în cea mai mare bandă mafiotă care susține puterea 
şi interesele nașului lor.“ 

Comitetul pentru Apărare şi Securitate din Dumă, ai cărui 
membri erau în principal conservatori şi comunişti, au condamnat în 
unanimitate decretul lui Elțîn ca fiind o încălcare gravă a Constituţiei, 
iar preşedintele comitetului, Viktor Iliuhin, l-a criticat pe Elțîn că nu 
a cerut Dumei să elaboreze o legislaţie împotriva infracționalității. 
Membrii Dumei i-au cerut lui Elțîn să suspende decretul, după 
care au redactat propriul decret: „Despre protecţia drepturilor şi 
libertăților constituționale ale cetăţenilor în fața măsurilor de 
combatere a infracționalității“. 

Decretul cerea comitetelor pentru securitate şi legislaţie ale 
Dumei să pregătească, în decurs de două săptămâni, proiecte pentru 
legislația împotriva infracțiunilor şi i-a sugerat preşedintelui Elțîn să 
se abțină de la implementarea decretului său din 14 iunie. 


ADMINISTRAȚIA LUI ELȚÎN ÎN DEFENSIVĂ 


Decretul lui Elțîn a stârnit critici din toate părțile spectrului 
politic. Serghei Kovaliov, preşedintele mult respectat al Comisiei 
pentru Drepturile Omului de pe lângă preşedinţie, i-a trimis o scrisoare 
lui Elțîn cerându-i să-l anuleze. Dacă ar fi fost aplicat, a avertizat 
Kovaliov, rezultatul ar fi fost arestări nejustificate, amestec în 
activităţile personale şi comerciale ale oamenilor şi o creştere a 
corupției printre oficiali. Să crezi că unii cetăţeni ar putea fi protejaţi 
prin încălcarea drepturilor altora, susținea Kovaliov, înseamnă să ignori 
lecţia dată de trecut: „Ordinul pe care l-aţi semnat este periculos şi 
pentru că, urmărind un avantaj politic pe termen scurt, el, în esență, 
subminează respectul pentru lege.“ 

Elțîn a refuzat să dea înapoi, dar i-a răspuns lui Kovaliov. La 
22 iunie el i-a trimis o scrisoare prin care îi cerea că înţeleagă 
împrejurările care l-au forțat să semneze decretul şi 
spunea că împărtăşeşte temerile lui Kovaliov privind încălcarea 
drepturilor omului. El i-a cerut lui Kovaliov să urmărească 
aplicarea decretului tocmai pentru a preveni asemenea încălcări. 
Şeful administraţiei prezidențiale, Serghei Filatov, între timp, a 
admis că decretul nu era o dogmă şi putea fi modificat în cazul în 
care se abuza de drepturile omului. 

Oficiali implicați cu aplicarea legii au apărat decretul în presă, 
dar fără prea mare succes. Stepașin, de exemplu, a afirmat: „Sunt 
pentru violarea drepturilor omului dacă persoana în cauză este un 
bandit şi criminal.“ Uitând, aparent, de principiul „prezumția de 
nevinovăție“, el nu a explicat cum va face poliţia deosebirea dintre 
suspecți nevinovați şi vinovaţi atunci cândaplică „măsuri de urgență“ 
care încalcă drepturile constituționale. Declaraţia lui Stepaşin a stârnit o 
mare indignare, ducândpână într-acolo că Partidul „Opţiunea Rusiei“ 
i-a cerut lui Elțîn să-l demită. Mai târziu, Stepaşin a încercat să-şi retragă 
afirmaţia, explicând că se referise doar la „restricții care limitează 
drepturile infractorilor, împiedicându-i de a mai comite infracțiuni.“ 

Indiferent ce intenționase să spună Stepaşin, el nu prinsese 
ideea. Aceasta s-a reflectat în directiva pe care a scris-o, împreună 
cu şeful Ministerului Afacerilor Interne, Viktor Erin, şi cu procurorul 
în exercițiu Alexei Iliuşenko, dând instrucțiuni organelor de aplicare 
a legii cum să aplice decretul. Faptul că această directivă detaliată a 
fost publicată în presă sugera că era menită, parțial măcar, să 
liniştească temerile legate de metodele arbitrare ale poliției. 
Intr-adevăr, procurorii însărcinați cu supravegherea operaţiunile 
poliţiei au fost instruiți „să dezvăluie prompt şi să stopeze cazurile de 
arestare clandestină a cetăţenilor“ şi să pună capăt inspectărilor 
„insuficient justificate“ ale proprietăţii financiare şi personale. Insă 
rămânea ideea că garanţiile procedurale vor fi respinse când 
autoritățile au de-a face cu presupuşi infractori. Potrivit instrucțiunilor: 
„Prerogativele suplimentare acordate de decret organelor de aplicare 
a legii urmează să fie aplicate numai în cazul persoanelor suspectate 
de banditism sau participare în unele grupări ale crimei organizate.“ 

Atât decretul lui Elțîn cât şi aceste instrucţiuni erau 
îngrijorătoare pentru democrați, nu numai pentru că se gândeau cu 
teamă la evoluţia situației politice, dar şi pentru faptul că sugerau că 
administrația lui Elțîn acorda puțină importanță principiilor legale. 
Exprimarea vagă, ambiguă a documentelor, amintind de jargonul ju- 
ridic al perioadei sovietice, permitea poliției să piardă mult timp în 
operațiunile de anchetă. După cum a fost şi în timpul conducerii 
sovietice, protecția împotriva persecuțiilor arbitrare ale poliţiei nu 
era înscrisă în lege, ci lăsată la latitudinea procurorului. 

În lumina unei critici intense la adresa decretului, administrația 
lui Elțîn a căutat să convingă populaţia că sacrificarea drepturilor 
democratice era justificată de nevoia copleșitoare de a lupta împotriva 
infracționalității. Astfel, instituțiile de aplicare a legii au bombardat 
presa cu statistici despre creşterea rapidă a ratei criminalității. 

Locţiitorul procurorului-general, Oleg Gaidanov, informa la începutul 
lunii iulie că numărul infracțiunilor serioase comise în primele şase 
luni ale lui 1994 era cu 30 la sută mai mare comparativ cu aceeaşi 
perioadă a lui 1993. Scriind în Rossiskaia Gazeta, ofiţeri de informaţi 
din FSK subliniau că incidența atentatelor cu bombă teroriste 
crescuse rapid din 1991. In timp ce în 1991 s-au produs numai 50 de 
asemenea atentate, în 1992 erau 240, iar în 1993 — 350. Un responsabil 
MVD a estimat că existau 5.700 de bande criminale în Rusia, cu 
100.000 de membri. In primul trimestru al lui 1994, în Rusia se 
comiteau zilnic 84 de asasinate. Multe dintre acestea erau crime 
comandate atribuite mafiei. 

La o conferință de presă la Moscova, la 20 iunie, câțiva ziarişti 
conservatori, printre care şi Artiom Borovik, redactorul revistei 
lunare Soverşenno Sekretno, editată de foşti oficiali KGB, au cerut 
colegilor lor să protesteze față de dimensiunile la care ajunsese 
criminalitatea. In scopul de a atrage atenția asupra criminalității, ei 
au propus ca toate ziarele, simultan, să insereze pe prima pagină, la 
începutul lunii iulie, articole despre crime comise de bandele 
organizate. Presa nu avea nevoie de impuls când era vorba de crime, 
în special violente. Descrierea actelor de violență reîntărea impresia 
că Rusia, şi în special Moscova, era asediată de crimă. 

Din această dezbatere aprinsă asupra criminalității şi 
decretului lui Elțîn, care a preocupat presa rusă timp de aproape 
două luni, a reieşit faptul că problema avea implicații importante pentru 
dezvoltarea politică a Rusiei. Argumentele nu se refereau numai la 
autoritatea poliției şi protecția legală a cetățenilor individuali, ci şi la 
atitudinea oamenilor față de guvern în general şi concepția lor despre 
democrație. Unii comentatori au demonstrat o înțelegere fină a 
principiilor legale, subliniind esența chestiunilor discutate şi ce va 
mai rămâne din ele în practică. Insă, judecând după declarații, unii 
membri ai administrației lui Elțîn nu prea înțelegeau nuanțele legale 
considerate atât de importante în democrațiile occidentale. Ei se aflau 
încă în zona de legalitate socialistă. In ceea ce priveşte poporul rus, 
acesta considera, fără îndoială, că securitatea în fața criminalilor era 
cu mult mai importantă decât drepturile lui procedurale. 


CRIMĂ ŞI PEDEAPSĂ 


Elțîn a obținut un capital politic important în relațiile publice 
datorită girului acordat de directorul FBI, Louis Freeh, sosit la 
Moscova într-o vizită oficială la 21 iulie. Vizita lui Freeh, prima a 


KGB DUPĂ KGB 113 


unui director FBI la Moscova în întreaga istorie a acestei organizații, 
s-a bucurat de o atenţie considerabilă din partea presei. Cu o zi 
înainte de sosirea lui, Nezavisimaia Gazeta a publicat un articot 
mare despre FBI, descriind în amănunt organizația şi operațiunile a 
ceea ce a denumit „unul din cele mai puternice servicii speciale din 
lume“ (interesant de remarcat este faptul că articolul informa că 
FBI avea aproximativ 22.000 de angajaţi — mai puţin de un sfert din 
personalul FSK). Freeh s-a întâlnit cu şeful MVD, Erin, cu care a 
semnat un acord de cooperare între FBI şi MVD şi, de asemenea, a 
discutat cu Stepaşin la Lubianka şi cu Baturin. Intrebat ce părere 
are despre decretul prezidenţial împotriva infracționalităţii, Freeh a 
afirmat că îl consideră justificat întrucât menţine un echilibru rezonabil 
între puterea poliţiei şi drepturile individului. 

Intre timp, poliția rusă a acționat deja conform mandatului său 
extins de combatere a infracţiunilor. La 21 iunie 1994, MVD din 
Moscova a efectuat o operațiune pe raza întregului oraş cu denumirea 
de cod „Uraganul“. Pe parcursul a două ore, anchetatorii, cu sprijinul 
a 20.000 de soldaţi de la divizia Dzerjinski, au efectuat razii în 689 
de locuri şi au reținut 2.251 de persoane. S-au inițiat proceduri 
administrative împotriva a 759 de arestaţi. 

La începutul lunii iulie, centrul de presă al FSK a informat 
despre arestarea membrilor unei grupări extremiste de dreapta, 
aşa-numita „Legiune a Vârcolacilor“, care încercase să incendieze 
Complexul Sportiv „Olimpic“ şi planificau o serie de atentate cu 
bombă la cinematografele din Moscova. 

Totuşi, oponenții măsurilor de combatere a irifracțiunilor nu 
au putut fi convinşi. Ziarul Moskovskie Novosti scria la sfârşitul 
lunii iulie că teroarea criminală continua să se manifeste nestânjenită, 
iar poliţia era atât de ineficientă, că asasinii plătiți puteau să acţioneze 
în voie. Asasinarea parlamentarului Otar Kvantrişvili, de exemplu, 
avusese loc cu patru luni înainte, iar poliția nu venise cu nici o 
rezolvare. Anchetatorul care cerceta cazul era în vacanță. O problemă 
şi mai stringentă, preciza ziarul, era aceea a cârdăşiei dintre poliție şi 
infractori: oamenii de afaceri se temeau să prezinte poliției dovezi 
împotriva nelegiuiților întrucât nu li se putea asigura confidențialitatea 
Şi astfel puteau deveni victime ale represiunilor. 

La 23 iulie 1994, un grup de directori aiunor mari firme ruseşti 
a trimis o scrisoare deschisă preşedintelui Elțîn, plângându-se că 
decretul din iunie nu-i proteja împotriva crimei. De fapt, se spunea în 
scrisoare, documentul înrăutățise situația deoarece liniştise populația 
şi împiedica autoritățile să evalueze realist starea de lege şi ordine în 

țară. Potrivit scrisorii, când „bătăuşii “intrau în birouri şi cereau bani, 
organele de aplicare a legii mai degrabă le luau partea, în loc să-i 
protejeze pe întreprinzătorii legitimi. Mai rău era faptul că poliția 
folosea informaţiile din bănci, (adesea controlate de infractori) pentru 
a submina încrederea în companii şi a rupe relațiile de parteneriat. 
„In opinia noastră“, se spunea în scrisoare, „asemenea acțiuni vă 
discreditează decretul, subminează încrederea în guvernul dv. şi 
capacitatea statului de a proteja interesele oamenilor cinstiți. Vă 
întrebăm, cine pe cine protejează? Ale cui interese sunt reprezentate 
de instituţiile de aplicare a legii?“ 

Evident, corupția în instituțiile de aplicare a legii deveniseră 
atât de răspândită, încât ameninţa serios eforturile de combatere a 
crimei organizate. Nu numai MVD, poliția, dar şi FSK se confrunta 
cu probleme de corupție, dintre care unul din cele mai serioase cazuri 
era cel al fostului şef al securității, Viktor Barannikov. Deşi el fusese 
amnistiat de Dumăpentru rolul său în criza din octombrie, Procuratura 
a inițiat procedura penală în aprilie 1994 împotriva lui Barannikov şi 
a fostul ministru-adjunct al MDV, Dunaev, sub acuzaţia de luare de 
mită şi abuz de putere (soțiile acestora au fost acuzate de 
contrabandă). După ce procurorul-general Alexei Kazannik şi-a dat 
demisia în urma disputei cu Elțîn, înlocuitorul său, Alexei Iliuşenko, a 
anunțat că este pregătit să meargă „până în pânzele albe“ pentru 
Elțîn. Ziarul Pravda a speculat că scopul era de a-l împiedica pe 
Barannikov să vorbească preamult în public, oferindu-i-se libertatea 
în schimbul tăcerii: „Nu este un secret că Viktor Pavlovici ştie foarte 
multe despre secretele curții de la Kremlin. De exemplu, ce sume în 
dolari sunt folosite pentru educarea fiilor unor oficiali superiori în 
colegii din străinătate, care dintre ei au conturi şi în ce bănci, sau 
care dintre ei sunt implicaţi în corupție sau comerț cu materie primă.“ 
In final, s-a renunţat la caz şi Barannikov a respectat tăcerea, însă 
zvonurile despre corupţia la vârf au persistat, afectând imaginea FSK. 


ASASINAREA LUI HOLODOV 


Poate cel mai serios caz criminal în care au fost implicate 
serviciile de securitate a fost asasinarea ziaristului Dmitri Holodov, 
la 17 octombrie 1994. Holodov, redactor respectat la ziarul 
Moskovski Komsomolet, investiga corupția în rândul ofiţerilor militari 
de rang înalt din Grupul de Vest al forțelor armate din Germania. De 
asemenea, el făcuse reportaje despre acțiunile FSK în Cecenia, unde 

ofițerii de securitate încercaseră, prin mijloace clandestine, să 
submineze guvernulrebelal lui Djohar Dudaev. Se pare că Holodov 
a primitun telefon de la un angajat al FSK care l-ar fi îndrumat să ia 
o servietă depusă într-un seif la o gară din Moscova. Servieta 
conţinea, chipurile, documente importante despre corupția militară. 
Când Holodov a deschis servieta în biroul său, a explodat o bombă 
aflată în interior şi ziaristul a fost rănit mortal. 

Asasinarea lui Holodov a stârnit un val de ură şi indignare, în 
special printre ziariştii şi redactorii de ziare, care au considerat-o o 
tentativă de intimidare a presei. Unii au acuzat direct FSK de crimă, 
în timp ce alții susțineau că este mâna ministrului apărării, Pavel 
Graciov, şi a celor din subordinea lui implicați în scandalul de corupție. 
Unul dintre aceşti subordonați era general-colonelul Matvei Burlakov, 
fost comandant şef al Grupului de Vest al forțelor armate. Acesta 
era anchetat pentru vânzarea patrimoniului militar rus în propriul folos 
şi pentru alte tranzacții clandestine. Dacă ne amintim, şi Graciov 
primise două automobile Mercedes în urma unui aranjament. În 
august 1994, Graciov a creat senzație prin numirea lui Burlakov în 
funcţia de ministru adjunct al apărării, deşi numele acestuia se afla 
într-un con de umbră. Elțîn, răspunzând presiunilor publice, l-a demis 
pe Burlakov din noua sa funcție la începutul lui noiembrie, până la 
finalizarea anchetei de corupție. 

Atât Graciov, cât şi Burlakov au negat viguros acuzaţiile de 
corupție şi şi-au susținut nevinovăția în cazul Holodov. Luând cuvântul 
în fața Dumei la 18 noiembrie, Graciov a declarat cu fără să 
clipească: „Sunt curat în fața armatei.“ Insă Iuri Boldârev, fostul 
responsabil din administraţia lui Elțîn care dezvăluise scandalul de 
corupție în rândul armatei în 1992, a continuat să insiste că dovezile 
crau copleşitoare şi totul era acoperit de preşedinte. 
Procurorul-general în exerciţiu, numit de Elțîn, Iliuşenko, a întărit 
această impresie când a anunțat, în noiembrie, că nu existau dovezi 
pentru susținerea acuzațiilor aduse lui Graciov şi Burlakov. Afirmațiile 
lui Iliuşenko au făcut ca ziarul Rossia să se întrebe care fuseseră 
motivele pe care le-a avut Elțîn în vedere când l-a numit în funcție: 
„Dacă va reieşi că.... Burlakov se face vinovat de ceva, apare 
întrebarea de ce preşedintele a fost atât de insistent în ceea ce priveşte 
candidatura lui Iliuşenko. La urma urmelor, Iliuşenko este persoana 
care, în urmă cu doi ani, fusese folosită pentru a crea aparențele că 
situația în Grupul de Vest al forțelor armate era bună.“ 

Care era rolul FSK în toate acestea? In primul rând, FSK 
răspundea, împreună cu Procuratura, de lupta împotriva corupției în 

cadrul armatei. Deci, se presupune că avea acces la documentele 
legate de cazul Grupului de Vest al forțelor armate. Dacă a existat o 
camuflare, Stepaşin şi instituția sa erau implicați aproape sigur. În al 
doilea rând, ca principală organizație de combatere a terorismului, 
FSK ancheta moartea lui Holodov, dar nu părea să fi înaintat prea 
mult. Intr-un efort de ochii lumii, Stepaşin s-a întâlnit cu membrii 
facțiunii „Opțiunea Rusiei“ din Duma de Stat, la mijlocul lui noiembrie, 
pentru a anunța că asasinii fuseseră descoperiți şi numele lor vor fi 
dezvăluite la sfârşitul anului. Deoarece el nu a afirmat că aceştia” 
fuseseră și arestați, anunțul era cel puţin straniu. Două săptămâni 
mai târziu, el a retractat oarecum cele spuse: „Am înțeles că mi-am 
asumat un risc cam mare când am anunţat data la care vor fi 
dezvăluite numele ucigaşilor. Dar pe de altă parte, am făcut demersuri 
serioase şi colaborăm, de asemenea, cu procuratura şi cu MVD.“ 
Nu este greu de înțeles de ce Stepaşin acoperea un caz de 
corupţie militară la vârf şi, posibil, chiar o crimă. El era, la urma 
urmelor, un fidel al lui Elțîn şi prima sa sarcină era de a sprijini 
administrația preşedintelui. In trecut, organele de securitate nu 
ezitaserăniciodată să ancheteze şi să informeze despre cazurile de 
crimă în cadrul armatei, mai ales pentru că între cele două structuri 
ale puterii exista o concurență pentru influență şi resurse. La sfârşitul 
lui 1994, guvernul lui Elțîn era asediat de probleme critice şi îşi pierdea 
credibilitatea. Dacă acuzaţiile de corupție împotriva lui Graciov şi a 
ofițerilor superiori se adevereau, aceasta ar fi prejudiciat mult imaginea 
preşedintelui, care insistase asupra nevinovăției ministrului apărării. Cu 
criza din Ceceniaameninţând la orizont, un astfel de caz, într-un asemenea 
moment, ar fi fost dezastruos. Şefii ministerelor de ordine trebuiau să fie uniți. 


CONTRABANDA CU MATERIALE NUCLEARE 


După cum remarcam mai înainte, este dificil să apreciezi gradul 
de implicare a ofițerilor de contrainformaţii (foşti sau actuali) în crima 
organizată. Deşi au existat acuzaţii penale — a lui Barannikov fiind 
cea mai notorie — dovada legăturii KSF şi a predecesorilor săi cu 
mafia era, nu surprinzător, greu de stabilit. Iar presa, în special în 
Occident, a tins să exagereze relaţiile de acest tip. Pe de altă parte, 
este puțin probabil ca infractorii să fi putut să reuşească dacă nu ar 
fi existat o anumită cârdăşie cu ofițeri de contrainformaţii. 

Să luăm, de exemplu, cazurile raportate de contrabandă cu 
materiale nucleare peste granițele Rusiei. Traficul clandestin şi 

posibila furnizare a unui asemenea material teroriştilor sau țărilor în 
curs de dezvoltare care doresc să obțină arme nucleare au generat 
o îngrijorare crescândă în Occident. Arestările pentru contrabanda 
cu materiale nucleare în Germania şi alte țări vestice au făcut ca 
oficialii din Occident să ajungă la concluzia că materialele nucleare, 
inclusiv plutoniu şi uraniu pentru armament, proveneau din Rusia. 
Mai mult, după două capturi, una de uraniu îmbogăţit şi cealaltă de 
plutoniu, în vara lui 1994, responsabili din poliția germană şi-au 
exprimat bănuială că foşti ofițeri ruşi de contrainformaţii procurau 
materialul radioactiv pentru tranzacțiile clandestine din străinătate. 

Era sarcina serviciului de contrainformaţii, după cum se preciza 
şi în statutul organizaţiei, să prevină asemenea cazuri, cu ajutorul 
MVD, ale cărui trupe de interne păzeau instalaţiile nucleare. Deși 
oficial nu mai răspundea de grăniceri, FSK avea încă autoritatea să 
conducă investigaţii legate de violarea graniţelor — inclusiv 
contrabanda cu materiale nucleare. Și mai mult, Direcţia de 
contrainformaţii privind instalaţiile strategice şi Direcţia de 
contrainformaţii militare răspundeau de paza armamentului nuclear, 
a instalaţiilor de energie nucleară şi prevenirea furtului de arme, 
materiale radioactive şi secrete tehnologice ale armelor strategice. 

Responsabili de securitate ruși au evidenţiat, cu diverse ocazii, 
că traficul clandestin de materiale nucleare reprezintă o gravă 
amenințare. La începutul lui 1993, Goluşko, în calitate de prim-adjunct 
al ministrului securității, şi-a exprimat îngrijorarea față de siguranța 
instalațiilor nucleare militare, inclusiv a depozitelor unde era 
udunat armamentul nuclear ce urma să fie distrus conform acordurilor 
internaționale. In acelaşi timp, Ghenadi Evstafiev, şeful Administrației 
serviciilor de informaţii externe pentru controlul armelor de 
distrugere în masă, a relatat presei despre încercările individuale şi 
în grup de scoatere clandestină a materialelor nucleare din Rusia. 
„Aceasta se petrece în principal la nivel de amatori, însă au existat 
tentative de organizare a unor canale de contrabandă“, a declarat 
Evstafiev. In primăvara lui 1994, comandantul trupelor de interne, 
general-colonelul Anatoli Kulikov, s-a plâns că cei care păzesc instalațiile 
nucleare nu erau suficient de bine antrenați pentru a combate crima organizată 
şi le lipsea, de asemenea, şi echipamentul tehnic necesar. Aceasta însemna 
că mafia era o amenințare potențială pentru instalațiile nucleare. 

De îndată ce responsabili guvernamentali occidentali au 
început să facă presiuni asupra chestiunii privind contrabanda cu 
materiale nucleare ruseşti, ca urmare a unei serii de capturi din 
Germania, oficialii din securitate ruşi au adoptat o atitudine diferită. 

Când directorul FBI, Louis Freeh, a abordat chestiunea în timpul 
vizitei sale la Moscova în iulie 1994, ei au negat vehement că s-ar fi 
furat material radioactiv din ţară. Şeful MVD, Erin, a insistat că 
sistemul de securitate pentru instalaţiile nucleare era în deplină 
siguranță. lar Stepaşin a comentat mai târziu că îi ceruse lui Freeh 
informaţiile care îi stârniseră îngrijorarea. În caz contrar, susținea el, 
grupările de opoziţie ar putea interpreta că îngrijorarea FBI este un 
pretext pentru a interveni în problemele nucleare ale Rusiei. 

Un asemenea răspuns era de aşteptat. Chiar dacă Stepaşin şi 
Erin cunoşteau problema furtului de materiale nucleare ruseşti, ei nu 
ar fi făcut-o publică. În primul rând, ar fi însemnat să admită eşecul 
propriului sistem de pază. In al doilearând, mulți ruşi vedeau în grija 
Occidentului faţă de securitatea nucleară a Rusiei o încercare de a 
exercita controlul străin asupra proprietății primordiale a Rusiei 

— capacitatea ei nucleară. Când FBI şi serviciul german de 
contrainformaţii şi-au exprimat dorința de a ajuta Rusia în zădămicirea 
furtului şi contrabandei cu asemenea substanțe, ruşii au interpretat-o 
ca pe o cerere de renunțare la independența nucleară. Astfel, 
responsabilii FSK nu nuraai că au negat că plutoniul descoperit în 
Germania provenea din Rusia, ci au acuzat chiar Germania de 
orchestrarea unei campanii de propagandă pentru a convinge opinia 
publică de nevoia unei supravegheri străine a instalaţiilor nucleare 
ruseşti şi de a scoate Rusia, ca producător principal de materiale 
nucleare, de pe piață. 

Deşi FSK şi alţi oficiali guvernamentali au continuat să insiste 
că Rusia nu avea probleme cu securitatea nucleară, ei au fost de 
acord să discute chestiunea cu reprezentanți ai guvernului german. 
Stepaşin a avut trei zile de convorbiri cu ministrul german de stat 
Bernd Schmidbauer, în august 1994, care au culminat cu un acord 
de cooperare între Rusia şi Germania în combaterea comerțului 
clandestin cu maţerialenucleare. O lună mai târziu, Stepaşina făcut 
o vizită la Bonn. Între timp, Elțîn l-a numit pe Stepaşin în funcția de 
şef al comisiei de supraveghere a neproliferării armelor nucleare. In 
această calitate, Stepaşin a vizitat câteva instalații nucleare ruseşti 
la 23 august, aparent pentru a cerceta problemele de securitate. La 
scurt timp, FSK a anunţat arestarea, în două incidente separate, a 
câtorva persoane suspectate de furtul unor materiale radioactive, 
oferind astfel argumente numeroaselor relatări din presă despre 
comerțul nuclear ilicit. Elțîn, oricum, în ajunul unei vizite de stat la 
Bonn, a insistat asupra faptului că temerile germane legate de 
plutoniul furat din Rusia erau o simplă agitație inutilă. 

După vizita lui Stepaşin la Bonn, KSF şi MVD au sporit 
eforturile pentru înăsprirea securității nucleare. Mihail Dediucin, şeful 
Direcţiei de contrainformaţii pentru facilităţile nucleare, a observat 
că serviciul său studia îndeaproape lista cu persoane suspecte de 
implicarea în contrabanda nucleară, furnizată de partea germană şi 
ajunsese la concluzia că cel puţin o persoană lucrase la o uzină nucleară 
rusească. El a adăugat, oricum, că cea mai mare parte a materialului 
în cauză nu era potrivit pentru fabricarea armelor nucleare. 

Oricare ar fi fost vederile lor personale, oficialii ruşi au fost 
obligaţi, în urma dezvăluirilor privind contrabanda nucleară, să acorde 
o atenție sporită problemei. Au fost introduse măsuri mai severe de 
control pentru instituţiile care foloseau materiale nucleare şi a fost 
reîntărită paza MVD la centrele nucleare. Nu se ştia dacă măsurile 
respective se dovedeau a fi eficiente, mai ales că informațiile 
contradictorii privind amploarea problemei o făceau dificil de cuprins. 
Ziarul Moskovskie Novosti, de exemplu, scria la sfârşitul lui 1994 
că numărul cazurilor de tentative de contrabandă cu materiale 
nucleare crescuse considerabil. Publicația considera că motivul se 
datoraveniturile scăzute ale celor angajați la instalaţiile nucleare şi 
controlului insuficient. Un înalt responsabil de securitate a declarat 
că, în pofida tentativelor de furt (nouăsprezece ruşi au fost condamnaţi 
în a doua jumătate a lui 1994 şi şaisprezece au fost arestați), 
„obiectivele nucleare ruseşti sunt bine păzite şi nu exisă motive pentru 
impunea unui control internaţional asupra lor“. 

Dată fiind posibilitatea unui dezastru în cazul în care securitatea 
instalațiilor nucleare ar fi fost ameninţată într-o formă majoră, FSK 
şi instituțiile corespunzătoare nu mai puteau ignora problema furtului 
de materiale radioactive. Deşi ezitau să facă cunoscute lipsurile 
serioase din sistemul de pază a instalaţiilor nucleare, oficialii din 
securitate ruși aveau motive interne putemice de a-şi ţine instalaţiile 
nucleare păzite îndeaproape. 


CONFLICTELE ETNICE: NECAZURI ÎN CECENIA. 


Una din îngrijorările F SK era posibila apariție a terorismului 
din partea naționalităților disidente nerusofone din cadrul Federaţiei 
Ruse. Circa o cincime din populația Rusiei este nerusofonă, incluzând 
peste o sută de naționalități şi fiind împărțită în treizeci şi două de 
unități federale teritoriale etnice. Tensiunile generate de problemele 
etnice nesoluționate au crescut constant începând cu 1991, minoritățile 

nerusofone devenind tot mai insistente în revendicarea autonomiei 
față de Moscova. Sarcina FSK şi a altor departamente ale 
administraţiei lui Elțîn, era de a urmări problemele etnice, de a suprima 
tulburările separatiste şi de a preveni conflictele violente sau terorismul. 
Zona cea mai neliniştită şi turbulentă din cadrul Federației 
Ruse era Caucazul de Nord, unde se află fosta republică autonomă 
Cecenia-Inguşetia, locuită de 1,3 milioane de musulmani. Criza de 
aici începuse să se închege de mai mult timp. În octombrie 1991, o 
mişcare naționalistă cecenă condusă de generalul-maior Djohar 
Dudaev a răstumat de la putere guvernul existent și l-a instalat pe 
Dudaev în fotoliul de preşedinte. În noiembrie 1991, Sovietul Suprem 
local a declarat independenţa regiunii, creând Republica Cecenia, 
separată de Ingușetia. Elțîn a reacţionat instituind stare de urgență şi 
desfăşurând trupe MVD în regiune. Militarii au fost dezarmaţi de 
milițiile cecene şi obligaţi să se retragă. Sovietul Suprem al Rusiei a 
invalidat starea de urgență declarată de Elțîn, ordonându-i să 
soluţioneze paşnic conflictul. Din acest moment, naționaliștii ceceni 
şi-au susținut cu ardoare revendicările pentru independenţa politică 
totală şi încheierea unui tratat cu Rusia prin care Cecenia să fie 
recunoscută ca stat independent. Republica Ingușetia, între timp, a 
fost reconstituită în iunie 1992 ca parte a Federației Ruse. 
Administraţia lui Elțîn a refuzat consecvent negocierile cu 
Dudaev până când acesta nu recunoștea că republica sa este parte 
a Federaţiei Ruse. Insă Dudaev, în pofida opoziției crescânde a 
propriului său popor (el a scăpat pe muchie de cuțit dintr-un atentat 
în mai 1994), stătea ferm pe poziție. Cecenia a fost zguduită de 
violență în intervalul 1993-1994 fapt ce a afectat şi alte zone din 
Caucazul de Nord. La sfârşitul lui iulie 1994, de exemplu, pe 
aeroportul Mineralinîie Vodi un grup de ceceni au luat câțiva ostatici 
care şi-au pierdut viața în timpul operațiunilor de salvare ale MVD. 
Stepaşin a vizitat Caucazul de Nord în luna mai și la începutul 
lui iulie 1994, pentru a vedea situaţia la faţa locului. Iar unul dintre 
adjuncţii săi, şeful FSK din Moscova, Evgheni Savostianov, a 
efectuat o călătorie în Cecenia imediat după criza ostaticilor de la 
Mineraliniie Vodi. Amândoi au afirmat că primordială era stabilizarea 
situației din Cecenia întrucât ea punea în pericol întreaga siguranță a 
Caucazului de Nord. Stepaşin, totuşi, a reiterat ferm opinia lui 
Elțîn că negocierile nu erau posibile până când Cecenia nu se 
alătura Federației Ruse. 
Apărătorii lui Dudaev, printrecare senumărau şeful Serviciului 
de Securitate Naţională a Ceceniei, Sultan Gheliskhanov, susțineau 

că FSK genera deliberat tensiuni în Cecenia pentru a-l submina pe 
Dudaev şi a avea o scuză pentru trimiterea de trupe în zonă. Potrivit 
lui Gheliskhanov, FSK cheltuise miliarde de ruble pentru organizarea 
de operaţiuni subversive — teroare, sabotaj, propagandă, dezinformare 
— menite să răstoarne guvernul lui Dudaev. Ca dovadă, ei au citat 
capturarea unui locotenent-colonel în Cecenia, la sfârşitul lui aprilie 
1994. Se pare că ofițerul recunoscuse implicarea sa în operațiuni 
speciale ale FSK. Deloc surprinzător, responsabilii FSK au negat 
aceste acuzaţii, însă dovezile nu erau în favoarea lor. Un alt ofițer 
FSK a fost capturat în capitala cecenă Groznîi, la sfârşitul lui august 
şi acuzat de spionaj. După cum a reieşit, FSK făcea tot ce-i stătea în 
putință pentru a-l submina pe Dudaev şi a-l înlocui cu cineva mai 
dispus să coopereze cu administrația lui Elțîn. 

Forțele de opoziţie cecene, înarmate de FSK, au lansat câteva 
atacuri împotriva guvernului lui Dudaev în septembrie şi octombrie 
1994, dar fără succes. Intervievat la televiziune în septembrie, 
Stepaşin a afirmat că Cecenia se afla în menghinaunei crize profunde. 
El a insistat, din nou, că unica soluție era ca guvernu! lui Dudaev să 
fie de acord cu aderarea la Federația Rusă. Spre necazul guvernării 
ruse, eforturile FSK în Cecenia au continuat să eşueze. La sfârşitul 
lui noiembrie, câțiva zeci de soldați ruşi au fost capturați şi s-a dovedit 
că erau angajați cu contract de FSK. Elțîn a răspuns acestui incident 
prin demitereaimediatăa lui Savostianov, care ajutase la organizarea 
operaţiunii (demiterea lui Sevastianov era legată de asemenea, de 
razia, la Most Bank, prezentată mai jos). Stepaşin a fost iertat, însă 
era clar „pe jăratec.“ După cum scria un ziar moscovit: „Recentele 
evenimente de la Groznîi nu pot fi interpretate decât ca un eşec trist 
al Serviciului rus de Contrainformaţii.“ 


INVAZIA RUSĂ 

În acest moment, administraţia lui Elțîn a decis să acţioneze 
militar pentru răsturnarea lui Dudaev şi să supună Cecenia. In 
pregătirea invaziei, Stepaşin, Graciov şi şeful MVD, Erin, s-au 
deplasat în Osetia de Nord, la 5 decembrie. Două zile mai târziu, 
Stepaşin a emis o declaraţie în care se afirma că Rusia trebuie să 
restabilească ordinea constituțională în Cecenia. La scurt timp după 
aceasta, pe data de 11 decembrie 1994, trupele ruseşti au declanşat 
atacul asupra Ceceniei. Stepaşin, încartiruit în Osetia de Nord, insista 
că nu ar fi vorba despre un război, ci trupele ruseşti doar „dezarmau“ 

grupurile de bandiți de pe teritoriul cecen. Stepaşin supraveghea 
invazia împreună cu alți conducători militari, însă instituţia sa avea şi 
o sarcină separată. Se pare că FSK formase două grupuri militare 
speciale care aveau menirea de a-l „neutraliza“ pe Dudaev. 

Cine luase decizia de invadare a Ceceniei? Potrivit lui Stepaşin, 
Consiliul Securităţii Rusiei fusese unanim în a decide „restabilirea 
ordinii constituţionale în Cecenia.“ Pe lângă Elțîn, din Consiliu 
făceau parte miniştrii apărării, afacerilor interne şi afacerilor externe, 
secretarul Consiliului, Oleg Lobov, primul-ministru Viktor Cernomîrdin, 
şeful FIS, Evgheni Primakov şi şeful FSK, Serghei Stepaşin. Toţi 
aceşti responsabili au adoptat decizia finală de invadare a Ceceniei. 
Insă, potrivit purtătorului de cuvânt al FSK intervievat la 
Moscova, decizia lor se baza pe informaţiile furnizate pe larg de 
Stepaşin, a cărui instituție supraveghease îndeaproape evoluţia 
situaţiei din Cecenia. 

Ministrul apărării, Pavel Graciov, care avea în subordine 
Agenţia de Informaţii Militare (GRU) a avut, desigur, o contribuţie 
importantă. Dată fiind deficienta notorie a capacităţii de luptă a armatei 
ruse, despre care se spunea că este prost echipată, apatică şi 
măcinată de dezertări, şi faptul că unii generali de seamă ai lui Graciov 
se pronunțau ferm împotriva intervenției militare în Cecenia, era de 
aşteptat ca Graciov să se opună invaziei. Insă, deoarece se afla 
într-un con de umbră din cauza acuzațiilor de corupţie, s-ar putea să 
-fi sperat ca un succes militar să-i restabilească credibilitatea (el a 
afirmat că întreaga operațiune putea fi încheiată în câteva ore de 
către un singur regiment de paraşutişti). 

Baturin, pe de altă parte, era împotriva invaziei. Dar el era 
plecat în momentul luării deciziei şi ulterior a susținut că nu 
fusese implicat cu nimic. Oricum, Baturin cunoştea fără îndoială 
toată problema. Stepaşin vorbise despre Cecenia de-a lungul câtorva 
luni, implicând posibilitatea folosirii forţei. Intrebat la sfârşitul 
lui noiembrie 1994, Stepaşin opinase că politica curentă de neamestec 
militar în Cecenia era cea corectă. Dar el a admis că „nu există 
nici o problemă din punct de vedere militar în dislocarea de trupe în 
zonă“. Lucrul cel mai semnificativ în comentariile lui Stepaşin 
era insistența lui că, în calitate de parte integrantă a Rusiei, Cecenia 
încălca ordinea constituțională internă a statului. Orice act 
violent comis de ceceni era considerat ca act de terorism şi FSK 
organiza noi forțe pentru a-i face față. In opinia lui Stepaşin, cecenii 
erau renegați politici, deloc diferiți de opoziţioniştii care încălcau 
legile la Moscova. 

Justificarea lui Stepaşin pentru instigarea la invazie era aceea 
că guvernul rus trebuia să facă față cu asprime opoziţiei politice, aşa 
cum procedase şi în octombrie 1993. Această situație reamintea 
vremea KGB-ului, când ideea de compromis sau negocieri cu cei 
care aveau vederi politice opuse nu era încurajată. Faptul că Elțîn şi 
Consiliul Securităţii au fost alături de el sugerează că opiniile lui 
Stepaşin se bucurau de sprijin. Fostul general KGB Oleg Kalughin 
nota următoarele despre politica față de Cecenia: „Este un semn 
clar al influenţei crescânde, dacă nu copleşitoare, a persoanelor din 
securitate asupra domnului Elțîn.“ 


ASCENSIUNEA LUI KORJAKOV 


Desigur, „oamenii securităţii“ nu erau numai ceidin FSK. Elțîn 
depindea mult şi de alte instituții de securitate, în special de Serviciul 
de Pază a Preşedintelu: (SBP) condus de generalul Aleksandr 
Korjakov. Korjakovy fusese membru loial al anturajului lui Elțîn timp 
de peste nouă ani. Inainte, lucrase în Direcţia a 9-a a KGB, în care 
se angajase în 1970, la vârsta de 20 de ani. Direcţia a 9-a, după cum 
ne amintim, răspundea de paza conducerii sovietice şi a clădirilor 
guvernamentale principale. Pentru a servi în această gardă de elită 
trebuia să treci printr-un proces de selecție riguros. Nu numai forța, 
dar şi disciplina strictă şi capacitatea de „a-ţi ține gura“ făceau parte 
din probele de selecție pentru „deviataia“ (a 9-a). 

În decembrie 1985, Korjakov a fost inclus în grupul de pază al 
lui Elțîn, care tocmai devenise secretarul organizației de partid din 
Moscova. După ce Elțîn şi-a pierdut funcţia la sfârşitul lui 1987 (ca 
rezultat al unei neînţelegeri cu Gorbaciov) şi a fost transferat într-o 
funcție minoră ca vicepreşedinte al Trustului de Stat pentru 
Construcţii, Korjakov a nesocotit regulamentul Direcţiei a 9-a şi a 
întreţinut relaţii strânse cu Elțîn, ceea ce a condus la eliberarea lui 
din KGB în 1989. Când Elțîn a revenit pe scena politică şi a fost 
ales preşedinte al Parlamentului rus anul următor, Korjakov a 
devenit şeful gărzii de pază a acestuia. Din acel moment, Korjakov 
s-a aflatalături de Elțîn timp de 24 de ore pe zi. El ajunsese să-i fie 
indispensabil preşedintelui. După cum afirmă ziaristul rus Andrei 
Jadankinin: „După separarea de turma de la Kremlin, Elțîn a cunoscut 
izolarea şi presiunile puternice din partea KGB... A fost norocul 
lui Elțîn că serviciul său de pază era condus de un profesionist 
care cunoştea inamicul.“ 

Korjakov supraveghea tot ce intra sau ieşea din biroul lui Elțîn, 
inclusiv convorbirile telefonice personale ale acestuia. „Pe scurt, scria 
ziarista Evghenia Albats, el este cel care îşi petrece fiecare zi şi 
noapte cu președintele.“ Deja în mai 1994, Korjakov reuşise să 
aranjeze un acord oficial cu Stepaşin asupra cooperării dintre SBP 
şi FSK. In acord se stipula că FSK urma să pună la dispoziția SBP 
informaţiile secrete de care dispunea, precum şi anchetatori şi resurse 
tehnice ale FSK, la cerere. 

Korjakov s-a folosit de forțele sale de securitate pentru o 
inițiativă, aparent independentă, în favoarea lui Elțîn. La 2 decembrie 
1994, un grup format din oamenii acestuia a pătruns în birourile băncii 
Most Bank din Moscova, condusă de omul de afaceri moscovit 
Vladimir Gusinski şi a încercat să aresteze câțiva şoferi şi garda de 
corp a băncii. Profitând de decretul din iunie împotriva infracționalității, 
care permitea poliției să percheziționeze şi să confişte fără mandat, 
ei au afirmat că cercetau rolul jucat de această bancă în prăbuşirea 
rublei în urmă cu câteva săptămâni şi căutau, de asemenea, şi arme 
deținute clandestin. Pentru a complica. lucrurile, personalul de 
securitate al ramurii FSK din Moscova a fost chemat la faţa locului 
pentru a proteja grupul de la Most Bank şi situaţia a degenerat într-un 
schimb de focuri. 

Incidentul a condus la demiterea şefului FSK din Moscova, 
Savostianov, care avea deja probleme cu Cecenia. Savostianov nu 
era un cekist de carieră şi se bucura în rândul democraţilor de reputația 
unui oficial cu vederi reformiste. Inlocuitorul lui, general-locotenentul 
Anatoli Trofimov, în schimb, servise în KGB ani îndelungați, fiind 
mai recent şeful Direcţiei Anticorupţie din FSK. EI era binecunoscut 
printre foştii disidenți, multe dintre cazurile de acest gen trecându-i 
prin mână în perioada sovietică. De fapt, Trofimov era cel care 
anchetase cazul împotriva celui ce devenise însărcinat cu problemele 
drepturilor omului, Serghei Kovaliov, încheiat cu o lungă perioadă de 
detenție a acestuia într-un lagăr (printr-o coincidență, Elțîn l-a demis 
pe Kovaliov din funcţia de însărcinat cu problemele drepturilor omului 
la scurt timp după numirea lui Trofimov). 

Observatorii politici au considerat razia de la Most Bank un 
semn că Aleksandr K orjakov îşi folosea poziţia privilegiată față de 
Elțîn pentru a se remarca şi a se angaja în inițiative periculoase. 
Ținta reală a raziei, se pare, era rivalul politic al lui Elțîn, primarul 
Moscovei, luri Lujkov, al cărui birou se afla în aceeași clădire cu 
Most Bank. Banca servea drept agent autorizat al guvernului oraşului 
Moscova. Într-un interviu acordat mai târziu, Korjakov şi-a apărat 

acţiunile susținând că personalul de securitate al şefului Most Bank, 
Gusinski, purta clandestin arme şi utilizase aparatură pentru a 
intercepta comunicațiile dintre serviciile speciale ale lui Elțîn. El a 
descris grupul de la Most Bank ca pe o organizație mafiotă „sub 
nasul biroului primarului Moscovei“ şi a declarat că sarcina serviciului 
său includea lupta împotriva corupției. 

Interviul sfidătoral lui Korjakov a cauzat un val de indignare. 
Primarul Moscovei, Lujkov, a negat acuzațiile că acorda favoruri 
speciale lui Gusinski, iar Moskovskie Novosti susținea că Korjakov 
îl urmăreşte pe Lujkov pentru că acesta era un posibil contracandidat 
al lui Elțîn la putere. Elțîn, la rândul său, nu avea vreun motiv să 
descurajeze inițiativele independente al body guardului său credincios. 
Într-adevăr, după cum au demonstrat evoluțiile ulterioare, Korjakov 
a fost răsplătit pentru eforturile sale în sprijinirea lui Elțîn. 

Cu razia de la Most Bank şi operațiunea din Cecenia, 
administrația lui Elțîn s-a angajat pe o cale de confruntare cu opoziția 
internă. Starea de spirit de la Kremlin era total diferită de ceea ce 
fusese când Elțîn se instalase în fotoliul de preşedinte al noii Federații 
Ruse, la sfârşitul lui 1991. Într-adevăr, noua abordare, mai agresivă, 
a luptei împotriva infracțiunilor şi asigurarea securităţii statului rus, 
indiferent de costurile privind drepturile şi libertățile omului, au făcut 
ca mulți observatori să se întrebe dacă eticheta de „democrat“ mai 
putea fi aplicată lui Elțîn. El părea să fie mult mai receptiv la ideile 
şefilor din securitate şi gărzilor de corp, decât la recomandările 
consilierilor săi proreformişti, tot mai puţini la număr. Situaţia va 
deveni mult mai evidentă în 1995. 

CAPITOLUL CINCI 


CONTRAINFORMAŢIILE EXTERNE 
IMPERIUL DE LA IASENEVO 


Serviciul de Informaţii rus a fost şi rămâne unul 
dintre cele mai importante instrumente în asigurarea 
securităţii de stat şi dirijarea politicii sale externe. 

Tatiana Samolis, secretar de presă 
al lui Evgheni Primakov, februarie 1995) 


Discuţia s-a axat, până în prezent, pe ramurile interne ale 
serviciilor succesoare ale KGB. Insă operațiunile externe reprezintă 
încă o parte crucială a tabloului, deşi ele nu sunt prezentate în presa 
rusă la fel de mult precum cele interne. De asemenea, operaţiunile 
externe sunt afectate de situaţia internă şi au un impact asupra 
evoluţiilor politice interne din Rusia. 

Toate statele necesită un sistem de culegere a informațiilor 
din afara granițelor lor pentru a realiza țelurile politicii lor externe. 
Faptul ca Rusia trebuia să-şi mențină un aparat de informații externe 
eficient după dezmembrarea Uniunii Sovietice şi desființarea KGB 
nu a fost pus niciodată sub semnul întrebării, chiar şi de cei mai 
înflăcărați democrați ruşi. Operațiunile interne ale KGB au fost acelea 
care au generat în trecut proteste în rândul militanților pentru 
drepturile omului, întrucât erau direct îndreptate în primul rând 
împotriva cetățenilor sovietici şi erau folosite pentru reprimarea 
disidenței politice interne. Operațiunile externe ale KGB, învăluite în 
taină, nu au făcut niciodată obiectul criticii în Uniunea Sovietică aşa 
cum erau în Occident. Situaţia a continuat să fie astfel şi după 1991. 
In ochii majorității ruşilor, noul Serviciu de Informații Externe (FIS), 
creat din fosta Direcţie I-a Generală cu sediul la periferia Moscovei, 
la Iasenevo, are o legitimitate care lipseşte omologilor săi interni, 
poliția şi organele de securitate, create de Elțîn. 

Această atitudine poate explica de ce reformatorii ruşi nu îi 
judecă pe foştii ofițeri operativi din serviciile de informaţii externe 


KGB DUPĂ KGB 127 


ale KGB la fel de critic ca pe cei care au funcționat în securitatea 
internă. Să-l luăm, de exemplu, pe generalul Oleg Kalughin, care 
avea la activ ani de serviciu ca spion important al KGB, înainte de 
a-şi câştiga instantaneu faimă în iunie 1990 prin denunțarea mult 
mediatizată a KGB-ului. El a fost acceptat în mişcarea democrată, 
în pofida trecutului său în KGB, pentru că i-a spionat pe străini peste 
hotare, şi nu pe ruşi acasă. Deşi unii democrați erau suspicioşi în 
privinţa lui Kalughin — Elena Bonner, de exemplu, a comentat că 
„este foarte ciudat să vezi generali KGB care se alătură mişcării 
democrate“ — ei nu l-au asociat cu represiunile interne al KGB şi 
nici nu i-au cerut să dea socoteală despre acţiunile sale din trecut. 

Pentru Occident, problema este diferită. Deşi s-ar putea să fi 
fost mai legitimă decât alte ramuri ale KGB, Direcţia I-a Generală 
cra braţul unui regim agresiv, totalitar. Ea făcea mai mult decât să 
culeagă informaţii; implementa, de asemenea, o gamă largă de 
„măsuri active“, menite să ducă mai departe scopurile politicii externe 
sovietice şi, astfel, să submineze democraţiile vestice. Măsurile 
respective includeau dezinformarea, falsificările şi alte „smecherii 
murdare“, precum şi susținerea teroriştilor intermaționali şi a crimelor 
politice (nu putem nega că şi CIA s-a angajat în partea sa de „acțiuni 
clandestine“). Kalughin a recunoscut deschis că a contribuit la 
organizarea asasinării (cu vârful otrăvit al unei umbrele) a disidentului 
bulgar Gheorghi Markov, în 1978. Markov, care avea soţie şi copii 
mici, nu comisese nicio crimă, cu excepția faptului că fugise în Marea 
Britanie unde critica deschis regimul din Bulgaria. 

Scriitorul britanic John le Carré l-a întrebat pe Kalughin, în 
timpul vizitei făcute la locuinţa acestuia din Moscova, în 1993, despre 
asasinarea lui Markov. Răspunsul acestuia merită redat în întregime 
pentru că relevă multe despre modul în care foşti ofițeri de informaţii 
ai KGB îşi apreciau operaţiunile dezgustătoare: „Oamenii mă 
întreabă: Aţi avut de-a face cu asasinarea lui Gheorghi Markov? 
Ascultaţi, le răspund eu, nu suntem copii. Eu eram şeful întregului 
personal, ce Dumnezeu! Nici o operaţiune nu putea fi îndeplinită 
până nu trecerea prin biroul meu. O.K.? Markov fusese deja 
condamnat la moarte în absență de către un tribunal bulgar, însă 
bulgarii erau teribili. Nu erau în stare de nimic. A trebuit să facem 
noi totul în locul lor: să-l urmărim pe individ, să facem umbrela, să 
punem otrava. Aşa că n-am făcut decât să executăm sentința. Era 
complet legal, O.K.?“ 

Kalughin şi colegii lui erau inamicii vicleni ai Occidentului. Ei 
Şi-au dedicat cariera distrugerii principiilor democratice şi au comis 

crime adevărate. Kalughin nu mai lucrează pentru FIS — cel puţin nu 
direct — însă mulți dintre foştii lui colegii o fac. Putem avea încredere 
în aceşti oameni când susțin că nu au intenții ostile față de Occident 
Şi că şi-au schimbat metodele vechi de operare? După cum am arătat 
mai sus, responsabili ruşi ai serviciilor de contrainformaţii — şi mulți 
ruşi de rând — încă mai consideră că serviciile de informaţii occidentale 
reprezintă o amenințare pentru Rusia. Să fie oare serviciul lor propriu 
de informaţii, FIS, atât de benign cum susţin ei că ar fi? 


O NOUĂ IMAGINE 


După crearea FIS la sfârşitul lui 1991, Iuri Kobaladze, şeful 
serviciului de relații publice din cadrul FIS, a lansat o campanie de 
construire aunei imagini noi pentri organizația sa. El dorea să asigure 
publiculde acasă şi din străinătate că scopul şi funcțiile FIS erau 
foarte diferite de cele ale predecesorului său, Direcţia I-a Generală 
a KGB. Războiul rece o dată încheiat, serviciile ruse de informații 
erau mult mai interesate de cooperarea cu Occidentul decât de 
spionarea acestuia. Ca o dovadă în acest sens, Kobaladze a susținut 
că FIS îşi redusese personalul din străinătate la jumătate şi închisese 
treizeci de birouri de peste hotare în 1992. Nu se mai angaja în 
activităţile care i-au creat KGB-ului un renume infam. Evident, 
Kobaladze avea de transmis un mesaj şi nu-i plăcea să fie abătut din 
drum. Intrebat la o conferință la Moscova, în mai 1994, de ce FIS 
reținuse atât de mulți ofițeri KGB în administrația centrală, Kobaladze 
a ripostat: „Nu am putut să-i concediem pe toți. Ce trebuia să facem 
cu aceşti oameni? Să-i trimitem pe Lună?“ 

In campania sa de convingere a lumii din afară că FIS era o 
organizație benignă, Kobaladze era asistat de un grup de experți în 
relaţii publice. Majoritatea lor, asemenea lui, erau instruiți ca ziarişti 
Şi lucraseră în străinătate pentru răspândirea dezinformărilor. Tatiana 
Samolis, secretarul de presă a lui Primakov, a fost timp de optsprezece 
ani în colectivul redacţional al ziarului Pravda, oficiosul Partidului 
Comunist, înainte de a intra în FIS. Lucrând îndeaproape cu 
Kobaladze, apărând adesea alături de el, ea îi repeta declarațiile 
despre noul rolal informatiilor externe ruse. Intervievată la sfârşitul 
lui decembrie 1993, Samolis a vorbit despre schimbările din ultimii 
doi ani: „Acum, serviciul nostru de informaţii a renunţat la vechile 
gusturi Şi operează acolo unde avem interese reale, nu imaginare... 
Intrucât a încetat să fie o armă de confruntare, FIS a devenit o 
uncaltă de control care are de jucat un rol de stabilizator.“ 

Un alt membru-cheie al echipei de relaţii publice a FIS era 
pcneral-locotenentul Vadim Kirpicenko, şeful unui grup de consilieri 
ai lui Primakov. Kirpicenko a intrat în serviciul de informații externe 
în 1952, când încă mai trăia Stalin. El fusese coleg de grupă cu 
Primakov la secţia arabă a Institutului de Studii Orientale, ai cărui 
absolvenți erau adesea recrutați pentru o carieră în informaţii externe. 
Kirpicenko a ajuns şeful Direcţiei S (responsabilă cu agenţii 
clandestini) în anii '70 şi în 1979 a fostprim-vicepreşedintele Direcţiei 
l-a Generală a KGB, funcţie pe care a deținut-o până la puciul din 
august. În pofida vârstei sale înaintate, Kirpicenko a jucat un rol activ 
în eforturile de a promova o imagine favorabilă pentru FIS în Occident. 

În nenumăratele interviuri şi apariții publice, Kirpicenko a vorbit 
deschis despre vechea sa carieră în KGB, dând impresia că aceasta 
cra doar de interes istoric, din cauza schimbărilor în sistemul 
operațiunilor de informaţii externe ale Rusiei. „Rusia nu-şi construieşte 
potențialul de spionaj, a afirmat el la mijlocul lui 1992. Astăzi nu mai 
avem tipul de abordare globală pe care l-am avut înainte.“ În octombrie 
1993 el a prezentat o imagine detaliată a noului mod în care 
Rusia abordează informaţiile externe. Mai întâi de toate, a spusel, 
FIS a renunțat la conceptul de „inamic“. S-a produs o tranziție de la 
confruntare la colaborare, iar rolul principal al FIS era acela 
de stabilizare a tensiunilor internaționale prin activitatea de 
neproliferare a armelor nucleare şi schimbul de informaţii cu 
alte țări aflate în conflict în diferite părți ale lumii, precum fosta 
Iugoslavie. „Metodele necivilizate“ de recrutare a agenţilor nu mai 
erau permise în FIS. Recrutarea a fost redusă la „găsirea oamenilor 
care ei însuşi doresc să ne ajute voluntar, pentru bani sau din dragoste 
pentru Rusia“. În aprilie 1992, Kirpicenko a anunțat că FIS a apelat 
la omologii săi din Statele Unite pentru a ajunge la un acord de 
cooperare care respinge recrutarea agenților prin metode coercitive, 
inclusiv prinutilizarea drogurilor. 

Kirpicenko şi-a reiterat câteva idei despre rolul informațiilor 
externe într-un articol apărut la sfârşitul lui decembrie 1993. El a 
subliniat iar că în această lume nouă, după era confruntărilor, instituția 
sa era, în primul rând, un instrument pentru asigurarea stabilității şi a 
vorbit optimist despre extinderea colaborării cu serviciile de informații 
occidentale: „In opinia noastră, întărirea bazei legale internaționale 
şirolulcrescândal organizațiilor internaționale careunesc majoritatea 
țărilor lumii nu pe bază de bloc creează condiţiile preliminare pentru 
formarea şi dezvoltarea unei comunități mondiale de informații.“ Dar, 
aproape în aceeaşi suflare, Kirpicenko a subliniat că Rusia va avea 

nevoie de un serviciu de informații externe pentru mult timp înainte. 
„Considerăm ca fiind utopice propunerile unor entuziaști privind 
renunțarea reciprocă la operațiunile de informaţii între Rusia şi 
anumite state.“ 

Ca parte a eforturilor lor de a schimba imaginea FIS în ochii 
Occidentului, Kirpicenko şi responsabilul cu relații publice, Kobaladze, 
au efectuat o vizită în SUA în ianuarie 1993. Deşi nu au fost invitați 
la CIA, ei au reuşit să viziteze Comitetul Camerei Reprezentanţilor 
pentru Informaţii şi FBI. După cum relata Radio Rossia, „Vânatul 
a discutat cu vânătorii despre colaborare.“ Responsabilii FBI şi FIS 
au convenit în termeni largi asupra unei forme de colaborare în 
combaterea proliferării armelor nucleare, a traficului de droguri şi 
terorismului, dar nu s-au făcut propuneri specifice. Pentru 
FIS, importanţa principală a vizitei a fost aceea că şi-a avansat 
campania de relații publice. „Le spunem celor de aici cum este serviciul 
de informaţii rus, a răspuns Kirpicenko când a fost întrebat 
despre scopulvizite sale. Le prezentăm noua față a informațiilor 
într-o societate democrată.“ 

Acasă, între timp, biroul lui Kobaladze a ajutat Televiziunea 
„Ostankino“ să realizeze un film documentar în două serii despre 
Serviciul de Informaţii Externe, menit să explice misiunea FIS 
publicului rus şi să facă o publicitate favorabilă câtorva dintre foştii 
săi spioni. Au urmat alte filme. In februarie 1994, televiziunea rusă 
a prezentat un serial documentar despre agenții de informaţii sovietici 
din străinătate. Programul prezenta interviuri cu o gazdă a foştilor 
ofițeri KGB implicaţi în recrutarea şi coordonarea agenților. În mod 
ironic, serialele care glorificau munca agenţilor KGB au început 
imediat după arestarea angajatului CIA, Aldrich Ames, sub acuzaţia 
de spionaj în favoarea Rusiei. x 

Eforturile relaţiilor publice au dat însă rezultate. In timp ce 
presa rusă a publicat în perioada 1991-1993 mai multe articole care 
criticau FIS, între anii 1994-1995 critica a scăzut considerabil. 


EVGHENIPRIMAKOV 


Şeful FIS, Evgheni Primakov, a contribuit, de asemenea, la 
promovarea noii imagini a serviciului. Lucrând direct sau indirect 
pentru direcțiile informaţiilor externe din KGB, începând cel puţin 
din anii '60, Primakov dorea să se prezinte ca un şef progresist, 
superior, care se despărțise de mult de comunism. Faptul că era 

„academician“, deci om de rang superior, susținea această impresie. 
Primakov, născut în 1929, a crescut la Tbilisi şi vorbeşte georgiana 
fluent. El a absolvit Institutul de Studii Orientale din Moscova în 
1953, după careşi-acontinuat studiile postuniversitare la Universitatea 
de Stat din Moscova. In 1956, după ce şi-a luat doctoratul în arabă 
şi engleză, a început să lucreze în calitate de corespondent în Orientul 
Mijlociu pentru Comitetul de Stat pentru Televiziune şi Radio. In anii 
"60, Primakov a fost corespondent al ziarului Pravda în Orientul 
Mijlociu. După cum susţine ziarista Evghenia Albats, în această 
perioadă el a primit numele de cod „Maxim“ şi coopera activ cu 
KGB — o obligaţie pentru orice ziarist sovietic aflat peste hotare. 
Deloc surprinzător, Primakov a negat public că ar fi avut legături în 
trecutcu KGB. Insă în particular el i-a reproșat lui Albats relatarea 
despre relațiile sale cu KGB: „Eşti cu adevărat naivă, Jenia. Niciunul 
din cei care doreau să lucreze în străinătate nu putea să nu aibă 
contac te cu organele.“ 

In 1970, Primakov a devenit director adjunct al Institutului 
pentru Economie Mondială şi Relaţii Internaţionale (IMEMO), o 
sucursală a Departamentului Internaţional al Comitetului Central al 
Partidului Comunist. El era şeful Institutului de Studii Orientale între 
anii 1979 — 1985, când arevenit la IMEMO pentru a deveni directorul 
acestuia (ambele institute efectuau activitate de cercetare pentru 
conducerea KGB şi a partidului). In acelaşi timp, Primakov era 
prim-vicepreşedinte al Comitetului Sovietic pentru Pace, o organizație 
de frunte a KGB, al cărei scop era de a răspândi propaganda şi 
dezinformarea peste hotare. 

In 1989 Primakov a devenit unul dintre principalii consilieri 
de politică externă ai lui Gorbaciov, specializat în problemele 
Orientului Mijlociu. El a fost emisarul lui Gorbaciov la Saddam 
Hussein, vizitând Bagdadul de câteva ori în timpul Războiului din 
Golf. Potrivit unui observator, „Șevardnadze, pe atunci ministru de 
externe, vota la ONU în favoarea acțiunilor militare împotriva lui 
Hussein, în timp ce Primakov, cu un zâmbet binevoitor, îl băteape 
Saddam pe spate în timpulunei misiuni de pace la Bagdad.“ Primakov 
supraveghea şi politica sovietică față de Azerbaidjan în ianuarie 1990, 
când trupele sovietice au invadat Baku pentru a suprima, cu mari 
vărsări de sânge, mişcarea de independență. 

După cum sugerează cariera sa, Primakov nu era un privitor 
din afară cânda preluat aparatul de informaţii externe, deşi s-a străduit 
să creeze această impresie. Făcând parte din acea rețea de vechi 
ziarişti, specialişti în relaţii internaționale şi birocrați de partid care 

aveau legături extinse cu KGB, el trebuie să se fi simţit confortabil 
la Iasenevo, în special alături de unii dintre foştii săi colegi. Totuşi, 
aceştia susțineau că Primakov era un democrat experimentat. Nu la 
mult timp după preluarea noii sale funcții, el a declarat categoric că 
FIS nu va continua practica KGB de folosire a ziariştilor ca acoperire 
pentru ofițerii KGB din străinătate (promisiune la care a renunțat la 
scurt timp). Totodată, a asigurat populaţia că FIS nu va spiona 
împotriva vecinilor Rusiei din spațiul CSI (o altă promisiune 
nerespectată). Primakov a salutat supravegherea de către parlament 
a serviciului de informații şi a declarat că principala trăsătură a politicii 
externe ruse în viitor va fi „respingerea confruntărilor“. 

Ce se întâmplă atunci cu vechile lui articole, ca ziarist şi 
academician, din vremurile dinaintea perestroikăi, pline de ideologie 
comunistă şi ecouri ale vederilor imperialiste sovietice? Primakov a 
spus: „Acum acele articole pe care le-am scris la un moment dat nu 
mai sună, desigur, prea bine. Dar atunci când le-am scris, credeţi-mă, 
eram convins că scriu adevărul.“ EI s-a prezentat drept o persoană 
complet schimbată, un democrat încrezător în amiciția cu Occidentul. 
După cum nota un ziarist: „Academicianul Primakov este familiarizat 
cu standardele occidentale ale comportamentului unui şef al 
serviciului de informaţii. El nu scapă nici o ocazie să vorbească 
ziariştilor despre reformele majore de la lasenevo”. În iunie 1993, 
Primakov a plecat în misiunea sa diplomatică proprie în Statele Unite. 
El s-a întâlnit cu directorul CIA, James Woolsey, pentru a discuta 
cooperarea dintre Rusia şi SUA în problemele fierbinți precum 
proliferarea nucleară, terorismul şi traficul de droguri. Woolsey i-a 
reîntors vizita în august 1993, întâlnindu-se la Moscova cu conducători 
ai FIS şi Ministerului Securității. 

Primul-adjunct al lui Primakov, Viaceslav Trubnikov, era şi 
el adeptul proiectării unei imagini de birocrat moderat, uman şi 
reformator, în pofida — sau poate tocmai din această cauză — a multor 
ani petrecuți în rândurile KGB. Cariera lui Trubnikov în KGB a început 
în anii '60, după ce a absolvit Institutul de Stat pentru 
Relaţii Internaţionale din Moscova. Vorbind fluent engleza şi hindi, 
el a petrecut cincisprezece ani în Asia de Sud, lucrând o perioadă 
sub acoperirea de ziarist. În noul său serviciu la FIS, Trubnikov a 
renunțat rapid la principiile tradiționale ale KGB. Apărând 
des în fața presei, el a vorbit despre importanța dezvoltării contactelor 
cu serviciile secrete occidentale şi despre deplasarea accentului 
de la informațiile politice la cele economice. Principiul de bază în 
stabilirea „regulilor jocului“ în relaţiile reciproce între serviciile speciale, 

a declarat Trubnikov unui ziarist, ar trebui să fie „respectul față 
de onoarea şi demnitatea angajaţilor operativi din informaţii şi 
față de familiile acestora“. 


MITURI ŞI REALITĂȚI 


Asemenea declaraţii din partea FIS erau cu mult diferite de 
ceea ce afirma KGB în anii '70 şi 80. Era aceasta doar o mutare de 
şah în relațiile publice sau exista şi un adevăr care s-o susțină? In 
pofida demiterilor şi plecărilor unor angajaţi de frunte (cinci din şapte 
responsabili superiori din informațiile externe au fost înlocuiți până în 
august 1993), vechea gardă a rămas la cârmă. Să-şi fi schimbat ea 
vederile atât de drastic? 

Desigur, dizolvarea URSS şi încheierea războiului rece au avut 
un impact substanțial asupra aparatului de informaţii externe şi a 
condus la o revizuire serioasă a priorităților. Nu putea fi altfel. Climatul 
internațional schimbat, precum şi faptul că rețeaua vastă de agenți 
din Europa Răsăriteană se prăbuşise, însemna că FIS opera într-un 
context diferit de cel dinperioada existenţei KGB. Zilele războiului 
psihologic împotriva Occidentului luaseră sfârşit. Și, urmând exemplul 
altor foste instituții sovietice, acesta trebuia redus, date fiind dificultățile 
financiare extreme ale noii guvernări ruse care a impus constrângeri 
bugetare asupra întregului guvern. Serviciul de Informaţii Externe 
nu era imun la reducerile de buget. 

Insă FIS avea încă de îndeplinit un serviciu important pentru 
guvernul rus. Federația Rusă continua să fie o supraputere şi, ca să 
rămână astfel, trebuia să aibă un serviciu de informaţii eficient, aşa 
cum avea nevoie şi de o armată puternică. Pentru FIS au apărut noi 
sarcini, care să le înlocuiască pe cele vechi. În timp ce în trecut se 
concentra asupra Vestului, acum avea un grup de state noi de-a 
lungul frontierei ruse pe care să le supravegheze. Informaţiile 
industriale şi economice despre înalta tehnologie, în special software 
pentru calculatoare cu utilizare militară, aveau o importanță mai mare. 
Iar mulțimea de oameni de afaceri occidentali care au venit în Rusia 
Şi alte state din CSI, posibilitățile de recrutare a agenţilor şi culegere 
de informaţii au sporit. 

Cum putea să fie îndeplinită o asemenea sarcină cu un 
personal substanţial redus? Aceasta era o întrebare importantă pentru 
guvernele occidentale, care trebuiau să ştie cu ce fel de spionaj aveau 
de-a face. FIS a găsit o soluție pentru problema forței de muncă. 

Deşi un număr mare de ofițeri de informaţii externe (nu există cifre 
exacte) şi-au părăsit serviciile pentru a intra în afaceri, politică, 
diplomaţie şi ziaristică, mulți dintre cei care se pensionaseră mai 
devreme au continuat să lucreze neoficial pentru FIS sau au menținut 
suficiente contacte cu foştii lor patroni pentru a câştiga ocazionalul 
„onorariu de consultanță“. Ziarista Evghenia Albats, de exemplu, 
consideră că ofițerii în retragere „umflau rândurile agenţilor care 
continuau să lucreze la reşedințele ambasadelor ruse din străinătate 
sub acoperirea titlurilor respectabile de diplomat, ziarist, reprezentant 
comercial sau turist“. Astfel, deşi personalul din serviciul de informaţii 
externe era redus semnificativ pe hârtie, FIS avea încă importante 
resurse umane la dispoziția sa. 

După cum am specificat, Primakov a declarat, cu ocazia preluării 
funcției, că va pune capăt practicilor KGB de a folosi ofiţerii de 
informaţii aflați în străinătate sub acoperirea de ziarişti. Insă Albats 
susține că această promisiune nu a fostrespectată: „Cine erau civilii 
care au început imediat să apară în birourile ziarelor, susținând că, 
deoarece serviciul de informaţii a fost redus, îşi ofereau ajutorul de 
consultanţi de presă?... Primakov, obligat de reducerile de buget să-şi 
micşoreze personalul, căuta asiduu asemenea slujbe pentru ei.“ 
La începutul lui 1994, problema a apărut din nou. Nezavisimaia 
Gazeta informa că Primakov ordonase ca finanţarea birourilor din 
străinătate ale câtorva ziare ruseşti folosite de angajați FIS ca 
acoperire să fie sistată. S-a luat decizia pentru „încetarea treptată“ 
a camuflajului ziaristic. Nu s-a dat nici o explicaţie de ce nu se 
procedase astfel în urmă cu doi ani. 

După cum a reieşit, perioada de „încetare treptată“ a durat 
mult timp. La începutul lui 1995, autorităţile britanice au expulzatun 
corespondental Televiziunii „Ostankino“ din țara lor pentru că fusese 
demascat ca ofițer al FIS. Intrebat despre aceasta, un oficial FIS a 
răspuns că, într-adevăr, acoperirea ziaristică se folosea încă, însă 
numai în măsura în care era „dictată de necesități“. 

In ceea ce priveşte corpul diplomatic, în septembrie 1991 
ministrul de externe Boris Pankin (care a devenit mai târziu 
ambasadorul Rusiei în Marea Britanie) a declarat că personalul de 
informaţii nu va mai face parte din personalul ambasadelor ruse din 
străinătate. Aparent au existat reduceri considerabile ale acestui 
personal la început. Dar, datorită faptului că aceasta este o practică 
obişnuită pentru majoritatea țărilor, nu e surprinzător că FIS a 
continuat să trimită agenți în străinătate sub acoperirea de diplomați, 
ca parte a personalului Ministerului de Externe. 


a“ 


KGB DUPĂ KGB 135 


Refugiatul KGB Stanislav Levcenko a prezis în 1992 că o 
reducere a angajaţilor FIS aflați sub acoperire diplomatică nu va 
însemna, în mod necesar, o reducere a culegerii de informaţii de 
peste hotare. După părerea lui, FIS va „pune la punct sute de noi 
acoperiri sub deghizarea de firme mixte“. Acestea vorcrea probleme 
agențiilor precum FBI, a afirmat Levcenko, care în trecut ştiau bine 
ce locuri din ambasadele și misiunile comerciale ruse erau rezervate 
KGB-ului. Acum, datorită numărului fără precedent de ruşi angajați 
în acțiuni comerciale în străinătate, este dificil de deosebit spionii de 
întreprinzătorii autentici. De fapt, FBI se plângea deja de valul de 
spioni ruşi, deghizați ca oameni de afaceri sau turişti, în SUA. Ca 
răspuns la afirmaţia făcută de FBI că FIS şi GRU (informaţiile 
militare) şi-ar fi sporit activitatea de spionaj în Statele Unite cu 12 la 
sută în 1992, purtătorul de cuvânt al FIS a declarat că FBI şi CIA 
făceau afirmaţii exagerate despre spionajul rus pentru a împiedica 
reducerea bugetelor lor. 


LEGEA PRIVIND INFORMAȚIILE EXTERNE 


Legea privind Informaţiile externe, adoptată în august 1992, 
prevedea clar că informaţiile economice şi tehnologice din Vest 
constituiau prioritatea de vârf a FIS. Articolul 5 al legii stipula 
explicit că FIS „trebuia să sprijine dezvoltarea economică şi progresul 
tehnico-ştiințific al țării prin culegerea de informaţii economice și 
tehnice... şi să furnizeze aceste informaţii organelor guvernamentale.“ 
Legea prevedea, de asemenea, că „personalul de carieră putea să 
ocupe funcţii în ministere, departamente, instituţii, întreprinderi şi 
organizații conform prevederilor acestei legi fără ca prezența lor 
acolo să compromită acele instituţii şi să le facă pasibile de acuzația 
de asociere cu instituţiile de informații externe.“ Mai mult, se preciza 
că „personalul de carieră al instituțiilor de informaţii externe nu poate 
ocupa alte poziţii retribuite decât în cazul când aceasta era o 
necesitate profesională“. O altă parte a legii (Articolul 15) menţiona 
în mod deosebit cooperarea dintre FIS şi celelalte organisme 
guvernamentale: „Ministerele şi departamentele Federaţiei Ruse vor 
acorda asistență instituțiilor de informații externe ale Federației Ruse 
în activitatea lor informativă“ (Articolul 15). 

Este interesant că legea se referea nu numai la FIS, ci şi la 
altedouă instituţii de informații externe: aceea a Ministerului Apărării, 
GRU, şi la cea aparținând Agenţiei Federale pentru Comunicaţii şi 

Informaţii Guvernamentale (FAPSI). GRU, care culegea 
informații pentru armata sovietică, a existat încă din epoca lui Stalin 
Şi este binecunoscută serviciilor de contrainformaţii din Occident. 
Deoarece a fost întotdeauna mai mică şi a avut o funcție mai 
restrânsă decât cea a KGB, nu a atras niciodată prea multă atenție. 
KGB şi GRU erau câteodată descrise ca fiind concurente, însă orice 
fel de antagonism ar fi existat între cele două organizaţii, KGB a fost 
întotdeauna deasupra. Şi acesta este fără îndoială valabil şi pentru FIS. 

Faptul că FAPSI avea propria sa instituţie de informaţii care 
opera „în sfera comunicaţiilor speciale codificate, clasificate şi de 
alte tipuri“ este semnificativ. După cum am menţionat mai sus, FAPSI 
era o mlădiță a fostei Direcţii a 8-a Generale a KGB, şi astfel una 
din funcţiile ei cheie era strângerea de informaţii cu mijloace tehnice. 
Insă în perioada KGB, când toate direcţiile se aflau sub acelaşi 
acoperiş, asemenea informaţii erau cumulate cu alte informaţii ce 
intrau în KGB înainte de a fi transmise conducerii de partid. Acum 
părea că FAPSI folosea informaţiile culese cu mijloace tehnice 
separat de informaţiile culese prin agenţie de către FIS şi le transmitea 
direct preşedintelui. 

Conform Legii privind Informaţiile Externe, preşedintele 
Federaţiei Ruseaveacontrolul direct al instituţiilor de informaţii. El 
trebuia să-i numească pe şefi, să le supravegheze activitatea, să le 
stabilească strategia şi să ia toate deciziile majore (Articolul 12). 
Deşi parlamentul trebuia să participe şi el la luarea deciziilor, există 
puţine dovezi că acesta ar fi jucat vreun rol înainte şi după alegerile 
din decembrie 1993. Articolul 24 sprijinea doar de formă 
supravegherea parlamentară a activității instituțiilor de informaţii 
externe, stipulând că şefii acestor instituții trebuie să raporteze asupra 
activităţii şi cheltuielilor lor comisiilor permanente. Nu se specifica 
clar ce fel de control efectua parlamentul, dacă efectua într-adevăr 
vreunul. Oficiali ai FIS susțineau la finele lui 1992 că o lege privind 
controlul parlamentar asupra instituţiilor de informaţii externe era în 
curs de elaborare în Sovietul Suprem, însă aceasta nu s-a materializat 
niciodată. În iulie 1993, Subcomitetul pentru Securitate Internaţională 
şi Informaţii din cadrul Sovietului Suprem a efectuat o vizită oficială 
la Iasenevo (pentru prima oară) şi s-a interesat despre buget şi 
operaţiunile FIS. Judecând după relatările din presă, vizita nu s-a 
soldat decât cu un raport sumar către prezidiul Sovietului Suprem. 

Responsabilii FIS erau mândri de Legea privind Informaţiile 
Străine, care, după cum a reieşit, fusese scrisă chiar de ei. Ei au 
lăudat-o ca fiind parte marcantă a legislaţiei deoarece asigura, pentru 

prima oară, baza legală pentru operaţiunile de informaţii. După cum 
afirma Valeri Kantorov, şefal departamentului juridic al FIS şi unul 
dintre autorii legii: „Necesitatea unei asemenea legi este evidentă. 
Strângerea de informaţii este o unealtă a statului prea ascuţită pentru 
a fi lăsată să se descurce de capul ei. Inainte, când nu exista o 
asemenea lege, pe ce baze funcționa serviciul de informaţii? Pe baza 
deciziilor arbitrare... Nu existau garanții căunii indivizi din guvern nu 
vor folosi aceste servicii în interesul lor personal. Prin adoptarea 
acestei legi, aceste garanţii există acum.“ Kantorov a continuat, 
subliniind că acum ofițerii FIS vorputea să se simtă mai siguri de ei 
din punct de vedere moral, căci tot ceea ceurmau să facă va fi legal 
şi indiscutabil. El s-a referit la Articolul 4 al legii care stipula respectul 
pentru drepturile şi libertăţile individuale ca fiind un principiu al 
activității de informaţii şi la Articolul 5, care prevedea că „activitatea 
de informaţii nu poate fi efectuată în scopuri antiumanitare“. 

Deşi legea promova principii democratice, ea nu oferea 
mijloace concrete de implementare a acestora. In acest sens, ea 
reflecta tradiţia juridică sovietică. Din punctul de vedere al vechilor 
profesionişti din informaţii care erau obişnuiţi să opereze fără a ține 
seama de nimic altceva decât de ordinele primite de la sediul KGB, 
legea servea un scop util. Ii învăluia într-o aură de legitimitate şi 
utilitate fără a le stânjeni acțiunile. 


DEZERTĂRILE 


FIS nu era nici pe departe imun la criza economică și politică 
ce asaltase Federația Rusă de la începuturile ei. Fără îndoială, 
prăbuşirea Uniunii Sovietice şi încheierea războiului rece au generat 
oproblemămorală pentru operativii din serviciul de informaţii. Orice 
sens ar fi avut înainte misiunea lor, acesta nu mai exista. Pierderea 
bazei ideologicepentru operațiunile de informații şi problema neclară 
a priorităților securității ruse — acum, când inamicul nu mai era atât 
de bine definit — creau o atmosferă de neliniște. Un fost ofițer de 
informații de rang înalt, Nikolai Leonov, declara: „Este amar să constaţi 
că societatea noastră rusă, fiind lipsită de un sistem de constrângere 
prin metode ideologice, a fost practic lăsată fără nici un fel de idee 
națională ca suport central. Unde sunt ideile despre o Rusie măreaţă, 
statutul de supraputere şi structura de stat, rolul şi locul ei în această 
lume în schimbare? Ele nu există.“ Declinul economic continuu al 
Rusiei şi constrângerile asupra bugetului FIS au contribuit, fără 
îndoială, la creşterea nemulțumirilor la Iasenevo. 

Dezertările s-au înmulțit brusc. În martie 1992, colonelul 
Vladimir Konopliov, care opera sub acoperirea de prim-secretar al 
Ambasadei Rusiei din Bruxelles, s-a refugiat împreună cu familia în 
America. El fusese responsabil cu spionajul tehnico-ştiințific. 
Konopliov, despre care se crede că avea contacte la vârf în Comisia 
CEE, (Comunitatea Economică Europeană), Ministerul belgian al 
Apărării şi probabil şi în NATO, a dezvăluit numele câtorva belgieni 
care transmiteau Rusiei informaţii militare şi economice secrete. 
Printre aceştia se număra Gvido Kindt, corespondentul ştiinţific al 
unuiziar belgian de prestigiu şi Emil Eliar, un om de afaceri cu legături 
ample cu companii de comerţ exterior. Fuga lui Konopliov a condus 
şi la expunerea „diplomaților“ ruși din Danemarca, Franța şi Italia. 
Şeful Relaţiilor Publice din FIS, Iuri Kobaladze, a încercat să 
minimalizeze importanța dezertării, arătând că Konopliov fusese 
implicat mai mult în spionajul industrial decât în cel politic, în care 
„sunt implicate toate marile puteri“. Dar acesta era evident un eşec 
ŞI o situație jenantă pentru FIS. 

Fuga lui Konopliov a venit ca un şoc profund pentru tovarăşii 
ruşi deoarece el avea reputaţia de a fi foarte mândru de activitatea 
sa de spionaj. După cum a reieşit, Konopliov fusese plătit de americani 
Şi de belgieni un timp destul de îndelungat. Dar, conform unei analize, 
nu numai banii l-au determinat să-şi trădeze țara (deşi şi acesta era, 
evident, un motiv). Era şi faptul că fosta sa organizație, în ansamblul 
ei, devenise obiectul unei asemenea critici publice încât chiar ofiţerii 
de informaţii ai acesteia începeau să se simtă jenați că lucrează 
acolo. Iar datorită nesiguranţei crescânde a guvernului în privința 
intereselor naționale, începea să fie tot mai greu pentru ofițerii KGB 
să simtă că exista un ţel. Campania din presa rusă de reabilitare a 
unor trădători ca Oleg Gordievski şi amnistierea acordată unui fost 
ofițer KGB din San Francisco care efectua o condamnare de 
cincisprezece ani în închisoare pentru colaborare cu CIA le amplifica 
deziluzia față de fostul KGB. 

Este posibil ca reducerile de buget să fi constituit un alt factor 
al deciziei lui Konopliov. Potrivit unei surse, grupul de la Bruxelles 
nu avea suficiente fonduri nici măcar pentru transportul documentelor 
cu valiza diplomatică la Moscova. Când reuşeau să expedieze 
negativele foto la Centru, nu era suficientă hârtie pentru a le imprima. 
Filmele zăceau la lasenevo luni întregi. 

Cinci luni mai târziu, în august 1992, presa rusă a relatat că 
Viktor Oscenko, consilier la Ambasada Rusiei din Paris şi angajat 
FIS, primise azil în Marea Britanie. După dezertarea lui, o serie de 

cetățeni francezi au fost acuzaţi că transmiteau informaţii ştiinţifice 
secrete ruşilor. Oscenko l-a demascat pe Michael Smith, un inginer 
britanic pe care îl recrutase pe când lucra sub acoperire ca diplomat 
rus la Londra, în anii '70. Smith primise 20.000 de lire sterline de la 
KGB şi FIS pentru informaţiile secrete de natură militară şi 
tehnologică pe care le furnizase. 

Problema dezertorilor nu eranouăpentru aparatul de informații 
cxterne rus. Intre anii 1975 şi 1990, după cum afirmă fostul şef al 
Direcţiei I-a Generală, Leonid Şcebarşin, cincisprezece agenți KGB 
au fost demascaţi ca trădători, dintre care şase au fost arestaţi în 
Rusia şi nouă au fugit în străinătate. Al doilea grup îl includea pe 
Oleg Gordievski, un ofițer KGB de rang înalt care lucra la Londra şi 
care a dezertat la britanici în 1985. De atunci, Gordievski a publicat 
două cărți despre KGB. In mai 1991, cu doar câteva luni înainte de 
desființarea KGB, maiorul KGB Mihail Butkov, care lucra sub 
acoperire ca ziarist pentru ziarul Rabociaia Tribuna la Oslo, a 
dezertat şi el la britanici. 

Dar în 1991 rata trădărilor era mult mai mare. Potrivit 
prim-vicepreşedintelui FIS, Trubnikov, zece funcționari de la informații 
„au fugit în Occident“ în intervalul martie 1991-septembrie 1992. 
Laînceputul lui 1994, şeful FSK, Stepaşin, a declarat că douăzeci de 
persoane fuseseră arestate sub acuzaţia de spionaj în 1993, în timp 
ce alte zeci de cazuri de spionaj erau în curs de investigare. După 
cum s-a exprimat un comentator de presă: „Numărul de spioni în 
favoarea Occidentului capturați în 1993 de serviciile speciale ruse 
era demn de a fi înregistrat în Cartea Recordurilor Guinness. 

Care erau implicaţiile acestui val de demascări? Pe de o parte, 
ele sugerau o problemă reală legată de loialitatea şi moralul aparatului 
de informaţii externe (inclusiv GRU, de unde proveneau unii 
dintre aceşti trădători). Dar multe cazuri datau de mai mulți ani. 
Deşi descoperirea a fost făcută în 1992 sau 1993, recrutarea inițială 
avusese loc cu mult înainte. Conform afirmațiilor lui Trubnikov, 
de exemplu, „trădătorii... erau rezultatul final al eforturilor 
îndelungate îndreptate împotriva noastră de serviciile de informaţii 
occidentale.“ Problema moralului putea fi, deci, considerată ca fiind 
o problemă mai veche. 

Demascările şi arestările indicau că aparatul de contrainformaţii 
presta o activitate deosebit de eficientă. Acest lucru era surprinzător. 
Cum putea o organizație care fusese afectată de restructurare, 
demiteri, dezertări şi reduceri de buget — ca să nu mai menționăm 
atacurile continue din presă — să acționeze atât de eficient? Cu un 

an înainte de puciul din august, în septembrie 1990, un colonel KGB 
anonim a dat un interviu în care s-a exprimat foarte critic la adresa 
conducerii serviciului de informaţii externe al KGB, deseriind-o ca 
pe o birocraţie degenerată şi coruptă, plină de funcționari indiferenți 
care se gândeau numai la interesele lor şi care în mod constant 
acopereau lipsurile şi greşelile subordonaţilor lor. După ce i-a 
menţionat pe unii dintre cei ce fuseseră prinşi trădându-și țara, 
colonelul a spus: „Problema e că am reuşit să-i descoperim pe acești 
agenți numai datorită altor trădători, dezertori din Vest“. Un astfel 
de trădător, se pare, a fost ofițerul CIA, Aldrich Ames. 


AFACEREA „AMES“ 


Aldrich Ames, care a început să lucreze pentru KGB în 
primăvara lui 1985, a fost fără îndoială trădătorul cu funcţia cea mai 
înaltă care a acționat vreodată în Statele Unite. Ca şef al serviciului 
de contrainformaţii pe relația URSS al CIA între 1983-1986 şi ulte- 
rior în alte funcţii cheie de contrainformaţii, Ames cunoştea numele 
tuturor agenților pe care CIA îi recrutase în Rusia şi practic toate 
operaţiunile CIA de culegere de informaţii ce fuseseră efectuate 
împotriva sovieticilor şi ruşilor în ultimii ani. Anunţarea arestării lui 
împreună cu soția, Rosario, născută în Columbia, spre sfârşitul lui 
februarie 1994, a provocat senzaţie în SU A. Deşi FBI bănuia trădarea 
lui Ames de câteva luni şi strângea dovezi împotriva acestuia, 
dezvăluirile despre spionajul său în favoarea ruşilor au venit ca o 
surpriză pentru marele public, mai ales dată fiind atmosfera de relații 
amicale dintre Rusia şi Statele Unite. 

Oamenii au fost şi mai șocați să afle că ruşii îi plătiseră lui 
Ames milioane de dolari pentru serviciile prestate de-a lungul anilor. 
Cum îşi puteau permite serviciile de informaţii externe ale Rusiei 
(KGB şi FIS) să fie atât de darnice? Cum rămânea cu reducerile de 
buget şi strângerea curelei începând cu 1991? Lecţia, se pare, 
demonstra că ruşii erau dispuşi să plătească mult când beneficiile 
erau mari şi, în mod sigur, acesta era cazul lui Ames. Experții 
occidentali estimează că Ames a dezvăluit numele a cel puţin zece 
ruşi care lucrau pentru CIA începând cu 1984 sau 1985. Printre ei 
se număra general-maiorul Dmitri Poliakov, cu numele de cod „Top 
Hat, care a lucrat pentru GRU (serviciul militar de informaţii). 
Poliakov a fost judecat şi împuşcat în 1988, dar acest lucru nu a fost 
anunțat până în 1990. 

Alte victime au fost Valeri Martinov şi Serghei Motorin, 
recrutați de CIA la Washington în 1980 şi executaţi în 1985; un 
agent cu numele de cod „Donald“, recrutat de FBI în timp ce lucra 
la misiunea sovietică de pe lângă Naţiunile Unite şi V. Potaşev, 
funcționar la Ambasada sovietică din Washington, care a consimțit 
să colaboreze cu CIA în 1981. „Donald“ a fost executat în 1990, 
iar Potaşev a fost condamnat la treisprezece ani închisoare. Cea 
mai mare pierdere a fost cea a unui ofițer de rang înalt de la 
departamentul pentru SUA a Direcției a 2-a Generală a KGB 
(contrainformaţii) cu numele de cod „G. T. Prologue“ executat în 
1990. FBI a găsit dovezi în computerul de acasă al lui Ames (pe 
care îl folosea pentru a redacta mesajele către KGB) că el fusese 
cel care îl trădase pe „Prologue“. 

De ce nu fusese CIA mai vigilentă? Personalul său învățase 
de la cazurile mai vechi de spionaj — cum ar fi acela al familiei Walker, 
a cărei activitate de spionaj din marină provocase daune grave 
intereselor de securitate ale SUA, înainte de a fi descoperită în 1975 
— că lăcomia mai degrabă decât convingerile ideologice era, de regulă, 
motivația trădărilor. În modinexplicabil, familia Ames nu făcuse nimic 
pentru a-şi ascunde averea. Potrivit purtătorilor de cuvânt ai FBI, 
cheltuielile lor extravagante au atras atenția FBI. Dar aceasta s-a 
petrecut după ce ei depuseseră deja sume substanțiale de bani în 
conturile lor bancare. După cum s-a exprimat un observator rus: 
„Cei din familia Ames au făcut, se vede, tot ce-i stătea în putere 
pentru a se asigura că FBI îi va descoperi. Ei şi-au cumpărat o casă 
într-o suburbie luxoasă a Washingtonului pe care au plătit-o integral, 
nu în rate. Au mai cumpărat şi o maşină sport extrem de scumpă. 
Cel mai surprinzător era faptul că îşi permiteau să cheltuiască sume 
enorme care le depăşeau cu mult salariile”. 

In mod evident Ames, deşi nu dorea să fie prins, fusese 
neglijent. Însă ruşii s-au întrebat dacă acesta fusese unicul motiv 
pentru care a fost demascat. O teorie larg răspândită la Moscova 
după arestarea lui Ames a fost aceea că FBI, atrăgând atenția 
publicului asupra eşecului său de a depista la timp suspectele cheltuieli 
extravagante ale familiei Ames, încerca de fapt să acopere motivul 
real al demascării sale ca spion — existența unei „cârtițe“, a unui 
trădător în Serviciul de Informaţii al Rusiei. Potrivit ziarului rus 
Kommersant Daily: „Atmosfera de şoc şi consternare [la FIS] legată 
de pierderea unui agent foarte valoros a fost agravată de o bănuială, 
care s-a transformat într-o convingere fermă, că Aldrich Ames a 
fost „vândut“ americanilor de un oficial încă neidentificat chiar din 

cadrul FIS“. Mai mult, „cârtița“ era bănuită că ocupa o poziție înaltă 
— la nivelul de adjunct al lui Primakov —deoarece accesul la informaţiile 
despre Ames era foarte restrâns. Fostul ofițer de informații Mihail 
Liubimov a exprimat aceeaşi părere: „Aldrich Ames nu a fost 
demascat la Washington, el a fost trădat de la Moscova. A gitaţia de 
acum din SUA este doar o perdea de fum, pentru a acoperi un agent 
american aflat la cel mai înalt nivel al conducerii din Rusia.“ 

Generalul Oleg Kalughin, acum în retragere, dar încă în legătură 
cu cercurile de informaţii externe, nu a exclus, la rândul său, posibila 
existență a unui trădător în interior, cineva apropiat de Primakov. 
Totuşi, Kalughin nu putea fi considerat o sursă sigură, deoarece el îi 
asigurase pe americani că existau cârtițe în CIA în timpul 
nenumăratelor sale interviurilor şi apariţii în mass-media. Să fi 
fost acesta un alt complot propagandistic? Kalughin era, la urma 
urmelor, prieten cu Primakov şi alți responsabili de seamă din FIS şi, 
deşi a fost mutat la contrainformaţii în 1980, el avea încă legături 
strânse cu oficiali din informaţiile externe când se presupune că a 
fost recrutat Ames, în 1985. 

Afacerea Ames a ridicat o mulțime de alte întrebări despre 
episoade recente ale războiului de spionaj dintre Occident şi fosta 
Uniune Sovietică. Se cerea clarificat, de exemplu, rolul jucat de Ames 
în cazul lui Vitali lurcenko, care funcţionase ca ofițer KGB la 
Washington la începutul anilor °80 şi care a răspuns ulterior de 
plasarea agenţilor în Vest. In vara lui 1985, Iurcenko a fugit în SUA 
prin Roma. El era unul dintre cei mai importanţi responsabili KGB 
care au dezertat de-a lungul anilor. După interogări îndelungate de 
către CIA şi FBI, el a demascat doi spioni americani: Ronald Pelton, 
care lucra la Agenția de Securitate Naţională, şi Lee Howard, un 
angajat CIA. Pelton a fost arestat, însă Howard, care se pare că 
fusese prevenit, a reuşit să se refugieze la Moscova. La începutul lui 
noiembrie, lurcenko a scăpat de sub observaţie şi a ajuns la Ambasada 
sovietică din Washington. La revenirea sa la Moscova, KGB a declarat 
că acesta nu dezertase niciodată, ci fusese răpit de CIA, şi i-a conferit 
o distincţie pentru curaj. 

Deşi responsabilii americani din serviciul de informaţii au 
considerat că lurcenko era un transfug autentic care s-a răzgândit, 
demascarea lui Ames sugera că fuga lui lurcenko putea să fi făcut 
parte dintre-un complot al KGB. Susţinând că nu mai exista nici o 
„cârtită“ în CIA, lurcenko încercase, poate, să adoarmă vigilența 
americanilor şi astfel să asigure o acoperire pentru recrutarea lui 
Ames. Pentru susţinerea acestei speculaţii trebuie să amintim că 

lurcenko fusese recent numit şef-adjunct al Secţiei I-a din cadrul 
Direcţiei I-a Generală a KGB, fiind responsabil cu rezidențele din 
SUA şi Canada, şi ar fi trebuit să fie informat despre Ames, însănu 
a menționat numele acestuia la CIA (în modironic, Ames a ajutat la 
interogarea lui lurcenko, câteodată fiind chiar singuri, Ames putând 
astfel să transmită ruşilor tot ceea ce declara acesta). In ceea ce 
priveşte demascarea lui Pelton şi Howard, se pare că KGB reuşise 
să obțină tot ce dorea de la ei, așa că pierderea nu era prea mare. 
Americanii au fost lăsaţi să creadă că seria de arestări ulterioare a 
agenților lor în Uniunea Sovietică a rezultat din informaţiile fumizate 
de Howard şi nu de o „cârtiță“ din CIA. 

Fostul spion KGB Mihail Liubimov, a declarat fără echivoc că 
lurcenko era implicat într-un complot al KGB şi trădarea lui Howard 
şi Pelton era considerată ca un sacrificiu necesar al KGB pentru 
asigurarea camuflajului lui Ames (prin demascarea celor doi, lurcenko 
putea să convingă CIA că spune numai adevărul). Liubimov a susţinut, 
de asemenea, că Ames l-a demascat pe Oleg Gordievski, ofițerul 
KGB care lucra pentru britanici şi care a fugit în mai 1985. In loc 
să-l aresteze pe Gordievski şi astfel să-i facă pe americani să caute 
sursa demascării lui, KGB l-a rechemat la Moscova şi a încercatsă-l 
„doboare“ cu ajutorul drogurilor. Însă Gordievski Şi-a dat seama de 
pericol şi a reuşit să scape din Uniunea Sovietică cu ajutorul englezilor. 

Un alt aspect era legat de posibila implicare a lui Ames în 
asasinarea ofițerului CIA Fred Woodruff, comisă în republica sovietică 
Georgia, la 8 august 1993. Se pare că Woodruff se afla într-o misiune 
de asistență pentru forțele de securitate ale preşedintelui georgian 
Şevardnadze, când a fost împuşcat în timp ce ocupa locul din spate al 
unei maşini conduse de şeful securității Georgiei. Ulterior s-a aflat 
că Ames efectuase o vizită în republică doar cu câteva săptămâni 
mai devreme. Unii au speculat că Woodruff fuseseucis de FIS pentru 
că ar fi găsit dovezi despre trădarea lui Ames. Totuşi, legătura dintre 
aceste evenimente pare foarte şubredă. De ce ar fi riscat ruşii un 
incident internațional când ştiau probabil că autoritățile americane 
erau deja pe urmele lui Ames? 


RIPOSTA MOSCOVEI 


Cu toată vâlva pe care a generat-o la Washington demascarea 
lui Ames, reacția oficială a Moscovei a fost blândă. Purtătorul de 
cuvânt al FIS, Iuri Kobaladze nici nu a confirmat, dar nici nu a negat 

că Ames fusese agent rus: „Nu este clar din ce motiv se crede că 
serviciul rus de informaţii externe este implicat în această afacere. 
Această întrebare ar trebui adresată americanilor, celor care au 
efectuat arestarea, celor care au formulat acuzaţiile, responsabililor 
din administraţia SUA. Nu este treaba noastră. Nu facem niciodată 
comentarii despre asemenea probleme.“ Kobaladze a fost la scurt 
timp contrazis de către şeful Statului Major rus, general-locotenentul 
Mihail Kolesnikov, care a declarat la conferința de presă din 26 
februarie că Ames „ne-a apărat interesele pentru că a demascat 
spionii care pompau secrete ruseşti către Statele Unite“. 
Recunoaşterea de către Kolesnikov a faptului că Ames fusese util 
Rusiei era un lucru cel puţin neobişnuit. Un comentator rus a sugerat 
că ar fi vorba despre un complot pentru a-i face pe americani să 
creadă că Ames lucrase pentru GRU (informaţiile militare), nu pentru 
FIS. Doar după două zile, Kolesnikov a declarat că Ames nu lucrase 
niciodată pentru GRU, ceea ce a încurcat şi mai tare lucrurile. 

In pofida inconsistenței liniei politice, mesajul de bază de la 
Moscova era acela că Washingtonul nu ar fi trebuit să „politizeze“ 
cazul Ames. Kobaladze a insistat că Rusia nu promsese niciodată să 
sisteze activitatea de spionaj, mai ales că SUA continuaseră să 
desfăşoare un program de spionaj activ împotriva Rusiei. „Episoade 
individuale nu ar trebui folosite pentru generarea de tensiuni în relațiile 
ruso-americane.“, a afirmat el. Ca şi cum pentru a sublinia că atât 
Rusia cât şi Occidentul erau încă antrenate în culegerea clandestină 
de informaţii, Serviciul Rus de Contrainformaţii (FSK) a anunțat 
arestarea la 15 ianuarie a unui înalt responsabil din apărare sub 
acuzaţia de spionaj în favoarea Marii Britanii. Când guvernul SUA, în 
semn de protest la demascarea lui Ames, a ordonat unui ofițer FIS 
din Washington, Aleksandr Lîsenko, să părăsească SUA, ruşii au 
ripostat rapid. Câteva zile mai târziu, ei l-au expulzat pe reprezentantul 
CIA la Moscova, James L. Morris. 

Oricât de nefericită era pierderea lui Ames pentru FIS, cel 
puţin responsabilii serviciului puteau fi mândri de vechea lorrealizare. 
Evident, Aldrich Ames fusese una din achiziţiile cele mai bune pe 
care le putea face un serviciu de informaţii. Un funcționar din FIS 
declara: „Serviciul de informații l-a recrutat, practic, pe şeful agenției. 
Cum poate fi denumit acest lucru un eşec?!... Desigur, faptul că a 
fost arestat nu este un lucru bun, Serviciul de informații nu poate să 
se bucure, desigur, de aşa ceva. Insă este complet greșit să consideri 
fără echivoc că ar fi vorba despre un eşec.“ După cum aprecia 
generalul KGB în retragere Boris Solomatin: „Când Rusia va privi în 

oglinda acestei istorii, va vedea imediat că dolarii grei cheltuiţi pentru 
informaţii au dat roade. Şi atunci vom înțelege importanţa activității 
de informații pentru stat şi vom începe să o organizăm cum trebuie.“ 

Într-adevăr, FIS afirma deja în decembrie 1993 că nu vor mai 
fi noi reduceri de personal şi că şi-a „păstrat pregătirea de luptă“. 
FIS a conferitzece din cele mai înalte distincții ofițerilor de informații 
pentru realizările lor în 1993 şi a anunţat că va construi o bază de 
antrenament şi tehnică ultramodernă în afara Moscovei. În iunie 1994, 
primul şef-adjunct al FIS, Trubnikov, a declarat mândru că, în pofida 
tuturor remanierilor şi dificultăților financiare, serviciul rus de informaţii 
se număra printre primele patru servicii din lume, împărțind această 
onoare cu CIA, Mossadul israelian şi Serviciul Secret britanic. 
Afacerea Ames era deja de domeniul trecutului. 


GIRUL LUI ELȚÎN 


Elțîn însuşi, deținând autoritatea supremă asupra FIS, a acordat 
instituției un mandat puternic pentru a urma obiectivele politicii externe 
ample a Rusiei. La sfârşitul lui aprilie 1994, Elțîn a vizitat sediul FIS 
de la lasenevo pentru prima oară din decembrie 1991 şi a rostitun 
discurs de treizeci de minute în fața a circa opt sute de lucrători, după 
care s-a întâlnit cu conducerea superioară a FIS timp de două ore. 
Discursul a fost aprobat cu entuziasm de asistență. Nu trebuie să ne 
mire, date fiind promisiunile lui Elțîn: „Vom întări serviciul şi 
spori prestigiul celorcare lucrează aici. Acesta nu estenumai opinia 
de principiu a preşedintelui, ci este politica mea.“ Elțîn le-a spus celor 
prezenți că, într-un moment în care bugetul militar este redus, 
serviciul de informaţii externe a devenit cea mai importantă garanție 
a securității Rusiei. Aceasta înseamnă, a continuat el, că rolul 
informațiilor externe trebuie să crească şi va creşte. „Aşteptăm, a 
subliniat Elțîn, ca informațiile externe să aducă datele necesare pentru 
adoptarea deciziilor de stat fundamentale în politica externă şi internă 
a Rusiei, implementarea politicii noastre economice şi să asigure 
progresul ştiinţific şi tehnic.“ 

Deşi a salutat relațiile tot mai bune cu Occidentul, Elțîn a 
avertizat împotriva tentativelor acestuia de a domina Rusia şi de a 
impune acțiuni opuse intereselor țării. Aşa ceva, a continuat el, era 
inacceptabil. El a criticat Statele Unite pentru campania lor politică în 
afacerea Ames: „Serviciile de informaţii din SUA îşi sporesc eforturile 
pentru a recruta agenţi în Rusia. Serviciile speciale americane 

consideră, însă, că FIS şi omologii săi militari nu au dreptul să acţioneze 
în acelaşi sens. Vă asigur că Rusia nu intenționează să mai accepte 
acest gen de discriminare.“ Şi Elțîn a dat limpede de înţeles că, în 
pofida îngrijorărilor occidentale privind ambițiile imperialiste ale Rusiei, 
guvernul lui îşi va promova interesele în statele CSI şi va lucra pentru 
o integrare mai strânsă a acestora cu Rusia. 

Printre obiectivele expuse de Elțîn era şi culegerea de 
„informaţii prezumtive“ asupra planurilor şi intențiilor Occidentului 
față de alte state CSI şi „urmărirea sistematică“ a situației de la 
granițele ruse. De asemenea, a afirmat preşedintele, era nevoie de 
date precise şi detaliate despre modul în care este privită Rusia de 
către celelalte state, pentru a se opune oricăror tentative de influențare 
a politicii interne a acesteia. Elțîn a subliniat, în continuare, importanța 
serviciului de informații pentru securitatea economică a Rusiei şi pentru 
combaterea crimei organizate. In final, el a amintit rolul FIS în lupta 
împotriva terorismului, traficului de droguri şi proliferării nucleare, 
care ar trebui înfăptuite în cooperare cu serviciile speciale străine. 

Discursul lui Elțîn era un gir puternic pentru FIS; el a exprimat 
clar că FIS va juca un rol de pivot în proiectarea şi implementarea 
politicii externe. De fapt, aşa stăteau lucrurile. Primakov însuşi făcuse 
„navetă diplomatică“ în folosul lui Elțîn, călătorind frecvent atât în 
Europa cât şi în Orientul Mijlociu, precum şi în alte state CSI. În iulie 
1993, Primakov a plecat în Iran şi Afganistan ca emisar special al 
preşedintelui. El s-a întâlnit cu ministrul iranian de externe la 
Teheran Şi cu preşedintele Afganistanului la Kabul, în special pentru 
a discuta conflictul de la frontiera tadjiko-afgană. La întoarcerea sa 
la Moscova la începutul lui august, Primakov s-a dus direct să-l vadă 
pe Elțîn şi să raporteze asupra rezultatelor vizitei. 

Mai devreme, în februarie 1993, Primakov a efectuat o călătorie 
la Bonn pentru consultări cu şefi ai serviciilor speciale 
germane. In cadrul întrevederii, s-a discutat despre cooperarea în 
combaterea traficului de droguri, terorismul internațional şi 
neproliferarea nucleară precum şi aspectele legate de contaminarea 
radioactivă a Mării Baltice şi Mării Nordului. După Bonn, Primakov 
a vizitat Budapesta, unde a avut convorbiri cu conducători din 
securitatea ungară despre formele de cooperare şi despre mijloacele 
de stabilizare a situației din Iugoslavia. Apoi, în mai, a efectuat o 
vizită de patru zile la Praga pentru discuții pe teme obişnuite precum 
terorismul internațional şi proliferarea nucleară. În anul următor, printre 
călătoriile lui Primakov s-a numărat un turneu, în luna iunie, în nordul 
Africii, unde a avut o întrevedere cu vechea sa cunoștință Yasser 

Arafat la Tunis şi a discutat cu alți conducători despre procesul de 
pace din Orientul Mijlociu. O asemenea diplomaţie externă era 
tără precedent — şefi ai KGB şi serviciului de informaţii externe nu 
se implicaseră în aşa măsură până acum — şi sugera că rolul lui 
Primakov era cu mult mai influent decât al şefilor precedenţi ai 
serviciului de informaţii. 


SERVICIILE SPECIALE şi FORMULAREA 
POLITICII 


Această ipoteză este susținută de faptul că, sub auspiciile lui 
Primakov, FIS a publicat trei evaluări majore ale politicii externe. In 
ianuarie 1993, Primakov a scris un raport pentru guvernul rus în care 
afirma că răspândirea armelor nucleare submina speranţele într-o 
ordine mondială stabilă. El a evidenţiat că unele din fostele state 
sovietice de la graniţa cu Rusia dispuneau de armament nuclear şi, în 
același timp, erau măcinate de conflicte etnice şi instabilitatea politică 
ceea ce crea o situaţie extrem de schimbătoare şi primejdioasă. Faptul 
că raportul a fost transmis guvernului SUA sugerează că Primakov 
dorea să pregătească Washingtonul pentru o posibilă tactică de forță 
împotriva celorlalte state CSI. 

În noiembrie 1993, Primakov a făcut o declarația amplă despre 
NATO şi extinderea preconizată a Alianţei. Raportului susținea că 
includerea statelor din estul şi centrul Europei în NATO afecta 
direct interesele de securitate ale Rusiei şi de aceea se solicita o 
evaluare amănunțită a situației. După ce a expus poziţia 
actualelor țări NATO şi a tuturor membrilor propuşi, documentul 
prezenta perspectivele Rusiei. Rusia era îngrijorată că NATO nu va 
putea să se transforme rapid dintr-o alianță militară şi politică 
îndreptată împotriva Rusiei într-un instrument pentru asigurarea 
păcii şi stabilității. Şi problema se complica în cazul în care 
NATO includea țări est-europene. 

Extinderea NATO, în opinia lui Primakov, va plasa o mare 
forță militară cu potențial ofensiv în imediata apropiere a granițelor 
ruse, ceea ce va face ca Rusia să-şi revizuiască toate conceptele de 
apărare şi să-şi restructureze forțele de apărare. Aceasta ar fi întărit 
grupările reacționare, antioccidentale din Rusia, şi ar fi creat 
„mentalitatea de asediu.“ Raportul sublinia, în final, că atunci cândse 
discută calendarul de aderare a țărilor din Europa Centrală şi de Est 
la NATO şi termenii calităţii de membru, trebuie să ţină cont şi de 
interesele Rusiei. 

Era un lucru fără precedent ca un aparat de informaţii externe 
să facă declaraţii politice în public. KGB, în întreaga sa istorie, nu 
Şi-a dezvăluit niciodată punctele de vedere ca entitate independentă. 
Mai mult chiar, opiniile expuse în raportul FIS despre NATO erau cu 
mult diferite de cele ale Ministerului Rus de Externe, care, în acele 
momente, exprimase o opinie mai favorabilă referitoare la preconizata 
extindere a NATO. Şi mai surprinzător era faptul că FIS a îndrăznit 
să vorbească şi în numele puterii militare ruse, avertizând că lărgirea 
NATO va presa asupra resurselor acesteia şi va genera nemulțumirea 
politică în cadrul forțele armate. După cum explica 
prim-vicepreşedintele FIS, Trubnikov, după publicarea celui deal 
doilea raport FIS: „Faptul că serviciul de informaţii a făcut publice 
două rapoarte este o indicație clară că dorim să fie auzite aceste 
păreri. Atât privind problema răspândirii armelor de distrugere în masă, 
cât problema lărgirii NATO şi ce ar însemna aceasta pentru Rusia. 
Ne exprimăm punctul de vedere după cum credem că este necesar.“ 

Primakov a dat publicității un al treilea raport FIS în ajunul 
vizitei lui Elțîn la Washington, la sfârşitul lui septembrie 1994. Raportul, 
intitulat „Rusia — CSI: Sunt necesare modificări ale poziției 
Occidentului?*, avertiza țările din vest să nu se opună reintegrării 
economice şi politice a statelor CSI. Această tendinţă, se preciza în 
raport, era inevitabilă şi nu reprezenta revigorarea imperialismului 
rus, după cum susțineau unii observatori. Vestul nu dorea să accepte 
că Rusia devenea mai tare ca putere mondială. Dacă guvernele 
occidentale încercau să intervină în procesul de reintegrare, 
continua raportul, aceasta va conduce la o răcire a relațiilor lor cu 
Rusia. Prezentându-şi raportul înainte ca Elțîn să fi avut posibilitatea 
de a face o declarație asupra poziției Occidentului față de CSI, 
Primakov a anticipat poziția preşedintelui. Când a expus acest subiect 
la sediul Naţiunilor Unite, Elțîn a aprobat fără echivoc linia FIS, aşa 
că poate declaraţia lui Primakov fusese un fel de testare a terenului. 
In orice caz, FIS şi-a depăşit funcția de culegere şi analizare a 
informaţiilor şi încerca să influențeze politica. 

Implicarea activă a FIS în neproliferarea nucleară era o altă 
ilustrare a acestei tendințe. FIS a înființat Direcţia pentru Controlul 
Armelor şi Răspândirea Armelor de Distrugere în Masă, care urmărea 
cu atenție chestiunea neproliferării. Şeful acesteia, 
general-locotenentul Ghennadi Evstafiev, îşi exprimase îngrijorarea 
față de apariția armelor nucleare în Coreea de Nord, Israel, India şi 
Pakistan. Insă, într-un interviu acordat în ianuarie 1994, el a căutat 
să stăvilească temerile imediate la adresa Coreii de Nord afirmând 


KGB DUPĂ KGB 149 


că aceasta îşi înghețase programul nuclear şi nu trebuia supusă 
presiunilor Occidentului — sub forma sancţiunilor ONU — pentru a 
accepta cererile privind inspectarea instalațiilor nucleare. Întrebat 
cât de aproape se afla Coreea de Nord de fabricarea armamentului 
nuclear, el a afirmat că aceasta realizase mijloacele pentru fabricarea 
bombei, însă se afla într-o fază de tranziție. 

Un document din 1990, descoperit de ziarista Evghenia Albats 
în arhivele KGB, descria un tablou diferit al progresului Coreii de 
Nord în fabricarea bombei. Scris de şeful KGB Kriucikov, documentul 
confirma că în Coreea de Nord se încheiase realizarea primului 
dispozitiv exploziv nuclear la un centru de cercetări din oraşul 
Zonghzong. Dacă acest raport era corect, atunci nord-coreenii erau 
cu mult mai avansați în 1994 decât doreau FIS şi Ministerul rus al 
Afacerilor Externe să admită în fața Occidentului. In iunie 1994 
Primakov însuşi s-a întâlnit cu preşedintele Kim al Coreii de Sud şi 
apoi cu Hans Blix, directorul Agenţiei Internaţionale pentru Energie 
Atomică, însă întrevederile nu au dus la o modificare a politicii Rusiei, 
care continua să se opună sancţiunilor ONU împotriva Coreii de Nord. 

Cum privea armata rusă rolul activ pe care îl juca FIS în politica 
externă? Existau puţine semne de dezacord cu FIS în 
problemele-cheie. Într-adevăr, militarii ruşi erau la fel de expliciți ca 
şi FIS în exprimarea dezacordului față de includerea 
statelor est-europene în NATO. Atât FIS, cât şi armata, făceau apel 
la integrarea în continuare a statelor CSI cu Rusia în domeniile privind 
securitatea şi apărarea. Ministerul rus al Apărării negociase cu succes 
acorduri pentru a menține o prezenţă semnificativă a trupelor ruse în 
statele CSI. FIS nu a comentat public pe tema trupelor ruseşti, dar 
evident că aceasta se potrivea scopurilor serviciului. Deşi s-arputea 
ca FIS să se fi aflat în competiție cu armata pentru resursele bugetare, 
ea împărtăşea cu aceasta dorința de a menține statutul Rusiei de 
mare putere şi de a reține sau reafirma unele forme de suveranitate 
asupra altor state care făcuseră parte din Uniunea Sovietică. 


FIS ÎN „ZONA APROPIATĂ“ 


La începutul lui 1993, politica externă rusă devenise perceptibil 
mai agresivă decât fusese în primele zile ale Federaţiei Ruse, în 
special în ceea ce priveşte celelalte state CSI şi țările baltice, 


aşa-numita „zonă apropiată“. Responsabili de la Ministerul rus al 
Afacerilor Externe şi Elțîn însuşi au adoptat un fel de „doctrină 

Monroe“ de tip rusesc în declarațiile lor privind relațiile Rusiei cu 
țările care fuseseră cândva republici sovietice. Rusia se prezenta ca 
fiind prima între egali în CSI, exprimând hotărârea puternică de a 
proteja drepturile etnicilor ruşi din CSI şi statele baltice. 

Armata confirma suveranitatea rusă în primul rând prin 
înarmarea forțelor pe care le favoriza în conflictele etnice şi politice 
din diferite state CSI (pe conducătorii procomunişti din Tadjikistan, 
pe abhazii din Georgia, pe Gaidar Aliev din Azerbaidjan, pe separatiștii 
ruşi în regiunea Transnistria din Moldova) şi prin menţinerea multor 
trupe ruse staționate în republicile fostei Uniuni Sovietice. După cum 
aprecia o sursă occidentală în 1993: „Rusia nu a făcut nimic pentru a 
ajuta la realizarea unei soluţii paşnice şi echitabile în nici unul din 
conflicte. In Azerbaidjan, Georgia şi Moldova, trupele ruse au 
contribuit la dezmembrarea de facto a republicilor. În regiunile unde 
nu exista vreun semn de conflict violent, declaraţii provocatoare ale 
politicienilor ruşi şi acțiunile de pedepsire ale Moscovei au servit la 
sporirea tensiunilor.“ 

FIS a jucat un rol mai subtil, dar nu mai puțin important în 
politica rusă față de zona apropiată. In primul rând, a asigurat 
guvernului rus informațiile şi analizele asupra situației politice în aceste 
țări. In cazul statelor din Asia Centrală şi Belarus, ai căror conducători 
politici, în mare parte, urmează dispozițiile Moscovei, aceasta a fost o 
sarcină directă. În primăvara lui 1992, FIS a semnat acorduri cu 
aceste state privind cooperarea în schimbul de informații, operaţiuni 
comune şi antrenament. Un consiliu format din conducători ai fiecărei 
instituții de stat implicate în activitatea de informaţii urma să se 
reunească la fiecare trei luni. Ucraina şi Armenia nu făceau parte 
din această înțelegere, însă Armenia a ajuns la aranjamente similare 
de cooperare cu FIS spre mijlocul lui 1992, şi în martie 1993, Serviciul 
ucrainean de Securitate (SBU) a semnat un acord de cooperare cu 
FIS prin care s-a convenit ca de acum cele două instituţii să nu 
acționeze una împotriva celeilalte. In aprilie 1994, Primakov şi 
preşedintele Moldovei, Mircea Snegur, au ajuns la un acordprivind 
cooperarea în domeniul informațiilor. 

Responsabili FIS au afirmat, de nenumărate ori, că instituția 
lor nu spionează alte state CSI, ceea ce putea fi adevărat, cu-unele 
excepții. Atâta timp cât are o cooperare strânsă cu serviciile de 
securitate ale acestor state şi poate obține toate informațiile de care 
are nevoie de la acestea, nu ar exista motive pentru ca FIS să-şi 
cheltuiască propriile resurse pentru spionaj în acea zonă. De 
asemenea, FIS îşi poateumple lipsurile prin canale lăturalnice. Fără 

îndoială, toate serviciile de securitate şi informaţii ale tuturor statelor 
CSI sunt pline de foşti angajaţi ai KGB, care au urmat strict ordinele 
Moscovei în perioada sovietică. Deşi mulți oficiali ruși din KGB şi-au 
părăsit funcțiile din fostele republici şi au revenit la Moscova după 
prăbuşirea Uniunii Sovietice, majoritatea lucrătorilor KGB localnici 
au rămas la lucru în noile structuri de securitate. Orice informaţie pe 
care FIS nu o primeşte prin contactele sale oficiale cu instituțiile CSI, 
o obține, probabil, prin „rețeaua vechilor băieți“. Ucraina este un bun 
exemplu în acest sens. Ofițerii săi de informaţii actuali au absolvit 
aceleaşi cursuri de instrucţie ca şi ofiţerii ruşi şi au lucrat cu ruşii la 
Moscova şi în străinătate. 

In afară de Rusia, celelalte state din CSI nu au propnile lor 
structuri eficiente de culegere a informațiilor deoarece Federaţia Rusă 
a moştenit cea mai mare parte din personalul şi resursele Direcției 
l-a Generală a KGB. În Ucraina, de exemplu, majoritatea personalului 
din securitate are o experiență mult mai bună în contrainformaţii şi 
securitatea internă, decât în informaţii externe. În această privință, ei 
au acționat întotdeauna la inițiativa Moscovei. De asemenea, afluxul 
masiv de străini în Ucraina şi alte state CSI şi problemele generate 
de conflictele etnice, infracționalitatea şi terorismului au sporit mult 
responsabilitățile personalului lor de contrainformaţii şi au pus la grea 
încercare resursele serviciilor lor de securitate. 

Se poate bănui, de aceea, că strângerea de informaţii în țările 
de la graniţa cu CSI — China, Afganistan, Iran, Turcia — vor fi conduse 
în principal de FIS, cu cooperarea serviciilor de securitate din statele 
CSI adiacente. În plus, trupele ruse de grăniceri staționate de-a lungul 
granițelor cu aceste țări au, de asemenea, unităţi de informaţii. Desigur, 
din cauza tulburării politice şi economice continue din statele CSI şi 
instabilității granițelor cu Rusia, funcțiile contrainformaţiilor interne şi 
externe adesea se suprapun. Aceasta impune o coordonare mai 
strânsă a operaţiunilor FIS cu serviciile de contrainformaţii ale Rusiei 
şi statelor CSI. 


MĂSURI ACTIVE 


Au existat numeroase rapoarte că FIS se angajează în „măsuri 
active“ în zona apropiată, încercând să influenţeze evenimentele 
politice pentru ca ele să convină scopurilor Moscovei. Deşi armata 
rusă şi-a asumat rolul cel mai vizibil în exercitarea voinței Moscovei 
asupra fostelor republici şi implicării Rusiei în conflictele regionale, 

FIS asigură dezlegarea pentru o asemenea implicare. În Georgia, de 
exemplu, se crede că FIS a condus o amplă campanie de dezinformare 
pentru a-l discredita: pe Zviad Gamsahurdia, care fusese ales 
preşedinte al Parlamentului georgian în 1990 şi apoia devenit primul 
preşedinte al Georgiei independente. După ce conflictul civil l-a forțat 
pe Gamsahurdia să părăsească repede capitala Tbilisi, la începutul 
lui 1992, FIS a căutat atunci să asigure sprijin pentru 
Eduard Şevardnadze, care fusese lider de partid în Georgia în perioada 
sovietică şi apoi ministru de externe al Uniunii Sovietice. Se 
pare că Şevardnadze este într-o relație strânsă cu şeful FIS, Primakov, 
Şi unii georgieni consideră că el cooperează cu serviciul rus de 
informaţii în schimbul sprijinului acestuia. Pentru a complica şi mai 
mult tabloul, se pare că fostul şef al serviciului de securitate 
georgian, Igor Giorgadze (demis în august 1995 pentru o presupusă 
implicare într-un complot împotriva lui Şevardnadze), era un 
protejat al lui Primakov, care oferise ofițerilor de securitate georgieni 
instructaj gratuit la Moscova. 

In Armenia, umblau zvonuri că FIS era implicat în fuga din 
martie 1994 a lui Vahan Avakian, primul şef-adjunct al Administraţiei 
Securității Naţionale a Armeniei, la Moscova şi apoi în Bulgaria. Fuga 
a fost determinată şi de arestarea soției sale pe aeroportul din Erevan 
în timp ce încerca să scoată documente secrete din republică. FIS a 
fost acuzat şi de asasinarea fostului preşedinte al KGB din republică, 
Marius luzbaşian. Potrivit afirmațiilor ministrului de 
interne al Armeniei, Vano Siraghedian, luzbaşian devenise indezirabil 
Moscovei deoarece cunoştea prea multe despre rolul ascuns jucat 
de Moscova în conflictul din enclava Nagornîi Karabah. 

Legăturile strânse dintre responsabilii FIS şi SBU al Ucrainei 
au condus la speculaţii considerabile despre colaborarea lor. Ziarul 
Argumenti i Fakti, de exemplu, a publicat un raport în primăvara 
anului 1993 susținând că cele două servicii încercau intenționat să 
stâmească tensiuni între guvernele Ucrainei şi Rusiei pentru a submina 
relaţiile dintre cele două țări. Deloc surprinzător, afirmaţia a fost 
imediat negată atât de FIS cât şi de SBU. 

In ceea ce privește Letonia, Lituania şi Estonia, care nu fac 
parte din CSI, FIS a dat limpede de înțeles că spionează în aceste țări 
în aceeaşi manieră cum spionează şi în Occident, folosind agenţi 
secreți Şi recrutând „clandestini“ din rândul populaţiei locale. Desigur, 
FIS profită de faptul că mii de foşti angajați şi informatori KGB trăiesc 
încă în statele baltice, unii dintre ei ocupând chiar poziții importante în 
guvern. Se pare că aceştia au continuat să transmită informaţii ruşilor, 

adesea de teama că vor fi demascați drept colaboratori dacă nu o 
vor face. Controversa asupra informatorilor KGB în statele baltice şi 
scandalurile izbucnite de descoperirea legăturilor dintre KGB şi 
personalități publice proeminente a oferit, de asemenea, serviciilor 
ruse de securitate, posibilitatea de a manipula politica din aceste state, 
întrucât ele dispuneau şi de dosarele foştilor agenți pe care le puteau 
folosi în avantajul propriu. 

Un alt mijloc prin care FIS a cules informaţii în statele baltice 
a fost Gruparea militară Nord-Vest a forțelor armate ruse, care avea 
trupe în Letonia şi Estonia din 1994. Gruparea dispunea de unități de 
contrainformaţii şi informaţii care operau în anumite locuri din Letonia 
şi Estonia. Personalul lor recruta agenţi din toate sferele vieții 
guvernamentale şi publice şi, de asemenea, aveau unități speciale 
pentru interceptarea radio. Potrivit surselor letone, serviciul de 
informaţii era folosit atât de FIS, cât şi de GRU. Aceasta ar putea fi 
unul din motivele pentru care guvernul rus nu dorea să-şi mute trupele 
din statele baltice. 


FIS ŞI EUROPA DE EST 


Încă de pe vremea când ţările est-europene au devenit 
state-satelit ale Uniunii Sovietice, după încheierea celui de-al doilea 
război mondial, serviciile lor de securitate şi informaţii au fost 
subordonate serviciilor de securitate sovietice. KGB avea 
reprezentanți permanenți în toate statele din Europa de Est pentru 
îndeplinirea funcţiilor de legătură cu Moscova şi pentru a fi sigur că 
țările respective erau supuse. Instruirea personalului-cheie se 
desfăşura în Uniunea Sovietică, iar Moscova aproba toate deciziile 
operaționale majore. Serviciile de securitate est-german, cehoslovac, 
polon, ungar şi bulgar strângeau informaţii şi luau „măsuri active“ în 
numele KGB, în timp ceacesta, la rândul său, furniza serviciilor-satelit 
consilieri şi resurse. Astfel, de exemplu, când bulgarii s-au decis să 
scape de disidentul incomod Gheorghi Markov, sovieticii le-au pus la 
dispoziție mijloacele de a o face. După cum afirma generalul Oleg 
Kalughin: „Bulgarii nu făceau nimic fără noi. Ni se adresau cu toate 
problemele... Nu am refuzat niciodată să le acordăm ajutor.“ 

Prăbuşirea comunismului în Europa de Est a condus la 
desființarea poliției secrete în aceste țări şi, într-o măsură şi mai mare 
decât în țările baltice, la o vânătoare de vrăjitoare contra foştilor 
angajaţi şi colaboratori ai poliției secrete. In Germania reunită, de 

d iii a 
exemplu, serviciile de contrainformaţii au folosit dosarele STA SI (poliția 
secretă est-germană) pentru a depista sutele de foşti agenți. Ei l-au 
arestat astfel pe Marcus Wolf, fostul şef al serviciului de informaţii 
externe est-german care a colaborat strâns cu KGB, sub acuzaţia de 
trădare şi luare de mită. 


Aceste evenimente, desigur, au reprezentat o lovitură puternică 
dată KGB, care depinsese de omologii săi est-europeni pentru 
operațiunile de spionaj, în special împotriva statelor NATO. Insă, 
potrivit unor numeroase relatări, KGB şi, mairecent, FIS au menținut 
contactele cu mulți foşti spioni şi agenți, stabilind o rețea subterană în 
Europa de Est. In Germania, de exemplu, Rusia a păstrat, se pare, un 
sediu al spionilor în ambasada sa, de unde conducea agenții clandestini. 
Eforturile lor erau orientate spre culegerea de secrete economice şi 
tehnice, precum şi pentru a menţine Rusia informată despre condiţiile 
economice şi evoluțiile politice din Germania. Aceasta nu a împiedicat 
serviciile de securitate germane să stabilească relaţii oficiale cu FIS. 
Primakov a creat emoție la Bonn cu ocazia vizitei efectuate la sediul 
Serviciului german de Informaţii la începutul lui 1993 pentru a discuta 
o serie de domenii de colaborare. 

Zvonuri privind activităţile KGB subterane şi existența unei 
mafii comuniste internaționale clandestine au persistat în Polonia mult 
timp după preluarea puterii de către primul guvern condus de 
Solidaritatea în 1989. Deşi KGB şi-a mutat oficial personalul la 
ambasada sovietică din Varşovia, unități KGB şi GRU au rămas în 
forţele armate sovietice care erau încă staționate în Polonia şi, probabil, 
îşi continuau eforturile de culegere a informaţiilor. Oficiali din 
contrainformaţiile poloneze, totuşi, susțineau că lucrurile erau „sub 
control“ şi relațiile lor cu KGB se bazau pe principiul egalității. 

In timp ce în Republica Cehă circulau informaţii că spionajul 
rus era încă activ în această ţară, Evgheni Primakov a efectuat o 
vizită la Praga în mai 1993 pentru a restabili relațiile dintre 
FIS şi serviciile de securitate cehe la nivel oficial. Primakov şi ministrul 
de interne al Cehoslovaciei, Jan Ruml, au convenit să facă schimb de 
informaţii asupra crimei organizate, a traficului de droguri şi de 
armament. Presa cehă a susţinut că oficialii cehi ar fi solicitat 
o listă cu colaboratorii cehi ai KGB, dar Primakov i-a refuzat. 
Secretarul de presă al lui Primakov a negat că ar fi existat o asemenea 
solicitare. Mai târziu, în 1993, Ruml a efectuat o vizită de răspuns la 
Moscova, unde el şi Primakov au convenit că agenţiile lor nu vor 
opera una împotriva celeilalte. Scriind în ziarul /zvestia, ziaristul 

Leonid Mlecin s-a arătat sceptic asupra promisiunilor ruse de a nu 
spiona în Republica Cehă: „Doar o persoană naivă ar putea crede că 
serviciul rus de informații va ignora Europa de Est.“ Mai mult, a 
subliniat el, serviciile de contrainformaţii din Europa de Est nu au 
experiența, personalul sau resursele tehnice pentru a contracara 
eficient spionajul rus. 

Lipsa unui personal experimentat, bine instruit, alături de alte 
considerente, însemna, de fapt, că serviciile de securitate din diferite 
state — Polonia, republicile cehă şi slovacă, Bulgaria — continuă să 
angajeze un număr considerabil de ofițeri de carieră de pe vremea 
imperiului sovietic. Deşi aceşti ofițeri au jurat credință țărilor lor şi au 
trecut în multe cazuri printr-un proces de verificare, legăturile lor cu 
Moscova nu pot fi şterseuşor, mai ales dacă FIS îi poate ademeni cu 
bani. Pe de altă parte, aceşti ofițeri sunt cunoscuţi serviciilor de 
contrainformaţii. Aceasta, probabil, îi face mai puţin periculoşi decât 
agenții subterani şi foştii spioni care s-au infiltrat în întreprinderi 
particulare, dar care mai mențin contacte cu Rusia. 

Schimbările politice şi economice care s-au produs în fostul 
bloc sovietic au modificat tabloul spionajului în mod dramatic. 
Schimbările au cauzat, fără îndoială, o revizuire completă a 
priorităților şi metodelor de operare în Europa de Est. Dar aceasta nu 
a împiedicat Serviciul rus de Informaţii Externe să-şi urmeze misiunea 
— susținerea obiectivelor politicii externe a Rusiei prin culegerea 
informațiilor şi măsuri active. Mediul creat după războiul rece 
solicită acum Serviciului rus de Informaţii Externe să folosească 
metode mai subtile şi mai puțin agresive, iar circumstanțele economice 
acționează ca o constrângere suplimentară. Insă ofițerii de informații 
ruşi operează într-un climat politic mai favorabil decât în 
perioada sovietică, ceea ce face ca sarcinile lor de spionare şi măsurile 
active să fie mai uşoare. Deşi în unele privinţe FIS este un adversar 
mai puţin de temut pentru Occident decât era KGB, el a moştenit 
personalul de agenți KGB cu experienţă, care îşi cunosc meseria şi 
continuă să o facă bine. 

CAPITOLUL ŞASE 


ÎNTRE HOTARELE RUSIEI ȘI 
DINCOLO DE ELE 


Aş fi foarte precaut în a vorbi despre As le 
de stat cu fostele republici ale Uniunii Sovietice. Sunt 
profund convins că mai devreme sau mai târziu vom fi 
împreună. 

(Șeful Serviciului rus de Contrainformații, 


Serghei Stepaşin, iunie 1994) 


Istoria succesorilor KGB nu se referă numai la Rusia. Ea 
este, de asemenea, istoria celor petrecute în statele care făceau 
parte din Uniunea Sovieticăpână în 1991 şi sunt acum membre ale 
Comunităţii Statelor Independente (CSI). 

Inainte de 1991 între Rusia şi celelalte republici sovietice nu 
existau granițe; serviciile lor de securitate erau parte a unui întreg, 
KGB, controlat de la Moscova. Dezmembrarea Uniunii Sovietice a 
avut drept rezultat crearea a cincisprezece state noi independente, 
dintre care douăsprezece s-au alăturat CSI. 

Cum este administrat noul regim de frontieră, controlat în 
perioada sovietică de KGB? Care sunt serviciile de securitate ale 
noilor state CSI şi care suntrelațiile lor cu Moscova? 


NOILE FRONTIERE ALE RUSIEI 


Statutul frontierelor Rusiei şi problemele de administrare a 
regimului de frontieră rezumă problemele complexe de securitate 
care au apărut ca urmare a dezmembrării Uniunii Sovietice. Crearea 
noilor state independente, în care au şi apărut probleme etnice şi 
teritoriale, a obligat guvernul rus să-şi concentreze atenția crescândă 
asupra politicii sale de frontieră. Oricât de improvizată şi ambiguă 
apare această politică, scopul ei final, urmărit pe câteva fronturi, 


KGB DUPĂ KGB 157 


este corect. Rusia încearcă să folosească politica frontierelor pentru 
a integra CSI într-o uniune militară, economică şi politică. Această 
sarcină este uşurată de faptul că majoritatea statelor CSI au menținut 
legături strânse cu Moscova, reîntărite de relațiile obişnuite ale 
serviciilor lor de securitate 

În perioada sovietică, trupele de grăniceri şi protecția celor 
67.000 de km ai frontierei de stat ale imperiului intrau în 
responsabilitatea KGB, care supraveghea atât securitatea internă 
cât şi informațiile externe. Acest aranjament era potrivit deoarece 
administrarea regimului de frontieră — o prioritate de vârf pentru 
guvernul sovietic xenofob — implica aceste două funcții. Nu numai 
că trupele de grăniceri asigură un cordon sanitaire, împiedicându-i 
pe străini să pătrundă pe furiş în ţară şi pe propriii cetățeni să iasă pe 
furiş (în regimul sovietic era o crimă de stat, pedepsită cu până la 
trei ani închisoare, să treci frontiera clandestin); ei sprijineau, de 
asemenea, direcția de informaţii externe în operaţiunile de trecere a 
frontierei şi spionaj. 

Acum, trupele ruse de grăniceri, care au devenit Serviciul de 
Federal de Grăniceri independent la sfârşitul lui 1993, după ce au 
făcut parte din Ministerul Securităţii (MB), se confruntă cu diferite 
dificultăți. Dezmembrarea Uniunii Sovietice şi crearea ulterioară a 
Comunităţii Statelor Independente au modificat dramatic frontierele 
ruse. Rusia nu mai are un imperiu care să se învecineze direct cu 
state est-europene precum Republicile Cehă şi Slovacă, Polonia, 
Ungaria şi România, sau spre sud, Turcia, Iran, Afganistan şi 
Pakistan. Hotarele acestora se învecinează cu noile state 
independente care au fost cândva parte a Uniunii Sovietice. Insă 
Rusia împarte încă graniţa cu optsprezece țări diferite (dintre care 
cinci sunt state CSI) şi are peste 60.000 de km de graniţă de protejat. 

În primele luni după dizolvarea Uniunii Sovietice, guvernul rus 
a declarat public că interesele față de CSI se extind doar până la 
noile ei frontiere, care corespund vechilor diviziuni administrative 
dintre Rusia şi celelalte foste republici sovietice. Dar a devenit limpede 
în curând că aceasta nu era o abordare valabilă. In primul rând, 
Rusia nu dispunea de resursele de a stabili un regim al frontierelor 
— cu posturi de grăniceri, fortificaţii etc. — de-a lungul acestor noi 
graniţe (care se întind pe 11.000 km din totalul de 14.000 de km de 
frontieră terestră a Rusiei). Să luăm, de exemplu, Kazahstanul, care 
are cel mai lung hotar cu Rusia din toate statele CSI. După cum a 
afirmat şeful Serviciului Federal de Grăniceri, generalul Andrei 
Nikolaev: „Cu ce imagine a frontierei de stat ne-am obişnuit? Sârmă 

ghimpată, soldați, câini.... Dacă încercăm să restabilim acest tip de 
frontieră, în primul rând oamenii o vor dărâma și, în al doilea rând, ne 
vom da nu numai hainele de pe noi, dar şi lenjeria intimă. De exemplu, 
lungimea granițelor ruse cu Kazahstanul este de 7.559 km. Un 
kilometru costă un miliard de ruble. Doar pentru a construi granița în 
sine — fără nici o infrastructură, condiţii de locuit şi altele — am avea 
nevoie de 7,6 trilioane de ruble, cu 150 la sută mai mult decât orice 
cheltuielile curente pentru întreținerea grănicerilor.“ 

In 1993, pretenţiile privind existenţa unor graniţe de stat 
independente pentru celelalte state CSI a fost abandonată. Guvernul 
rus declara că prioritatea de vârf era paza frontierelor exterioare ale 
CSI mai degrabă decât a granițelor comune cu țările CSI. Mai mult, 
cu cât Moscova a început să strângă laţul în jurul fostelor republici 
sovietice, ea a început să pledeze pentru „frontiere transparente“ cu 
statele CSI învecinate: Belarus, Ucraina, Georgia, Azerbaidjan şi 
Kazahstan. Aceasta însemna că granițele rămâneau deschise pentru 
trecerea liberă a oamenilor, mărfurilor şi mijloacelor de transport. 
Singurele locuri unde urma să fie instituit un regim de frontieră strict 
crau zonele de conflict acut, cum ar fi în Caucazul de Nord. Legea 
din aprilie 1993 referitoare la Frontierele de Stat ale Federaţiei Ruse 
reflecta această politică. Ea anula zonele de frontieră, acestea 
rămânând astfel doar fâşiile late de 5 km şi stipula reducerea şi 
simplificarea regimului de frontieră cu toate statele CSI. 

Această politică s-a dovedit a avea succes cu Kazahstanul 
precum şi cu Belarus, care au susținut întotdeauna ideea granițelor 
transparente cu Rusia. In ianuarie 1995, Rusia şi Kazahstan au semnat 
un acord oficial de cooperare de-a lungul graniței lor comune, garantând 
simplificarea procedurilor vamale şi desființarea postunilor de grăniceri. 

Ucraina, pe de altă parte, a creat probleme Rusiei. In primul 
rând, hotarul lung de 2.245 km dintre Rusia şi Ucraina trebuie să fie 
încă stabilit, nemaivorbind despre demarcaţie. In al doilea rând, cele 
două ţări nu au căzut de acord asupra dimensiunilor integrării 
frontierelor şi a securităţii la frontiera comună. Deşi au instalat unele 
puncte de control de-a lungul graniţei cu Ucraina în 1993-1994, ruşii 
au tot declarat că preferă o frontieră deschisă. Insă ucrainenii 
susțineau că, în calitate de stat independent, au nevoie de o graniță 
controlată cu Rusia. La începutul lui noiembrie 1991, Ucraina îşi 
crease deja trupele proprii de grăniceri şi adoptase o lege specială 
pentru coordonarea lor. 

Negocierile îndelungate au dus în final la încheierea unui acord 
între Rusia şi Ucraina asupra problemnelarorivindpraniteler semnat 

la 3 august 1994. Acordul relaxa regimul vamal şi regulamentul 
comercial, ceea ce urma să faciliteze cooperarea economică dintre 
cele două țări. Cele două părți au convenit, de asemenea, să 
coopereze în lupta împotriva infractorilor care încercau să treacă 
clandestin granița. Insă şeful trupelor ucrainene de grăniceri, 
general-colonelul Viktor Bannik, a continuat să insiste asupra unei 
granițe de stat oficiale între țara sa şi Rusia. 

In scopul de a proteja noua sa frontieră cu Azerbaidjanul şi 
Georgia, Rusia dispune de Districtul special de trupe de grăniceri 
Caucaz, cu statul major la Stavropol. Ca rezultat al conflictului din 
Cecenia, acest district a fost pus în stare de alertă sporită şi reîntărit 
cu noi trupe la începutul lui decembrie 1994. Rusia şi-a închis apoi 
granițele cu Azerbaidjanul pe motivul că din Azerbaidjan spre Cecenia 
se deplasează comandouri pentru a lupta împotriva armatei ruse. 
Comunicaţiile aeriene şi maritime dintre Azerbaidjan şi Rusia au fost, 
de asemenea, întrerupte, provocând greutăți economice semnificative 
pentru Azerbaidjan, care primeşte jumătate din importuri prin Rusia. 
Azerii au speculat că motivul real al blocadei a fost intenția Rusiei 
de a face presiuni asupra țării lor de a renunța la un contract petrolier 
rentabil pe care îl semnase în septembrie 1994 cu un consorțiu 
occidental. Acest contract cerea ca ţiţeiul din regiunea caspică să 
fie pompat prin Iran şi Turcia mai degrabă decât prin Rusia. Rusia 
nu era pregătită să permită Azerbaidjanului să încheie acorduri 
economice proprii fără a ține cont de interesele ei. 

La sfârşitul lui decembrie 1994, Nikolaev a anunţat că a 
instalat grăniceri de-a lungul graniţei dintre Georgia şi Cecenia pentru 
a împiedica scurgerea de armament şi mercenari înspre Cecenia. O 
interdicție provizorie a fost instituităasupra transporturilor de bunuri 
din Georgia spre Rusia. În câteva zile, guvernul rus a anunțat excepţiile 
la interdicție, probabil deoarece trebuia să continue livrarea de produse 
trupelor ruse staționate în Georgia, şi o suspendare parțială a 
restricțiilor de-a lungul granițelor sale şi cu Georgia şi cu 
Azerbaidjanul. 


GRANIŢELE EXTERNE ALE CSI 


În opinia Rusiei, lăsarea securităţii, de-a lungul graniţelor 
externe ale CSI, în grija fiecărui stat CSI, poate periclita interesele 
strategice ale Rusiei. Celelalte state CSI, la rândul lor, nu dispun de 
forța umană şi resursele materiale pentru a asigura securitatea 

hotarelor lor externe. Un exemplu bun în acest sens este granița 
dintre Tadjikistan şi Afganistan, unde au existat conflicte permanente 
din momentul dezmembrării Uniunii Sovietice. După cum a subliniat 
fostul şefal trupelor ruse de grăniceri, Vladimir Șleahtin, tadjicii nu 
puteau să stăvilească fluxul clandestin de droguri, arme şi militanți 
afgani de-a lungul frontierei. In perioada sovietică, granița fusese 
apărată de slavi (o politică deliberată a KGB, care considera populația 
tadjikă ca fiind nesigură din cauza înrudirilor etnice cu Afganistanul). 
După ce şi-au obținut independenţa, tadjicii nu au reuşit să-şi creeze 
un serviciu de grăniceri viabil aşa că au trebuit să se bazeze pe ruşi, 
pe care i-au solicitat să preia jurisdicţia asupra fostelor trupe sovietice 
de grăniceri de-a lungul frontierei lor cu Afganistanul şi China. 

Ruşii nu trebuiau convinşi: frontiere slabe cu Afganistanul şi 
China erau o ameninţare şi pentru ei. In opinia lui Șleahtin: „La 
hotarele externe ale Tadjikistanului noi apărăm interesele Rusiei.“ O 
situație similară exista şi cu Turkmenistanul, care se învecinează şi 
cu Afganistanul, şi cu Iranul. În august 1992, Rusia şi Turkmenistanul 
au semnat un acord de cooperare pentru protecția frontierei sudice 
a Turkmenistanului. O unitate mixtă ruso-turkmenă a preluat sarcina 
pazei graniței comune a Turkmenistanului cu Afganistanul şi Iranul. 
La sfârşitul lui 1993 şi începutul lui 1994, Consiliul comandanților 
trupelor de grăniceri ale CSI s-a reunit de trei ori pentru a discuta 
chestiuni legate de protecția frontierelor. Rezultatul a fost o serie de 
documente generale pentru protecția frontierelor externe ale CSI, 
semnată la Sankt Petersburg, în iulie 1994, de către toate cele 
unsprezece state cu drepturi depline ale CSI (Moldova nu era încă 
membru deplin). 

Între timp, Rusia a continuat să negocieze cu fiecare stat din 
CSI tratate bilaterale. În octombrie 1992, Kirghizstanul a semnat un 
acord prin care trecea în responsabilitatea Rusiei paza frontierei sale 
cu China. Rusia avea, de asemenea, contingente din Serviciul său 
Federal de Grăniceri care ajutau trupele locale de-a lungul granițelor 
externe ale Uzbekistanului, Armeniei, Georgiei şi Kazahstanului. 
Granița dintre Georgia şi Turcia, de exemplu, era controlată în 1995 
de patru detaşamente de grăniceri ruşi şi un escadron de nave de 
patrulare. Rusia avea patru detaşamente de grăniceri de-a lungul 
graniței Armeniei cu Turcia şi Iranul. Deşi în majoritatea cazurilor 
acordurile stipulau o retragere în final a trupelor ruse, presiunile din 
partea Moscovei, combinate cu resursele materiale precare şi lipsa 
unui personal instruit în noile state independente vor prelungi fără 
îndoială prezenţa ruşilor. 

Belarus, cu o forță proprie de grăniceri destul de mare, a 
colaborat amical cu Rusia asupra chestiunilor de frontieră. Nu numai 
că între cele două țări nu există un control la frontieră, dar Belarus 
Şi-a asumat responsabilitatea de a păzi graniţa cu Letonia, Lituania 
şi Polonia (cu sprijin financiar din partea Rusiei). La sfârşitul lunii 
august 1994, preşedintele belarus Aleksandr Lukaşenko l-a demis 
pe comandantul forțelor de grăniceri pe motivul că nu-şi îndeplinea 
eficient munca privind paza hotarului cu Polonia. Lukaşenko a preluat 
el însuși controlul direct asupra trupelor belaruse de grăniceri. 

Azerbaidjanul şi Ucraina au fost mai puţin cooperante. 
Azerbaidjanul a rezistat presiunilor de a permite trupelor ruse de 
grăniceri, care au fost retrase la sfârşitul anului 1992, să ajute la 
paza graniţelor externe, în pofida plângerilor Rusiei că arme, droguri 
şi imigranţi clandestini pătrundeau în această țară via Azerbaidjan. 
In mai 1994, comandantul trupele ruse de grăniceri Nikolaev a 
dezvăluit faptul că Rusia acordase Azerbaidjanului un ultimatum. 
Dacă Azerbaidjanul dorea ca Rusia să nu închidă granița dintre cele 
două state, fapt care începuse deja, atunci trebuia să-şi păzească 
mai eficient graniţele externe (cu Iranul şi Turcia) cu sprijinul unor 
patrule mixte azero-ruse. Însă Azerbaidjanul nu a cedat şi chestiunea 
a rămas nesoluționată. In ceea ce priveşte Ucraina, şeful trupelor ei 
de grăniceri, general-colonelul Bannik, a declarat în repetate rânduri 
că guvernul său se opune forțelor de frontieră mixte. 


SERVICIUL FEDERAL DE GRĂNICERI 


După cum am menționat mai sus, trupele ruse de grăniceri au 
fost plasate sub jurisdicţia Ministerului rus al Securităţii în momentul 
creării lor oficiale în iunie 1992. Aceasta însemna că statele care 
permiteau grănicerilor ruşi să patruleze la granițele lor externe erau 
supuse prezenţei atente a serviciilor ruse de securitate — o situație 
care s-ar putea să fi creat dificultăți părții ruse în timpul negocierilor. 
Acesta trebuie să fi fost un factor care a influențat decizia 
administraţiei prezidenţiale de la sfârşitul lui 1993 dea face din serviciul 
de grăniceri o instituţie separată. Serviciul Federal de Grăniceri se 
afla sub directa conducere a preşedintelui Elțîn, având statutul unui 
minister federal. FSK (şi apoi şi FSB) avea încă responsabilități 
operaţionale de contrainformaţii de-a lungul frontierei, aşa că a 
continuat să joace un rol în securitatea granițelor. 

Din momentul reorganizării, nu au fost date publicității cifre 
precise asupra forței de grăniceri. Insă şeful trupelor de grăniceri, 

Nikolaev, a afirmat, în mai 1994, că instituţia avea 75 de generali şi 
în cazul în care planurile existente de mărire a efectivelor aveau să 
fie realizate, acestnumărurca la 145. El a adăugat că norma pentru 
un general era de 1.800 de soldați, ceea ce însemna circa 135.000 
de soldaţi cu o posibilă extindere la peste 250.000 (mai mult decât 
numărul grănicerilor din perioada sovietică). În iunie 1994 presa rusă 
relata că cinci unități antiteroriste noi, numărând între cincisprezece 
şi douăzeci de persoane fiecare, au fost adăugate serviciului de 
grăniceri staționat în „punctele fierbinți.“ În primăvara lui 1995, 
Nikolaev a anunțat un program ambițios pentru organizarea şi 
îmbunătăţirea Serviciului Federal de Grăniceri în anii 1996-2000. 

Suplimentarea forțelor pentru a satisface cerințele trupelor 
de grăniceri şi a fondurilor pentru întreținerea acestora, construirea 
punctelor de controlau reprezentat o mare problemă pentru guvernul 
rus aflat într-o situație financiară incomodă. La începutul lui 1995, 
Nikolaev s-a prezentat în faţa unui grup parlamentar şi a vorbit 
îndelung despre resursele materiale insuficiente destinate 
trupelor sale. Din cele 3,2 trilioane de ruble cerute de Serviciul 
Federal de Grăniceri pentru bugetul său pe 1995, guvernul şi 
parlamentul alocaseră numai 2,2 trilioane. Echipamentul era vechi şi 
necesita reparații. Patruzeci la sută din sistemele de semnalizare şi 
comunicații de-a lungul frontierei au depăşit perioada de 
valabilitate şi trebuiau înlocuite. In zona Pskov, situată în apropierea 
frontierei Rusiei cu Estonia, grănicerii au intrat în grevă în 1993 
pentru că nu aveau locuinţe şi nu îşi primiseră salariile. Punctele 
de control erau lipsite de tehnica de bază, n-aveau nici telefoane. 
La începutul lui 1995, Rusia a construit un nou punct de control 
modern lângă Pskov, echipat cu tehnologie avansată 
pentru verificare eficientă a bunurilor şi oamenilor, însă asemenea 
probleme persistă pretutindeni. 

De ce are nevoie Rusia de o asemenea forță substanţială de 
grăniceri? În primul rând pentru că, deşi Rusia a reuşit să stabilească 
granițe deschise cu unele state învecinate din CSI, ea trebuie să aibă 
grăniceri de-a lungul noilor sale frontiere, cum ar fi cele cu Ucraina, 
Georgia şi Azerbaidjan şi, de asemenea, cu Letonia şi Estonia. In al 
doilea rând, anumite granițe externe ale CSI, precum cea tadjikă cu 
Afganistanul, au fost martorele atâtor conflicte armate, încât necesită 
trupe suplimentare. In 1994, Rusia şi-a dublat forța de grăniceri în 
Tadjikistan, aceasta ajungând la 15.000 de persoane. Evident, granițele 
Rusiei şi cele ale CSI sunt foarte nesigure. Guvernul lui Elțîn doreşte 
să poată acționa ferm în cazul unui conflict şi să-şi apere frontierele 

de fluxul clandestin de contrabandişti, persoane şi armament. Dar; 
de asemenea, cum a fost cazul Tadjikistanului şi Georgiei, trupele de 
grăniceri îndeplinesc funcții de „menţinere a păcii“ în interiorul țării 
în numele Moscovei. Din ce în ce mai mult, trupele de grăniceri sunt 
folosite ca o prelungire a forței militare ruse în CSI. 

Această nouă întărire a dominației Rusiei asupra CSI implică 
trupele de grăniceri în tipul de intervenție militară rezervată în mod 
tradițional armatei. Desigur, trupele de grăniceri au fost antrenate în 
luptă la granița cu China în perioada sovietică. Insă aceasta s-a 
întâmplat rar şi la o scară redusă. Astăzi, de-a lungul frontierei 
tadjiko-afgane, trupele ruse se angajează în mod regulat în ciocniri 
violente, care se soldează adesea cu victime, aşa cum s-a întâmplat 
în iulie 1993, când rebelii afgani au organizat un atac surpriză asupra 
unui post de grăniceri rus. 


ANDREI NIKOLAEV, ŞEFUL SERVICIULUI 
DE GRANICERI 


După cum s-a menționat mai sus, Elțîn l-a demis pe Șliahtin, 
şeful trupelor de grăniceri, din cauza acestui incident şi l-a numit în 
locul lui pe general-colonelul Andrei Nikolaev. Născut în 1949, 
Nikolaev a absolvit Academia Militară „Frunze“ în 1976 şi apoi 
Academia Militară a Statului Major în 1988. In iunie 1992 el a devenit 
primul adjunct al şefului Direcţiei pentru Operaţiuni Generale din 
cadrul Statului Major al Forţelor Armate ale Federaţiei Ruse. 

Numirea lui Nikolaev a însemnat schimbarea radicală a 
sistemului care până acum respecta tradiția de a numi în acest înalt 
postun militar de carieră din sânul ofiţerilor din trupele de grăniceri. 
Dat fiind faptul că Nikolaev era adjunct al ministrului apărării Pavel 
Graciov, unii observatori au spus că numirea lui însemna o afirmare 
a controlului militar asupra trupelor de grăniceri. Faptul că trupele 
armatei ruse au fost trimise la frontiera tadjikă pentru a participa la 
operațiunile de apărare întărea această impresie. Dar s-a dovedit că 
nu aşa stăteau lucrurile. Nu după mult timp, Nikolaev, care avea 
statutul de ministru şi devenise membru deplin al Consiliului Securității 
Rusiei în aprilie 1994, a apărat independența instituției sale împotriva 
eforturilor lui Graciov de a o integra în Ministerul Apărării. 

La mijlocul lui 1994, între Nikolaev şi Graciov s-a iscat o 
dispută asupra politicii de transferare a resurselor de la armată la 
trupele de grăniceri, o politică ce a atras mânia generalilor din armată. 
La şedinţa Consiliului Securității din 13 iulie, Graciov şi-a exprimat 

supărat nemulțumirea față de politica guvernului privind granițele, în 
special față de tendinţa de a spori efectivele de grăniceri şi materiale 
pe seama armatei. El declara că „un stat nu poate avea două armate“, 
în special când reducerea recrutărilor prevăzută pentru forțele armate 
cra de aproape 50 la sută. Graciov propusese anterior Parlamentului 
rus ca trupele de grăniceri să fie subordonate Ministerului Apărării, 
propunere respinsă imediat de Nikolaev. Elțîn a pus capăt disputei 
prin susținerea lui Nikolaev: „Există forțele armate şi există trupele 
de grăniceri. Aşa a fost şi aşa va rămâne.“ Nikolaev nu numai că a 
reuşit să apere autonomia corpului său de grăniceri; el a reuşit, la 
sfârşitul anului 1994, să transfere două mii de ofițeri de armată şi 
marină la trupele de grăniceri şi să creeze unități de grăniceri pe 
baza câtorva unități dezmembrate din cadrul Ministerului Apărării. 

Nikolaev a fost un susținător sincer al integrării CSI într-o 
singurăunitate militară şi economică şi pentru revenirea la regimul 
de frontieră al fostei Uniuni Sovietice (cu excepţia statelor baltice): 
„Sunt fericit să pot spune că ideologia primelor zile ale independenței 
este pe cale să dispară, a afirmat el într-un interviu acordat la sfârşitul 
anului 1984. Preşedintele Rusiei a afirmat adesea: țările CSI nu au 
nici o alternativă la integrare.“ 

Nikolaev a muncit din greu pentru a crea un comandament 
unificat de grăniceri pentru paza hotarelor externe ale Comunității, 
cu granițe deschise între toate membrele acesteia. In acest scop, 
Rusia a convocat la Moscova o reuniune a comandanților trupelor 
de grăniceri ale tuturor statelor CSI la mijlocul lui ianuarie 
1995 pentru discutarea unui proiect de acord în acest sens. Insă 
Ucraina şi Azerbaidjanul nu s-au pronunțat în favoarea acestui acord, 
în special în lumina celor ce se petreceau în Cecenia, unde cinci mii 
de soldați din Districtul special de trupe Caucaz, întăriți cu zece grupe 
motorizate de manevră din alte zone de frontieră, sprijineau trupele 
militare ale Rusiei. La întrunirea şefilor de stat din CSI la Almati, 
capitala Kazahstanului, în februarie 1995, Azerbaidjanul şi Ucraina au 
respins din nou termenii acordului de pază a granițelor externe ale CSI. 


DINCOLO DE GRANIȚELE RUSIEI: SERVICIILE DE 
SECURITATE ALE CSI 


Aspectele legate de hotarele statelor CSI interferează strâns 
cu activitățile serviciilor lor de securitate. Într-adevăr, o privire asupra 
celor petrecute cu fostele organizații KGB în statele CSI ne lămureşte 
asupra politicii atotcuprinzătoare a Rusiei de a încerca să reintegreze 

aceste state într-o structură puternică, dominată de Moscova. Când 
m-am referit, în capitolul trecut, la intenţiile Serviciul rus de Informaţii 
Externe (FIS) în CSI, a apărut un tablou întunecos. Şi nu numai 
pentru că FIS, cum este normal, nu şi-a dezvăluit scopurile. Mai 
important este faptul că Rusia încă mai consideră, în străfundul inimii 
sale, că aceste noi state independente sunt de competenţa serviciilor 
sale de interne. Aşa că Moscova îşi continuă, în mare măsură, politica 
cu mijloacele tradiționale — aparatul de securitate intemă al fostului KGB. 

Cu toată vorbăria despre independență şi schimbări 
democratice, serviciile de securitate din țările CSI s-au schimbat 
preapuţin din 1991. Majoritatea lucrătorilor KGB au rămas în serviciu 
şi obligaţiile lor erau aceleaşi, exceptând faptul că disidența politică 
nu se mai afla, deschis, pe ordinea de zi. Cel mai important aspect 
era acela că legăturile cu Moscova s-au menținut puternice. Rețeaua 
vechilor băieți de la KGB se întindea peste frontierele de stat. De 
ce, apare întrebarea, ar permite conducerea politică din noile state 
continuarea acestor relații, subminându-şi astfel independenţa? In 
primul rând, majoritatea conducătorilor din țările CSI erau foşti 
comunişti care au ajuns în poziţii puternice în perioada sovietică. 
Oricare ar fi fost angajamentul lor față de statele lor, ei erau încă 
loiali Moscovei. În al doilea rând, majoritatea statelor CSI depindeau 
mult din punct de vedere economic de Rusia şi, astfel, aveau motivații 
puternice să menţină legături economice strânse cu aceasta. In 
sfârşit, exista problema securității politice şi militare, care nu putea fi 
realizată fără un ajutor de la Moscova. 


NOUL SERVICIU DE SECURITATE NAȚIONALĂ 
AL UCRAINEI 


În Ucraina, echilibrarea presiunilor dinspre Moscova cu 
sentimentul naționalist s-a dovedit a fi o problemă dificilă. A treia 
țară ca mărime a teritoriului în cadrul CSI, după Rusia şi Kazahstan, 
Ucraina, cu o armată bine formată şi armament nuclear, a fost un 
jucător cheie în zona apropiată, iar serviciile sale de securitate 
reprezintă un interes particular. Chiar înainte de dezmembrarea Uniunii 
Sovietice, Sovietul Suprem al Ucrainei, la 20 septembrie 1991, a 
emis o rezoluție specială privind crearea unei noi instituții care să 
înlocuiască ramura ucraineană a KGB. Scopul noii organizaţii, 
Serviciul de Securitate al Ucrainei (SBU) era clar — protejarea 
suveranităţii de stat, a structurii constituționale şi integrității teritoriale 
şi zădărnicirea activității subversive din partea altor state. 

Serviciile de Securitate ale Statelor CSI, 
septembrie 1995 (fără Rusia) 


Armenia Administraţia de Stat pentru Securitate Naţională 
Şef: Serj Sarghisian 
numit în mai 1995 
Azerbaidjan Ministerul Securității Naţionale 
Şef: Namik Abbasov 
numit în martie 1995 


Belarus Comitetul pentru Securitatea Statului (KGB) 
şef: Vladimir Egorov 
numit în iulie 1994 

Georgia Ministerul Securităţii Statului 


şef: Adtandil loselian (ministru în exercițiu) 
numit în septembrie 1995 

Kazahstan: Comitetul pentru Securitate Naţională 
Şef: general-maior Sat Tokpakbaev 
numit în decembrie 1993 

Kirghizstan Comitetul de Stat pentru Securitate Naţională 
Şef: general-maior Anarbek Bakaev 
numit în februarie 1992 

Moldova Ministerul Securităţii Naţionale 
Şef: general-maior Vasile Calmoi 
numit în iulie 1992 

Tadjikistan Ministerul Securităţii 
Şef: It.-col. Saidanwar Kamolov 
numit în august 1992 

Turkmenistan Comitetul Securităţii Naţionale 
Şef: general-maior Saparmurat Seidov 
numit în mai 1992 

Ucraina Serviciul de Securitate al Ucrainei 
Şef: general-maior Volodimir Radcenko 
numit în iulie 1995 

Uzbekistan Serviciul de Securitate Naţională 
Şef: general-maior Rustam Inoiatov 
numit în iunie 1995 


Decizia urma să exprime noile obiective de securitate ale 
Ucrainei ca țară independentă, dar suna familiar. Vechiul KGB avea 
obiective declarate public aproape identice. 

In ceea ce privește organizarea, noul serviciu urma şi el tradiția 
predecesorului său KGB. SBU includea direcţii pentru informații, 
contrainformaţii şi contrainformaţii militare precum şi de combatere 

a corupției, întreținere funcțională şi tehnologică şi documentare, 
analiză, personal şi altele. Ramurile SBU înlocuiau ramurile teritoriale 
ale K:GB. Ca şi în cazul noii structuri de securitate de la Moscova, 
unele funcții ale fostului KGB nu erau incluse în noua instituție 
ucraineană: securitatea comunicaţiilor, culegerea electronică a 
informaţiilor şi serviciul de pază erau subordonate altor organisme 
de stat sau constituite în agenții separate. Personalul de 18.000 de 
angajaţi a fostredus la jumătate. 

Potrivit declarațiilor oficiale, operațiunile SBU urmau să fie 
diferite de cele ale KGB. Şi nu putea fi altfel, dată fiind dorința 
puternică a ucrainenilor de a-şi afirma independenţa față de Rusia şi 
uraaproape universală față de KGB. Serviciul nu angaja informatori 
şi nu persecuta disidenţii. În schimb, se concentra asupra culegerii 
de informaţii, protecția mediului şi combaterea terorismului, traficului 
de droguri şi corupției. Dar militanţii ucraineni pentru drepturile 
omului erau suspicioși față de noua instituţie de securitate din cauza 
politicii de menţinere a profesioniştilor KGB în cadrul SBU. La 
un moment dat, ei chiar au pichetat birourile SBU din Lvov, cerând 
ca un fost deținut politic să devină noul şefal SBU local, şi nu un 
ofițer de carieră din KGB. 

Protestele lor s-au lovit de un zid. Deşi un purtător de cuvânt 
al SBU a afirmat, la începutul lui 1992, că 16 generali KGB au fost 
trecuți în retragere, toți cei care apăreau în posturile de conducere 
ale SBU erau ofițeri de carieră ai KGB. Conducerea politică a 
Ucrainei, ea însăşi plină de foşti comuniști, a optat pentru experiență 
Şi nu pentru o carte de vizită democratică. După cum a afirmat un 
oficial al SBU: „Desigur, în prezent ne folosim de serviciile vechiului 
personal cu experiență. Evident, profesionalismul se obține de-a lungul 
anilor de muncă grea, de muncă foarte dură şi ar fi cea mai mare 
stupiditate să renunțăm la serviciile lor. Nici chiar şi bolşevicii nu 
i-au respins pe agenţii speciali ai țarului.“ Nici cartea de vizită 
naționalistă nu reprezenta o prioritate pentru SBU. O proporție 
surprinzător de mare de angajaţi în noul serviciu, (35%), erau ruşi. 
Continuitatea cu vechiul KGB a fost exemplificată prin numirea lui 
Evhen Marciuk în funcția de şefal noului serviciu ucrainean. Marciuk 
lucrase ani de zile în KGB, urcând treptele ierarhiei de la simplu 
ofițer la prim-vicepreşedinte sub Nikolai Goluşko în 1990. Conştient, 
fără îndoială, că trecutul era o povară, Marciuk a depus un efort 
considerabil pentru îmbunătățirea imaginii SBU, subliniind în discursuri 
şi interviuri cât de diferit era acesta de fostul KGB: „Tendinţa actuală 
a serviciului ucrainean de securitate s-a modificat cu 180 de grade... 

Astăzi nu avem duşmani a priori; aceasta înseamnă că nici un 
serviciu special străin nu ne este ostil până ce nu am primit date 
concrete despre angajarea lui în activități subversive.“ Marciuk a 
subliniat că prioritatea principală a SBU era de a proteja interesele 
Ucrainei independente, nu pe cele ale Moscovei. Însă asocierea 
sa strânsă cu Goluşko (disprețuit de democraţii ucraineni şi care 
cra acum prim-vicepreşedinte al Ministerului rus al Securităţii) şi 
îndelungata sa activitate în KGB generau temerea că Marciuk 
se afla încă sub controlul foştilor săi şefi. KGB-ul ucrainean 
fusese principala curea de transmisie pentru menţinerea controlului 
politic asupra Ucrainei şi pentru suprimarea naționalismului ucrainean. 
Marciuk însuşi fusese anchetator KGB în cazurile împotriva 
disidenţilor ucraineni în perioada sovietică. Oare să fie în 
stare Marciuk şi ceilalți oficiali să apere independenţa și 
democraţia Ucrainei? 

Ca şi în Rusia, unul din primele puncte de pe ordinea de zi a 
noului guvern ucrainean era legea privind Serviciul de Securitate al 
Ucrainei, concepută spre a asigura o bază pentru operațiunile acestuia. 
Adoptată de Parlamentul ucrainean în martie 1992, legea stipula că 
Serviciul de Securitate al Ucrainei (SBU) era subordonat atât 
preşedintelui țării, cât şi Sovietului Suprem al Ucrainei. Acesta era 
un semn încurajator din punctul de vedere al reformatorilor, care 
erau nerăbdători să creeze un sistem de supraveghere parlamentară. 
La urma urmelor, parlamentul includea câțiva militanți proeminenți 
pentru drepturile omului. După cum spunea un comentator: „Oamenii 
împotriva cărora a acționat cândva KGB, desfăşurând operaţiuni cu 
care s-a mândrit Goluşko, au devenit legislatori.“ Potrivit legii, SBU 
trebuia să răspundă întrebărilor puse de comisiile parlamentare şi să 
informezeregulat despre activitățile sale. Se presupunea că serviciile 
de securitate urmau să asigure informaţii pe probleme financiare, pe 
baza cărora trebuia să acționeze parlamentul, însă, ca şi în Rusia, 
împărțirea efectivă a responsabilităților între preşedinte şi parlament, 
precum şi mijloacele de control parlamentar nu erau delimitate. 

Cel mai izbitor în privința legii ucrainene referitoare la Serviciul 
de Securitate, dat fiind că fusese adoptată de parlamentul acestei 
țări, era similitudinea ei cu legea rusă referitoare la organele securității 
de stat. Formularea şi succesiunea articolelor erau practic identice. 
Acest lucru se datora faptului că în ambele cazuri, rus şi ucrainean, 
noua lege deriva direct din legile anterioare ale KGB. Dat fiind că 
KGB, atât cel sovietic, cât şi cel ucrainean, era simbolul represiunii 
ruse împotriva minorităților naționale, este oarecum surprinzător faptul 

că noul guvern ucrainean nu a făcut nici unefort să se distanțeze de 
această organizaţie. Să nu fi avut Kievul pur şi simplu resursele 
juridice de a elabora o lege originală proprie? Posibil. Cu toate acestea, 
dacă noul guvern intenționa într-adevăr ca SBU să fie complet diferit 
de predecesorul său — şi independent față de Moscova — nu ar fi 
elaborat o lege care era o copie la indigo a celei sovietice. 


OPERAȚIUNI ALE SERVICIILOR DE 
SECURITATE UCRAINENE 


Marciuk a afirmat că această organizaţie îşi va concentra 
operațiunile pe „apărarea ordinii constituționale şi integrității teritoriale 
a Ucrainei“, o sarcină dificilă întrucât exista problema Crimeii, a 
cărei populație predominant rusofonă revendica independența față 
de Ucraina. Crimeea era, de asemenea, locul de staționare a flotei 
din Marea Neagră, obiect al unor dispute intense între Kiev şi 
Moscova. Marciuk i-a avertizat pe cei care susțineau independența 
Crimeii că încalcă legea, dar poziţia sa era evident mai moderată 
decât cea a unor politicieni ucraineni care doreau ca guvernul să 
pună piciorul în prag în această chestiune şi acuzau Moscova de 
încurajarea revendicărilor de independență. Marciuk era conştient 
de necesitatea echilibrării intereselor ruşilor (22% din populația 
Ucrainei) cu cele ale ucrainenilor. SBU era vigilent în suprimarea 
sentimentelor anti-ruseşti din Ucraina. De exemplu, conducătorii 
acestuia au anunțat în iulie 1992 că arestaseră membri ai organizației 
naționaliste „Ruh“ pentru lozincile antiruseşti scrise pe pereții caselor. 

Ținând cont de amenințarea reprezentată de străini pentru 
securitatea Ucrainei, Marciuk a fost iniţial precaut afirmând doar că 
anumite organizații străine încercau să influențeze opinia publică din 
Ucraina într-un mod negativ. Ulterior însă, el a început să facă aluzie 
la „intențiile duşmănoase“ ale oamenilor de afaceri străini în Ucraina, 
susținând că întreprinzătorii occidentali se amestecau în politica țării. 
Şefii locali SBU au adoptat un ton similar. Un responsabil a afirmat 
că oamenii de afaceri străini furau secrete tehnologice ucrainene şi 
a sugerat ca străinii să fie urmăriți mai atent. La începutul lui 1995, 
tonul alarmant a crescut, la fel ca şi în Rusia. Chiar şi sponsorii 
occidentali voluntari din sfera de cercetare în Ucraina au devenit 
suspecți în ochii SBU. 

Ca şi în serviciile de securitate ruseşti, SBUaveao subdiviziune 
specială — Administrația „T“ — înființată în august 1992 pentru 

apărarea Ucrainei împotriva activităților „anticonstituționale“. Potrivit 
şefului acestei administrații, locotenent — colonel Viktor Burlakov, 
aceasta se concentra asupra unei game largi de amenințări la adresa 
stabilității politice a Ucrainei şi lucra în colaborare cu alte instituții de 
aplicare a legii, cum ar fi poliția, Ministerul de Interne. Burlakov nu 
avea încredere în occidentali, care veniseră fără restricţii în Ucraina 
după 1991 şi care acordau asistență şi sprijin financiar pentru 
cercetare. De asemenea, el se opunea grupărilor religioase străine 
care, în opinia sa, îi ademeneau pe cetățenii ucraineni să culeagă 
informaţii secrete despre armata ucraineană şi serviciile secrete. La 
mijlocul anului 1994, el a declarat că administraţia „T“ a descoperit 
numeroase organizaţii străine antiucrainene care activau pentru 
subminarea integrității teritoriale şi a stabilității politice a țării. Acțiunile 
lor criminale, susținea el, porneau de la „incitarea“ prejudecăţilor 
etnice până la plănuirea de atacuri teroriste. 

Cum rămânea însă cu culegerea de informaţii externe? După 
cum s-a arătat mai sus, statele CSI, altele decât Rusia, au rămas cu 
un deficit de personal şi resurse pentru culegerea de informaţii din 
străinătate. Aceasta a reprezentat o problemă pentru Direcţia de 
Informaţii Externe din cadrul SBU. După cum afirma o sursă: 
„Culegerea de informaţii pe cont propriu este o activitate complet 
nouă pentru SBU; departamentul de informaţii al KGB ucrainean 
operase la comanda Moscovei şi nu desfăşurase operaţiuni proprii.“ 
In ce priveşte tipul de informaţii căutate de Ucraina, spionajul 
industrial ocupă primul loc. Potrivitunei surse, operaţiunile instituției 
în acest domeniu au economisit guvernului echivalentul a 250 de 
milioane de dolari din 1992 până în 1994. SBU îi urmăreşte 
îndeaproape şi pe vecinii Ucrainei, inclusiv Rusia. Deoarece Ucraina 
a avut dificultăți în formarea unui aparat eficient de informaţii externe 
propriu, culegerea de informații în Occident este probabil o activitate 
limitată, însă Ucraina are câțiva agenți în Europa de Est. In august 
1993, ofițerul SBU Anatoli Lisenko a fost arestat în Polonia sub 
acuzaţia de spionaj în favoarea Ucrainei şi condamnat la doi ani 
închisoare. O altă instituţie cheie a SBU este Administraţia 
Contrainformaţiilor Militare, care asigură sprijin împotriva spionajului 
în rândul forțelor armate ucrainene, verificând loialitatea politică a 
ofițerilor şi trupelor, păzeşte instalaţiile nucleare şi alte obiective 
militare. Chestiunea loialității politice în forțele armate ucrainene este 
complexă, dat fiind faptul că un procent semnificativ de ofiţeri (peste 
50%) şi soldați sunt ruşi. Guvernul ucrainean a cerut depunerea 
„jurământului de credință“ de către toți membrii armatei, dar există 

încă motive de îngrijorare legat de devotamentul acestora. Conflictul 
cu Rusia asupra proprietăţii armelor nucleare aflate pe teritoriul 
ucrainean şi asupra flotei din Marea Neagră complică şi mai mult 
lucrurile. Deşi s-a spus că grupările naționaliste, cum ar fi Uniunea 
Ofiţerilor Ucraineni, au exercitat presiuni pentru ca SBU să 
întreprindă acțiuni ferme împotriva tendinţelor rusofone din forțele 
armate, este improbabil ca aşa ceva să se întâmple, date fiind 
legăturile strânse dintre SBU şi Moscova. 


INFRACŢIONALITATEA, SECURITATEA ŞI 
POLITICA ÎN UCRAINA 


SBU a luptat din răsputeri împotriva crimei organizate în cadrul 
forțelor armate şi împotriva vânzărilor clandestine a patrimoniului şi 
tehnicii militare. Judecând după declarațiile din presă, corupția din 
forțele armate ucrainene este larg răspândită şi, astfel, reprezintă un 
obiectiv central pentru Direcţia de Contrainformaţii Militare. La 
sfârşitul anului 1993, SBU a anunţat că Direcţia sa de 
Contrainformaţii Militare împiedicase vânzarea clandestină a două 
bombardiere ucrainene MIG 25 uneia dintre țările CSI. Un număr 
de înalți responsabili militari erau implicaţi în afacere. 

Asemenea serviciilor de securitate ruse, SBU şi-a asumatun 
rol principal în lupta împotriva tuturor formelor de corupţie la nivel 
oficial. Noul preşedinte al Ucrainei, Leonid Kucima, ales în 1994, a 
continuat politica fostului preşedinte Leonid Kravciuk, de susținere 
a unui serviciu de securitate puternic, punând un accent deosebit 
asupra combaterii infracțiunilor economice. Intr-un discurs rostit în 
faţa personalului securității, nu mult după alegerea sa, Kucima a 
cerut SBU să-şi sporească eforturile: „Trebuie să acordăm serviciului 
de securitate ucrainean orice sprijin material, moral, şi financiar. Vă 
promit un asemenea sprijin.“ Mai târziu, în februarie 1995, Kucima a 
anunțat că reorganizează serviciul de securitate şi îi sporeşte 
prerogativele pentru a-l face mai eficient în combaterea 
infracționalităţii. Pentru cei ce urmăreau evoluţia evenimentelor din 
Rusia acest lucru suna familiar. 

Cu puţin timp înainte de a fi învins de Kucima în alegerile 
prezidenţiale, Kravciuk îl numise pe Marciuk în funcția de vicepremier 
pe problemele securității naționale. Aceasta însemna că Marciuk 
controla o gamă largă de operațiuni de securitate, nu numai pe cele 
aleSBU. Inlocuitorul lui Marciuk ca șefal SBU a fost Valeri Malikov, 
anterior adjunctul său, de naţionalitate rusă, care lucrase în KGB din 

1970. În decurs de mai puţin de un an, Malikov a fost înlocuit de un 
alt profesionist KGB, generalul Volodimir Radcenko. Radcenko se 
bucurase de multă notorietate ca ofițer ce luase măsuri pentru 
ncutralizarea disidenților pe când lucra în KGB în anii '70 şi '80, iar 
«desemnarea lui cu un an înainte ca şef al Ministerului Afacerilor 
Interne fusese primită cu consternare de către democrați. După cum 
remarca un observator: „Este dificil să-ți imaginezi că într-o țară 
democrată, de exemplu în Germania de astăzi, un fost funcționar din 
Gestapo, care a luptat împotriva antifasciştilor sau un ofițer STASI 
[poliția secretă est-germană] care a persecutat disidenții, ar putea fi 
numit în funcția de Ministru al Afacerilor Interne.“ Însă, ca de obicei, 
interesele au avut câştig de cauză şi aceste proteste au trecut neluate 
în seamă. Când Radcenko a fost numit şef al SBU, a devenit limpede 
că nimeni din afara sistemului nu va obține funcții superioare în SBU. 

Cu oameni ca Marciuk, care în februarie 1995 a fost desemnat 
prim-ministru în exercițiu, şi căruia i s-a acordat o funcție permanentă 
la începutul lunii iunie, şi Radcenko, aflat la conducerea politicii de 
securitate națională a Ucrainei, se întrevedea tendința către un 
şerviciu de securitate mai puternic și relații mai strânse cu Rusia. 
Într-adevăr, tocmai prin organizaţii ca SBU şi omologul său din 
Moscova se promovau asemenea legături. În plus faţă de acordul 
încheiat cu FIS din Rusia, SBU a semnat acorduri cu Serviciul rus 
de Contrainformațţii (pe atunci Ministerul Securității) în 1992-1993, 
ceea ce a servit ca bază pentru o cooperare extinsă. Intr-o declaraţie 
făcută nu cu mult timp înainte de a-şi părăsi funcția de şef al SBU, 
Marciuk a descris astfel această cooperare: „Avem un acord cu 
serviciul special rus. In cazurile în care există un interes reciproc, 
noi mergemla ei şi ei vin la noi. Chiaracum, o delegaţie a Serviciului 
Federal Rus de Contrainformaţii [FSK] se află la Kiev şi planificăm 
împreună o operațiune complexă. Nu am avut cazuri în care cineva 
de la Serviciul Federal Rus de Contrainformaţii să fi desfăşurat 
activităţi subversive secrete.“ 

In mod ironic, în pofida trecutului său din KGB, Marciuk pare 
să se bucure de un mare respect printre ucraineni. El este considerat, 
în general, un pragmatic, chiar un liberal, care acționează cu fermitate 
în situații dificile şi este capabil să negocieze cu succes cu ruşii. 
Mulți consideră că experienţa sa în serviciile de securitate este un 
avantaj care îi conferă o perspectivă din interior şi îi permite să se 
descurce prin haosul problemelor politice şi economice ale Ucrainei. 
In acest sens, Marciuk simbolizează ambiguitățile politicii din fosta 
Uniune Sovietică, care oscilează între democraţie şi autoritarism. 

SERVICIILE DE SECURITATE ALE BELARUS ȘI 
MOLDOVEI 


Comparativ cu Ucraina, Belarus a făcut mult mai puţine 
progrese în reformarea serviciului său de securitate. Conducerea 
politică postsovietică nici măcar nu s-a obosit să-i schimbe numele, 
care rămâne tot KGB (Comitetul Securităţii de Stat). Când Belarus 
a devenit stat independent în 1991, generalul Eduard Șircuski, carc 
ocupase funcția de preşedinte al KGB începând cu octombrie 1990, 
şi-a menţinut funcţia, în pofida faptului că semnase apelul 
Partidului Comunist de susținere a puciului. Majoritatea personalului 
a rămas alături de el. Într-adevăr, unii dintre cei aduşi de Partidul 
Comunist în KGB începând chiar cu anii '50 sunt încă în funcție. In 
fața sediului KGB din Minsk se află încă statuia lui Felix Dzerjinski, 
primul şef al poliţiei sovietice de securitate, deşi statuia lui a dispărut 
de mult timp din Moscova. 

Eşecul reformării KGB-ului belarus se datorează, în marc 
măsură, faptului că guvernul continuă să fie dominat de comuniști, 
care nu au nici un interes să reducă prerogativele unei organizaţii pe 
care s-au bazat în mod tradițional. Guvernul din Belarus nu doreşte 
să rupă legăturile cu Rusia, aşa că KGB-ul său a continuat să 
primească indicaţii de la Moscova. In ianuarie 1992, Parlamentul 
belarus a aprobat un statut provizoriu al KGB care îi conferea funcții 
similare cu cele ale vechiului KGB. Unica schimbare semnificativă 
față de trecut era că parlamentul, dominat de comuniști, şi nu biroul 
politic al partidului, deținea controlul asupra KGB. Conducerea KGB 
aveapuțţin de obiectat împotriva controlului parlamentar. În practică, 
aceasta însemna doar că şeful KGB, Şirkuski, trebuia să raporteze 
numai în fața preşedintelui parlamentului, Stanslav Șuşkevici. In 1992 
acesta era deja angajat într-o luptă aprigă pentru putere cu premierul 
belarus Viaceslav Kebici, iar KGB îi furniza o armă puternică 
— doveziale corupţiei la nivel oficial. 

La fel ca în Rusia şi Ucraina, problema corupției a devenit 
obiectivul notoriu al KGB. La sfârşitul lui 1992, Şirkuski a anunţat 
că organizația sa ancheta două sute de cazuri de delapidare şi corupție 
la nivel superior. Intărit cu puteri de anchetare stipulate de noua 
Lege privind activitatea operațională de anchetă (aproape identică 
cu legea rusă), KGB a început să cerceteze activitatea înalților 
demnitari. Până la sfârşitul lui 1993, Şirkuski a raportat parlamentului 

că o rețea de corupție cuprindea întregul guvern. O lună mai târziu, 
deputatul Aleksandr Lukaşenko, şeful comisiei parlamentare pentru 
combaterea corupției, cerea demisia lui Kebici. 

Șirkuski însuşi a fost îndepărtat din funcţie în timpul acestei 
lupte, pentru a fi înlocuit rapid cu Henadi Laviţki, la începutul lui 
1994. După alegerea sa în funcția nou creată de preşedinte al 
Republicii Belarus, în iulie 1994, Aleksandr Lukaşenko l-a concediat 
pe Laviţki şi pe câţiva dintre adjuncții acestuia, numind un nou 
preşedinte al KGB în persoana fostului şefal Ministerului Afacerilor 
I“xterne, Vladimir legorov. In calitate de preşedinte cu prerogative 
extinse, Lukaşenko, fost comisar politic în trupele de grăniceri ale 
KGB, nu s-a preocupat de ținerea în frâu a KGB-ului, mai ales după 
ce şi-a plasat proprii săi oameni în funcții superioare. După cum 
aprecia un critic: „Preşedintele Republicii Belarus a făcut din 
structurile puterii favoriţii săi. Aceştia sunt Ministerul Afacerilor 
Interne, KGB şi armata... Nu întâmplător, bugetul KGB pe acest 
an [1995] ar acoperi toate cheltuielile guvernului, Sovietului Suprem, 
Procuraturii şi administraţiei prezidențiale luate la un loc.“ 

În august 1994, Lukaşenko a emis un decret prin care crea 
un nou statut provizoriu pentru KGB, care oferea, se pare, baze 
Icgale mai largi pentru anchetele politice. Statutul nu a fost dat 
publicității. Asemenea lui Elțîn, Lukaşenko are propriul său serviciu 
care asigură securitatea preşedintelui şi care lucrează în strânsă 
colaborare cu KGB. 

Din momentul în care Belarus a devenit stat independenf, 
KGB-ul său a întreținut legături strânse cu serviciile de securitate 
ruse. Responsabili ai KGB belarus au declarat la început că serviciile 
de securitate ale CSI erau atât de profund întrepătrunse, încât le-ar 
îi fost imposibil să funcționeze independent unul de celălalt. 
Lukaşenko, care stabilise un control sever asupra KGB, a continuat 
această politică. El a pledat deschis pentru unificarea cu Rusia, 
exprimând şi sentimentul popular. În referendumul organizat în mai 
1995, bieloruşii au votat pentru integrarea cu Rusia şi pentru 
decretarea limbii ruse ca limbă oficială. 

In ceea ce priveşte Moldova învecinată, faptul că Armata a 
14-a rusă, condusă până în vara lui 1995 de general-locotenentul 
Aleksandr Lebed, e o armată care ocupă încă regiunea Transnistria, 
(care a încercat să se separe de Moldova) a acordat ruşilor o putere 
considerabilă în zonă. După ce Moldova a devenit independentă, 
guvernul moldovenesc a refuzat inițial să ratifice acordurile de creare 
a CSI şi şi-a anunțat intenția de a se reunifica cu România. Rusia a 


176 AMY KNIGHT 


folosit intervenția militară în favoarea etnicilor ruşi din Transnistria, 
precum şi şantajul economic pentru a face presiuni asupra guvernului 
de la Chişinău. Strategia a avut efect şi, treptat, Moldova a începul 
să ia în consideraţie cererile Rusiei. 

Preşedintele Moldovei, Mircea Snegur, a adoptat o poziţie 
favorabilă față de integrarea economică cu CSI, însă a rezistat 
integrării politice şi militare, mai ales din cauza opoziţiei 
publice considerabile față de legături mai strânse cu CSI. După cum 
afirma un analist: „Mai mult decât reunificarea cu România 
sau subordonarea față de CSI, moldovenii au rezolvat sarcina 
dificilă de a-şi afirma independența şi încep să-şi exprime propria 
identitate unică.“ 

Nu este clar rolul pe care l-au jucat serviciile de securitate în 
acest proces. Moldova are un Minister al Securităţii Naționale, condus 
de general-maior Vasile Calmoi, care nu s-a prea bucurat de atenţie 
din partea mass-media, aşa că se poate presupune că influența sa 
politică este limitată. In ceea ce priveşte relațiile cu serviciile ruse, în 
iunie 1994 Calmoi a semnat un acord cu şeful FSK, Serghei Stepașin, 
angajându-se, în maniera cunoscută, într-o colaborare pe o gamă 
amplă de probleme ale securității. Cele două servicii au convenit să 
schimbe informații şi să conlucreze în combaterea terorismului, 
traficului de droguri şi vânzărilor clandestine de arme. În afară de 
această posibilitate suplimentară pentru ca Rusia să influenţeze 
politica Moldovei, prezenţa armatei ruse în zonă şi constrângerile 
economice ar trebui să fie suficiente pentru ca Moscova să fie sigură 
că Moldova va răspunde solicitărilor sale. 


TRANSCAUCAZIA 


În Armenia și Azerbaidjan, vechea elită a Partidului Comunist 
a supraviețuit pentru a domina scena politică. În cea mai mare parte, 
această elită este favorabilă unei anumite integrări în CSI. In pofida 
puternicelor sentimente naţionaliste şi resentimentului profund al 
populaţiei împotriva amestecului Rusiei, conducătorii politici 
cooperează cu Moscova. Nici n-ar putea fi altfel, dat fiind că 
Moscova a fost activ implicată în politica la vârf din ambele țări. In 
1993 Moscova a sprijinit înlăturarea preşedintelui azer independent 
Abulfaz Elcibei, promovându-l în funcția acestuia pe Gaidar Aliev, 
fostul prim-secretar al Partidului Comunist din republică, iar mai înainte 
preşedinte al KGB din propria sa republică. In Georgia, Moscova a 
pus umărul la izgonirea lui Zviad Gamsahurdia, ales în mod 

democratic, şi venirea la putere a lui Eduard Şevardnadze, fost şef 
la poliției georgiene şi apoi prim-secretar al la Partidului Comunist 
din Georgia până la sfârşitul anilor *80. 

Susținându-i pe ambii conducători, Moscova i-a silit de atunci 
să-i urmeze diktatele. Şevardnadze a fost obligat în octombrie 1993 
să cedeze în fața cererilor Rusiei de staționare a trupelor ruse pe 
teritoriul țării sale din cauza conflictului din Abhazia (o regiune a 
Georgiei care şi-a revendicat independența) ce amenința să-l 
îndepărteze de la conducere. Moscova l-a convins pe Aliev să nu 
mai continue contractul petrolier cu Occidentul (care excludea 
trecerea unui oleoduct prin Rusia), folosind drept mijloc de şantaj 
continuarea sprijinului militar acordat armenilor. Au circulat chiar 
zvonuri că serviciile ruse de securitate ar fi jucat un rol în unele 
tentative de lovitură de stat împotriva guvernelor lui Aliev şi 
Şevardnadze. S-a sugerat că rivalul lui Aliev, fostul prim-ministru 
azer Surat Guseinov, adept al Moscovei, era încurajat pe ascuns de 
Kremlin. Mai recent, serviciile ruse de securitate au fost asociate cu 
un act terorist împotriva lui Şevardnadze în august 1995. 

Ca rezultat al instabilității politice, criminalității şi violenţei din 
Georgia şi Azerbaidjan, serviciile de securitate ale acestor state au 
fost adânc implicate atât în politica din republică, cât şi în treburile 
CSI. Ministerul Securităţii de Stat din Georgia a fost creat de 
Şevardnadze în octombrie 1993, înlocuind vechiul Serviciu de 
Informații înființat de fostul preşedinte Gamsahurdia. Şeful acestuia 
până la sfârşitul lunii august 1995, general-maiorul Igor Giorgadze, 
aintratîn KGB la începutul anilor 70, ajungând la un post de conducere 
în contrainformaţii în 1990. El a ocupat apoi funcția de ministru al 
afacerilor interne, înainte de a demisiona la începutul lui 1992. 

Giorgadze era cunoscut ca fiind „omul Moscovei.“ Ministerul 
rus al Securităţii a făcut presiuni puternice pentru a-l face şef al 
aparatului de securitate sub Şevardnadze. După preluarea funcției, 
Giorgadze a stabilit o agendă riguroasă de acțiuni. Contrabanda cu 
droguri, terorismul şi crimaorganizată constituiau cele mai serioase 
amenințări pentru securitatea Georgiei, a afirmat el. Pentru a acorda 
organizaţiei sale puterea de a lupta împotriva unor asemenea 
fenomene, el a creat o forță specială formată din trupe de elită 
bine instruite. Prima provocare a venit din interiorul guvernului. 
Giorgadze a fost în scurt timp antrenat într-un conflict cu ministrul apărănii, 
care a condus la bombardarea sediului Ministerului Securităţii de Stat la 
sfârşitul lui decembrie 1993. Violenţele au continuat. Până în iulie 1994 
au fost asasinați zece oficiali de rang înalt din „ministerele de ordine“. 


178 AMY KNIGHT 


Responsabilii din securitate au jucat un rol major în 
neutralizarea opoziției armate din vestul Georgiei, formată în special 
din susținători ai preşedintelui decedat Gamsahurdia. Această opoziție 
a devenit o amenințare crescândă pentru Şevardnadze care, la 
sfârşitul lui august 1995, era cât pe ce să fie asasinat şi el într-un 
atentat terorist. 

Ce s-ar putea spune despre legăturile dintre angajații din 
securitatea Georgiei şi omologii lor de la Moscova? Plin de cekişti 
din perioada KGB, Ministerul Securităţii de Stat al Georgiei nu a 
încercat prea mult să promoveze interesele acestei țări împotriva 
celor ale Moscovei. Giorgadze şi-a exprimat sprijinul puternic pentru 
integrarea Georgiei în CSI şi hotărârea de a lucra îndeaproape cu 
colegii ruşi. Ideea de a se orienta spre Occident pentru ajutor în 
rezolvarea unor probleme ale Georgiei nu era acceptată de acesta: 
„Opoziția noastră doreşte o orientare spre Vest, ceea ce nu este o 
dorință greşită în sine, însă, în circumstanţele actuale, calea Georgiei 
spre Occident trece prin Rusia.“ Aceasta era, desigur, în concordanță 
cu strategia lui Şevardnadze de cooperare strânsă cu administrația 
lui Elțîn, ceea ce i-a atras critici din partea multor georgieni, care îl 
considerau o marionetă a Moscovei. 

Inmod ironic, Giorgadze părea el însuşi să se fi întors împotriva 
lui Şevardnadze, sau cel puțin să se fi compromis în ochii acestuia. 
Procurorul Georgiei l-a acuzat de complicitate în atentatul din au- 
gust împotriva lui Şevardnadze, ceea ce l-a obligat să fugă la Moscova, 
unde s-a confruntat cu încercările Georgiei de a obține extrădarea 
lui. Funcţia sa în securitate a fost preluată de primul său adjunct, 
Adtandil loseliani, la începutul lui septembrie 1995. Nu sunt deloc 
surprinzătoare speculaţiile considerabile despre rolul serviciilor de 
securitate ruse în această afacere. Oare încercau acestea să 
submineze poziția lui Şevardnadze — şi astfel să câştige sprijin pentru 
desfăşurarea trupelorruse în Georgia — prin încurajarea duşmanilor lui? 

Chestiuni similare au apărut şi în Azerbaidjan, unde preşedintele 
Aliev se confrunta cu amenințări serioase din partea opoziției politice 
şi trebuia să soluţioneze atât problema enclavei Nagornîi Karabah, 
cât şi pe cea a unei economii în curs de dezintegrare. În perioada 
inițială de independență, înainte de venirea la putere a lui Aliev, fostul 
preşedinte, Abulfaz Elcibei, îşi propusese să scape de vestigiile 
trecutului KGB prin inițierea de controale şi demiterea unui număr 
de responsabili ai acestui serviciu. Fostul preşedinte al KGB azer, 
Vladimir Guseinov, a fost chiar arestat în 1992 din cauza rolului 
jucat în înăbuşirea în sânge de către trupele ruse în ianuarie 1990a 
manifestațiilor de la Baku, organizate de naționaliştii azeri. 

Însă Aliev a răsturnat această tendință. Ministerul Securității 
Naţionale al Azerbaidjanului, condus din martie 1995 de Namik 
Abbasov, a fostun element-cheie al conducerii sale politice. Legăturile 
cu serviciile ruse de securitate au rămas strânse. In mai 1995, şeful 
securității ruse, Serghei Stepaşin, a efectuat o călătorie la Baku, 
unde s-a întâlnit cu preşedintele A liev şi a semnat un acord bilateral 
cu Namik Abbasov privind cooperarea în combaterea terorismului 
şi a crimei organizate. Cei doi au convenit, de asemenea, să 
desfăşoare exerciții comune şi să facă schimb de personal. 
„De acum înainte, remarca Stepaşin, angajaţii Serviciului Federal de 
Securitate vor putea să vină să lucreze la Baku nestânjeniți.“ Nu era 
astfel subminată independența Azerbaidjanului prin crearea 
promovată de Baku? Aliev nu dădea impresia că ar fi îngrijorat. El 
era plin de laude la adresa acordului, declarând că, în aceste 
vremuri grele, era important ca serviciile de securitate ale CSI să 
coopereze îndeaproape. 

Petrecându-şi întreaga carieră în KGB înainte de a devenit 
prim-secretar al Partidului Comunist din Azerbaidjan, în 1969, Gaidar 
Aliev cunoştea regulile jocului cu Moscova şi este expert al 
supraviețuirii politice. Potrivit unui observator: „Vechii bolşevicii îşi 
amintesc că Aliev era unul dintre cei mai deştepţi şi mai cosmopoliți 
politicieni.“ „In locul comunismului am început să cred în Dumnezeu“, 
a afirmat el după ce a revenit în politică în 1993. Dar loialitatea sa 
față de Moscova era neclintită: „La urma urmelor, sunt atât de 
multe lucruri care mă leagă de Rusia! Aş putea spune că sunt legat 
prin întreaga mea viață.“ Pentru Aliev, aceasta era retorica de 
conveniență. Confruntat cu presiunea constantă din partea Moscovei, 
în final el a cedat în octombrie 1995 şi a fost de acord cu o 
tranzacție petrolieră cu Occidentul, dar ţiţeiul urma să fie transportat 
de pe platforma Mării Caspice prin conducte amplasate în Georgia 
şi Rusia, via Cecenia. 

Tranziţia politică a Armeniei a luat o cale diferită, deoarece 
preşedintele ales prin vot popular, Levon-Ter Petrosian, a reuşit să 
rămână la putere, în pofida tensiunilor generate de îndelungatul 
conflict cu. Azerbaidjanul, care a ţinut ţara pe picior de război. 
Ter-Petrosian, fost disident şi vechi democrat, nu avea legături cu 
birocraţia de partid şi KGB din Armenia şi de la Moscova. Insă 
guvernul său avea încă nevoie de un serviciu de securitate. Serviciul 
de securitate al Armeniei, Administrația de Stat pentru Securitate 
Naţională (GUNS) a fost creată în locul KGB în noiembrie 1992. 

Paisprezece luni mai târziu, Ter-Petrosian a decis că instituția trebuia 
revizuită. In ianuarie 1994, el a semnat un decret prin care suspendau 
toate operațiunile acesteia, cu excepția grănicerilor şi a funcționarilor 
tehnici. El l-a numit apoi pe Davit Șahnazarian în funcția de şef în 
exercițiu, ordonându-i să verifice personalul instituției şi să elaboreze 
un regulament nou în decurs de trei luni, aşa cum a procedat şi Elțîn 
cu serviciul său de securitate. R 

Dupăcum era de aşteptat, acțiunile lui Ter-Petrosian au generat 
serioase nemulțumiri în cercurile securității, unii susținând că interesele 
privind securitatea Armeniei vor fi serios afectate. Totuşi, majoritatea 
personalului de securitate a supraviețuit verificărilor — asemenea 
angajaţilor FSK din Rusia — şi Administraţia de Stat pentru Securitate 
Naţională a rămas intactă. Ter-Petrosian a lăudat administraţia de 
securitate, susținând într-un discurs din august 1994 că aceasta realizase 
mai mult în ultimele şase luni decât pe parcursulanilor precedenţi. 

Mare parte a eforturilor depuse de serviciului de securitate a 
fost orientată înspre opoziția politică internă a guvernului lui 
Ter-Petrosian. La începutul lui 1995, şeful securității, Şahnazarian 
(care a fost înlocuit de Serj Sarghistian în mai 1995), a rostit un 
mesaj televizat în care încerca să justifice măsurile luate de serviciul 
său împotriva principalului partid de opoziție, pe motive că ar fi fost 
implicat în traficul de droguri şi asasinate politice. Şahnazarian a 
relevat că FSK rus ajutase instituția sa în investigații. 

Un factor important a încurajat relațiile strânse dintre guvernele 
şi serviciile de securitate ale Rusiei şi Armeniei, în pofida sentimentului 
naționalist puternic şi coeziunii etnice al acesteia din urmă. Armenia 
a depins în mare măsură de asistenţa militară rusă pentru a obține 
succese în războiul împotriva Azerbaidjanului, început cu câțiva ani 
în urmă din cauza disputei asupra teritoriului enclavei Nagornii 
Karabah. Deşi relațiile nu au fost întotdeauna lipsite de tensiuni, 
Erevanul nu poate risca înstrăinarea de Moscova şi, din acest motiv, 
susține constant politica Rusiei față de CSI. 


STATELE DIN ASIA CENTRALĂ 


Cele cinci state din Asia Centrală — Kazahstan, Kirghizstan, 
Tadjikistan, Turkmenistan şi Uzbekistan — împărtăşesc atitudini 
similare față de Rusia şi CSI. Conducerea politică este dominată de 
foştii comuniști din perioada sovietică, care consideră ca fiind esențială 
menținerea legăturilor economice şi militare cu Rusia, precum şi a 
relațiilor strânse cu aparatul rus de poliție şi informaţii. Chiar şi 

preşedintele Kirghizstanului, Askar Akaev, considerat în general ca 
un reformator independent, a respins ideea adoptării unei poziții 
serioase împotriva reunificării cu Rusia. In acelaşi timp, conducătorii 
din Asia Centrală se confruntă cu realitățile unei noi structuri politice 
postsovietice şi cu puternicele sentimente naționaliste din statele lor. 

Kirghizstanul are regimul politic cel mai emancipat din toate 
statele central-asiatice. Preşedintele Akaaaev, deşi fost membru al 
Partidului Comunist, este unicul lider din această zonă care nu a fost 
un birocrat din eşalonulsuperior al partidului şi s-a exprimat deschis 
pentru transformările democratice. Rusia nu a exercitat aceleași 
presiuni asupra Kirghizstanului aşa cum a procedat cu alte state 
CSI, iar guvernul lui Akaev nu a fost supus tentativelor de lovitură 
de stat şi conflictelor etnice. Cu toate acestea, Kirghizstanul a 
respectatregulilejocului şi conducerea sa nu s-a consolidat suficient 
pentru a fi în situaţia de a putea rupe vechile legături cu KGB. 

Prezenţa fostului KGB — Comitetul pentru Securitatea 
Naţională a Kirghizstanului, condus de general-maior Anarbek 
Bakaev — poate asigura Moscovei mijloace de a-şi exercita influența 
pe scena politică. Insă, după cum reiese în prezent, acest serviciu nu 
joacă un rol politic important. Preşedintele Akaev este suficient de 
bine situat politic încât, aparent, nu are nevoie de serviciile de 
securitate pentru a suprima opoziția. 

In ceea ce priveşte Kazahstanul, care ocupă cel mai mare 
teritoriu dintre statele central-asiatice, preşedintele acestuia, Nursultan 
Nazarbaiev, este personificarea conducătorului comunist de tip vechi. 
Câştigându-şi mandatul în referendumul din aprilie 1995 care-i 
permită să rămână în funcţia de preşedinte până în anul 2.000, el 
deţine ferm controlul. Nazarbaiev s-a opus vehement dezmembrării 
Uniunii Sovietice în 1991 şi a cerut, consecvent şi putemic, recrearea 
structurilor economice şi militare centrale care să unească membrii 
CSI. In ianuarie 1995, el şi Elțîn au semnat o-declaraţie prin care se 
cerea crearea unei armate unite ruso-kazahe şi a trupelor comune 
de grăniceri. Puterea vechii elite rusificate şi prezenţa unei mari 
populaţiei rusofone în Kazahstan (peste 37 la sută) fac ca eforturile 
pentru independența reală față de Rusia să fie iluzorii. Statutul 
serviciului de securitate kazah şi legăturile lui cu Rusia întăresc 
această impresie. 

In iulie 1992, Sovietul Suprem kazah a adoptat o lege de creare 
a Comitetului Securității Naţionale (Comitet Naţionalinoi Bezopasnosti 
sau KNB) pentru a înlocui KGB. Preşedintele comitetului, 
general-locotenent Bulat Baekenov, a asigurat opinia publică că 

aceasta nu era doar o schimbare de nume, deoarece KNB, spre 
deosebire de KGB, urma să protejeze interesele individului mai presus 
de cele ale statului. Reiese, oricum, că prerogativele noi instituții de 
securitate erau asemănătoare cu cele ale predecesoarei sale. Ca şi 
în cazul Ucrainei, Legea referitoare la organele de securitate națională 
a Kazahstanului era izbitor de similară cu legea rusă (şi prin urmare 
cu vechea lege a KGB). 

Majoritatea foştilor angajaţi ai KGB, mulți cu cariere 
îndelungate, continuă să lucreze în noul KNB. Preşedintele KNB, 
Baekenov, avea el însuşi douăzeci de ani de activitate în KGB. El 
şi-a susținut puternic aparatul de securitate, afirmând în 1993 că 
spionii străini „Şi-au întețit activitățile subversive“ împotriva 
Kazahstanului şi, de aceea, KNB avea nevoie de un personal mai 
numeros şi de resurse mai mari. Evident aceşti spioni nu îi includeau 
Şi pe ruşi, pe care Baekenov şi alți conducători kazahi îi tratau ca pe 
fraţii lor de nădejde. La începutul lui 1993, Baekenov şi ministrul rus 
al securității din acea perioadă, Barannikov, au semnat un acord de 
cooperare într-o sferă largă de aspecte de securitate, inclusiv 
patrularea frontierelor şi contrainformațiile. Cei doi s-au angajat „să-şi 
unească eforturile în apărarea reciprocă a intereselor şi paza 
instalațiilor militare strategice“. 

Anulurmător, şeful securităţii ruse, Serghei Stepaşin, a vizitat 
capitala Almatipentru a elabora detaliile concrete ale cooperării dintre 
cele două servicii de securitate, împreună cu noul şef al KNB, 
general-maior Sat Tokpakbaev, care l-a înlocuit pe Baekenov la 
sfârşitul lui 1993. Au fost semnate câteva protocoale pentru 
operațiuni comune într-o serie de probleme de securitate. In cadrul 
unei conferinţe de presă la Almati, Stepaşin a justificat acordurile 
spunând că „dacă Rusia nu va ajuta la crearea serviciilor de 
contrainformaţii din statele CSI, aceasta va fi realizat de către alții“. 

In ceeace priveşte celelalte trei state din centrul Asiei, ele au 
urmat modelul Kazahstanului, menținând vechiul KGB sub denumiri 
noi. Asemenea Kazahstanului şi Kirghizstanului, Turkmenistanul 
dispune de un Comitet al Securității Naţionale (Komitet Naţionalinoi 
Bezopastnosti sau KNB) care a înlocuit vechiul KGB în 1992. 
“Turkmenistanul are sistemul politic cel mai autoritar din toate statele 
central-asiatice. Întreaga putere este concentrată în mâinile 
preşedintelui Saparmurat Niazov, al cărui mandat în funcție a fost 
prelungit până în 1999, iar mass-media este controlată în întregime 
de stat care nu permite exprimarea punctelor de vedere ale opoziției. 

KNB este crucial pentru supraviețuirea guvernului lui Niazov. 
Condus de general-maior Saparmurad Seidov, KNB îşi folosește 
prerogativele atotputernice în primul rând pentru lupta împotriva 
opoziţiei politice față de guvern. O tactică frecvent folosită de KNB 
este aceea de culegere a materialelor compromițătoare asupra 
adversarilor lui Niazov pentru a-i acuza apoi de corupție. KNB are 
relații de lucrustrânse cu serviciile de securitate ruse, care au sprijinit 
cforturile KNB de suprimare a opoziţiei față de guvernul lui Niazov. 

In Uzbekistan, preşedintele Islam Karimov conduce cu pumn 
de fier, iar parlamentul este controlat de membrii vechii nomenclaturi 
a Partidului Comunist. După cum remarca un fost responsabil uzbek: 
„Independenţa a fost pentru noi o glumă crudă. Oamenii au fost 
înşelați. Statul îi domină pe toți în numele păcii şi stabilității şi, desigur, 
în numele statului.“ 

Serviciul Securităţii Naţionale al Uzbekuistanului, condus din 
iunie 1995 de către general-maior Rustam Inoiatov, a fost deosebit 
de activ în urmărirea celor angajaţi în activităţi antistatale şi a 
membrilor opoziției politice. Acest serviciu a luat măsuri severe 
împotriva infracțiunilor economice şi a străinilor. Într-un interviu din 
septembrie 1994, fostul şef de securitate a avertizat: „În cazul în 
care iese la lumină vreun amestec în treburile noastre interne sau 
vreo încălcare a legii, renumita ospitalitate orientală va fi înlocuită cu 
sancțiunile legii. Numai în acest an s-au aplicat sancțiuni economice 
contra a 910 cetăţeni străini. Dintre aceştia, 193 au fost expulzați şi 
trei străini au fost acuzaţi de infracțiuni penale.“ Dizolvarea Uniunii 
Sovietice nu aavutun efect preamare asupra Uzbekistanului; acesta 
încă mai trăieşte în trecutul sovietic. După cum afirma un uzbek: 
„Trăim într-un stat polițienesc cu care s-ar putea mândri vechii bolșevici.“ 
Politica Tadjikistanului a fost dominată de conflictul violent din 
interiorul țării şi de-a lungul frontierei cu Afganistanul. A existat o 
opoziție continuă față de guvernul condus de preşedintele Emomali 
Rahmonov. In 1992 opoziția a preluat pentru scurt timp puterea, dar 
până la sfârşitul anului — după un război civil în care au dispărut mii 
de persoane — controlul a revenit elitei fostului Partid Comunist. 
Aceastăelită a depins,pentru a putea supraviețui, de sprijinul forțelor 
ruse, precum şi de aparatul de securitate dominat de ruşi. 

KGB din Tadjikistan a devenit întâi Comitetul Securităţii 
Naţionale şi apoi, la începutul lui 1994, a fosttransformat în Ministerul 
Securităţii, condus de către locotenent-colonelul Saidanvar Kamolov. 
Ca răspuns la critica adusă tacticii sale represive, Ministerul Securității 
a insistat, într-o declaraţie difuzată public la sfârşitul lui 1994, că „a 

apărat plin de abnegație guvernul constituțional, în condițiile complexe 
ale războiului civil.“ Serviciile de securitate ale Rusiei, împreună cu 
armata rusă şi trupele de grăniceri oferă, fără îndoială, sprijin în 
această luptă. 

Cooperarea dintre serviciile de securitate ruse şi ale celorlalte 
state CSI are rădăcini adânci, care merg până în perioada sovietică, 
când KGB-urile din republici erau o prelungire a KGB-ului din 
Moscova. Atunci, ca şi acum, aceste ramuri ale KGB 
erau mijloace-cheie pentru implementarea politicii Moscovei. In 1994, 
această politică a fost concentrată asupra procesului de reintegrare 
în cadrul CSI, un proces care a fost accelerat considerabil în 1995, 
în special din cauza poziţiei tot mai insistente a Moscovei. Ce a 
determinat modificarea politicii adoptate de către guvernul lui 
Elțîn imediat după prăbuşirea Uniunii Sovietice? Poate că Elțîn dorea 
să trimită un mesaj de avertisment Occidentului: în cazul în care nu 
va primi ajutor de la vestici, va reîncepe refacerea imperiului său. 
Poate că o altă cauză să fie faptul că Elțîn anticipa alegerile 
prezidenţiale din 1996 şi căuta să obţină sprijinul celor 
care deplângeau dezmembrarea Uniunii Sovietice şi îl criticau pe el 
pentru aceasta. In sfârşit, desigur, Elțîn, pur şi simplu, voia să susțină 
interesele Rusiei în teritoriul pe care, de peste un secol, aceasta 
îl considera a-i aparţine. 

CAPITOLUL ŞAPTE 


SERVICIILE DE SECURITATE ŞI 
DREPTURILE OMULUI 


Societatea este obişnuită cu o situație în care totul, 
bun Sau rău, îi este dat de undeva de sus. In particular, aceasta 
se referă la drepturile omului, care nu sunt considerate încă 
în Rusia cafind inalienabile. Ideea acestor drepturie dăinuie, 
în parte, datorită atitudinii publice şi, în mai mică parte, 
datorită atitudinii autorităților. 

(Serghei Kovaliov, preşedintele Comitetului Rus pentru 


Drepturile Omului, august 1994) 


Întrucât Rusia şi alte foste republici sovietice au renunțat la 
sistemele comuniste de guvernare, chestiunea drepturilor omului în 
fosta Uniune Sovietică pare a-şi fi pierdut caracterul de urgență pe 
care l-a avut în perioada comunistă. Din păcate, totuşi, deşi atenția 
lumii nu mai este concentrată asupra acestei probleme, ea nu a 
dispărut. Într-adevăr, în unele state CSI, securitatea violează drepturile 
omului pe scară largă, tot aşa cum a făcut KGB până spre sfârşitul 
anilor '80. Chiar şi în Rusia, unde serviciile de securitate sunt ținute 
în frâu mult mai mult, ele nu au renunțatcompletla vechile obiceiuri 
Şi încă mai angajează ofițeri KGB care i-au persecutat, în trecut, pe 
nonconformiştii politici. 

In martie 1995, a fost efectuat un sondaj de opinie printre 650 
de moscoviți pentru a stabili punctele lor de vedere privind rezultatele 
perestroikăi după aproape un deceniu. Circa o treime din cei 
intervievaţi au afirmat că nu s-a făcut nici un progres în 
democratizarea țării şi apărarea drepturilor omului, iar 26 la sută au 
afirmat că situația s-a înrăutățit. După cum au indicat organizatorii 
sondajului, aceste declaraţii negative s-ar putea să fi reflectat pur şi 
simplu nemulțumirea generală față de guvernul lui Elțîn pentru o 
serie de motive, inclusiv invazia din Cecenia. Totuşi, sondajul 
sugerează că un număr semnificativ de ruşi nu consideră că problema 

drepturile omului ar fi fost rezolvată. Care este dosarul drepturilor 
omului pentru Rusia şi statele CSI de la desființarea KGB? In ce 
măsură vechile practici ale KGB sunt încă folosite? 


DREPTURILE OMULUI ÎNAINTE DE PRĂBUŞIREA 
UNIUNII SOVIETICE 


În anii *70,cândOccidentul și-a exprimat, pentru prima oară, 
îngrijorarea față de respectarea drepturilor omului în Uniunea 
Sovietică, în țară exista deja o mişcare pentru apărarea acestora. 
Scopurile mişcării, formată din câteva zeci de persoane care protestau 
deschis față de abuzurile regimului, erau modeste. Aceşti indivizi nu 
aveau obiective pe termen îndelungat, radical politice, ci încercau să 
promoveze libertatea de expresie și litera legii prin exercitarea 
presiunilor asupra conducerii politice. Ei se străduiau, de asemenea, 
să mobilizeze opinia publică occidentală pentru a obliga regimul 
sovietic să se schimbe. 

Militanţii sovietici pentru drepturile omului şi-au plătit scump 
disidența care i-a adus în fața uneia din cele mai represive poliţii din 
lume, KGB. Operând cu binecuvântarea conducerii Partidului 
Comunist, KGB a eliberat din lesă mii de ofiţeri de interne într-o 
campanie brutală de a suprima mişcarea incipientă. Ca rezultat, mulți 
disidenți şi-au pierdut slujbele şi au fost fie exilați, fie încarceraţi sau 
trimiși în lagăre de muncă, unde condiţiile dure le-au ruinat sănătate 
şi unora le-au provocat moartea. Unii au fost închişi în spitale de 
psihiatrie, una dintre pedepsele favorite ale preşedintelui KGB Iuri 
Andropov, căci astfel se evita publicitatea unui proces în justiție. 

Deşi aceste mișcări au avut mici succese, în special prin 
atragerea atenţiei internaţionale asupra abuzurilor la adresa drepturilor 
omului, o schimbare reală nu a venit decât o dată cu era lui Gorbaciov, 
când arestările disidenților s-au redus treptat la jumătate şi libertatea 
de expresie a devenito realitate, pentru întâia oară în istoria sovietică. 
La finele anilor '80 protestatarii aveau voie să demonstreze fără a fi 
împrăștiați de poliție, iar publicaţiile independente (samizdat) au 
înflorit. Presaoficială a intrat repede în ritm, având curajul să critice 
regimul şi să prezinte deschis faptele. 

Intre timp, KGB-ul, a cărei primă sarcină fusese suprimarea 
disidenţei politice, s-a trezit legat de mâini. Activităţile sale erau 
limitate la operaţiuni în spatele scenei, cum ar fi infilrarea în grupările 
independente tot mai numeroase şi culegerea de informaţii pentru a 

fi folosite în cazul unei inversări a climatului politic. De fapt, o 
asemenea schimbare nu depăşea tărâmul posibilului. Gorbaciov a 
făcut mult pentru democratizarea țării şi pentru limitarea abuzurile la 
adresa drepturilor omului, însă nu a reuşit să realizeze un singur lucru 
care ar fi asigurat durata noilor libertăți: el nu le-a garantat prin lege. 

In pofida promisiunilor continui privind reformele majore în 
codurilepenale, care datează încă din perioada 1960-1961, vechea 
legislație, cu unele excepții, a rămas în vigoare. Justiţia nu a devenit 
independentă, ci a continuat să fie un slujitor al regimului. Deşi 
autoritățile nu mai aplicau vechile legi represive, drepturile cetăţenilor 
sovietici continuau să depindă de voinţa celor de la putere. În mai 
1988, un raport publicat de Comisia de Securitate şi Cooperare în 
Europa afirma următoarele: „Pentru a măsura progresul pe care 
l-au făcut sovieticii în sfera drepturilor omului, este necesar să privim 
dincolo de activitățile pe care le-au tolerat sub conducerea lui 
Gorbaciov, şi să vedem libertățile pe care le-au asigurat. Nu e dificil 
de întreprins o astfel de cercetare pentru a descoperi că în această 
privinţă nu s-a făcut mare lucru.“ 

De fapt, Gorbaciov, în pofida imaginii sale de democrat în 
Vest, a întărit unele legi împotriva disidenței, deşi, datorită 
naţionalismului antirusofon în creştere, atenția se concentra mai mult 
asupramişcărilor etnice separatiste, decâtasupracriticilor individuale 
la adresa regimului. În iulie 1988, guvernul a emis un decret de 
interzicere a manifestațiilor publice, făcându-i pe participanți pasibili 
de pedeapsă. Nouă luni mai târziu, răspunzând presiunilor din partea 
democraţilor, regimul Gorbaciov a amendat draconicul Articol 70 
din Codul Penal prin excluderea termenului „agitație şi propagandă 
antisovietică,“ care oferise KGB scuza de a pune laolaltă toate tipurile 
de nonconformism politic, după bunul plac. Gorbaciov a introdus 
alte amendamente la Articolul 70 care au contrabalansat această 
schimbare. Carezultat, KGB dispunea, în continuare, de baze legale 
solide pentru suprimarea disidenţei politice sau naționaliste. 

Parlamentul l-a obligat pe Gorbaciov, în vara anului 1989, să 
elimine cele mai stridente trăsături ale acestor amendamente. Dar 
în momentul în care a devenit preşedinte în martie 1990, el s-a folosit 
de prerogativele sale ample pentru a introduce o lege absolut nouă: 
„Legea privind responsabilitatea sporită pentru încălcarea egalității 
naţionale a cetățenilor şi violarea prin forță a integrității teritoriului 
URSS“. Legea adăuga o altă clauză Articolului 70 şi întărea 
sancțiunile penale. De asemenea, consolida legea din 1988 împotriva 
manifestațiilor prin interzicerea participării la asociații publice, mişcări 

sau partide care „instigau la ostilitate etnică sau violau integritatea 
teritorială a URSS“. Noile prevederi erau menite să acorde regimului 
o bază legală pentru combaterea revendicărilor separatiste alc 
naționaliștilor nerusofoni în locuri precum Georgia şi statele baltice, unde 
Gorbaciov trimisese deja trupe pentru suprimarea tulburărilor naționaliste. 

De formaţie jurist, Gorbaciov şi-a concentrat efortul 
considerabil asupra politicii juridice, redefinind relațiile dintre cetățeni 
şi stat prin modificările aduse legislației. Insă, după cum declara 
Robert Sharlet, „reformele sale juridice erau retrograde şi inițiate 
exact împotriva disidenţei, ceea ce sugerează că el avea tradiționala 
„ambivalență bolşevică“ față de lege. Deşi a iniţiat glasnosti şi 
democratizarea, acestea erau reforme de suprafață pe care 
Gorbaciov dorea să le țină sub control. El a căutat continuu să-şi 
apere guvernul de excesele reformelor sale, acordând statului mai 
multe prerogative legale tocmai pentru a diminua efectul acestor 
reforme. Drept rezultat şi atitudinea față de drepturile omului a 
înregistrat aceeaşi ambivalență. 


DREPTURILE OMULUI ŞI LEGEA SUB ELŢÎN 


În calitate de preşedinte cu largi prerogative legislative și 
executive, Elțîn a avut posibilitatea să influențeze semnificativ 
respectarea drepturilor omului în Rusia începând din 1991. In cea 
mai mare parte, modul său de abordare a acestei chestiuni a fost 
similar cu cel al lui Gorbaciov. La suprafață — cel puţin până la 
invazia Ceceniei — atitudinea față de situația drepturilor omului a 
fost pozitivă. Deţinuţii politici, represiunile religioase şi restricțiile 
privind libertatea de mişcare sunt, în cea mai mare parte, fenomene 
ale trecutului. Mass-media rusă, adesea extrem de critică la adresa 
regimului lui Elțîn, oferă un exemplu demn de luat în seamăîn privința 
exprimării nestânjenite. Dar introducerea fermă a acestor drepturi 
în legislație a fostunproces îndelungat, încărcat de contradicții. 

Ca să nu mai spunem că administraţia lui Elțîn nu a făcut 
nimic pentru ca sistemul juridic să apere mai mult drepturile omului. 
In iunie 1992, Codul de Procedură Penală a fost amendat pentru a 
acorda oricărui deținut dreptul imediat la un avocat (nu ca în trecut, 
după primul interogatoriu), precum şi dreptul de a revendica 
reexaminarea juridică a legalității şi temeiurilor pentru detenție. Legea 
din 1992 privind statutul judecătorilor a fost elaborată pentru a oferi 
mai mult respect față de această profesie, prin majorarea salariilor 
şi beneficiilor. Noua Constituție a Rusiei, adoptată prin referendumul 

din decembrie 1993, creează un sistem juridic independent, în care 
judecătorii sunt inamovibili şi se bucură de imunitate. Cu toate acestea, 
este nevoie de timp pentru pregătirea judecătorilor pentru ca sistemul 
să funcționeze eficient. lar Procuratura, coruptă şi ineficientă, 
insărcinată să supravegheze sistemul juridic penal, urmează să fie 
reformată. Deşi o nouă lege referitoare la Procuratură urma să fie 
adoptată în toamna anului 1995, nu era deloc evident faptul că va 
duce la un sistem eficient de supraveghere care să asigure 
respectarea legalității de către organele de securitate şi poliție. 

Mai mult, aceste schimbări pozitive au fost adesea 
contrabalansate de alte legi, menite să apere mai degrabă statul decât 
pe individ. Decretul impetuos împotriva infracționalității emis de Elțîn 
în iunie 1994, prezentat înainte, este un exemplu concludent în acest 
sens. Printr-o lovitură mârşavă, decretul priva persoanele suspecte 
de dreptul de a fi protejate împotriva interceptării convorbirilor 
telefonice, a percheziţiilor şi confiscărilor fără mandat şi împotriva 
unei detenții îndelungate fără condamnare. Mai târziu, în martie 1995, 
Elțîn a emis un ordin împotriva fascismului, care acorda securității 
drepturi şi mai mari pentru arestarea şi anchetarea suspecţilor. 

Noul proiect al Codului de Procedură Penală, în ultima fază 
de adoptare la sfârşitulverii 1995, este un alt exemplu. Potrivit acestui 
proiect, elaborat de Administraţia Legislaţiei de Stat a preşedinţiei, 
persoanele aflate în arest nu pot depune cereri de apel la tribunal, ci 
doar la Procuratură pentru a protesta împotriva reţinerii lor. Articolul 
203 al Codului permite poliţiei să supravegheze telefoanele şi să 
pătrundă în incinte particulare fără man dat în cazurile care nu suportă 
amânarea“. Proiectul stipulează numirea unui „procuror special“ de 
către preşedinte pentru a aduce „persoane sus-puse“ în fața justiţiei, 
subminând astfel principiul judecătorilor independenți. Toţi deținuții, 
cu excepţia celor care intră în categoriile speciale stabilite de legea 
contrainfracționalității a lui Elțîn, pot fi reținuți timp de până la şapte 
zile (față de şaptezeci şi două de ore) înainte de completarea acuzațiilor, 
în timp ce avocatul apărării nu ia cunoştinţă cu materialele cazului 
penal până când nu s-a încheiat cercetarea preliminară. 

Asemenea lui Gorbaciov, şi Elțîn a „cârpit“ legile privind crimele 
de stat (politice), de care se ocupă serviciile de securitate. In 1992, 
Articolul 70 (arma legală împotriva opoziţiei politice) a fost extins 
din nou, iar o clauză suplimentară a fost adăugată Articolului 79 
(manifestări de masă) referitoare la „zădămicirea activităţii organelor 
constituționale ale puterii“ prin acţiuni de forță, şi la nerespectarea 
rezoluțiilor Sovietului Suprem. 

Care era semnificația acestor amendamente? Textul lor era 
suficient de vag aşa că puteau fi interpretate după voie în instanță şi 
îi asigurau lui Elțîn baza legală de a acţiona împotriva oponenților 
politici şi separatiştilor etnici. Într-adevăr, confruntarea sângeroasă 
cu oponenții săi parlamentari în octombrie 1993 a fost justificată de 
afirmaţia că aceştia „violau Constituția.“ Mai recent, la invadarea 
Ceceniei, preşedintele şi consilierii săi s-au referit în repetate rânduri 
la ceea ce numeau eforturile clandestine ale guvernului lui Djohar 
Dudaev de a schimba Constituţia prin forță. Dudaev revendica 
independenţa Ceceniei şi, respectiv, secesiunea de Federaţia Rusă, 
al cărei teritoriu este inviolabil potrivit Constituţiei. 

Parlamentul rus, deşi s-a opus multor inițiative politice ale lui 
Elțîn, a fost la fel de înclinat să promoveze legi dure care să asigure 
poliţiei o autoritate largă în privinţa drepturilor omului. In iulie 1995, 
Duma a adoptat o nouă lege privind Activitatea de cercetare şi 
anchetă, care a fost înaintată de administraţia preşedintelui pentru a 
înlocui legea din 1992. Aceasta lărgea lista instituțiilor îndreptățite 
să desfăşoare operațiuni de anchetă, fiind incluse Garda Financiară 
federală, Serviciul vamal şi Serviciul de Securitate al preşedinţiei 
condus de Korjakov. De asemenea, instituțiile de anchetă se bucurau 
de prerogative mai mari decât cele prevăzute în legea anterioară. 
De exemplu, anchetatorii aveau acum la dispoziție patruzeci şi opt 
de ore în loc de douăzeci şi patru pentru a cere aprobare pentru 
interceptarea convorbirilor telefonice efectuate deja şi pentru 
perchezițiile întreprinse fără mandat. Au fost înmulțite motivele pentru 
desfăşurarea acestor acțiuni care violau drepturile individuale, astfel 
că anchetatori puteau justifica mai uşor legalitatea deciziilor lor în 
efectuarea unor asemenea investigaţii. 

In aceeaşi lună, deputaţii Dumei de Stat au adoptat în sfârşit 
un nou proiect de Cod Penal al Federaţiei Ruse care fusese supus 
revizuirii timp de cinci ani. Codul extindea prerogativele legii 
referitoare la nerespectarea egalității naţionale şi rasiale, care se 
poate solda cu închisoarea până la cinci ani. Ambiguitatea acestei 
legi a dat frâu liber unor încălcări serioase ale drepturilor omului. 
Procurorii şi judecătorii beneficiau de o mare libertate în a decide ce 
reprezintă „acte îndreptate spre incitarea la ostilitate şi discordie 
socială, națională, rasială sau religioasă,“ o acuzație ce putea fi uşor 
adusă într-o societate cu atât de multe grupări etnice și religioase. 


Experții juridici consideră că noul cod este o sinteză a 
versiunilor prezentate de preşedinte şi Dumă, reprezentând o 

imbunătățire semnificativă față de vechiul cod, care data de la 
inceputul anilor "60 şi era lipsit de sancţiuni eficiente împotriva crimei 
organizate. Acesta este un adevăr. Chiar s-ar putea argumenta că 
Icgile din Statele Unite referitoare la anumite infracțiuni, acordă, de 
asemenea, agențiilor menite a le aplica, o marjă de interpretare 
considerabilă. Insă, spre deosebire de SUA, Rusia nu are o tradiție 
in respectarea drepturilor legale şi un sistem de justiţie bine consolidat 
şi democratic pentru interpretarea şi aplicarea legilor. Astfel, apare 
un pericol mai mare ca legile penale să fie aplicate arbitrar de către 
organele de securitate. 

Tendinţa ca, în procesul de elaborare a legilor, statul să fie 
favorizat în detrimentul individului, susținută atât de administrația lui 
Elțîn cât şi de parlament, era şi mai îngrijorătoare, întrucât multe din 
noile legi se refereau la infracțiunile anchetate de forțele de ordine, 
care aveau o tradiţie în încălcarea flagrantă a drepturilor omului. 
Chiar în atmosfera de pluralism politic şi libertate de expresie din 
timpul lui Elțîn, forțele de ordine nu au încetat să se folosească de 
lege pentru a adopta tactici de tip KGB-ist. 


CAZUL MIRZAIANOV ŞI SECRETELE DE STAT 


Cazul Mirzaianov este un bun exemplu în acest sens. În 
perioada sovietică, păstrarea secretului era un element-cheie al 
sistemului totalitar juridic. Potrivit unei surse occidentale: „Noțiunea 
de încălcare a legii în chestiune [dezvăluirea secretelor de stat] s-a 
extins, de la începuturi foarte modeste, într-un principiu amplu de 
politică juridică cu întrebuințări variate şi multiple şi a devenit o armă 
majoră a mecanismului de control al regimului, în special în anii 
postbelici. Nu numai că păstrarea secretului justifica cenzura dusă 
la extrem, dar era folosită şi pentru a împiedica oamenii să plece în 
străinătate (pe motivul că aveau acces la informaţii secrete) şi să 
aibă relații cu străinii. 

Faptul că guvernul lui Elțîn s-a preocupat, în 1993, de 
elaborarea unei noi legi de păstrare a secretului însemna că nu era 
pregătit să se despartă de această armă puternică. Interdicţiile privind 
dezvăluirea secretelor au rămas un potenţial mijloc de control al 
oricăror exagerări (din punctul de vedere al puterii) în privinţa 
drepturilor omului. Legea, aspru criticată de militanții pentru drepturile 
omului, prevederea în detaliu procedura prin care se stabileşte ce 
informaţie este secretă şi cum trebuie protejată. Conceptul de păstrare 

a secretului a primit o interpretare amplă. Potrivit legii, clasificarea 
secretă se putea referi la informaţiile privind politica externă, 
economie, apărare, culegerea de informații şi contrainformaţii. O 
listă exactă — cuprinzând informaţiile care erau clasificate ca fiind 
secret de stat şi instituțiile şi departamentele care erau autorizate să 
clasifice informaţia în acest fel-— urma să fie făcută publică la o dată 
ulterioară. Deşi lista promisă nu a mai apărut, Elțîn a emis totuşi un 
decret în 1994, prin care autoriza şefii a treizeci şi opt de ministere şi 
departamente să decidă ce material este secret. 

Pedeapsa pentru dezvăluirea unui secret de stat (Articolul 75 
din Codul Penal rus, aplicat de organele de securitate) era severă: 
până la cinci ani închisoare. Mai mult, legea prevedea (datând din 
perioada lui Andropov) că dezvăluirea secretelor economice, care 
nu au fost niciodată clar definite, era o infracțiune pasibilă cu 
închisoarea până la trei ani. 

În general, în timpul lui Elțîn forțele de ordine nu au folosit 
legile referitoare la păstrarea secretului pentru a urmări în justiție pe 
individ, însă au fost şi unele excepții. Pe 22 octombrie 1992, ofiţerii 
de la Ministerul rus al Securității au arestat doi chimişti, Vil Mirzaianov 
şi Lev Fiodorov, autorii unui articol apărut în ziarul Moskovskie 
Novostiîn septembrie 1992, intitulat „Politica otrăvită“. Deşi Fiodorov 
a fost eliberat în aceeași zi, Mirzaianov a fost acuzat de dezvăluirea 
secretelor de stat şi întemnițat în închisoarea Lefortovo din Moscova. 
Unsprezece zile mai târziu, ca urmare a protestelor publice 
crescânde, Mirzaianov a fost eliberat, până la proces. 

Ce secrete dezvăluise, chipurile, acesta? Mirzaianov, angajat 
al Institutului de stat pentru cercetări ştiinţifice în domeniul chimiei 
organice şi tehnologiei, a afirmat că oamenii de ştiinţă ruşi din institutul 
său elaboraseră o nouă armă chimică mai toxică decât cele deținute 
de SUA. Deşi Rusia nu a violat efectiv vreun acord internațional 
(deoarece de abia urma să semneze Convenţia ONU asupra Armelor 
Chimice), dezvăluirea era, totuşi, jenantă. Rusia îşi declarase intenția 
de a adera la Convenţie (ceea ce a şi făcut în 1993) şi susținea că 
nu mai face cercetări pentru fabricarea armelor chimice. 

Ministerul Securităţii s-a apărat de acuzațiile aduse de critici 
că ar persecuta o persoană nevinovată care nu era de acord cu 
politica oficială. După cum afirma adjunctul pentru relaţii publice, 
A.P. Kondaurov: „Ministerul Securităţii, în conformitate cu Legea 
Organelor Federale de Securitate, este însărcinat şi răspunde de 
apărarea secretelor de stat. Lucrătorii noştri nu au dreptul — repet, 
nu audreptul — să-şi întoarcă privirea şi să nu acționeze atunci când 

sc încalcă legea“. Ministerul Securității a mers înainte cu procesul 
intentat lui Mirzaianov. In aprilie 1993, anchetatorul-şef al cazului, 
Viktor Şaharin, a chemat un reporter de la Baltimore Sun să se 
prezinte la închisoarea Lefortovo pentru interogatoriu. Reporterul 
scrisese un articol pentru publicaţia sa în care îl cita pe Mirzaianov. 
A fost pentru prima oară, de la prăbuşirea URSS, când un ziarist a 
fost convocat de către forțe de ordine să depună mărturie într-un 
caz privind secretul de stat. 

Procesul a început în ianuarie 1994, când Mirzaianov a 
compărut în fața Tribunalului Municipal din Moscova alături de 
avocatul său. Acuzatul a susținut tot timpul că nu divulgase nici un 
fel de secrete, pentru că informaţia din articolul său era de natură 
generală şi nu oferea nici un detaliu tehnic. Nu era, a afirmat acesta, 
de nici un folos spionilor străini. Pe deasupra, deşi exista o legeprivind 
secretele de stat, ea fusese adoptată după arestarea lui Mirzaianov 
Şi lista, promisă, cu informaţiile care urmau să fie clasificate ca 
secrete, nu a mai fost publicată niciodată. Elțîn separe că a semnat 
„O listă provizorie a secretelor de stat“ la scurt timp după apariţia 
articolului lui Mirzaianov, însă nimeni nu a văzut-o. Mirzaianov şi 
avocatul său au solicitat instanței ca acuzarea să prezinte lista, pentru 
a vedea exact care erau reglementările încălcate de Mirzaianov, 
însă curtea a refuzat. 

Mirzaianov a ripostat anunțând că nu va mai compărea în 
instanță. Ziua următoare, după ce nu s-a mai prezentat la proces, el 
a fost arestat de către organele de securitate. Arestarea a fost în 
beneficiul chimistului, întrucât a atras şi mai mult atenţia publică față 
de situaţia sa şi a stârnit protestele a numeroase grupări pentru 
drepturile omului. Sub presiuneaunei publicități negative crescânde, 
administraţia lui Elțîn a decis că era momentul să pună capăt cazului. 
Consilierul pe probleme de securitate națională, luri Baturin, de 
formaţie avocat, a declarat presei că preşedintele intenționa să-şi 
folosească prerogativele pentru sistarea procesului împotriva lui 
Mirzaianov pe motivul că era încălcată Constituţia (Articolul 15 al 
noii Constituţii ruse prevede că toate legile şi normativele legale care 
îngrădesc drepturile omului nu pot fi aplicate până când nu au fost 
date publicităţii). Pe 11 martie 1994, acuzațiile împotriva lui Mirzaianov 
au fost brusc anulate şi el a fost eliberat din închisoare. 

De ce a permis guvernul lui Elțîn continuarea procesului 
împotriva lui Mirzaianov? Rezultatul final, la urma urmelor, a pus sub 
semnul întrebării intențiile democratice ale guvemului rus şi a suscitat 
obiecţii că Ministerul Securităţii ar fi apelat la metodele KGB. 

OO E 
Răspunsul se află, probabil, în faptul că Mirzaianov era mai mult 
decât „un ghimpe“ pentru organele de securitate, care supărase prin 
dezvăluirile sale răspicate. El era un om de ştiinţă important care 
cunoştea ultimele evoluții în cercetarea armelor chimice şi care milita, 
de câțiva ani, pentru a face lumea să înțeleagă daunele pe care 
producția de arme chimice le poate aduce sănătății. Mirzaianov şi-a 
atras ura crescândă a şefilor, deoarece devenise tot mai critic la 
adresa celor petrecute în sfera sa de activitate. Iar cele scrise despre 
intențiile secrete ale complexului chimico-militar de a ocoli acordurile 
internaționale a fost picătura care a vărsat paharul. 

Potrivit lui Mirzaianov, conducerea superioară a acestei 
birocrații chimico-militare instigase la arestarea şi trimiterea lui în 
instanță. Insă numai administrația lui Elțîn putea să aprobe aceste 
decizii, ştiindu-se bine că procesul avea să se bucure de multă 
publicitate în Occident. Ministerul Securităţii a fost plin de zel în 
eforturile sale de a-l pedepsi pe Mirzaianov pentru presupusele sale 
delicte. Cazul a trimis un mesaj amenințător democraților: drepturile 
lor nu erau protejate de sistem. Unica posibilitate de apărare împotriva 
abuzurilor era publicitatea. Însă, oricât de eficientă era publicitatea 
în a constrânge conducerea politică rusă să dea înapoi, ea nu se 
putea substitui legii. 


CÂND GLASNOST MERGE PREA DEPARTE 


Guvernul rus nu a mai recurs la urmărirea în justiție pentru 
încălcarea „secretelor de stat“ pentru a închide gura criticilor din 
presă. Însă organele de securitate continuă să folosească legea privind 
secretul de stat ca mijloc de intimidare a mass-media. In martie 
1995, de exemplu, publicației Moskovskie Novosti i s-a adus la 
cunoştinţă că ziarista Natalia Ghevorkian a publicat date secrete 
într-un articol despre compania de stat pentru exportul de 
armament, „Rossvoorujenie“. Ea a fost obligată să-şi dezvăluie 
sursele în fața autorităţilor. 

Serviciile de securitate au declanşat o campanie la începutul 
lui 1995 pentru discreditarea ziariştilor care criticau guvernul şi pentru 
aspori îngrijorarea generală privind încălcarea legilor privind păstrarea 
secretului. Reacția dură a presei la invazia Ceceniei a reprezentat 
imboldul imediat pentru această campanie. După declarația televizată 
a preşedintelui Boris Elțîn, la sfârşitul lunii decembrie 1994, în care îi 
acuza pe ziariştii ruşi că acceptau bani de la ceceni, Serviciul 
Federal de Contrainformaţii (FSK) a pornit ofensiva. Responsabili 

ui serviciului au început să-i furnizeze lui Elțîn dovezi privind 
respectivele remunerații şi au promis să le facă publice (ceea ce nu 
au făcut niciodată). Un comentator al ziarului Izvestia scria: „Acţiunile 
autorităților sunt de înțeles — ele suntiritate de unanimitatea rar întâlnită 
a presei referitoare la prezentarea evenimentelor din Cecenia. Poziţia 
lor trebuie explicată într-un fel ruşilor. Metodele folosite provin dintr-un 
arsenal al trecutului atât de bine cunoscut nouă.“ 

Intre timp, instituţia soră a FSK, Ministerul Afacerilor Interne 
(MVD), îi avertiza pe ziariştii care prezentau evenimentele din 
Cecenia că trebuie să respecte legile referitoare la secretul de stat. 
Centrul pentru relații publice al MVD a emis o declaraţie la sfârşitul 
lui decembrie, susținând că ziariştii ruşi foloseau toate mijloacele 
posibile pentru a convinge personalul militar din Cecenia să divulge 
informaţii secrete. MVD a propus publicarea unor reglementări de 
urgență care să-i împiedice pe ziarişti să comită asemenea abateri. 

Şi mai amenințător era un raport al FSK, care a ajuns pe căi 
ocolite şi la ziarul independent Nezavisimaia Gazeta la mijlocul lunii 
ianuarie. Amintind metodele din vremea războiului rece, raportul arăta 
cum serviciile speciale americane (CIA) foloseau, se pare, fundații 
particulare şi organizații de cercetare, inclusiv cele de pe lângă 
universități, pentru a desfăşura acțiuni de spionaj şi subversiune în 
Rusia. Pretinzând că sunt profesori independenți, oameni de afaceri 
şi cercetători, aceşti vizitatori americani erau de fapt plătiți de CIA 
pentru a culege informaţii în vederea subminării procesului politic 
din Rusia şi a capacităţii ei de apărare. Potrivit FSK, contactele 
necontrolate dintre străinii veniți în vizită şi ruşii deținători ai unor 
secrete şi dezvăluirile necontrolate din presa rusă ofereau spionilor 
străini un acces fără precedent la informaţia secretă. Raportul 
recomanda adoptarea unor măsuri urgente pentru contracararea 
acestui fenomen şi limitarea fluxului de informaţii pentru străini prin 
intermediul presei. De asemenea, trebuia instituit un control mai mare 
asupra persoanelor cu acces la informaţii secrete care călătoreau în 
străinătate, se spunea în raport. 

În acelaşi timp, în presă apăreau relatări despre instrucțiunile 
speciale transmise de FSK câtorva ministere ruseşti 
privind reglementarea contactelor cu străinii. Deşi FSK a negat o 
asemenea ştire, purtătorul său de cuvânt a afirmat totuşi că „este 
strict de competenţa guvernului federal să definească măsurile de 
protejare a secretelor de stat, aşa cum este şi de competența 
instituțiilor şi organizaţiilor ale căror activități sunt legate de secrete 
de stat sau comerciale.“ 


196 AMY KNIGHT 


Acesta era şi punctul de vedere al preşedintelui Elțîn. În 
discursul său în fața FSK, ţinut în mai 1994, el a acordat o atenţie 
deosebită problemelor tot mai imperioase de apărare a secretelor de 
stat şi a subliniat că FSK trebuie să-şi sporească eforturile în acest 
domeniu: „Prăbuşirea sistemului secretelor de stat provoacă o alarmă 
serioasă... Este esențial să folosiți la maximum prerogativele de care 
dispuneți. Inainte de toate, să impuneți respectarea întocmai a cerințele 
privind apărarea secretelor de stat.“ 


RESTRICȚII PRIVIND LIBERTATEA DE MIŞCARE 


La fel ca şi în trecut, regulamentul de păstrare a secretului 
este invocat câteodată de forțele de ordine pentru a-i împiedica pe 
cetățenii ruşi să plece în străinătate, fie în vizită, fie definitiv. Potrivit 
Legii de intrare şi ieşire din Federaţia Rusă, adoptată în ianuarie 
1993, anumite persoane pot să nu primească permisiunea de a 
părăsi Rusia pe motivul că ar avea acces la secrete de stat. In 
asemenea cazuri, se impune o perioadă de aşteptare de cinci ani de 
la încetarea accesului la aceste informaţii. Evident, această restricție 
este aplicată mult mai rar decât în trecut. Noua lege se referă numai 
la cei care au avut acces la cele două nivele principale de importanță 
a secretelor — „strict secret“ şi „informaţii de importanță specială“ — 
şi acordă persoanelor care au fost refuzate dreptul de a depune 
cerea de recurs asupra deciziei la o comisei specială, care în unele 
cazuri a anulat refuzul. 

Una din problemele generate de lege, după cum a evidențiat 
organizația pentru drepturile omului „Helsinki Watch“, este 
aceea că o persoană care solicită permisiunea de a părăsi ţara ar 
trebui să-şi dea demisia din funcţia pe care o ocupă dacă ea 
presupune acces la informaţii secrete de mare importanță, după care 
mai are de aşteptat cinci ani pentru a obține dreptul de a părăsi 
țara. De asemenea, permisiunea de a pleca în cazurile în care este 
vorba de persoane care cad sub incidenţa legii privind 
păstrarea secretului depinde, în final, de serviciile de securitate care, 
judecând după declaraţiile lor publice, nu sunt înclinate 
spre flexibilitate. Deşi numărul celor refuzați este destul de redus în 
prezent, oficialii din securitate nu prea pot fi împiedicaţi să-şi modifice 
politica şi să se folosească, după bunul plac, de motivul păstrării 
secretului pentru a zădărnici emigrarea. 

Restricţiile privind libertatea de mişcare în cadrul Rusiei 
reprezintă o problemă mai mare pentru drepturile omului. Autorizarea 

de rezidență (propiska), care cere persoanelor să aibă permise de 
rezidență emise de autoritățile locale pentru a putea locui în majoritatea 
oraşelor mari, este încă în vigoare, în pofida eforturilor democraților 
dea o anula. În timpul crizei din octombrie 1993, când Elțîn a decretat 
stare de urgență la Moscova, primarul Iuri Lujkov a decis să aplice 
legea prin expulzarea, cu ajutorul poliției, a mii de persoane de 
naționalitate caucaziană sau central-asiatică din oraş, pe motiv că 
nu aveau permise de rezidență. Această acțiune, evident 
discriminatorie, aplicată selectiv pentru anumite grupări etnice, a creat 
un precedent nefavorabil. După cum afirma un expert occidental: 
„Etnicizarea politicii este foarte periculoasă într-o țară cu 30 de 
milioane de persoane de origine nerusofonă şi când milioane de ruşi 
trăiesc în alte 14 foste republici sovietice.“ În ianuarie 1995, la scurt 
timp după invadarea Ceceniei, poliția din Moscova a primit ordin să 
percheziționeze hoteluri, căminele şi alte domicilii ale caucazienilor 
pentru a-i expulza pe cei care nu aveau permise de rezidență. 


ALTE FORME DE REPRESIUNE 


Serviciile de securitate se folosesc şi de metode extra juridice 
pentru a suprima libertatea de exprimare. În timpul crizei din 
octombrie 1993 de la Moscova, se pare că forțele de ordine au bătut 
peste douăzeci de ziarişti care încercau să prezinte evenimentele, 
generând proteste vehemente din partea grupărilor pentru drepturile 
omului. Societatea „Memorial“ a dat publicității o declaraţie în care 
se plângea de „tratamentul crud, inuman şi umilitor“ al forțelor de 
securitate în perioada stării de urgență. Chiar şi cei care au acceptat 
decizia preşedintelui de a lua cu asalt Casa Albă au considerat că 
reprimarea ulterioară a grupărilor de opoziție şi presei era 
îngrijorătoare. Desigur, era un moment de criză, însă faptul că guvernul 
s-a bazat pe poliție, pe forțele de securitate şi armată demonstra cît 
de fragilă era democrația în Rusia şi cât de uşor putea fi erodată în 
numele reinstaurării ordinii. 

O acțiune similară de reprimare a avut loc şi în Cecenia în 
timpul invaziei începute în decembrie 1994. Potrivit comisarului pentru 
drepturile omului Serghei Kovaliov, care se afla în Cecenia în acel 
moment, forțele de ordine „au împiedicat continuu activitatea 
corespondenților în zona de război, au recurs la forță pentru a-i intimida 
pe reporteri chiar prin maltratare, amenințări cu moartea şi 
confiscarea materialelor.“ Aceasta a continuat în următoarele câteva 

luni, ziariştii fiind reținuți timp îndelungat la punctele de control ale 
poliţiei şi adesea amenințați cu violența. 

Deşi nu s-a dovedit nimic, este foarte probabil ca FSK şi alte 
structuri ale poliției să fi jucat un rol în instigarea la violență împotriva 
ziariştilor şi militanților pentru drepturile omului. Astfel de acte de 
violenţă, incluzând asasinate înfăptuite de criminali neidentificați, 
făceau parte din tactica standard a KGB folosită împotriva disidenților 
incomozi. Ín zilele anterioare politicii de glasnost, asemenea practici 
erau ascunse cu uşurinţă de KGB întrucât acesta deținea controlul 
asupra informaţiilor şi putea acoperi uşor faptele. Deşi glasnost şi 
anchetele presei au făcut ca ascunderea unor astfel de practici să 
fie mai dificilă, creşterea rapidă a criminalității şi corupției în Rusia a 
oferit o mult aşteptată motivație pentru a se învălui în mister actele 
de violență inspirate de poliție. Opinia publică s-a obişnuit cu ideea 
creşterii tot mai mari a nivelului infracționalității şi presupune, astfel, 
că actele de violenţă sunt comise de mafie. 

Mărturii tot mai detaliate privind legăturile dintre serviciile de 
securitate şi mafia au condus, totuşi, la părerea că violenţa este comisă 
câteodată cu complicitatea sau chiar la cererea serviciilor de 
securitate. In asemenea cazuri, victima nu are nici o legătură cu 
crima organizată, ci este cineva carea criticat deschis guvernul. Un 
prim caz de acest gen a avut loc în martie 1992, când persoane 
neidentificate l-au bătut pe Boris Pustinţev, membru al Societății 
„Memorial“, care activa într-o mişcare ce revendica desființarea 
serviciilor de securitate ruse. 

Mai recent, fostul disident Serghei Grigorianț, şeful Fundaţiei 
„Glasnost“ (o altă grupare pentru drepturile omului) şi organizatorul 
unei serii de conferințe pe tema „KGB: Ieri, astăzi şi mâine“ a 
fostvictima unei serii de evenimente nefericite, încheiate cu o tragedie 
personală. Nenorocirile au început în 1994, când secretarul său 
personal, care a plecat cu maşina de la Moscova spre 
Kaluga pentru a recupera arhivele lui Grigorianţ, confiscate 
anterior de KGB, a fost lovit de o altă maşină şi era cât pe ce să fie 
ucis. În martie 1994, persoane neidentificate au pătruns în birourile 
fundaţiei şi au furat documente şi materiale. Cinci luni mai târziu, 
Grigorianţ însuşi a fost bătut crunt de nişte huligani (care nu au 
fost prinşi niciodată) în apropierea locuinţei sale din Moscova. ŞI, în 
sfârşit, în ianuarie 1995 fiul lui Grigorianț, Timofei, în vârstă de 
douăzeci de ani a fost lovit mortal de un şofer neidentificat pe 
când se întorcea seara acasă. În opinia multor democrați ruşi, această 
succesiune de accidente purta amprenta familiară a serviciilor de 

securitate, care apela la strategiile KGB pentru a-i intimida pe cei 
care-i erau ostili. 

Personalități ale presei au fost adesea victimele unor asemenea 
acte de violență. In septembrie 1994, Bella Kurkova, director al 
unei companii de radio şi televiziune din Sankt 
Petersburg, a fost bătută crunt în apropierea locuinței sale. Ea a pus 
atacul pe seama unor motive politice. Câteva săptămâni mai târziu a 
avut loc asasinarea ziaristului Dmitri Holodov, prezentată mai sus. 
Purtătorii de cuvânt ai FSK au continuat să insiste că instituția 
lor nu aveanimic de a face cu criminalitatea, subliniind că dispozitivul 
exploziv folosit pentru asasinarea lui Holodov era de tipul celor utilizate 
de armată. Insă nu au oferit nici un indiciu privind făptaşii. In ianuarie 
1995, FSK a declarat clar că identitatea asasinului nu a fost stabilită, 
sugerând că nici nu va fi vreodată. 

Nici nu a apucat cazul Holodov să se stingă, când o altă 
personalitate din mass-media a fostucisă. La 1 martie 1995, Vladislav 
Listiev, un proeminent ziarist de televiziune a fost împuşcat mortal în 
holul imobilului în care locuia la Moscova. Deşi purtătorul de cuvânt 
al FSK a susținut de la început că toate semnele indică mafia, aceasta 
părea să aibă prea puţine motive pentru a comite crima. Responsabili 
FSK au fost antrenați în soluţionarea cazului, creându-se astfel 
impresia că ancheta avea o prioritate de vârf. Ca de obicei, nu s-a 
descoperit nimic. Un ziarist afirma: „Se poate spune că ancheta în 
cazul Listiev a intrat în sfârşit pe făgaşul normal şi obişnuit, unde 
ucigașii sunt necunoscuți şi nu se ştie dacă vor fi găsiți vreodată“. 
FSK, între timp, s-a folosit de ocazie pentru a solicita mai multe 
prerogative şi resurse în vederea combaterii infracțiunilor. Indiferent 
cine o fi vinovat de asasinarea lui Listiev, e sigur că FSK a profitat 
evident de pe urma incidentului. 

Hărţuirea ziariştilor la scară mai redusă e un fenomen de zi 
cuzi. Interceptarea convorbirilor telefonice, urmărirea şi amenințările 
fac parte încă din arsenalul serviciilor de securitate şi folosesc aceste 
metode atunci când au de-a face cu reprezentanți ai presei. Ziarista 
Evghenia Albats îşi aminteşte cum o colegă a fost chemată, împotriva 
voinţei ei, pentru o discuție la serviciul de securitate în vara lui 1993: 
„Ce vroiau cekuştii de la ea? Nimic special. Să-şi creeze o motivaţie 
de a-i telefona, să obțină acele informaţii care nu erau folosite în 
cadrul unui articol sau interviu, să afle unele amănunte... Vroiau să 
ştie ceea ce poliția politică din patria noastră — KGB — a dorit să ştie 
întotdeauna din timpuri străvechi.“ 

Albats şi alți critici ai serviciilor ruse de securitate au interpretat 
aceste acţiuni atâi ca pe un semn că acestea recurgeau la 


200 AMY KNIGHT 


vechile trucuri şi ca pe o manifestare a puterii sale autonome. Fără 
îndoială, serviciile de securitate puteau să încalce, încă, drepturile 
oamenilor. Insă aceasta nu însemna că ar fi acționat pe cont propriu. 
Ele nu ar fi putut să recurgă la metodele KGB dacă administraţia lui 
Elțîn ar fi luat măsuri pentru a le limita prerogativele şi a le face 
răspunzătoare pentru acţiunile comise. Kremlinului îi revenea 
responsabilitatea finală. 


DREPTURILE OMULUI ŞI INVAZIA ÎN CECENIA 


Atacul Rusiei asupra Ceceniei în decembrie 1994 ilustrează 
foarte bine acest lucru. Deși mass-media, atât rusă cât şi occidentală, 
l-a descris inițial pe Elțîn ca fiind împotriva invaziei, el, de fapt, a 
aprobat pe deplin operaţiunea militară. In mai 1994, Elțîn a evidențiat 
necesitatea aplicării forței în Cecenia în discursul rostit în fața 
lucrătorilor FSK: „Conflictele din Cecenia, Osetia de Nord şi Ingușetia 
trenează, ceea ce aruncă țara într-o stare de agitaţie. Se folosesc 
resurse enorme pentru a le soluţiona şi a elimina consecinţele. Este 
necesară intervenţia forțelor armate, a organelor de aplicare a legii 
şi altor departamente... Pasivitatea şi şovăiala pot conduce la cele 
mai serioăse consecinţe.“ Deşi nu a apărut deloc în fața opiniei publice 
în momentul declanşării invaziei (din cauza unei operații la nas), Elțîn 
şi-a făcut simțită prezența ulterior, acordând tot sprijinul acestei acțiuni 
şi chiar concediind câțiva generali din armată care îşi exprimaseră 
opoziția față de invazie. 

In acelaşi timp, atacul asupra Ceceniei a reprezentatun câştig 
pentru forțele de securitate, în special pentru FSK deoarece, după 
cum s-a remarcat mai devreme, acestea erau creierul întregii 
operațiuni. Nu era o simplă coincidență faptul că şeful FSK, Serghei 
Stepaşin, a devenit principalul purtător de cuvânt al politici ruse față 
de Cecenia în această perioadă. Aflat la Mozdok, în apropiere de 
granița cecenă, în cea mai mare parte a lunilor decembrie şi ianuarie, 
el şi colegii lui erau adânc implicaţi în planificarea strategică a 
operaţiunii, în pofida faptului că aceasta era îndeplinită de armata 
rusă, sub comanda ministrului apărării, Pavel Graciov. 

De ce era FSK un jucător atât de important în cadrul acestor 
evenimente, deşi era vorba despre o operaţiune militară? Deoarece 
era un conflict intern care izbucnise pe teritoriul Federaţiei Ruse. 
FSK îşi îndeplinea munca de „restabilire a ordinii constituționale“. 
Insă, întrucât aceastaimplica subjugarea unui întreg popor, ocuparea 

unei întregi republici din Federația Rusă, era nevoie de forțe militare. 
lată unde zac contradicţiile profunde ale politicii Moscovei față de 
naționalitățile nerusofone, o politică cu implicaţii serioase pentru 
drepturile omului recunoscute pe plan mondial. 

Evenimentele care au condus la atacarea Ceceniei au fost 
deja descrise. Moscova a eşuat în eforturile puse la cale de FSK de 
a răsturna guvernul lui Dudaev prin mijloace civile și a instala o 
conducere care să se supună voinţei sale. Unica soluție, în opinia 
administrației lui Elțîn, era folosirea forței. Dar, după cum era şi de 
aşteptat, dată fiind hotărârea cecenilor de a lupta până la moarte 
împotriva asupritorilor ruşi, atacul s-a transformat într-un război în 
toată legea care urma să se prelungească la infinit. Războiul nu a 
fost numai un război împotriva guvernului recalcitrant al lui Dudaev 
Şi a armatei acestuia, ci împotriva a peste un milion de civili nevinovaţi. 

Administraţia lui Elțîn a declarat fără echivoc că Rusia era 
îndreptățită să trimită trupe în Cecenia deoarece noua doctrină 
militară, ratificată de Elțîn în noiembrie 1993, permitea angajarea 
unor asemenea trupe pentru anihilarea amenințărilor interne. Ministrul 
rus al justiției, Valentin Kovaliov, aenumeratamenințănile: „Activitatea 
clandestină a organizațiilor naționaliste, separatiste şi de alt gen care 
au ca scop destabilizarea țării şi violarea integrității ei teritoriale prin 
recurgerea la operațiuni armate. Crearea de formațiuni armate 
clandestine. Creşterea crimei organizate şi a acțiunilor de contrabandă 
la un nivel care amenință siguranţa cetățenilor şi a societății.“ 

Criticii invaziei, atât cei din Rusia cât şi din Occident, vedeau 
lucrurile diferit. In privința integrității teritoriale, ei subliniau că cecenii, 
o veche grupare etnică cu o limbă unică şi cultură musulmană, locuiau 
pe teritoriul lor de sutede ani. Ei au luptat din răsputeri împotriva 
ocupării pământurilor lor de către forțele Rusiei țariste în 1864. După 
revoluția bolşevică, cecenii s-au unit cu alte grupări caucaziene pentru 
a forma o federaţie nord-caucaziană independentă în 1918. Insă 
Armata Roşie a bolşevicilor a invadat Caucazul de Nord în 1922 şi 
l-au anexat Rusiei. Cecenia a fostulteriorunită cu Ingușetia pentru 
a deveni, în 1936, Republica Sovietică Socialistă Autonomă 
Ceceno-Inguşă, partea Republicii Federative Ruse. 


După cum remarca expertul american Paul Goble: „Federația 
Rusă şi granițele ei sunt creațiile cele mai artificiale din toate statele 
ex-sovietice. Trasate prin negarea drepturilor altor țări şi popoare şi 
cu scopurile politice explicit susținute de Stalin, trăsăturile specifice 
ale acestor hotare — fără a mai aminti încălcarea de către Moscova 

a angajamentelor asumate față de Comisia de Securitate şi Cooperare 
în Europa şi aprincipiilor privind dreptunle omului, general acceptate 
— anulează argumentul celor care vor ca cecenii să fie considerați 
doar o problemă internă a statului rus.“ 

Cecenii nu au acceptat niciodată subjugarea față de ruşi şi 
Stalin s-a temutatât de tare de lipsa lor de loialitate (Şi posibila simpatie 
față de germani) încât în 1944 a trimis trupe de securitate să-i strângă 
ŞI să-i deporteze în masă în Asia Centrală, în vagoane pentru vite. 
Mii de ceceni şi-au pierdut atunci viața. Doarîn 1957 guvernul sovietic 
a permis cecenilor să revină în patria lor. Din cauza suferințelor la 
care i-au supus ruşii de-a lungul istoriei, nu este de mirare faptul că 
cecenii au luptat pentru independență după dezmembrarea Uniunii 
Sovietice. Este şi mai puțin surprinzător faptul că ei au dat dovadă 
de o rezistență atât de crâncenă față de invaziarusă în decembrie 1994. 


IMPLICAȚIILE PE TERMEN LUNG ALE 
RAZBOIULUI DIN CECENIA 


Pentru a justifica parțial invazia, autoritățile ruse au invocat în 
mod repetat activitățile infracționale comise de ceceni pe scară largă 
— terorism, trafic de droguri şi comerț clandestin cu arme. Savantul 
american Robert Sharletscria: „De la începutul crizei, Elţinşi miniştrii 
săi au declarat că toți cecenii sunt paria societății ruse, etichetându-i 
ca fiind o națiune de infractori care reprezenta o amenințare serioasă 
pentru integritatea statului rus... Un număr de alți mafioți de 
diverse naţionalităţi activează la Moscova, printre care georgieni, 
azeri, diferite bande din Asia Centrală şi, desigur, gangsterii ruşi 
omniprezenți. A devenito politică de statideea de a-i folosi pe ceceni 
drept țap ispăşitor pentru epidemia de infracțiuni din Federația Rusă.“ 

Într-un interviu acordat în ianuarie 1995, Vladimir Tomarovski, 
şef-adjunct al relaţiilor publice din FSK, a explicat că nu era suficient 
să fie urmăriți numai preşedintele Dudaev şi colaboratorii lui. Rusia 
avea de a face, a afirmat acesta, cu o „mafie criminală extinsă“. Ce 
se întâmpla cu toți aceşti „criminali“ de îndată ce ruşii îşi întăreau 
poziția în Cecenia? Ei ar fi fost arestați şi condamnaţi, potrivit 
afirmațiilor procurorului-adjunct al Federației Ruse, Oleg Gaidanov: 
„ŞI dacă legea stabileşte că acțiunile lor sunt infracțiuni împotriva 
cetățeanului, a proprietăţii, împotriva ordinii constituționale sau 
rezistență armată împotriva reprezentanților puterii federale, atunci 
trebuie să-i tratăm conform articolelor corespunzătoare din Codul 
Penal al Federaţiei Ruse.“ 

Având în vederenumărul mare de ceceni care au participat la 
„rezistența armată“, sistemul juridic penal rus urma să aibă de lucru 
din plin. Mai mult, şeful FSK, Stepaşin, a apreciat că circa 8 la sută 
din populaţia Ceceniei va continua să opună rezistență şi după 
încheierea operațiunii, ceea ce necesita prezența substanțială a poliției. 
Pe lângă Ministerul Afacerilor Interne, ale cărui forțe urmau să 
menţină ordinea după retragerea armatei, FSK a deschis, în Cecenia, 
un departament important cu un personal de circa opt sute de oameni. 

Stepașin a afirmat într-unul din multiplele sale interviuri acordate 
presei că misiunea FSK era „similară celei în care ofițerii de securitate 
dezarmaseră formațiunile banditeşti din vestul Ucrainei şi republicile 
baltice“ (când acestea au rezistat împotriva ocupației sovietice după 
cel de-al doilea război mondial). Ințelegând că a comis o nouă gafă, 
ela adăugat repede că: „Nu este o chestiune de analogie istorică, ci 
de tactică de operare.“ 

De fapt, analogia era mai mult decât adecvată. Situaţia din 
Cecenia necesita aceleaşi operațiuni brutale şi fără discernământ pe 
care NKVD-ul sovietic (predecesorul KGB) le desfășurase în 
regiunile de graniță ocupate de URSS după 1945. In acele zone, 
poliția suspecta întreaga populaţie locală şi nu a ezitat niciodată să 
aresteze sau să tragă asupra persoanelor care au opus rezistență 
împotriva dominaţiei sovietice. 

Atitudinea rusă poate explica bombardarea fără discriminare 
a obiectivelor militare şi civile şi aparenta lipsă de considerație pentru 
necombatanții din Cecenia. Fără îndoială, cea mai deplorabilă 
consecință a invaziei din punctul de vedere al drepturilor omului a 
fost numărul mare de victime în rândul civililor şi devastarea fizică a 
capitalei cecene, Groznîi. La mijlocul lui ianuarie 1995, circa 8.000 
de civili muriseră, iar sute de mii rămăseseră fără locuințe. La sfârşitul 
lui martie 1995, înaltul comisar ONU pentru refugiați a informat că 
numărul persoanelor refugiate din cauza conflictului din Cecenia 
atinsese cifra de 220.000. Condiţiile de viaţă ale acestora erau 
mizerabile; majoritatea duceau lipsă de hrană, apă şi medicamente. 

Au existat nenumărate mărturii asupra atacurilor deliberate 
ale trupelor ruse asupra civililor neînarmați. Într-unul din cazuri, 
militarii ruşi au deschis focul asupra unui convoi de vehicule încărcate 
cu civili care se refugiau din calea luptelor. S-a tras fără avertisment, 
iar cei care încercau să scape erau împuşcaţi pe loc. Zece persoane 
au fost ucise. Un masacru şi mai sângeros s-a produs la începutul 
lunii aprilie 1995 în satul cecen Samaşki, unde trupele speciale de 
poliție au masacrat între o sută şi trei sute de localnici. Potrivit unor 

observatori din Cecenia, deținuții ceceni erau bătuți şi torturați în 
mod regulat în celule de detenție denumite „puncte de filtrare.“ 
Ziaristul occidental David Remnick, de exemplu, a întâlnit mulți oameni 
care fuseseră „torturați ca pe vremea vechiului KGB“. 

Serghei Kovaliov şi Societatea „Memorial“ au denunţat 
asemenea fapte şi, în general, toată operaţiunea de invadare a 
Ceceniei ca pe o încălcare flagrantă a drepturilor omului. O altă 
organizație proeminentă pentru apărarea drepturilor omului, „Helsinki 
Watch“, care a trimis observatori în Cecenia, a acuzat trupele ruse 
de încălcarea Convenţiei de la Geneva privind comportamentul în 
timp de război, punându-le în seamă jafuri şi uciderea populaţiei civile 
cu salve de artilerie. Numeroase alte organizații naţionale şi 
internaționale pentru drepturile omului au denunțat intervenția Rusiei, 
dar fără nici un rezultat. 

Invadarea Ceceniei şi justificarea Rusiei pentru aceasta a avut 
implicaţii care au depășit cu mult hotarele acestei regiuni. Eforturile 
de a menţine Federaţia Rusă unită prin intermediul forței, şi nu prin 
înțelegeri şi compromisuri, a amenințat să readucă țara înapoi la 
regimul totalitar. Războiul şi ocupaţia militară, deplânse de opinia 
publică rusă, păreau doar să întărească tendinţele dure în cadrul 
conducerii, tendinţe care situau acum drepturile cetățenilor multmai 
jos pe lista priorităților. 


DREPTURILE OMULUI ÎN CSI: STATELE VESTICE 


Având atenţia concentrată asupra Rusiei şi a unor chestiuni 
precum Cecenia, situația drepturilor omului în celelalte state CSI a 
atras puţină atenţie din partea Occidentului. Insă drepturile omului 
nu sunt o problemă exclusiv a Rusiei. KGB şi-a lăsat moştenirea în 
toate statele CSI (precum şi în țările baltice). Într-adevăr, KGB a 
fost mult mai neîndurător cu naționaliștii nerusofoni decât a fost cu 
ruşii. Raportul, începând cu 1991, prezintă un tablou amestecat, cu 
diferenţe considerabile între fostele republici. 

Ucraina a fost admisă în CSCE în ianuarie 1992 şi a făcut 
progrese considerabile în respectarea angajamentelor față de normele 
internaţionale. Aproape imediat după declararea independenţei, noul 
guvern ucrainean a început să-şi reformeze sistemul juridic care, 
asemenea celui din alte republici, era o copie la indigo a modelului 
rus. Însă, după cum s-a menționat înainte, faptul că structurile puterii 
erau împânzite de foşti comunişti şi responsabili din KGB a stânjenit 

eforturile pentru realizarea unor reforme juridice democratice trainice. 
După cum se remarcă într-un raport al CSCE din 1993: „Spus mai 
simplu, democraţia rămâne un concept străin pentru o mare parte a 
populaţiei. Ea nu s-a născut din experienţă, ci a fost doar declarată. 
De aici, chiar şi în împrejurări optime, va trebui să treacă un oarecare 
timp pentru a se ajunge la o cultură a democrației. În timp ce forma 
de stat totalitar a dispărut, esenţa lui mai persistă.“ 

Ucraina a emis o mulțime de legi foarte frumoase afirmând 
angajamentul guvernului față de respectarea drepturilor omului. Dar 
ce se poate spune despre codurile de procedură penală care au permis 
KGB să-i persecute în trecut pe disidenti? In această privință, Ucraina 
a prezentat un model similar celui rus. Într-adevăr, când guvernul de 
la Kiev a introdus modificări în codurile juridice care se refereau la 
infracțiunile anchetate de securitate, el a preluat modelele direct de 
la Moscova. Asemenea lui Elțîn, preşedintele ucrainean Leonid 
Kravciuk a semnat, la sfârşitul anului 1993, legea prin care erau 
întărite sancțiunile penale pentru „crime împotriva statului“, anchetate 
de Serviciul Ucrainean de Securitate (SBU). 

Legea Secretelor de Stat, adoptată în ianuarie 1994, era 
aproape un duplicat al legii ruse, adoptată cu şase luni mai devreme. 
Ambele state au adoptat politica sovietică tradițională de a socoti 
drept secrete de stat o gamă largă de informaţii, protejate cu zel. În 
1993, preşedintele Kravciuk a creat chiar Comitetul pentru Protecția 
Secretelor de Stat, ceea ce a extins puterea cenzurii. Ulterior comitetul 
a fost dizolvat. 

La fel ca şi în Rusia, lupta împotriva infracţiunilor a erodat 
importante drepturi procedurale şi i-a făcut pe cetățeni vulnerabili la 
posibilele abuzuri ale serviciilor de securitate. În august 1994, noul 
preşedinte ales, Leonid Kucima, a emis un decret menit să combată 
corupția, care permite ca arestații să fie reținuți fără acuzație până 
la treizeci de zile, la fel ca şi în Rusia. In decurs de trei luni, potrivit 
Ministerului Afacerilor Interne, 1.680 de persoane au fost în detenţie 
preventivă în conformitate cu noua lege. De asemenea, cu aprobarea 
procurorului, deținuții pot fi reținuți până la un an şi jumătate după ce 
au fost formulate acuzaţiile. Deşi mandatele de percheziție sunt 
necesare în majoritatea cazurilor, organele de securitate sunt autorizat 
să pătrundă în incinte particulare, fără a avea mandat, sub motivul 
securității naționale, înştiințându-l pe procuror în decurs de douăzeci 
şi patru de ore. 

Ucraina are o opoziție politică militantă, formată din câteva 
partide politice active, cea mai importantă fiind mişcarea „Ruh“ 

(Frontul Popular Ucrainean pentru Reconstrucţie) care joacă un rol 
conducător în promovarea unei Ucraine independente şi democratice. 
In general, guvernul ucrainean a fost tolerant față de această opoziţie 
ŞI a permis apariția unei prese necenzurate şi adesea foarte critice. 
Au existat, totuşi, şi excepții, în special în cazul ziaristicii. In 1992, o 
anchetăpenală a fost deschisă împotriva unui ziarist pentru presupusa 
calomniere a conducerii. Cazul a fost anulat două luni mai târziu. 
Mai recent, în februarie 1995, oficiali SBU din oraşul Lvov au inițiat 
procedura penală împotriva unui corespondent al ziarului local, sub 
acuzația de „divulgare a secretului de stat“. Corespondentul a scris 
un articol în care cita un document al SBU privind recrutarea agenţilor 
secreți din rândul populaţiei locale. În cazul condamnării, el era pasibil 
de opt ani închisoare. 

Au existat şi rapoarte izolate de hărțuire şi violență atribuite 
SBU. În mai 1994, Roman Koval, conducătorul grupării politice 
„Independența de Stat a Ucrainei“ i -a trimis o scrisoare deschisă lui 
Marciuk, şeful SBU din acea perioadă, susținând că SBU îi 
supraveghea în secret organizația. Volodia Kuleba, editorul unui im- 
portant ziar de opoziție care critica vehement guvernul, a avut 
apartamentul ars din temelii şi mai târziu, în octombrie 1993, a fost 
bătut la intrarea în locuinţa sa. El a interpretat atacurile ca pe un 
avertisment care să-l înveţe limitele transparenţei. La începutul lui 
1994, Mihailo Boicişîn, membru proeminent al „Ruh“, a dispărut 
dintr-o dată fără vreo explicaţie, suscitând speculaţii că dispariția sa 
era motivată politic. O binecunoscută realizatoare de televiziune, 
Liudmila Lîsenko, a fost bătută crunt în martie 1995 de persoane 
neidentificate chiar în centrul Kievului. Seria exemplelor similare 
poate continua. 

Totuşi, aceste incidente sunt relativ izolate şi, prin urmare, se 
poate aprecia că Ucraina a făcut paşi importanți în direcțiarespectării 
drepturilor omului din momentul obținerii independenței. Din păcate, 
la fel ca şi în Rusia, aceste drepturi nu sunt pe deplin înscrise în 
legislație şi de aceea pot fi încălcate, ceea ce creează un pericol 
tocmai datorită prerogativelor largi de care se bucură serviciile de 
securitate ucrainene. 


În Belarus, guvernul a încetat persecuțiile asupra disidenților 
politici. Însă legile belaruse sunt încă pline de portițe de scăpare 
care permit abuzurile securității, iar autoritățile din securitate hărțuiesc 
în mod regulat presa independentă. In decembrie 1994, Comitetul 
Executiv al Confederaţiei Internaționale a Uniunii Ziariştilor a raportat 

despre atacuri la adresa libertăţii de exprimare. Editorul de la 
Soverskaia Belorussia, de exemplu, a fost concediat fără o justificare 
anume şi uneleziare de opoziţie nu au primit permisiunea de a-şi 
publica articolele. 

Aceeaşi modalitate s-a folosit şi în 1995. Ziarele erau 
cenzurate atunci când intenționau să publice articole despre corupția 
în rândurile conducerii guvernului. În aprilie, ofițeri ai KGB au vizitat 
o tipografie şi au cerut să vadă comentariile următoarei ediţii a unui 
ziar de opoziție, Svoboda. Fi l-au sfătuit pe directorul tipografiei să 
sisteze tipărirea ziarului. Cu o lună mai devreme, directorul adjunct 
al unui mare post de televiziune neguvernamental a fost bătut cu 
cruzime de persoane neidentificate. Preşedintele Lukaşenko pare 
hotărât să se folosească de KGB pentru a fi sigur că prerogativele 
sale foarte largi nu sunt confruntate, în vreun fel, cu dificultăți majore. 

In ceea ce priveşte Moldova, mare parte a dezbaterilor privind 
drepturile omului se axează pe conflictul din republica separatistă 
Transnistria şi pe alte probleme de natură etnică, care au făcut ca 
evoluția aplicării legii în țară să fie dificilă. Cu toate acestea, guvernul 
din Moldova în timpul preşedintelui Mircea Snegur a tolerat o presă 
independentă extrem de critică, cu unele excepții, şi a permis 
libertatea de religie şi mişcare. In pofida problemelor sale economice 
şi politice, Moldova a făcut un progres considerabil înspre crearea 
unui stat democratic. O nouă Constituţie a fostpromulgată în 1994, 
care prevede apărarea drepturilor individuale şi asigură separația 
puterilor în stat, folosindu-se de Curtea Constituțională nou creată. 

Preşedintele Snegur a acceptat, de asemenea, planul CSCE 
ca bază pentru încetarea conflictului din regiunea transnistreană. 
După cum afirma un analist: „Moldova este acum într-o situație mai 
bună decât oricând de la obținerea independenței pentru a depăşi 
impasul care i-a caracterizat viața politică la început şi de a încheia 
criza separatistă. Dacă aceste două sarcini gemene sunt realizate, 
guvernul ar putea să se concentreze asupra derulării reformelor 
economice şi politice atât de necesare pentru prosperitatea noului 
stat.“ Să sperăm că serviciile de securitate ale Moldovei nu se vor 
opune acestui proces. 

DREPTURILE OMULUI ÎN TRANSCAUCAZIA 


Avemde-a face, aici, cu o arie unde conflictul civil şi ciocnirile 
interetnice fac dificilă privirea în perspectivă a legislaţiei privind 
drepturile omului. In Georgia, de exemplu, ostilitățile violente dintre 
abhazi şi georgieni şi opoziția vehementă față de guvernul lui Eduard 
Şevardnadze au făcut ca instituţia democraţiei şi respectarea legii 
să treacă pe un plan secund. Terorismul abundă în întreaga Georgie, 
unde mafioții îşi aplică propria formă de justiție. Preşedintele 
Şevardnadze, într-un efort de a stabiliza situaţia şi a reinstaura legea 
şi ordinea, a instituit starea de urgenţă în septembrie 1993. Starea 
de urgenţă i-a acordat guvernului lui Şevardnadze puteri largi, printre 
care şi dreptul de a ordona execuţii sumare, ceea ce a generat 
profunde îngrijorări din partea militanților pentru drepturile omului. 

Şevardnadze şi-a apărat practicile autoritare prin invocarea 
nevoii de refacere a păcii civile în Georgia, sarcină care revine în 
mare măsură organelor de securitate: „Ne confruntăm cu un 
banditism de nestăpânit. Acestea sunt acte de banditism, acte de 
subversiune... acum este momentul măsurilor decisive din partea 
Ministerului Securităţii şi întregul sistem al acestuia trebuie să-şi 
demonstreze îndemânarea profesională în combaterea actelor 
teroriste.“ Nu este surprinzător faptul că au existat numeroase 
rapoarte privind abuzurile poliției, în special împotriva adepților fostului 
preşedinte georgian, Zviad Gamsahurdia. 

In august 1994, reprezentanţi de la „Helsinki Watch“ au 
declarat că unii opozanți politici fuseseră împușcați sau bătuți în timp 
ce erau încarceraţi. Federaţia Ziariştilor Georgieni şi alte organizații 
de presă au înaintat o scrisoare de protest Parlamentului georgian în 
februarie 1995, făcând apel la încetarea persecuțiilor poliției asupra 
mass-media independente. În scrisoare se afirma că ziarele erau 
confiscate şi distribuitorii bătuți sau închişi. 

Dat fiind terorismul continuu, guvernul georgian nu are acum 
posibilitatea de a alege şi este nevoit să guverneze cu metode 
autoritare. Într-adevăr, Şevardnadze a cerut Serviciului de Securitate 
georgian să acţioneze mai ferm în combaterea terorismului, lucru 
complicată acum de recentele acuzaţii referitoare la amestecul şefului 
securității, Giorgadze, în tentativa de asasinare a preşedintelui. Fără 
îndoială că drepturile omului în Georgia nu reprezintă una din 
preocupările lui Şevardnadze. 

Conducerea din Azerbaidjan se află într-o situație similară. 
Pentru a-şi menține puterea şi a evita amenințările din partea 
duşmanilor politici, preşedintele Gaidar A liev i-a tratat cu duritate pe 
oponenți. La scurt timp dupăce a câştigat puterea în 1993, organizațiile 
pentru drepturile omului îl acuzau de „renaşterea represiunilor 
staliniste“. Potrivit unui raport din noiembrie 1993, Ministerul azer al 
Securității Naţionale avea celpuţin douăzeci de deținuți politici, unora 
dintre aceştia refuzându-li se dreptul de a avea avocați. Alte rapoarte 
susțineau că securitatea aresta ziariştii care criticau guvernul. 

Aliev a susținut ferm că nu va declara legea marțială în țară 
din cauză că „o asemenea măsură ar restrânge drepturile 
democratice“. Insă, după tentativa de lovitură de stat din octombrie 
1994, condusă de ministrul-adjunct de interne, el s-a răzgândit. 
Rezultatul a dus la noi arestări şi pedepsirea presei. O altă tentativă, 
legată din nou de ofițeri de poliție din Ministerul de Interne, a avut 
loc în martie 1995 şi alta în august 1995. Amândouă au fost urmate, 
după cum era şi de aşteptat, de zeci de arestări efectuate de poliția 
secretă. Cu un guvern condus de Aliev, el însuşi un fost profesionist 
KGB de rang înalt, şi asediat de o opoziție violentă, respectarea 
drepturilor omului, la fel ca şi în Georgia, era foarte restrânsă. 

Armenia, care se bucură de o stabilitate politică mai mare 
decât vecinii săi transcaucazieni şi are un preşedinte ales 
democratic, deținea un dosar relativ bun în privinţa drepturilor omului 
până spre sfârşitul anului 1994. In acel moment, organele de 
securitate au început să ia măsuri aspre împotriva membrilor 
partidului Daşnak, de opoziţie, şi a închis mai mult de o duzină de 
ziare, posturi de radio şi reviste patronate de Daşnak. Acţiunile 
partidului au fost suspendate, împiedicându-l, astfel, să participe 
la alegerile parlamentare din iulie 1995. Pe motivul că vâna teroriști, 
poliția a dat buzna fără mandat în incinte particulare şi a efectuat 
multiple arestări. 

Unul dintre cei arestați, membru al partidului Daşnak, Artavasd 
Manukian, a murit în închisoare în mai 1995. Moartea sa a dus la 
inițierea unei anchete parlamentare şi demisia şefului securității, David 
Şahnazarian. Fostul premier armean era pesimist în privinţa acestor 
evoluţii: „Nu se poate spune că suntem deja un stat totalitar, însă nici 
nu se mai poate afirma că acest guvern se îndreaptă către 
democrație“. Deşi aceasta era, probabil, o exagerare, pare limpede 
că şi conducătorii reformişti sunt vulnerabili la tentaţiile de folosire a 
metodelor politice antidemocratice. 

DREPTURILE OMULUI ÎN ASIA CENTRALĂ 


În ceea ce priveşte statele din Asia Centrală, majoritatea 
observatorilor consideră Kirghizstanul ca fiind promotorul cel mai 
de seamă al progresului pe tărâmul reformei politice şi drepturilor 
omului. Deşi în această ţară Comitetul de Stat pentru Securitate 
Naţională este foarte puternic, democraţia a atins nivelul la care 
instituția nu îi hărțuieşte pe oponenții politici. Partidele politice au 
libertatea de a participa la politică şi nu există deținuți politici. 

Totuşi, câteva evenimente au cauzat î îngrij orarea celor care 
urmăresc respectarea drepturilor omului. În mai 1994, în Kirghizstan 
s-a promulgat o lege generală referitoare la secretul de stat, prin 
care se interzice cetățenilor să discute în public chiar banale informaţii 
cum ar fi starea drumurilor şi anumite aspecte ale sănătății publice. 
Deşi legea pare să fi avut un impact practic redus până în prezent, 
existența ei este, cu toate acestea, o amenințare potențială la libertatea 
de exprimare. În timpul alegerilor parlamentare din februarie 1995, 
au existat rapoarte despre presiunile şi intimidarea candidaţilor şi 
încercări ale preşedintelui Askar Akaiev de a cenzura presa. 
Organele de securitate au închis două ziare care îl criticaseră pe 
preşedinte. De atunci au existat cel puțin trei urmăriri în justiție 
ale reprezentanților presei pentru „insultarea onoarei şi demnității 
preşedintelui“. Deşi aceste incidente nu reprezintă o revigorare a 
organelor de securitate, ele indică limitări clare ale libertăţii 
presei în Kirghizstan. 

Kazahstanul a făcut mai puține progrese pe calea democraţiei. 
Legea kazahă din 1992 referitoare la organele de securitate națională 
acordă Comitetului pentru Securitate un mandat larg de interzicere 
a drepturilor constituționale în anumite împrejurări şi subliniază 
obligația cetățenilor şi instituțiilor guvernamentale de a sprijini organele 
de securitate. Dreptul anchetatorilor de a pătrunde în incinte 
particulare fără mandat (cu înştiinţare ulterioară a procurorului) a 
fost înscris în noua lege, aşa cum este şi dreptul de recrutare a 
informatorilor. Legea referitoare la activitatea operațională de anchetă, 
publicată doi ani mai târziu, a lărgit considerabil aceste prerogative. 
Un responsabil din poliția kazahă a apărat legea tot aşa cum şeful 
securității ruse, Serghei Stepaşin, a încercat să justifice decretul rus 
împotriva infracționalității: „In cea mai mare parte, noi încălcăm legea 
domiciliului (pătrunderea în apartamente) şi tragem cu urechea la 

convorbirile telefonice. Însă toate aceste măsuri :nu afectează 
interesele cetățenilor care respectă legea.“ 

Câteva cazuri de represiuni ale poliţiei împotriva scriitorilor şi 
ziariştilor s-au înregistrat şi în Kazahstan de la declararea 
independenței. In august 1992, Karişal Asanov, scriitor şi editor, a 
fost arestat sub acuzaţia de calomniere a preşedintelui Nursultan 
Nazarbaiev după ce fragmente din viitoare sa carte, unde îl critica 
puternic pe şeful statului, au apărut într-un ziar kazah. Asanov nu a 
avut dreptul la un avocat, chiar după prezentarea acuzațiilor, până 
când militanți pentru drepturile omului nu au început să protesteze 
față de reținerea lui Asanov şi autoritățile au devenit mai îngăduitoare. 
Când cazul a ajuns în instanță la începutul lui noiembrie 1992, 
judecătorii au declarat că nu existau dovezi suficiente împotriva lui 
Asanovy şi au clasat dosarul. 

In decembrie 1992, doctorul Ruslan Ciukurov a fost judecat 
sub acuzaţia de „insultare a demnității“ unui deputat din Sovietul 
Suprem, rudă cu Nazarbaiev. El a fost eliberat până la urmă, însă 
şi-a pierdut serviciul. În septembrie 1994, ziaristul rus Boris Supruniuk 
a fost găsit vinovat de scrierea unor articole care „incitau la discordie 
etnică“ şi a fost condamnat la doi ani închisoare cu suspendare. 
Supruniuk descrisese poliția guvernamentală ca fiind discriminatorie 
față de ruşii din Kazahstan. El a făcut recurs la Curtea Supremă 
care a anulat condamnarea în decembrie 1994. Arestarea lui 
Supruniuk şi acțiunile poliției împotriva altor ruşi şi kazahi proeminenți 
au îndemnat Duma de Stat a Rusiei ca în mai 1995 să înainteze 
guvernului lui Nazarbaiev o notă de protest față de „persecuțiile şi 
represiunile drastice“ împotriva populației rusofone. 

Organele de securitate kazahe au continuat să folosească 
legislaţia sovietică pentru suprimarea criticilor la adresa guvernului, 
deşi într-o măsură mult mai mică decât în trecut. Faptul că tentativele 
lor au eşuat în final şi drepturile victimelor au prevalat în cazurile 
descrise mai sus este un semn pozitiv. Însă drepturile individuale 
sunt încă fragile. După cum declara cineva: „Kazahstanul nu este o 
democraţie. Mai degrabă, pentru a-l cita pe Nazarbaiev, care 
consideră că țara sa are nevoie de cel puţin cinci ani de conducere 

prezidenţială, este o democraţie autoritară.“ Această democrație 
autoritară se bazează mult pe serviciile fostului KGB. 

Totuşi, Kazahstanul este mult mai avansat în privinţa drepturilor 
omului decât alte trei state din Asia centrală. După cum spuneam 
mai devreme, serviciul de securitate al Turkmenistanului, Comitetul 
Securităţii Naţionale este la dispoziţia preşedintelui dictatorial 

Saparmurat Niazov, care impune un control de tip sovietic asupra 
populaţiei. Opoziția politică este reprimată cu ferocitate. Când 
secretarul de stat american James Baker a vizitat capitala țării, 
Aşhabad, în februarie 1992, organele de securitate au ţinut cel puțin 
treizeci de membri ai opoziţiei în arest la domiciliu. In maniera KGB, 
securitatea îi hărțuieşte şi îi amenință permanent pe oponenți. De 
asemenea, se pare că aceasta a aranjat uciderea unor disidenți 
incomozi în timpul unor provocări înscenate. 

La fel de alarmante sunt şi acțiunile ofițerilor de securitate 
turkmeni peste hotare. În noiembrie 1994, ei au capturat (cu ajutorul 
colegilor uzbeci) doi disidenţi turkmeni la Taşkent şi i-au dus la 
Aşhabad unde i-au acuzat de complot terorist. În decembrie 1994, 
ofițeri ruşi ai FSK au arestat, la cererea autorităților turkmene, alți 
doi disidenți turkmeni care locuiau la Moscova. Deşi s-a renunțat la 
acest caz, el a reprezentat totuşi un moment tulburător. Potrivit 
raportului Comisiei Helsinki: „Incidentul a demonstrat nivelul 
îngrijorării de la Aşhabad în privinţa activităţii opoziţiei, care oricum 
este nesemnificativă şi slabă, precum şi dorința în unele cercuri ale 
conducerii Rusiei de a coopera cu serviciile de securitate ale 
Turkmenistanului. Niazov pare că intenționează să-şi continue 
campania împotriva opoziției şi este hotărât să împiedice exprimarea 
deschisă a disidenței.““ 

Situaţia din Uzbekistan este chiar mai rea, întrucât opoziția 
politică față de preşedintele Islam Karimov este şi mai activă, ceea 
ce duce la abuzuri extreme din partea Serviciului Securității Naţionale. 
Karimov, în aprecierea unui ziarist american, „a rămas la putere 
datorită închiderii multora din oponenții săi. Uzbecii şi străinii sunt de 
acord că puterea lui este absolută.“ Organele de securitate operează 
la fel ca în perioada sovietică întrucât legile nu au fost schimbate de 
la declararea independenţei, cu excepția cazurilor în care au fost 
înăsprite. Toate manifestaţiile publice sunt complet interzise. În 
ianuarie 1992, când studenţii au demonstrat împotriva creşterii 
preţurilor, forțele de securitate nu au ezitat să înăbuşe manifestația, 
omorând doi participanți. 

Legea uzbekă permite reținerea până la trei zile a persoanelor 
fără a le prezenta acuzaţiile, timp în care cel reținut nu are dreptul la 
avocat. Autorităţile se folosesc de aceste prevederi pentru a hărțui 
ŞI restrânge acţiunile oponenților politici, reținându-i dupăbunul plac 
fără o arestarea oficială. Când senatorul american Arlen Specter a 
vizitat Uzbekistanul în iunie 1994, de exemplu, patru disidenți au fost 
ținuți în regim de carceră. Pulak Ahunov, liderul partidului de opoziţie 

„Birlik“, a afirmat că a fost bătut crunt în timpul încarcerării. Organele 
de securitate rețin militanți politici şi pentru fapte inventate, acuzându-i 
de fals, de deținerea de droguri sau comportament ce contravine 
bunelor moravuri. Deşi legea le permite să aibă un avocat, în realitate 
acuzații politici sunt adesea privaţi de acest drept. 

În septembrie 1994, Serviciul Securității Naţionale a încheiat 
anchetarea unui caz penal împotriva unor membri ai partidului 
democrat de opoziţie „Erk“. Peste patruzeci de persoane, inclusiv 
unii care au fugit din țară, au fost acuzați de pregătirea unei lovituri 
de stat împotriva guvernului. Câțiva au fostarestați pentru că dețineau 
exemplare ale ziarului editat de partidul „Erk“, interzis la începutul 
anului 1993, dar care îşi continua apariția clandestin. Alții au fost 
arestați pentru presupusa deținere clandestină a armelor de foc. In 
aprilie 1995, s-au dat sentințele drastice în acest proces. Scriitorul şi 
publicistul Mamadan Mahmudov a fost condamnat la patru ani 
închisoare, în timp ce editorul ziarului Erk, Murad Djuraev, (care a 
fost arestat de organele de securitate uzbece în Kazahstan) a fost 
condamnat la doisprezece ani închisoare. 

Atacurile violente asupra criticilor guvernamentali, comise după 
un şablon care sugerează implicarea organelor de securitate, sunt 
obişnuite. Organele de securitate îngreunează şi viața occidentalilor 
care lucrează în republică, interceptându-le convorbirile telefonice 
şi punându-i sub supraveghere. Lucrurile au devenit, în 1995, atât 
de netolerat, încât unele agenții de ştiri occidentale din Taşkent şi-au 
mutat birourile în Kazahstan. 

In Tadjikistan, unde s-a desfăşurat un război civilpână la finele 
anului 1992 şi trupele ruse au o prezență substanțială, este aproape 
inutil să te referi la drepturile omului. Asemenea altor state CSI, 
prigonirea oponenților guvernului este ceva obişnuit, deşi grupări 
antiguvernamentale se angajează în acte de violență. Din primăvara 
anului 1992 până în primăvara anului 1994, celpuţintreizeci şi cinci 
de ziarişti au fost ucişi în Tadjikistan, alături de alți opozanți pe față ai 
regimului. Ministerul tadjik al Securităţii i-a persecutat în mod regulat 
pe critici prin sancțiuni penale. La începutul anului 1994, Mirbobo 
Mirrahimov, un bine-cunoscut lider al opoziției tadjice şi ziarist, a 
fost arestat sub acuzații false. Câteva luni mai târziu, poliția secretă 
a arestat alți doi ziarişti proeminenți, Maksud Huseinov şi 
Muhammadrahim Sazdar. Mai recent, în octombrie 1995, autoritățile 
tadjice au aranjat ca poliția din Moscova să-l aresteze pe ziaristul 
tadjik Abdukaium Kaiumov şi să-l extrădeze în Tadjikistan, din cauza 
criticilor sale la adresa conducerii tadjice. 

Poliția secretă îi bate şi îi torturează în permanență pe deținuții 
din închisori. De asemenea, femeile deținute sunt violate. Legile 
penale, care nu au fost amendate de la obținerea independenței, 
permit o detenție îndelungată înainte de judecată (până la cinci luni), 
dar au existat numeroase rapoarte privind prelungirea cu mult a 
termenului limită. Patru ziarişti arestaţi în ianuarie 1993 au fost reținuți 
timp de optsprezece luni înainte de proces. Potrivit oponenților 
guvernului, securitatea reține adesea persoane fără a le acuza de 
ceva anume. Deşi nivelul violenței fățişe este în uşor declin în 
Tadjikistan, pe măsură ce situația politică se stabilizează, politica 
dictatorială a actualului guvern, susținut de o securitate puternică, a 
băgat frica în mare parte din populaţie. Aceasta face improbabilă 
apariţia în viitorul apropiat a unui lobby puternic pentru drepturile 
omului care să revendice încetarea persecuțiilor arbitrare ale poliției. 

Respectarea legii şi apărarea indivizilor de abuzurile poliției 
rămâne un tel iluzoriu în multe state CSI. Obiceiurile perioadei 
sovietice dispar greu, iar din cauza conflictelor etnice şi a 
infracționalității economice în creştere, nu par că vor dispărea prea 
curând. Ca membru dominant al CSI, Rusia ar trebui, în mod ideal, 
să preia conducerea în instaurarea drepturilor democratice reale ale 
cetățenilor săi. Însă înclinația crescândă a lui Elțîn de a-şi neutraliza 
criticii prin reintroducerea unor practici nedemocratice, autoritare, şi 
atacul asupra Ceceniei, au creat serioase dubii privind modelul rus al 
schimbărilor politice. 

Faptul că Rusia nu a făcut presiuni asupra guvernelor CSI de 
a pune capăt abuzurilor la adresa drepturilor omului este o indicație 
că acest aspect nu reprezintă una din principalele priorități ale 
administrației lui Elțîn. Dimpotrivă, autoritățile ruse de securitate au 
ajutat la represiunea disidenților politici din Asia Centrală prin 
arestarea şi extrădarea acestora, când ei căutauun refugiu în Rusia. 
In statele transcaucaziene, Moscova a promovat activ instabilitatea 
politică ce a motivat aplicarea metodelor autoritare de către guvemnele 
respective. În lumina acestor tendinţe, dosarul privind respectarea 
drepturilor omului în Rusiei nu poate fi privit separat de dosarul statelor 
CSI pe care Rusia caută să le domine. 

CAPITOLUL OPT 


PAZNICII ISTORIEI 


Cea mai importantă întrebare a acestui moment este 
dacă sursele din arhiva Federaţiei Ruse qro societății. 
(istoricul Iuri Afanasiev, 1993) 


Paznicul materialelor despre represiunile securității 
este succesorul direct al i ul iei care a comis 
represiunile şi, mai mult, dosarele victimelor sunt 
examinate în aceleaşi clădiri unde acestea au fost 
torturate şi executate. 

(Arseni Roghinski şi Nikita Ohotin „Arhivele 


KGB: Un an de la puci“, 1992) 


Unul dincelemai mari obstacole în fața transformărilor Rusiei 
într-o democrație totală şi, de aici, reducerea pentru totdeauna a 
prerogativelor serviciilor sale de securitate, este eşecul societății ruse 
de a se împăca cu trecutul său. Trecutul — un regim totalitar care 
şi-a subjugat poporul şi eforturile neobosite de a submina democrația 
din Occident — este îngropat în arhivele care rămân, în mare parte, 
sub controlul serviciilor de securitate. După cum remarca istoricul 
rus luri Afanasiev: „Conştiinţa publică nu a atins încă nivelul cerut. 
Faptul că a existat un anumit regim şi că revenirea la acesta este 
exclusă este recunoscut de mulți, dar nu încă de întreaga societate.“ 

Niciun stat, oricât de democratic, nu are un dosar perfect în 
privința confruntării cu petele negre ale istoriei lui. Însă dosarul Rusiei 
este, în mod special, negativ şi nu e greu de înțeles din ce motive. In 
primul rând, deschiderea arhivelor şi cunoaşterea de către întreaga 
societate a ceea ce s-a petrecut cu adevărat ar putea declanşa cereri 
ample pentru schimbarea în întregime a gărzii — şi schimbarea 
metodelor — la vârf, în special în aparatele de securitate şi informații. 
Aceasta, la rândul ei, ar putea duce la judecare foştilor responsabili, 
asemenea proceselor din Germania şi Polonia. De asemenea, motivul 

profitului joacă şi el un rol. Câteodată, autoritățile din securitate refuză 
să claseze documentele istorice deoarece doresc să le folosească în 
scopuri comerciale proprii. 

Chestiunea arhivelor nu se referă numai la ceea ce este în 
arhive, dar şi la paznicii actuali ai acestora — o coaliție de foşti 
responsabili KGB şi membri ai aparatului de partid care perpetuează 
„amnezia colectivă“ a societăţii ruse despre trecut prin controlul 
asupra documentelor care trebuie văzute şi al persoanelor care au 
acces la ele. Oricare ar fi motivele, rezultatul final este acelaşi — o 
distorsionare a adevărului istoric şi a memoriei societății. 


ISTORIA CA POLITICĂ 


Manipularea istoriei nu este un fenomen nouîn Rusia. În statul 
sovietic, istoria, sau mai degrabă interpretarea istorică, era plină de 
implicaţii politice. Aceasta se datora faptului că regimul nu era 
legitim. Punând mâna prin forță pe putere şi impunându-şi voința 
asupra oamenilor, bolşevicii au venit cu o justificare pentru 
conducerea lor. Ideologia marxist-leninistă, oricât de persuasivă ar 
fi fost, nu era suficientă, mai ales după moartea lui Lenin. Istoria 
trebuia reinterpretată în folosul actualilor conducători de partidca 
eroi ai unei mişcări radicale care a condus la prăbuşirea monarhiei. 

Stalin a fost conştient de aceasta, atât de conştient încât a 
cerut o revizuire totală a istoriei revoluționare pentru glorificarea 
rolului jucat de bolşevici şi, în special, de el însuşi. In faimoasa sa 
scrisoare, scrisă în 1931 redactorului reviste istorice Proletarskaia 
Revoluţia, Stalin a cerut istoricilor să evalueze rolul figurilor 
revoluţionare nu pe baza documentelor scoase la iveală de „şoarecii 
de arhive“, ci pe baza celor cunoscute de ei apriori ca fiind adevărul, 
şi anume „adevărul bolşevic.“ Incepând din acel moment, 
obiectivitatea istorică devenea imposibilă în Uniunea Sovietică. Istoricii 
puteau folosi documentele numai pentru a promova versiunea 
oficială. In timpul conducerii lui Stalin, aceasta însemna promovarea 
cultului personalității. După cum sublinia Robert Tucker, idolatrizarea 
rolului istoric al lui Stalin a devenit una din „ocupațiile majore ale 
Rusiei, atingând proporții ridicole. 

Succesorii lui Stalin au fost la fel de zeloşi în folosirea istoriei 
pentru propagandă şi la fel de dispreţuitori față de faptele 
documentate. După înfrângerea lui Lavrenti Beria într-o luptă 
crâncenă la Kremlin şi executarea lui în 1953, Hruşciov l-a declarat 

trădător şi a cerut scoaterea numelui lui din manuale. Deşi a deschis 
uşa pentru a aduce la lumină crimele lui Stalin în faimosul său discurs 
în fața Comitetului Central al Partidului Comunist, Hruşciov nu s-a 
apropiat niciodată de dezvăluirea întregii realități despre atrocitățile 
din anii '30. La fel şi Brejnev, care a orchestrat efortul ambițios al 
istoricilor de a-l face un erou curajos al celui de al doilea război 
mondial, când, de fapt, în calitatea sa de comisar politic, nici nu prea 
văzuse luptele de pe front. Până în ajunul transparenţei de la finele 
anilor '80, istoria sovietică a reprezentat un efort fantasmagoric de 
a-i convinge pe cititori de infailibilitatea conducerii Partidului 
Comunist. Arhivele erau închise pentru toți, cu excepția cercetătorilor 
bine verificați, care trebuiau să documenteze linia oficială a partidului. 

In pofida predilecției lor de a ascunde faptele, oficialii sovietici 
erau foarte meticuloşi în ținerea dosarelor şi, pentru a folosi expresia 
lui Tucker, adevărați „şoareci arhi-arhivari.“ Ei cunoşteau valoarea 
documentelor istorice, care puteau fi oricând extrase pentru a servi 
scopului politic al vreunui lider şi, din acest motiv, arhivele erau păstrate 
cu grijă şi bine organizate. Pentru cercetătorii care au reuşit să aibă 
acces la arhive, acestea s-au dovedit a fi o sursă de prosperitate. 

Asemenea atâtor reforme din ultimii câțiva ani, deschiderea 
arhivelor a fost un proces foarte neobişnuit, arbitrar şi mult politizat. 
În calitate de paznici oficiali ai secretelor de stat, KGB şi instituțiile 
care i-au succedat au fost profund implicate. Legea referitoare la 
Organele Federale ale Securităţii de Stat din 1992 a ordonat instituțiilor 
de specialitate să „participe la activitatea şi realizarea măsurilor pentru 
protejarea secretelor de stat, să exercite control asupra păstrării lor 
sigure în ministere, cornitete şi departamente de stat, în întreprinderi, 
instituții şi organizații, indiferent cui ar aparține“. Nu numai că agențiile 
de securitate ruse îşi păzesc propriile arhive; ele păzesc şi arhivele 
altor organisme de stat, inclusiv pe cele de partid. Oricine păşeşte 
într-o clădire unde se află documente de arhivă va da peste 
reprezentanți ai serviciilor de securitate. 


ÎNĂUNTRUL ARHIVELOR 


Arhivele ruse auun patrimoniu vast, estimat la şaizeci şi cinci 
de milioane de dosare, care sunt răspândite prin câteva agenţii. Astfel, 
există Arhivele Centrale ale Partidului, care includ documentele 
Partidului Comunist până în 1952; Centrul de depozitare pentru 
documentarea contemporană, cu dosare ale Comitetului Central din 

1952 până în august 1991; Arhivele Prezidenţiale, care sunt închise, 
însă care se pare că ar conţine cele mai sensibile dosare ale 
conducerii de partid, inclusiv actele personale ale lui Stalin; Arhivele 
de Stat; Arhivele Ministerului de Externe, Arhivele Ministerului 
Apărării etc. Din cauza activităţii sârguincioase a registraturii, 
sovieticii au făcut adesea copii ale documentelor importante, aşa că 
în toate aceste arhive există rapoarte şi memorandumuri ale 
KGB-ului şi predecesorilor săi. Insă, întregul tablou în multe chestiuni 
arzătoare ale trecutului se află în arhivele KGB care, pe lângă 
Arhivele Prezidențiale, reprezintă „perla coroanei“ pentru cercetătorii 
perioadei sovietice. 

Ce se află în arhivele fostului KGB şi de ce sunt ele atât de 
importante? Aceste arhive nureprezintăo entitate unică, ci sunt împărțite 
în diferite depozite. În perioada sovietică, nu numai ramurile teritoriale 
ale KGB, ci şianumite direcții aveau arhive proprii. Arhivele serviciului 
de informaţii externe erau separate de cele ale contrainformaţiilor şi 
securității interne (Direcţia a 2-a Generală a KGB) şi sunt depozitate 
la Iasenevo, unde se află sediul FIS (Serviciul de Informații Externe). 
Direcţia a 8-a Generală (în prezent Agenţia federală pentru 
comunicații guvernamentale) are, de asemenea, arhive proprii. 

Se pare că multe dosare din arhivele KGB din republici au 
fost trimise în Rusia înainte de august 1991. Acesta a fost fără 
îndoială cazul Lituaniei, de exemplu, unde, după puci, accesul la 
arhivele KGB era liber. Savantul american Romuald Misiunas, 
care şi-a petrecut câteva săptămâni în aceste depozite, a găsit dovezi 
că un număr mare de dosare ale KGB a fost trimis în orașul Omsk 
din Rusia. Aproape toate dosarele legate de colaboratorii KGB şi 
agenții secreţi dispăruseră. Misiunas a remarcat, de asemenea, că 
un număr mare de documente fusese distrus: „Există pretutindeni 
dovezi considerabile asupra grabei cu care au plecat ultimii 
ocupanți în august 1991. Întreaga clădire din Vilnius a fost părăsită 
plină de moloz, hârtii rupte, documente arse sau parţial arse şi 
echipament abandonat.“ 

La Moscova, distrugerea documentelor începuse mai devreme 
şi a fost mult mai sistematică. Potrivit reprezentanților Societăţii 
„Memorial“, securitatea obişnuia să distrugă documente începând 
cu anul 1920 pentru a face ordine, Însă au existatanumite perioade 
când acest proces a depăşit rutina. Inainte şi dupărăzboi, de exemplu, 
multe documente au fost arse pentru a nu ajunge în mâinile nemților. 
Intre 1954 şi 1955, legat de amnistierile post staliniste, autoritățile au 
ars mii de dosare. 

Apoi, în 1989, cea mai mare parte a dosarului de 550 de 
volume asupra lui Andrei Saharov, incluzând şi jurnalele confiscate, 
a fost distrusă, iar la finele anului, şeful KGB, Kriucikov, a ordonat 
eliminarea tuturor dosarelor celor acuzați conform Articolului 70 al 
Codului Penal (agitaţie şi propagandă antisovietică), care tocmai 
fusese amendat. Ca urmare, mii de dosare ale disidenților au fost 
arse sau rupte în bucăţi. La mai puţin de un an, a urmat epurarea 
dosarelor agenților KGB, care a continuat până în iulie 1991. 
Cercetători din cadrul Societăţii „Memorial“, remarcând că acțiunile 
lui Kriucikov erau motivate de teama pentru viitorul KGB, au conchis: 
„Zvonurile care circulă în societatea rusă despre documentele arse 
de la KGB au fost în mare măsură confirmate.“ 

In pofida acestor distrugeri, totuşi, continuă încă să existe peste 
cinci milioane de dosare în diferite arhive ale KGB peteritoriul Rusiei. 
La Lubianka se află întreaga documentaţie despre persecuțiile poliției 
asupra victimelor inocente de-a lungul perioadei sovietice. Colecția 
operativă conţine dosare ale poliției asupra cetățenilor sovietici, cu 
rapoarte de urmărire secretă şi copii ale denunțurilor, dosare ale 
agenților, rapoarte de lucru ale agenților şi aprecieri ale performanțelor 
acestora. Această colecție a avut cel mai mult de suferit de pe urma 
„epurării“ de către KGB. Un alt grup de dosare, colecţia cu anchete 
penale, include rapoarte ale cazurilor penale cercetate de poliţie 
începând cu anii '20. Colecţia, conținând rapoarte ale arestărilor, 
interogatoniilor şi proceselor este masivă însumând, se pare, dosare 
asupra a patru milioane de cazuri. 

O a treia colecție de la Lubianka include corespondența de 
afaceri, cu documente asupra organizației şi administrației organelor 
securității de stat, începând cu anul 1917. Dosarele conțin 
instrucțiuni şi directive, statistici, planuri şi contabilitatea diferitelor 
departamente etc. Există, de asemenea, o colecție cu dosarele 
personale ale angajaților securității şi, în sfârşit, o „colecție de filtrare“ 
cu materiale care au avut o importanță operaţională pe care însă nu 
o mai au în prezent. 

Arhivele FSI, depozitate la Iasenevo, nu sunt atât de 
controversate pe plan localprecum cele legate de securitatea internă, 
întrucât ele acoperă operaţiunile externe ale KGB (îndeplinite de 
Direcţia I-a Generală şi predecesoarele ei) şi puţini ruşi pun sut 
semnul întrebării legitimitatea activităţii KGB în această sferă. Cu 
toate acestea, arhivele FSI nu pot fi considerate apolitice. Ele conțir 
răspunsuri la întrebările care i-au preocupat pe politologii şi istorici: 
occidentali de-a lungul anilor. Întrucât aceste arhive rămân închise, 

cercetătorii pot doar să-şi imagineze ce conţin şi cum sunt organizate. 
Dar surse din afară promovează o anumită idee. Fostul ofițer KGB 
Oleg Gordievski a copiat câteva documente strict secrete de la 
Direcţia I-a Generală înainte de a fugi în Vest în 1985 pe care le-a şi 
publicat. Aceste materiale, care se află în arhivele FCD, includ 
instrucțiuni din partea Moscovei pentru ofițerii KGB din străinătate 
privind desfășurarea campaniilor de dezinformare și metode 
amănunțite pentru recrutarea agenților. 

În Lituania, arhivele Direcţiei I-a Generală a KGB au fost 
accesibile şi câteva din dosare proveneau de la Moscova. Savantul 
american Misiunas a descoperit că, deși multe documente 
fuseseră distruse, arhivele o mină de informații asupra operațiunilor 
externe ale KGB: „In plus față de aspectele generale ale activităţii 
KGB, precum dezinformările, transferul de tehnologie şi crearea şi 
menținerea identităţilor duble pentru agenții clandestini din străinătate, 
care traversează Lituania, arhivele au furnizat până acum și 
singura sursă primară disponibilă asupra extinderii, scopului şi 
succesului (sau insuccesului) în relaţiile sovietice cu emigrația 
componentelor sale naționale.“ 

Misiunas a găsit dosarele FCD lituanian organizate în şase 
colecţii principale, probabil într-o manieră similară cu dosarele FCD 
de la Iasenevo. Prima, denumită dosare pentru studiu preliminar, 
conține informaţii asupra străinilor care locuiau în străinătate şi care 
au atras atenţia şi au fost puşi sub supravegherea KGB. A doua 
include dosare de observare a agenților, rapoarte informative 
asupra grupărilor şi organizațiilor politice de emigranți lituanieni sau 
baltici. In categoria a treia sunt conținute instrucțiuni de la Moscova 
precum şi dosare asupra aşa-numitei Linii S, departamentul pentru 
acțiuni clandestine, care descrie în amănunt stabilirea dublei identități 
pentru rezidenții sub acoperire din străinătate. Colecţia a patra 
include documente asupra persoanelor avute în vedere ca ținte ale 
dezinformării. Colecţia a cincea conţine dosare de informare asupra 
unei game largi de aspecte, cea mai mare parte asigurând 
informația-cadru. Colecția finală acoperă selecția operativă, dosare 
asupra străinilor care se aflau în vizorul KGB ca posibili recruți. In 
plus, Misiunas a dat peste documente de spionaj tehnologic, incluzând 
„liste de cumpărături“ pentru ofiţerii KGB şi materiale dezvăluind 
eforturile ample de dezinformare peste hotare. 

Judecând după ceea ce poate fi găsit în arhivele lituaniene, 
cercetătorii vor descoperi documente de valoare istorică fără 
precedent în dosarele FIS de la Iasenevo, chiar dacă li s-ar acorda 

accesul doar la o mică parte din ele. Însă acesta rămâne un scop 
îndepărtat. Deşi şeful FIS, Evgheni Primakov, a promis că instituția 
sa va pune la dispoziție dosare din arhivă pentru cercetătorii 
independenți, el nu a făcut aşa ceva. Aşa cum este cazul tipic al 
organizațiilor de informații externe, inclusiv al celor din Occident, 
FIS nu doreşte să renunţe la secretele sale. În contrast cu alte instituții 
de stat precum Ministerul Afacerilor Externe şi Ministerul Apărării, 
care au permis accesul limitat la dosarele datând de câteva decenii, 
FIS şi-aţinut istoria zăvorâtă, cuexcepția a câtorva cazuri prezentate 
în continuare în acest capitol. 


MOMENTELE ADEVĂRULUI 


Ce mai mare parte a presiunii interne pentru deschiderea 
arhivelor s-a concentrat mai mult asupra celor de la Lubianka, decât 
a celor de la Iasenevo. Presiunea a început sub Gorbaciov, când 
glasnost a datfrâu liber cererilor democraților pentru adevărul istoric 
Şi o reevaluare a trecutului sovietic. După cum era de aşteptat, puţini 
dintre membrii puternici ai aparatului de partid au favorizat ideea 
accesului public la arhive, însă aceasta a devenit platforma politică 
centrală a programului democraților. Potrivit unor membri ai Societății 
„Memorial“: „Nu este o exagerare să afirmi că, în 1987-1989, istoria 
a devenit arena principală a luptei dintre cei care încearcă să-şi 
păstreze pozițiile prin intermediul ideologiei de partid şi noile forțe 
sociale care au apărut de nicăieri, luptând pentru schimbare.“ 

Ca de obicei, KGB, simțind presiunea din partea reformatorilor, 
a luat rapid hățurile în mână. Pentru mulți cetățeni sovietici chestiunea 
istorică principală se referă la epurările din anii '30 şi represiunile 
staliniste. Insă arhivele deţin şi documentații asupra unor represiuni 
politice mai recente, aşa că accesul la arhive are implicaţii politice 
actuale. In efortul de a satisface cererile democraţilor privind o 
informaţie potențial explozivă, KGB a încurajat Biroul Politic al 
partidului să formeze Comisia pentru studierea materialelor şi 
documentelor legate de represiunile din epoca stalinistă în toamna 
anului 1987. Deşi comisia includea reformatori din partid, precum 
Aleksandr Iakovlev, unul dintre arhitecţii perestroikăi, oficialii KGB 
predominau. Cercetându-şi vastele dosare, aceştia au început să 
„reabiliteze““ oamenii care fuseseră acuzaţi de diferite crime politice 
în timpul erei staliniste — şi în majoritatea cazurilor fuseseră executați 
sau muriseră în lagăre de muncă. 

KGB a folosit comisia ca pe o tactică în relațiile cu publicul, 
descriindu-şi organizația ca fiind pe primele locuri în eforturile de a 
se delimita de crimele trecutului şi de a se reabilita în fața victimelor. 
După cum afirma vicepreşedintele KGB, Vladimir Pirojkov: „Munca 
privind reabilitarea numelor onorabile ale cetățenilor şi pentru 
instaurarea unei justiții istorice şi sociale pentru victimele represiunilor 
reprezintă, în prezent, o prioritate în operațiunile organelor securității 
de stat. Pentru noi, cekiştii din noua generaţie, soarta fiecărei victime 
nevinovate este extrem de dureroasă..., fiecare caz falsificat trece 
prin inima şi mâinile noastre. Fiecare conţine o tragedie personală.“ 
Insă „tragediile personale“ care au avut loc ca rezultat al represiunilor 
poliției în primii ani ai puterii sovietice sau după moartea lui Stalin nu 
au fost aduse în discuţie. Procesul de reabilitarea era strâns controlat 
şi extrem de selectiv. 

KGB s-a străduit mult timp să sublinieze că cekiştii care purtau 
responsabilitatea represiunilor nu mai făceau parte din organizație, 
iar mulți dintre ei fuseseră pedepsiți pentru ilegalitățile comise. La o 
întâlnire în 1989 cu membrii Societății „Memorial“, un purtător de 
cuvânt al KGB a declarat emfatic: „In prezent, în KGB al 
URSS nu mai există nici o persoană care a fost în vreun fel 
implicată în comiterea represiunilor... Începând cu 1953 au existat 
1.342 de condamnări (inclusiv la moarte) ale angajaților NKVD şi 
Ministerului Securităţii pentru încălcarea ordinii socialiste... Circa 
2.370 au fost concediaţi, deposedați de rangul militar şi lipsiți de 
pensie şi premii guvernamentale. Fiecare acuzat era sever tras la 
răspundere de partid.“ 

Insă au existat şi momente ocazionale de jenă. Ziarista 
Evghenia Albats a descoperit câţiva foşti membri ai NKVD-ului 
stalinist (Comisariatul Poporului pentru Afaceri Interne) care 
scăpaseră de represiuni şi aveau cariere prospere. În 1988, ea a 
publicat o serie de articole despre colonelul Vladimir Boiarski, fost 
anchetator NKVD cu un trecut deosebit de sângeros. El torturase 
deținuți şi purta responsabilitatea morții a peste o sută de victime 
inocente. Ca ofițer de securitate în retragere, Boiarski era un profesor 
respectat de istoria tehnologiei la un institut de prestigiu atunci când 
a fost demascat de Albats. De ce el şi alții ca el nu fuseseră pedepsiți? 
Potrivit lui Albats: „Pentru că erau necesari. Erau necesari ca experți 
care să lucreze pentru KGB sub altă acoperire — în cazul lui Boiarski 
la Academia de Ştiinţe. Ei erau necesari ca agenți profesionişti pentru 
a ţine oamenii din diferitele instituţii sub supraveghere (informatorii 
amatori nu puteau să fie la acelaşi nivel). Erau necesari pentru 

selectarea şi susținerea oamenilor potriviți să fie promovați în toate 
domeniile ştiinţei, culturii, industriei şi guvernării.“ 

Albats a obținut dosarele lui Boiarski — prin relații personale — 
din arhivele Procuraturii. Citind printre stivele de documente, ea s-a 
convins de necesitatea ca toate dosarele epurărilor şi victimele 
acestora să fie date publicității: „Cred că oamenii ar trebui să ştie ce 
li se poate face — ce li s-a făcut — în propria lor țară de către 
concetățenii lor: oameni ca noi.“ Însă oficialii KGB vedeau diferit 
lucrurile. Deşi în 1990 ei au început să transmită victimelor NKVD 
şi rudelor lor anumite documente legate de cazurile penale în 
chestiune, ei au refuzat cu tărie să permită accesul cercetătorilor la 
arhivele referitoare la epurări. Motivul era, afirmau aceştia, că 
informațiile din aceste dosare ar fi putut dăuna reputației victimelor 
întrucât acestea erau adesea forțate să mărturisească crime pe care 
nu le săvârşiseră. Pirojkov a afirmat: „Aspectul principal nu este de 
a păta numele nevinovat al unei persoane care şi-a dedicat sincer 
viaţa cauzei partidului, oamenilor şi socialismului prin aşa-numita 
declaraţie de mărturisire.“ Acest raționament, deşi tipic pentru orice 
birocraţie de stat care are ceva de ascuns, era evident invocat pentru 
protecția instituției. Refuzând accesul populaţiei la dosarele de epurare 
nu proteja numai victimele, dar şi pe executori. 

Linia KGB a continuat necontestată până în august 1991, 
cândpuciul a întunecatatât de multimaginea securității încât mulțimi 
furioase au amenințat să ia cu asalt Lubianka. Inăuntru, funcționari 
nervoşi ai KGB au început să distrugă documentele, în special pe 
cele legate de evenimentele recente. După câteva zile lucrurile s-au 
calmat şi amenințarea a scăzut. Însă KGB nu putea să rişte. Albats 
susține că multe documente importante, în special liste ale agenților 
KGB şi dosarele lor profesionale, au fost transferate la baze militare 
aflate sub conducerea KGB în regiuni îndepărtate ale Rusiei. Oficialii 
KGB s-au temut de presiuni pentru deschiderea arhivelor. Și aveau 
de ce. Potrivit lui Vadim Bakatin, care a preluat funcția de preşedinte 
al KGB în acel moment: „Nu există probabil nimic legat de KGB 
care să atragă o asemenea atenție din partea ziariştilor, savanților şi 
publicului precum arhivele sale.“ 


ACCESUL LA ARHIVE DUPĂ PUCI 


Unul din primele țeluri ale democraților era accesul la arhivele 
KGB prin punerea lor oficială sub controlul noului guvern rus. Dând 
ascultare cererii, Elțîn a emis un decret la 24 august 1991 prin care 

ordona transferul arhivelor KGB şi pe cele ale Partidului Comunist 
în depozite ale Republicii Ruse. Părți semnificative ale arhivelor de 
partid au fost puse sub jurisdicția Comitetului rus pentru Arhive 
(Roskomarhiv), nou creat, care a început să desecretizeze 
documentele pentru folosința publicului. KGB, totuşi, nu era pregătit 
să se conformeze decretului, evident din cauză că Elțîn nu avea nici 
o intenție să forțeze nota. Potrivit afirmațiilor lui Bakatin: „Am ajuns 
la o înțelegere cu Boris Nikolaevici şi el a fost de acord că nu trebuie 
să luăm pur şi simplu totul şi să-l predăm... Aşa ceva categoric nu 
trebuie făcut. Societatea nu trebuie să fie perturbată, şi nici noi nu 
trebuie să insuflăm din nou în fiecare familie acest fel de teamă, 
acest fel de reglare a conturilor. Aşa ceva nu poate fi tolerat.“ 

Reformatorii democrați au considerat, cu toate acestea, ca 
fiind esenţială elaborarea unui set de reguli şi reglementări care să 
guverneze accesul la dosarele KGB, precum şi la alte arhive rusești. 
Cu acest scop, câțiva democrați proeminenți, printre care şi istoricul 
Iuri Afanasiev, au devenit membri activi al Comisiei pentru transferul 
arhivelor PCUS şi KGB în folosința statului, înființată de către 
Parlamentul rus în octombrie 1991. Comisia, condusă de istoricul 
militarşi consilier al lui Elțîn, Dmitri Volkogonov, a elaborat procedurile 
pentru transferarea documentelor KGB la arhivele publice, însă nu 
s-a ocupat de chestiunea delicată a accesului. Comisia a decis că 
KGB trebuie să transfere toate dosarele care se ocupau de cazurile 
penale încheiate, acele cazuri în care se luase decizia de reabilitare 
a acuzatului; cazurile active datate în urmă cu cincisprezece ani; 
întreaga colecţie de filtrare; corespondenţa secretă de afaceri datând 
de peste cincisprezece ani şi mai mult; dosarele personale ale 
angajaţilor KGB care sepensionaseră cu mai mult de treizeci de ani 
în urmă. Aceasta însemna că peste 80 la sută din arhivele KGB 
urma să fie predat. 

Decizia a fost întâmpinată imediat cu rezistenţa din partea 
KGB, care a propus unele excepții. De exemplu, oficialii din securitate 
susțineau că printre dosarele care se ocupau de cazurile active şi 
corespondența secretă de afaceri existau documente care nu ar fi 
trebuit transferate din motive de securitate şi pentru că erau încă 
folosite în scopuri oficiale. Ei s-au referit în mod special la cazurile 
legate de spionaj şi crima organizată. Existau, de asemenea, probleme 
legate de spaţiu, în special în regiunile îndepărtate de Moscova, unde 
deputaţii poporului, grupurile de muncitori, arhivarii şi oficialii din 
securitate trebuiau să efectueze transferul dosarelor KGB ale 
serviciilor locale. În multe regiuni, arhivele publice erau deja pline şi 

nu mai era loc şi pentru dosarele KGB. În asemenea cazuri s-a 
decis să se permită KGB să fie custode provizoriu. 

In decursul anului 1992, în timp ce membrii liberali ai comisiei 
parlamentare făceau presiuni pentru realizarea transferului, oficialii 
din securitate au continuat să se exprime evaziv, folosindu-se de 
orice scuză posibilă pentru obstrucționarea procesului. Guvernul lui 
Elțîn era pe aceeaşi lungime de undă cu ei, sprijinindu-le eforturile 
de a pune frâne în calea transferului. La începutul anului 1992, 
Roskoarhiv (redenumit Rosarhiv), condus de Rudolf Pihoia, numit 
de Elțîn, a emis o directivă comună cu Ministerul Securităţii, în care 
se susținea că transferul dosarelor KGB se va face în două etape. 
Pentru început erau transferate doar dosarele victimelor abuzurilor 
poliției care au fost reabilitate. Această deciziea fost o lovitură pentru 
cei care sperau în realizarea rapidă a transferului. 

Avându-l pe generalul Dmitri Volkogonov ca şef al comisiei 
parlamentare pentru arhive, cauza democraţilor nu a fost susținută. 
Deşi şi-a câştigat notorietate ca biograf al lui Stalin, faima lui 
Volkogonov ca savant şi istoric erau de dată recentă. Cea mai mare 
parte a carierei sale s-a desfăşurat în armată unde s-a specializat în 
instruirea ideologică şi propaganda printre soldați. EI era autorul cărții 
Războiul psihologic, un pamflet la adresa Occidentului, în care îi 
critica pe americani pentru laudele aduse unor renegați precum 
Soljenițîn şi Saharov, şi l-a numit pe curajosul militant pentru drepturile 
omului Piotr Grigorenko (a cărui sănătate a fost distrusă în timpul 
încarcerării în spitalele de psihiatrie ale KGB) „un antisovietic rău 
intenționat... care şi-a pierdut de tot mințile.“ 

Volkogonov avea legături bune în fostele cercuri ale KGB. 
Astfel, nua avut dificultăți în obținerea accesului personal la dosarele 
strict secrete ale KGB, pe care le-a folosit pentru a scrie biografiile 
lui Stalin, Troțki şi Lenin, foarte profitabile. Se pare că nu a avut nici 
un imbold să deschidă arhivele KGB şi pentru alți cercetători, în 
pofida faptului că se afla la conducerea comisiei parlamentare pentru 
arhive. La fel şi Pihoia, şeful arhivar al lui Elțîn. Intervievat de ziarul 
Literaturnaia Gazeta în primăvara anului 1993, el a declarat, cu 
totală lipsă de sinceritate, că transferul arhivelor KGB „se desfăşura 
normal în întreaga Rusie“. Când a fost supus presiunilor, el a 
recunoscut totuşi că nu se făcuse nimic cu arhivele centrale din 
Moscova. Pihoiaa expus o serie de motive tehnice vagi pentru care 
arhivele nu fuseseră mutate, după care a declarat şovăielnic: „Fiindcă 
veni vorba, comparativ cu volumul mare al documentelor de partid, 
arhivele KGB sunt mici ca volum, neînsemnate.“ 

Arseni Roghinski, membru al comisiei de arhivă, s-a plâns în 
acel moment că predarea arhivelor KGB se făcea în ritm de melc şi 
era cu mult în urma programului stabilit. Aceasta nu era numai o 
chestiune de obstrucţionare din partea Ministerului Securităţii. De 
asemenea, a adăugat el, Rosarhiv adoptase o „atitudine foarte pasivă.“ 
Autorităţile ruse nu erau interesate de proces deoarece „le este 
indiferent dacă documentele din arhivele de la Lubianka sunt 
depozitate în buzunarul drept sau în cel stâng. In ambele cazuri, 
materialele sunt pe deplin la dispoziţia lor.“ 

Arhivarul-şef al Ministerului Securității, Anatoli Kraiuşkin, a 
răstălmăcit altfel situaţia. Intervievat în aprilie 1993, el s-a lăudat cu 
progresul făcut de instituția sa în predarea arhivelor KGB, deşi, 
asemenea lui Pihoia, el a spus de fapt că transferurile se desfăşurau 
mai mult în arhiveleregionale decât la Moscova. Kraiuşkin a afirmat, 
de asemenea, că în cadrul Ministerului Securităţii din Moscova şi în 
ramurile sale regionale au fost create comisii pentru anularea 
restricțiilor privind caracterul secret al milioanelor de documente. 
Cercetătorii vor putea să aibă acces la aceste materiale la sala de 
lectură pentru public din cadrul Ministerului Securității. 


MLAȘTINA JURIDICĂ 


TAONE 


la dosarele KGB prin mult promisa Lege a Colecțiilor de Arhivă ale 
Federaţiei Ruse, care a fost adoptată în final de parlament în iulie 
1993. Insă legea nu a atins chestiuneatransferului arhivelor KGB 
către domeniului public. Dosarele securităţii de stat şi ale serviciului 
de informaţii externe au continuat să fie obiectul unor proceduri 
speciale, care au fost incluse în legile referitoare la serviciile de 
securitate. Istoricul Mark Kramer a evidențiat faptul că legea 
arhivelor a adus mai multe restricții asupra documentelor deoarece 
spunea că accesul la documentele secrete nu putea fi acordat decât 
după treizeci de ani de la apariția lor. Inainte de această lege, a 
existat o politică de treizeci de ani, însă ea nu a fost respectată 
întotdeauna și arhivarii au avut o anumită flexibilitate în scoaterea la 
lumină a documentelor. 

Legea stipula că prin decizia „departamentelor 
corespunzătoare“ şi a serviciului rus de stat al arhivelor, perioada de 
treizeci de ani ar putea fi scurtată, iar documentele ar putea fi scoase 
de sub secret mai devreme. Însă aceasta îi plasa pe cercetători la 

mila birocraților care, în primul rând, nu aveau motive pentru scoaterea 
de sub secret a documentelor. Mai mult decât atât, legea stipula şi 
că perioada de păstrare a secretului putea fi prelungită. In privința 
arhivelor KGB, Kramer a conchis: „Majoritatea documentelor KGB 
ar putea să devină şi mai puţin accesibile decât înainte, cu dosare 
sigilate pentru următorii 50-70 de ani, sau mai mult.“ Într-adevăr, 
doar la câtevazile după adoptarea legii, Parlamentul rus a prelungit 
cu încă douăzeci de ani limitele accesului la documentele de informații 
externe secrete. Aceasta însemna că aceste documente urmau să 
rămână inaccesibile timp de cincizeci de ani de la apariția lor. 

Forţele opuse au pornit la treabă când a fost vorba de accesul 
la arhive (o situație pe care cercetătorii au întâlnit-o şi în cazul 
documentelor serviciilor de securitate din țările democrate). Lucrurile 
păreau să se îmbunătățească atunci când, în septembrie 1994, Elțîn 
a semnat un decret menit să accelereze procedura de scoatere de 
sub secret a documentelor Partidului Comunist, în special pe cele 
mai vechi de treizeci de ani. Insă în martie 1995 guvernul a stabilit o 
perioadă mai lungă pentru „procedura de scoatere de sub secret şi 
prelungirea limitelor statutului de secret privind documentele de arhivă 
ale guvernului URSS.“ Se definea un proces laborios pentru scoaterea 
de sub secret a arhivelor guvernului (incluzându-le pe cele ale KGB), 
ceea ce încetinea considerabil lucrurile. 

In vârful unei mari piramide de oficiali implicaţi în scoaterea 
de sub secret (sau repunerea la secret) se afla aşa-numita Comisie 
Interinstituțională pentru Apărarea Secretelor de Stat. Această 
comisie, care avea ultimul cuvânt în ridicarea restricțiilor de păstrarea 
a secretului, era formată dintr-un grup interinstituțional de experți, 
reprezentanți ai serviciului de contrainformaţii (succesor al 
Ministerului Securității careurma să-şi schimbe denumirea în Serviciul 
Federal de Securitate), ai serviciului de informații străine şi FAPSI 
(Agenţia pentru comunicaţii şi informații), precum şi oficiali ai altor 
ministere şi arhivari. Aceşti experți aveau de urmat o procedură 
complexă pentru scoaterea de sub secret, care implica revizuirea 
pagină cu pagină a tuturor documentelor în cauză şi apoi obținerea 
aprobării de la Comisia de stat pentru păstrarea secretului. Cu acest 
statut în vigoare, nu mai conta dacă arhivele KGB se aflau încă la 
Lubianka sau fuseseră transferate la Rosarhiv. În ambele cazuri, 
oficialii din securitate puteau folosi mlaştina reglementărilor birocratice 
pentru a împiedica accesul la documente. 

CÂT DE MULT SE DEZVĂLUIE 


În pofida acestor obstacole, procesul de reabilitare a continuat 
şi unele dosare de anchetă ale poliţiei (dosare de cazuri penale şi 
interogări) din perioada stalinistă au fost făcute disponibile. Comisia 
parlamentară de arhivă, care nu mai există în prezent, a dedicat mult 
timp dezbaterii accesului la aceste dosare. Legea referitoare la 
reabilitare, adoptată de Parlamentul rus în Octombrie 1991, stipula 
că victimele represiunilor poliției şi rudele lor avea dreptul să-şi vadă 
dosarele de anchetă. Legea nu prevedea nimic în legătură cu accesul 
altora, lucru ce urma să fie inclus într-o lege mai generală a arhivelor. 
Deloc surprinzător, organele de securitate au interpretat legea 
reabilitării ca dând posibilitate numai victimelor şirudelor să-şi vadă 
dosarele. Astfel, de exemplu, istoricii nu puteau să ajungă la dosarul 
lui Nikolai Buharin, faimosulbolşevic, sau la dosarul poetului sovietic 
Osip Mandelstam. 

Deşi comisia a fost de acord că interpretarea oficialilor din 
securitate este eronată, membrii ei nu au pututajunge la un consens 
asupra problemelor legate de accesul la dosarele de anchetă. Unii 
susțineau accesul nelimitat, alții erau îngrijorați că dosarele ar conține 
informaţii de natură personală, putând fi jenante pentru victime şi 
familiile lor, sau că datele false din dosare ar putea prejudicia reputația 
unor nevinovaţi. Un exemplu în acest sens, citat de un istoric rus, a 
fost publicarea unui material al NKVD privind interogarea, în 1992, 
a renumitului fizician şi câştigător al Premiului Nobel, Lev Landau. 
Landau a semnat acuzații false împotriva sa şi a colegilor în timpul 
unui interogatoriu la NKVD. In final s-a ajuns la un compromis Şi, în 
noiembrie 1992, comisia a adoptat propunerea prin care victimele 
represiunilor şi rudele lor puteau împiedica publicarea informaţiilor 
de natură personală înscrise în dosar. 

Ce se poate spune despre controversatele dosare operative 
din arhivele de la Lubianka (dosare ale persoanelor aflate în urmărire 
secretă, rapoarte ale agenţilor etc.)? Oficialii din securitate erau 
neclintiţi în ideea că acestea trebuiau să rămână secrete. Ei nu 
permiteau dezvăluirea informaţiilor despre agenții KGB;-informatori 
şi colaboratori. Administraţia lui Elțîn a fost de acord. De fapt, unele 
informaţii din aceste dosare — legate de colaboratorii secreți ai KGB 
din Biserica Ortodoxă Rusă — au ajuns în presă. Deputaţii Gleb 
Iakunin şi Lev Ponomariov, care au găsit copii ale acestor documente 
în arhiva Comitetului Central al PCUS, le-au „şoptit“ presei la 

începutul anului 1992. Serviciul de securitate a ripostat prin publicarea 
unei legi asupra activității operative de anchetă, stabilind că 
dezvăluirea numelor agenților KGB, clasificate ca secrete de stat, 
este o infracțiune. 

Controversa privind demascarea agenţilor şi informatorilor 
KGB a incitat la dezbateri aprinse în Rusia. Deşi mulți îi lăudau pe 
lakunin şi Ponomariov pentru publicarea acestor documente 
incriminatorii, alții şi-au exprimat rezerve puternice. De exemplu, 
fostul consilier al lui Gorbaciov, Aleksandr lakovlev, se temea că o 
campanie de demascarea a foştilor agenți KGB va duce la 
demoralizarea societății. Alții au subliniat că rapoarte KGB precum 
cele publicate adesea nu erau demne de încredere, întrucât ofițerii 
KGB tindeau să-şi exagereze realizările prin includerea chiar şi a 
contactelor celor mai neînsemnate în rândul „agenților.“ Adesea, cei 
numiți nici măcar nu aveau idee că KGB îi considera agenți sau 
„persoane de încredere“ şi fuseseră introduşi în fişierul KGB. In 
lipsa oricărui acord oficial de colaborare, era dificil de confirmat 
dacă opersoană activase, într-adevăr, ca agent sau informator KGB. 

Recunoscând că au de-a face cu o chestiune politică potențial 
explozivă, oficialii din securitate şi-au dat toată silința să o 
dezamorseze, prin minimalizarea importanţei dosarelor operative. Un 
arhivar al Ministerului Securităţii, Kraiuşkin, a subliniat că volumul 
colecției operative era de fapt destul de redus, deoarece dosarele cu 
cazuri concrete fuseseră sistematic distruse de-a lungul anilor. Existau 
numai câteva dosare operaționale, în primul rând cele păstrate pentru 
interesul istoric. Insă aceasta nu a pus capăt dezbaterilor. Mulţi erau 
convinşi că informaţiile asupra agenților şi informatorilor KGB 
trebuiau făcute publice, în special pentru a preveni folosirea lor în 
scopuri de şantaj asupra politicienilor care aveau un trecut legat de 
KGB. O cităm pe ziarista Albats: „Dacă nu se va proceda astfel, 
atunci aceste dosare vor ajunge pe piaţa neagră şi vor fi folosite de 
diferite forțe pentru manipularea politicienilor noştri.“ 


CHESTIUNEA LUSTRAȚIEI 


Unii reformatori au făcut presiuni pentru adoptarea unei legi 
a lustraţiei (termen care derivă din latinescul lustratio, însemnând 
purificarea prin sacrificiu) asemenea celei adoptate în Cehoslovacia, 
unde oficialii şi politicienii au fost „radiografiați“ pentru a se stabili 
legăturile, din trecut, cu poliția secretă — Statni Bezpecnost sau StB. 
O asemenea lege ar fi reglementat publicarea dosarelor operaționale 

de informaţii ale KGB şi, în același timp, ar fi interzis foştilor 
colaboratori ai KGB de a ocupa anumite funcţii în guvern. 
Membri ai mişcării „Rusia Democrată“ au propus o lege ce interzicea 
foştilor funcționari şi agenți KGB, precum şi responsabililor de partid, 
să ocupe funcţii guvernamentale executive şi în învățământ. 
Totuşi, cei aleşi în parlament sau pentru funcția de preşedinte nu 
urmau să fie cercetaţi pentru colaborarea cu KGB, dar după cum a 
afirmat deputatul parlamentar Galina Starovoitova: „La urma urmelor, 
putem acorda oamenilor posibilitatea de a vota iarăşi în favoarea 
unui regim totalitar.“ 

Experienţa cehoslovacă după adoptarea principiului lustraţiei 
a fost departe de a fi pozitivă. Într-adevăr, modul greşit în care a fost 
folosită şi răzbunarea pe care a generat-o, i-au făcut pe mulți, inclusiv 
pe preşedintele Vaclav Havel, să regrete că a fost adoptată vreodată. 
Dosarele au rămas închise pentru public, însă comisiile speciale aveau 
acces pentru a descoperi amănunte legate de candidaţii la funcțiile 
publice. Cea mai mare problemă legată de lustraţie a fost aceea că 
se baza pe registrele şi dosarele poliţiei secrete care conțineau numele 
a circa 140.000 de agenți ai poliției secrete, colaboratori şi persoane 
de contact din perioada comunistă. Aceasta însemna să acorzi 
încredere tocmai organizației care înşelase populația timp de patruzeci 
de ani. După cum a reieșit, chiar unii foşti disidențţi, care îşi 
consacraseră toată viața luptând pentru drepturile omului, s-au găsit 
înregistrați în calitate de colaboratori. Posibilitatea de a extrage din 
dosare doar ceea ce interesa o parte sau alta a fost folosită ca armă 
politică şi mijloc de atac contra personalităţilor politice. 

In Germania, dosarele STASI (Poliţia secretă est-germană) 
au fost deschise spre sfârşitul anului 1991. Parlamentul german a 
adoptat o lege asupra dosarelor, care stipula condiţiile de acces şi 
detalia drepturile atât ale victimelor STA SI şi cât şi cele ale foştilor 
agenți. Ea stabilea şi reglementările pentru publicarea materialelor 
STA SI înpresă. Deschiderea arhivelor STA SI şi dezvăluirea ulterioară 
a numelor a mii de colaboratori ai poliției au traumatizat imens 
societatea şi a făcut ravagii în viețile personale ale multor cetățeni 
est-germani. Ea a generat probleme juridice, politice şi etice complexe 
cu care politicienii şi responsabilii guvernamentali încă se mai luptă 
pentru a le rezolva. Însă, după cum a remarcat un expert, Germania 
a avutun avantaj față de celelalte state postcomuniste datorită faptului 
că avea un sistem juridic bine consolidat. 

In Rusia, cu tradiţia sa juridică precară, ar fi fost şi mai dificil 
să se facă față problemei complexe care ar fi fost generată de legea 

lustraţiei sau chiar numai de o lege care să permită deschiderea 
dosarele operative ale KGB conținândnumele agenţilor. Să spunem 
lucrurilor pe nume: cu vechea nomenclatură, atât de partid cât şi 
KGB, care încă domină politica, asemenea legi nu aveau vreo şansă 
să fie adoptate. Într-adevăr, ziarul de factură comunistă Pravda şi 
săptămânalul Glasnost susțineau amândouă că autorii legii lustraţiei, 
prezentată la o conferință despre KGB, au fost influențați de serviciile 
secrete occidentale. Şeful relațiilor publice din cadrul Ministerului 
Securităţii, Alexei Kondaurov, care a fost la conferință, a obiectat 
că această lege ar fi discriminatorie față de veteranii KGB întrucât 
prezentarea fişei postului lor oficial, pe care s-ar fi bazat lustrația, nu 
însemna neapărat că ar fi comis abuzuri. 

Chiar militanți pentru drepturile omului, precum Serghei 
Kovaliov, se opuneau unei legi a lustraţiei. Kovaliov se temea că 
aceasta va diviza societatea rusă şi pleca de la premisa că întreaga 
națiune purta responsabilitatea celor petrecute. Însă chestiunea 
colaborării în trecut cu KGB nu va dispărea. După cum s-a exprimat 
istoricul Iuri Afanasiev: „Trebuie încă să se stabilească câți oameni 
au colaborat cu KGB; dar este evident că numărul lor se ridică la 
câtevamilioane. Ce vom face cu ei? Ar trebui să le dezvăluim numele 
în fața tuturor sau, din diferite motive, ar trebui să sigilăm documentele 
pentru vreo cincizeci sau şaptezeci de ani de acum înainte? lată o 
problemă morală imensă pentru întreaga Rusie şi pentru întreaga 
fostă Uniune Sovietică. Ea ar atinge nivelul unei căințe naționale. 
Cum am putea să supraviețuim unei asemenea maladii, cum am putea 
să o depăşim, cum să trecem dincolo de totalitarism, nu cronologic, 
ci în noi înşine?“ 


PRIVILEGII SPECIALE 


După cum a subliniat istoricul Mark Kramer, ideea că arhivele 
şi documentele oficiale sunt parte ale domeniului public continuă să 
fie străină ruşilor. Potrivit lui Kramer, care a petrecut câteva luni 
făcând cercetări în arhivele partidului şi statului rus: „Politica Rusiei 
privind arhivele este încă determinată de curentele politice dominante, 
iar arhivarii profesionişti sunt obligați să răspundă cererilor şi 
capriciilor birocraţilor de la vârf.“ 

Au existat numeroase rapoarte despre persoane cărora li s-a 
acordat accesul special la documentele care nu sunt la dispoziția 
tuturor. Reprezentanți ai Societății „Memorial“, de exemplu, au susținut 
că anumiţi cercetători şi ziarişti, având legături cu fostul KGB, au 

primit permisiunea dea vedea dosarele victimelor represiunilor poliției 
Sau cel puțin de a obține copii ale documentelor. Fostul general KGB 
Serghei Kondraşev a vândut documente ale poliției secrete din anii 
'30 ziarului german Die Zeit pentru o sumă necunoscută. Iar Iuri 
Afanasiev a declarat că Dmitri Volkogonov „petrece zile şi nopți în 
arhive, lucrând cu documente secrete; şi alții ajung acolo — nu pot 
preciza câți. Aşa că, deşi nu există un acces general, un număr 
semnificativ de istorici pot ajunge la documente secrete“. Aceşti 
istorici au un avantaj imens față de cercetătorii care nu au acces şi 
nici nu au bani să le cumpere. 

Legea arhivelor stipulează destul de ambiguu că „documentele 
din secțiunea de stat a Fondului de Arhivănu pot fi cumpărate, vândute 
sau să constituie subiectul altor tranzacții, decât doar prin decizia 
organelor reprezentative ale puterii sau pe baza unui verdict al justiției.“ 
Totuşi, dacă anumiţi istorici cu relații pot cita aceste documente în 
lucrările lor, se ajunge la acelaşi lucru. 

Un altexemplu de acces privilegiat este cel al lui Oleg Ţarev, 
fost ofițer KGB din cadrul Direcției I-a Generală. Țarev a colaborat 
cu scriitorul britanic John Costello pentru a scrie cartea Deadly 
Illusions (Iluzii mortale), publicată în 1993, despre spionul rus 
Aleksandr Orlov care a fugit în SUA în 1953. In timp ce mai lucra 
încă pentru KGB (în final el s-a retras mai devreme şi a devenit 
consultant cu jumătate de normă la KGB), Ţarev a obţinut 
permisiunea specială din partea lui Kriucikov de a scotoci prin arhivele 
securității pentru a găsi materialul necesar cărții sale. El nu a avut 
nici o restricție şi chiar a primit asistență din partea arhivarilor KGB. 
„Documentarea pentru această carte, scrie Ţarev în prefață — s-a 
făcut din stive de dosare care, din cauza noilor reglementări stricte, 

“nu au putut fi scoase din arhivă. Aceasta a necesitat multe 
excursii la sediul FIS de la Iasenevo pentru verificarea şi 
răsverificarea documentelor“. 

Intr-un interviu acordat ziarului Pravda, Țarev a refuzat să 
dezvăluie câți bani au primit el şi Costello de la editura americană 
Crown Books. Insă a dat limpede de înțeles că îşi va însuşi partea 
sa de beneficiu: „Autorii cărții despre Orlov, John Costello şi cu 
mine, vom primi drepturile de autor care sunt normale pentru acest 
tip de lucrare.“ De ce i-a permis KGB — şi succesorul său, Serviciul 
de Informaţii Externe — lui Țarev să folosească arhivele KGB pentru 
cartea sa? Una din explicaţii ar fi că oficialii din FIS au primit şi ei o 
parte din beneficiu. Dar s-ar putea să fi avut şi un alt motiv. 

„Deadly Illusions dă o nouă turnură cazului Orlov care este, 
probabil, pe placul FIS. Potrivit cărții, bazată pe dosarul în 
şaptesprezece volume din arhivele KGB, Orlovnu a fostun dezertor 
autentic, aşa cum au crezut CIA şi FBI. El a rămas un comunist 
devotat care le-a furnizat americanilor suficiente informaţii pentru 
a-i convinge să-i acorde azil în SUA, însă niciodată nu le-a spus 
ceva de valoare: „Ela reuşit în această sarcină dificilă prin fumizarea 
către CIA şi FBI a unui amestec de jumătăţi de adevăruri, banalități 
Şi dezinformări pe care le-a transmis ca pe o sinceră mărturie. KGB 
a înțeles cât de inteligent îi înşelase acesta pe cei de la FBI şi CIA 
după ce cinci ani s-a străduit să ia legătura cu Orlov, reuşind să aibă 
două contacte clandestine cu acesta, în 1969 şi 1971. Raportul 
ofițerului KGB care condusese întreaga operațiune a dovedit fără 
urmă de îndoială loialitate lui Orlov faţă de serviciul de informaţii 
sovietic, agenții acestuia şi față de patrie.“ 

Dacă e să le dăm crezare lui Țarev şi Costello, fuga lui Orlov, 
pe care americanii au considerat-o o reuşită de mare valoare pentru 
serviciile de informații, a fost de fapt o realizare extraordinară pentru 
KGB: Reuşind să nu dezvăluie numelor agenţilor KGB în SUA şi 
să-i convingă pe americani că nu exista de fapt nici unul, Orlov a 
slăbitatenția CIA şi FBI şi a permis agenților să opereze în continuare 
fără teamă. Deadly Illusions face oarecare publicitate fostului KGB 
Şi, fără îndoială, a provocat neliniște în cercurile de spionaj americane. 


AFACEREA „CROWN“ 


Deadly Illusions se înscria într-o colaborarea strânsă între 
Serviciul de Informaţii Externe şi editura Crown Publishers. În 
primăvara anului 1992, a fost semnat un contract prin care editura 
se angaja să publice cel puţin cinci cărți scrise pe baza documentelor 
aflate în arhivele de informaţii externe. Subiectele urmau să cuprindă 
cazul lui Lev Troțki, criza Berlinului, operațiuni ale spionajului sovietic 
în SUA şi Marea Britanie şi criza rachetelor din Cuba. Evident, pentru 
a evita orice controversă, FIS nu era parte directă a contractului. 
Partea rusă era reprezentată de „Asociaţia veteranilor din informații'“, 
o grupare particulară. Insă persoana care a condus toate negocierile 
şi a semnat contractul din partea asociaţiei era şeful relațiilor publice 
al FIS, luri Kobaladze. 

Potrivit acordului, Crown Publishers a plătit un avans de 1,8 
milioane de dolari, obținând astfel dreptul exclusiv la documentele 

de arhivăaleKGB cate urmau să apară în aceste volume. Accesul 
publicului la documente era interzis pentru următorii zece ani. În 
mod normal, cărturarii şi istoricii au văzut în aceasta un precedent 
supărător. Accesul la acele documente le era refuzat celorlalți 
cercetători până la publicarea cărților contractate, iar suma imensă 
plătită de Crown Publishers făcea ca accesul la alte dosare de 
informaţii să devină mai dificil în viitor dacă cei interesaţi nu erau 
dispuşi să plătească destul de mult. 

Cine urma să primească banii? Asociaţia veteranilor din 
informaţii obținea 10 la sută, iar autorii cărților primeau avansuri 
substanțiale, Dar oficialii FIS, precum Kobaladze şi şeful lui, Evgheni 
Primakov? Intr-un interviu din iunie 1992, Kobaladze insista: „Nu 
deschidem arhivele pentru a vinde vreun fel de documente. Le 
garantăm autorilor acestor cărți doar faptul că le vom furniza 
materiale care le vor permite să scrie pe bază de documente.“ Cu 
toate acestea, este greu de imaginat că Kobaladze şi Primakov nu 
au fostrecompensaţi pentru eforturile lor. 

Evident, deoarece nu exista nici o lege a arhivelor în acel 
moment, cei care întrețineau arhivele puteau să facă ce doreau cu 
dosarele, acționând ca întreprinzători particulari. Potrivit deputatului 
parlamentar Nikolai Arjannikov, care a obiectat 
vehement împotriva afacerii „Crown“: „Primakov crede că este 
proprietarul arhivelor şi are dreptul să dispună de ele. Eu obiectez 
bazându-mă pe faptul că arhivele sunt proprietatea statului şi reprezintă 
istoria noastrăhațională. FIS, totuşi, s-a decis să facă comerț cu 
proprietatea noastră națională.“ 

Mai întâi, afacerea „Crown“ a scos în relief faptul că accesul 
la documente însemna privilegii şi bani. Apoi s-a văzut că, întrucât 
funcționarii FIS erau cei care urmau să selecteze documentele, ei 
ofereau, de fapt, versiunea lor asupra istoriei. Evident, serviciile de 
securitate şi informaţii aveau prioritățile lor în privința subiectelor 
istorice: de a se prezenta pe sine în cea mai bună lumină posibilă. 
Aceasta implica extragerea documentelor care arătau că 
aşa-numitele eșecuri şi dezertări, precum cea a lui Orlov, nu erau 
cum păreau a fi şi că, de fapt, serviciul sovietic de informaţii ştia tot 
timpul ce face. Nu este o coincidență faptul că atunci când KGB a 
început să publice materiale din aceste dosare la sfârşitul anilor '80, 
cititorii au văzut rapoarte nesfârşite de la NKVD din 1940 şi 1941 
care avertizau asupra unui atac german iminent contra Uniunii 
Sovietice, rapoarte pe care Stalin a preferat să le ignore. Invariabil, 
documentele publicate de serviciile de securitate zugrăveau o 

imagine romantică a momentelor din trecut, menite să glorifice 
operațiunile aparatului de securitate şi informaţii. Excepţie o fac 
documentele referitoare la epurările staliniste, comise de ramura 
notorie de securitate internă a NKVD. Aici, abordarea vrea să 
sublinieze că, dupămoartea lui Stalin şi a lui Beria în 1953, totul s-a 
schimbat şi noul aparat polițienesc, KGB, afost reformat. 


MISTERELE RĂZBOIULUI RECE 


Controversele care au apărut în Occident din cauza dezvăluirilor 
din arhivele KGB demonstrează puterea care se află în mâinile 
celorcare auacces la materialele de arhivă. Dezvăluirile generalului 
Volkogonov despre Alger Hiss în 1992 suntun exemplu bun în acest 
sens. Alger Hiss, fost responsabil superior la Departamentul de 
Stat al SUA sub preşedinţii Roosevelt şi Truman, a fost acuzat în 
1948 că fusese spion sovietic. Deşi a negat vehement aceste acuzaţii, 
Hiss a fost în final condamnat la patru ani închisoare pentru sperjur. 
Cazul „Hiss“ a suscitat controverse enorme care au divizat 
opinia publică americană: unii erau convinși de vinovăția lui, alții că 
el fusese ținta unei înscenări puse la cale de către acuzatorul său, 
Whittaker Chambers. > 

Disputa nu a fost niciodată soluționată. Insă Hiss a încercat, 
de-a lungul anilor, să-și restabilească nevinovăția. In vara lui 1992 el 
s-a decis să profite de glasnostşi i-a scris lui Volkogonov, solicitân du-i 
materiale despre cazul său sau despre Whittaker Chambers care ar 
fi putut exista în arhivele KGB şi ar fi putut să-l reabiliteze. Hiss a 
cerut ca documentele să fie predate unui intermediar, istoricului John 
Lowenthal. În septembrie 1992 acesta s-a întâlnit cu Volkogonov 
care a promis că va căuta materialele în arhivele serviciului de 
informații externe şi le va vedea personal. Când Lowenthal a revenit 
la Moscova în luna octombrie, Volkogonov i-a înmânat o scrisoare 
bătută la maşină în care se afirma că cercetările amănunțite în arhivă 
nu scoseseră la iveală documente care să susțină afirmaţia că Hiss 
ar fi fost spion sovietic: „Pe baza unei analize foarte atente a tuturor 
informațiilor obținute, vă pot informa că Alger Hiss nu a fost niciodată 
agent al serviciilor de informaţii ale Uniunii Sovietice.“ 

Cercetătorii care s-au ocupat de istoria sovietică s-au îndoit 
de afirmațiile lui Volkogonov, întrebându-se cum presupusa absență 
a unei documentaţii putea fi considerată o dovadă convingătoare, 
mai ales că generalul nu specificase în care anume dosare de arhivă 

căutase. Cum putea să facă o declaraţie atât de fermă despre un 
caz atât de complex precum cel al lui Hiss, care generase atâtea 
comentarii şi dovezi contradictorii de-a lungul anilor? Mai mult, după 
cum sublinia un ziarist rus, era greu de crezut că arhivele informațiilor 
externe nu conţineau nici un raport despre afacerea „Hiss“. Fără 
îndoială, serviciul sovietic de informaţii externe urmărise îndeaproape 
acest caz senzațional la vremea respectivă şi comentariile lui ar fi 
oferit dovezi utile despre rolul real jucat de Hiss. 

Se pare că Volkogonov nu şi-a dat seama că va deschide 
cutia Pandorei implicându-se în cazul „Hiss“. In urma potopului 
de articole negative din presă, el s-a decis să se retragă 
strategic din această dispută. Intr-o scrisoare trimisă la 24 noiembric 
săptămânalului moscovit Nezavisimaia Gazeta, el şi-a nuanțat 
declaraţiile despre Hiss astfel: „Nu pot să judec decât ca 
istoric eventualitatea că A. Hiss a fost sau nu spion. In plus, după 
câte ştiu, agenția care a deținut documentele din anii '50 nu 
a fost singura implicată în operațiuni de culegere a informațiilor. Mai 
mult, nu există nici un fel de garanţii că astfel de documente 
ar fi supravieţuit.“ 


PRIZONIERII AMERICANI ŞI CEI DISPĂRUȚI 
IN MISIUNE 


Volkogonov era implicat şi într-o altă problemă — cea a 
prizonierilor de război americani şi a celor dispăruți în misiune in 
timpul Celui de-al doilea război mondial și a războiul din Vietnam. El 
era co-preşedintele Comisiei ruso-americane pentru cercetarea celor 
întâmplate cu prizonierii şi dispăruţii, creată după vizita lui Elțîn la 
Washington în iunie 1992. La acel moment, preşedintele rus câştigase 
mult în ochii americanilor datorită promisiunii că guvernul său va 
asigura informații ferme despre prizonierii şi persoanele dispărute în 
misiune în Rusia. Insă, în pofida promisiunilor, comisia nu a avut 
prea mult rezultate până în toamna anului 1992. Membrii americani 
ai comisiei s-au plâns de tărăgănarea celor răspunzători de arhive, 
care au oferit prea puţine date valoroase. 

Informaţiile furnizate de ruși erau, în primul rând, din interviuri 
şi nu din documente de arhivă. Cu toate acestea, Volkogonov susținea 
că americanii primiseră multe date. În decembrie 1993, el afirma: 
„Am reuşit să strângem şi să comunicăm Statelor Unite informaţii 
asupra a peste 20.000 de cetăţeni americani care au fost repatriați 

din lagărele de concentrare germane... Numai o mică parte dintre 
aceştia au ajuns pe teritoriul Uniunii Sovietice în timpul Celui de-al 
doilea război mondial, din diferite motive.“ 

În timp ce membrii ruşi ai comisiei preferau să se concentreze 
asupra informațiilor despre americanii dispăruți în Cel de-al doilea 
război mondial, fapt mai puţin sensibil politic, preocuparea părții 
americane era îndreptată spre cei dispăruți în anii ulteriori. Evident, 
datele importante se găseau în dosarele fostului KGB, atât în 
ramura internă cât şi în cea externă. Peste cincizeci de americani au 
fost daţi dispăruți după ce avioane de recunoaştere au fost doborâte 
în spaţiul aerian sovietic sau în apropiere de acesta în 
perioada războiului rece. Este posibil ca Agenția sovietică de informații . 
militare, GRU, să fi răspuns inițial de aceste cazuri şi astfel să dețină 
date în arhivele sale (fostul ambasador american Malcolm Toon, 
co-preşedintele american al comisiei, a făcut aluzie la aceasta 
cânda criticat GRU pentrunefurnizarea de informații). Dar şi KGB 
trebuie să fi supravegheat îndeaproape cazurile acestor americani 
datorită importanţei lor politice, iar KGB era meticulos în ținerea 
documentelor. Atunci cum putea Rudolf Pihoia, arhivarul-şef al lui 
Elțîn, să susţină că vor fi necesari ani pentru a găsi informații 
despre persoanele dispărute? 

Să nu fi avut Elțîn şi subordonații lui, Pihoia şi Volkogonov, 
autoritatea de a ordona celor răspunzători de arhivele KGB — sau 
arhivele GRU - să furnizeze date sau nici ei nu aveau un motiv 
puternic pentru a proceda astfel? La o conferință de presă din 
septembrie 1993, Volkogonov a afirmat că SUA primiseră 
întreaga informaţie, inclusiv din partea serviciilor de securitate despre 
avioanele doborâte deasupra teritoriului sovietic în timpul războiului 
rece. Totuşi, soarta americanilor dispăruți, cu excepția câtorva, a 
rămas necunoscută. 

La fel de presantă, din punctul de vedere al Washingtonului, 
era problema americanilor dispăruți în războaiele din Coreea şi 
Vietnam. La aceeaşi conferință de presă, preşedinţii comisiei au 
declarat că nu existau dovezi că cetățenii americani luaţi prizonieri 
în aceste două războaie fuseseră aduşi vreodată în Uniunea Sovietică. 
Cu toate acestea, date fiind relațiile strânse dintre UR SS, Coreea de 
Nord şi Vietnamul de Nord, nu era lipsită de rațiune presupunerea 
că ruşii dețineau informaţii despre ceea ce se întâmplase cu prizonierii 
americani şi persoanele dispărute în misiune. De fapt, aşa stăteau 
lucrurile. Absolut întâmplător s-a descoperit în Rusia un document 
despreprizonierii de război din Vietnam. 

Documentul, descoperit în arhivele partidului de către un 
cercetător de la Harvard, Stephen Morris, era traducerea în limba 
rusă a unui raport trimis de comandantul-adjunct al armatei vietnameze 
Biroului Politic din Vietnamul de Nord, în 1972. Raportul furniza 
detalii despre 1.205 de prizonieri de război americani care se aflau în 
captivitate, însă cifra dată publicității de către guvernul nord-vietnamez 
la acel moment era de 368, iar numărul publicat anul următor era de 
591. Raportul era însoțit de un memorandum din partea şefului GRU, 
Piotr Ivaşutin, care a acceptat evident cifra mai mare ca fiind valabilă 
şi a declarat că este mulțumit de succesul Vietnamului în obținerea 
de informaţii valoroase despre tehnologia militară americană de la 
prizonierii interogați. 

Nu în mod surprinzător, documentul, primul care arunca o 
lumină semnificativă asupra prizonierilor din Vietnam, a provocat 
senzaţie în Statele Unite. Insă, deşi majoritatea experților l-a acceptat 
ca pe un raport real al GRU, ei au pus sub semnul întrebării 
corectitudinea cifrelor despre prizonieri. Probabilacestea fuseseră 
exagerate de către nord-vietnamezi din anumite motive. Câteva luni 
mai târziu, destul de curios, ruşii au preluat inițiativa şi au prezentat o 
altă copie a unui document din arhiva GRU, din nou o traducere a 
unui raport al Partidului Comunist Vietnamez şi din nou despre numărul 
prizonierilor de război. Însă membrii americani ai comisiei au primit 
numai două pagini ale raportului, iar fără originalul după care a fost 
tradus sau orice altă documentație era imposibil de verificat 
autenticitatea documentului. 


CAZUL WALLENBERG 


Se părea totuşi că arhivele dețineau materiale care ar fi putut 
arunca lumină importantă asupra chestiunii prizonierilor de război şi 
celor dispăruţi în misiune. Chiar dacă KGB şi GRU au refuzat să 
prezinte dosare relevante, copii ale multora din documentele lor se 
aflau în arhivele Partidului Comunist sovietic, sub controlul direct al 
subordonaților de încredere ai lui Elțîn, Pihoia şi Volkogonov. Aceste 
arhive urmau să clarifice, fără îndoială, alte aspecte ale războiului 
rece care i-au preocupat pe istorici şi politicieni de-a lungul anilor, 
însă membrii administrației prezidenţiale au preferat să fie precauți. 

Vladimir Abarimov, un ziarist rus care'a cercetat multe din 
misterele războiului rece, şi-a exprimat supărarea în urma eşecului 
tentativei de a obține dovezi din arhivele serviciului rus de informații 

cxterne: „Oricine a avut vreodată de-a face cu arhivele din Rusia 
ştie că aprobarea accesului la anumite documente nu înseamnă 
neapărat şi obținerea documentelor în cauză. La fiecare pas, 
cercetătorul se loveşte de obstacole ridicate de oameni. Examinarea 
capitolelor celor mai înspăimântătoare ale trecutului nostru este 
adesea blocată de către autorități şi chiar şi atunci când noi, ziariştii, 
ştim deja totul sau aproape totul, suntem obligați să aşteptăm 
permisiunea autorităților.“ 

Un caz elocvent este istoria lui Raoul Wallenberg, diplomatul 
suedez care a salvat viața a mii de evrei unguri în cel de-al doilea 
război mondial. După ce a fost arestat de sovietici în Ungaria, în 
1945, Wallenberg a dispărut. Sovieticii au susținut că nu ştiau nimic 
despre soarta acestuia, până în 1957, când au recunoscut că îl 
capturaseră şi că acesta murise din cauza unui atac de cord în 
închisoarea de la Lubianka. Intrebaţi după dezmembrarea 
Uniunii Sovietice despre informațiile de arhivă asupra lui Wallenberg, 
arhivarii KGB s-au. eschivat de la un răspuns precis. Dosarul 
personal al lui Wallenberg nu putea fi găsit, susțineau ei. 
Apoi, inexplicabil, ei au prezentat câteva documente noi despre 
diplomatul suedez, inclusiv rapoartele a trei interogatorii cu acesta. 
Paginația arăta că înregistrările fuseseră scoase dintr-un dosar mai 
mare. Totuşi, responsabilii din securitate continuau să insiste că nu 
aveau nici un dosar Wallenberg. 

Mai târziu, în aprilie 1993, câţiva redactori de la ziarul Izvestia 
au informat despre descoperirea unui fost ofițer NKVD care avea 
cunoştinţe directe despre executarea lui Wallenberg în 1947. Aceşti 
ziarişti l-au confruntat pe generalul Anatoli Kraiuşkin, şeful arhivelor 
de la Lubianka, cu datele lor. Toate materialele despre Wallenberg 
fuseseră dezgropate, a afirmat Kraiuşkin, şi se stabilise că Wallenberg 
decedase subit în celula sa. Totuşi, el a continuat misterios: „Desigur, 
nu pot să înlătur şi o altă eventualitate: execuția fără condamnare. 
Altfel, numele lui nu ar fi fost şters din fişele închisorii, ar fi existat 
un certificat medical, un raport al autopsiei şi o fişă de incinerare.“ 
Două luni mai târziu, Izvestia a putut să confirme ipoteza într-un alt 
articol, în care era citat un memorandum din 1947 al ministrului 
adjunct de externe, Andrei Vîşinski, adresat şefului său, Viaceslav 
Molotov, referitor la propunerea de lichidare a lui Wallenberg. A 
reieşit că arhivarii KGB tăinuiseră lucrurile. După cum remarca 
istoricul britanic Christopher Andrew, difuzarea treptată de către 
ruşi a informaţiilor despre cazul „Wallenberg“ era „un fel de dans 
obscen al celor şapte văluri“. 

AFACEREA „SUDOPLATOV“: MANIPULAREA 
ISTORIEI 


Fără îndoială că nişte istorici serioşi nu pot scrie o istoric 
obiectivă pe baza unor documente care le sunt oferite din arhive 
bucăţică cu bucăţică sau, şi mai rău, doar pe bazaunor fragmente 
din documente. Singurul mod pentru savanți de a sta pe un 
teren solid în arhive este de a extrage independent documentele şi 
de a le verifica autenticitatea. Altfel, sunt vulnerabili la 
falsificări sau la materiale eronate care distorsionează întregul tablou. 
Și, desigur, documentele trebuie interpretate în context. Un bun 
exemplu ar fi documentul sus-menționat despre Vietnam. Era, 
într-adevăr, „autentic“, dar nu însemna că tot ceea ce se spunea în 
raport era şi adevărat. 

*  Dinnefericire pentru materialele istorice din perioada sovietică, 
scriitorii nu au respectat întotdeauna aceste precauții. Judecând după 
felul în care a fost primită în Occident cartea Misiuni speciale de 
Pavel Sudoplatov, publicului larg nu-i pasă dacă o fac, atâta timp cât 
oferă dezvăluiri senzaţionale. Misiuni speciale (apărută şi la editura 
Elit în versiune românească), publicată în primăvara lui 1994, făcea 
tocmai acest lucru. Cartea prezenta memoriile lui Pavel Sudoplatov, 
fost responsabil superior în directoratul de informaţii externe a 
aparatului sovietic de securitate până la arestarea sa, sub acuzația 
de a fi fost colaboratorul lui Lavrenti Beria, căzut în dizgrație în 
1953. Insă, de fapt, Misiuni speciale este o „istorie orală“ bazată 
pe douăzeci de orede interviuri înregistrate cu Pavel Sudoplatov, 
co-autorul cărții fiind fiul său Anatoli, împreună cu doi americani, 
Jerrold şi Leona Schlecter. După cum remarca istoricul Thomas 
Powers într-o recenzie a cărții: „Este imposibil să deosebeşti 
memoriile adevărate ale lui Sudoplatov, oricât de confuze ar fi din 
cauza vârstei şi anilor trecuţi de la evenimente, de cercetarea 
personalăa lui Schlecter şi redactarea finală a editorului.“ 

Pentru cititorii din Occident, cea mai şocantă dezvăluire din 
Misiuni speciale era afirmaţia că, începând din 1942, 
Robert Oppenheimer şi alți câțiva savanți atomişti proeminenți 
implicaţi în Proiectul „Manhattan“ au transmis secrete nucleare 
sovieticilor. După cum era de aşteptat, afirmațiile lui Sudoplatov au 
generat furori. Cartea, prezentată în fragmente în revista Time, a 
devenit imediat un best-seller. Mulţi cititori au găsit-o credibilă, în 
special capitolul despre Oppenheimer, căruia i s-a retras permisiunea 

de acces la date secrete în 1954 şi era cunoscut pentru vederile lui 
de stânga. Insă cartea a fost denunţată de savanţi şi istorici care au 
evidențiat mulțimea erorilor şi şubrezimea relatărilor despre 
experții atomişti occidentali, ceea ce distruge din rădăcini acuzaţiile 
lui Sudoplatov. Confruntaţi cu aceste erori, co-autorii americani, fa- 
milia Schlecter, au insistat că dețin materiale documentare pentru 
sprijinirea aserțiunilor lui Sudoplatov. De fapt, cartea areun apendice 
de documente din arhivele Serviciului de Informaţii Externe care 
probabil că trebuia să dea mai multă credibilitate poveștii cu spionii 
atomişti. Totuşi, nici unul dintre documente nu era nou — fuseseră 
deja publicate — şi nici unul dintre ele nu venea în sprijinul 
afirmațiilor lui Sudoplatov. Familia Schlecter a insistat apoi că ar fi 
existat alte documente în arhivele serviciului care ar fi confirmat 
declaraţiile şi au promis că acestea vor fi date publicităţii în scurt 
timp. Ceea ce nu s-a mai întâmplat. 

Sudoplatov era unica sursă de acuzaţii împotriva oamenilor 
de ştiinţă americani. Aceasta reprezenta o problemă din două 
motive. În primul rând, el fusese unul dintre cei mai sân geroşi membri 
al poliţiei secrete staliniste. Specialitatea sa fuseseră „afacerile 
murdare“ — asasinate, terorism şi sabotaj îndreptate împotriva 
oponenților regimului sovietic, în special împotriva naționaliștilor 
nerusofoni care protestau împotriva politicii brutale de sovietizare 
dusă de Stalin. În ceea ce-l priveşte, Sudoplatov era un asasin şi, 
asemenea colegilor săi din NKVD, un expert în dezinformări şi 
minciuni. Iar cititorii urmau să-l creadă pe cuvânt în privința spionilor 
atomiști occidentali. 

Inal doilea rând, majoritatea dezvăluirilor lui despre oamenii 
de ştiinţă din Vest, în special cele despre Oppenheimer, se refereau 
la intervalul 1941 — 1943. Totuşi, contrar celor afirmate în carte, 
Sudoplatov nu avusese de a face cu spionajul atomic până la sfârşitul 
anilor 1944 sau 1945. Volumul menționează crearea Comitetului 
special pentru fabricarea bombei atomice în 1942 şi numirea 
lui Sudoplatov ca „director pentru culegerea informațiilor.“ Însă 
comitetul nici măcar nu fusese creat până în august 1945, 
când sovieticii au început să lucreze din plin la fabricarea bombei. 
Deşi Sudoplatov fusese, într-adevăr, un înalt oficial în NK VD şi astfel 
cunoştea multe despre operaţiunile acestuia, el (sau poate Schlecter) 
au interpretat complet eronatrolul lui în culegerea de informaţii despre 
bomba atomică. 

Interesant este că această încercare de fraudă a fost dezvăluită 
de o declaraţie a Serviciului rus de Informaţii Externe la scurt timp 

după apăriţia cărţii: „Pavel Sudoplatov a avut acces la aspectele 
nucleare pe o perioadă relativ scurtă de timp, circa douăsprezece 
luni, diù septembrie 1945 până în octombrie 1946, când răspundea 
de Departamentul Special S. Departamentul S nu avea contact 
direct cu rețeaua de agenți.“ Serviciul de Informaţii Externe a mers 
şi mai departe: „Judecând după materialul de arhivă pe care îl are 
serviciul, se poate declara că volumul Misiuni speciale al lui P.A. 
Sudoplatov este un mozaic amestecat de fapte autentice, jumătăți 
de adevăr şi scorneli evidente.“ 

De ce s-o fi abătut FIS de la calea sa şi a discreditat cartea lui 
Sudoplatov? La urma urmelor, după cum scrie ziarista Natalia 
Ghevorkian de la Moskovskie Novosti, care a discutat cu şeful 
relaţiilor publice ale FIS, luri Kobaladze despre Misiuni speciale, 
FIS nu dezaprobă, în principiu, memoriile sau relatările foştilor săi 
ofiţeri. Într-adevăr, ca şi în cazul lui Sudoplatov, FIS chiar le 
permite să folosească documentele din arhivă, atâta timp cât cunoaşte 
conținutul lucrării şi o poate vedea înainte de publicare. E dificil de 
spus ce nu a mers cum trebuie în privința Misiunilor speciale. 
Probabil FIS nu îşi dăduse seama cât era de inexactă și nu se 
aşteptase la reacțiile stârnite în Occident de afirmațiile despre 
savanții atomişti. Era momentul de a opri prejudiciile. Oficialii ai FIS 
s-au temut, poate, că piaţa occidentală a memoriilor şi poveştilor de 
spionaj pe care o sponsorizau putea fi afectată de asocierea instituției 
lor cu Misiuni speciale. 


CONFESIUNI NEAUTORIZATE 


După cum ilustrează şi controversa în cazul lui Sudoplatov, 
cărțile despre spionajul din timpul războiului rece au potenţialul de a 
atrage un larg public cititor. În pofida faptului că războiul a luat sfârşit, 
istoria sa este de dată recentă şi există încă un interes imens pentru 
acea eră de spionaj şi intrigi, transpusă atât de bine în literatură de 
John Le Carré. Conștienți de piaţa de desfacere a secretelor lor 
comerciale, numeroşi foşti spioni KGB s-au pornit pe calea carierei 
literare fără a fi împiedicaţi de foştii lor patroni. În aceste cazuri, nu 
există documente de arhivă, doar amintirile lor proprii. 

Dar există câteva probleme legate de acest gen, înfloritor în 
prezent, de amintiri de spionaj. În primul rând, în privința Misiunilor 
speciale se pune întrebarea fundamentală a credibilității. Cititorul ar 
trebui, chipurile, să creadă un autor instruit la şcoala KGB de 

dezinformare şi care şi-a petrecut întreaga carieră străduindu-se să 
submineze cu minciuni democraţiile occidentale. Care ar fi motivele 
autorului, cu:excepţia banilor, de a se strădui să relateze toate aceste 
poveşti? Foştii spioni KGB nu sunt, de obicei, scriitori foarte buni 
(din acest:motiv cărțile lorau, de obicei, un co-autor) astfel că, pentru 
a-şi vinde lucrările, trebuie să vină cu dezvăluiri senzaţionale. Ceea 
ce poate fi o pantă foarte lunecoasă. Chiar dacă aupărăsit serviciul 
de informații, ei trebuie să fie atenți să nu stârnească furia serviciului 
prin prea multe dezvăluiri, mai ales dacă locuiesc încă în Rusia. 

Aceasta a fost problema generalului Oleg Kalughin în 
momentul în care şi-a scris memoriile intitulate Direcţia I-a: 32 de 
ani petrecuţi în culegerea de informaţii şi spionaj împotriva 
Occidentului, care au apărut în 1994. După cum s-a remarcat mai 
sus, Kalughin ocupase o funcţie înaltă în ramura de informaţii externe 
a KGB şi avusese acces la unele din cele mai ascunse secrete. Dar, 
oricât de nerăbdător ar fi fost să împărtăşească cititorului străin unele 
din aceste secrete, el a trebuit să fie precaut. Rezultatul a fost o 
lucrare care oferă dedesubturi ale operațiunilor secrete ale KGB, 
însă cu jumătăți de adevăr şi fapte omise, ea nu-l lămureşte pe cititor 
asupra nici unei chestiuni cheie din relaţiile est-vest din perioada 
sovietică. Într-adevăr, în unele privinţe, legate tocmai de aceste relații, 
cartea este confuză. In memoriile sale, Kalughin afirmă în repetate 
rânduri că Edward Lee Howard, un spion CIA care s-a refugiat la 
Moscova în 1985, ar fi fost autorul demascării ulterioare a unor ruşi 
care colaborau cu CIA. Dar acum ştim că nu Howard, ci Aldrich 
Ames îi trădase pe aceştia. Kalughin insistă, de asemenea, că Vitali 
Iurcenko, ofițerul KGB care a fugit în SUA în 1985, după care s-a 
răzgândit şi s-a întors în țară, eraun transfug real şi nu un implant al 
KGB. Dar, după cum am remarcat mai devreme, afacerea Ames a 
pus sub semnul întrebării această versiune. 

În ceea ce-l priveşte pe transfugul KGB Iuri Șveţ, autorul 
cărții Gara Washington: Viața mea ca spion KGB în America, 
problema este diferită. Șveţ nu fusese la vârful KGB şi astfel nu 
cunoştea atât de multe precum Kalughin. Dar el trebuia să vină cu 
ceva care să-i incite pe cititori. Aşa că le-a relatat despre recrutarea, 
în 1985, a lui „Socrate“, pe care l-a etichetat ca fiind o achiziție 
excepțională. Potrivit lui Șveţ, KGB îi acorda o importanță 
covârşitoare acestui agent, fost funcționar la Washington în timpul 
administraţiei lui Jimmy Carter. Dar atunci când a fost recrutat, 
„Socrate“ nu mai era în guvern de ani de zile şi nu mai avea acces la 
documentele secrete. Ce ar fi putut să transmită el KGB-ului? După 

cum a reieșit, toate informâţiile pe care le furniza proveneau din 
discuţiile cu prietenii şi vecinii care lucrau pentru guvern. Totuşi, 
Şveţ susţine că KGB aprecia atât de mult aceste informaţii, încât 
Biroul Politic le folosea ca bază pentru deciziile luate în cadrul relațiilor 
sovieto-americane. 

După cum indică exemplele prezentate, cărțile scrise de foşti 
spioni KGB, fie transfugi, fie deveniți disidenți care trăiesc în Rusia, 
nu pot fi luate în consideraţie ca relatări autentice. Chiar şi atunci 
când sunt utilizate docungente de arhivă, nu există garanția adevărului 
istoric. Paznicii istoriei sovietice o repovestesc, folosindu-se câteodată 
de arhivele KGB pentru publicațiile lor proprii, prezentând presei 
documente selectate şi chiar vânzând documente autentice celor 
dispuşi să plătească un preţ destul de ridicat. Prin lege, FIS şi omologul 
său intern sunt arbitrii finali în procesul de scoatere din regimul de 
secret şi ei pot bloca de câte ori consideră de cuviință accesul la 
documentele de arhivă pe motivul păstrării secretului. Acest lucru le 
acordă o putere considerabilă. 

Savanţii occidentali care lucrează în arhivele ruse, precum 
cele care adăpostesc documentele Partidului Comunist, au relatat 
că după politica inițială de deschidere care a prevalat în anii 
1991-1993, accesul a început să fie limitat. La începutul lui 1995, 
autoritățile au înăsprit considerabil restricțiile. Şi chiar mai de rău 
augur, prezenţa ofițerilor de securitate în arhive şi institutele de 
cercetare era cu mult mai evidentă. 

Aceste schimbări se înscriu în tendințele generale care au 
fost discutate: puterea crescândă a serviciilor de securitate, voința 
de a folosi forța militară pe plan intern, o politică externă mai agresivă, 
neliniştea crescândă față de presa independentă, neîncrederea tot 
mai mare față de străinii care vin în Rusia. Toate acestea sunt tendinţe 
aprobate de Elțîn. Având în vedere în mod special arhivele, el 
personal a emis decrete şi regulamente care au oferit succesorilor 
KGB o mare putere în luarea deciziilor. Și a închis ochii în fața a 
ceea ce devenise un sistem de privilegii speciale când este vorba de 
acces. Un ziarist moscovit, plângându-se că arhivele prezidenţiale 
sunt închise tuturor cu excepţia celor cu relaţii politice, remarca: 
„Este regretabil faptul'că toate se fac în numele preşedintelui, 
pe domeniul lui şi cu ajutorul lui. Am dori să credem că o 
face neintenționat şi că a fost prost informat.“ Din păcate nu aşa 
stau lucrurile, se pare. 

CAPITOLUL NOUĂ 


1995: IMPERIUL KGB RENĂSCUT 


Inainte, KGB se afla sub controlul strict al partidului... În 
lipsa PCUS şi în statul nostru de democraţie nedezvoltată, 
organele de securitate, lăsate să se ocupa singure de 
supravegherea conducerii țării, devin extrem de periculoase. 


(ziaristul Rustam Sabirov, 
ziarul Nezavisimaia Gazeta, martie 1995) 


În primăvara lui 1995, cu puţin timp înainte de vizita 
preşedintelui american Bill Clinton la Moscova pentru a comemora, 
împreună cu omologul său rus, Boris Elțîn, Ziua Victoriei, 
experții occidentali s-au divizat în două tabere distincte în privința 
prognozele asupra democraţiei în Rusia. Optimiştii vedeau un progres 
considerabil în tranziția politică şi economică a Rusiei de la dizolvarea 
Uniunii Sovietice, în urmă cu trei ani şi jumătate, şi se aşteptau ca 
acest progres să continue. Desigur, fuseseră şi unele regrese, cum 
ar fi confruntarea sângeroasă a lui Elțîn cu Parlamentul rus în 
octombrie 1993 şi invadarea, în decembrie 1994, a Ceceniei. 
Necazurile economice îşi spuseseră cuvântul asupra ruşilor. Și noua 
atitudine a Rusiei față de „zona apropiată“ era îngrijorătoare. 
Insă tabloul general, din punctul de vedere al optimiştilor, era favorabil. 
Ei dădeau de exemplu comerțul înfloritor cu amănuntul din oraşele 
ruseşti, magazinele încărcate de bunuri şi încetinirea ratei inflației. 
Presa independentă se putea exprima mai mult decât oricând, iar 
partidele politice se pregăteau deja pentru alegerile parlamentare 
stabilite pentru decembrie 1995. 

Pesimiştii vedeau lucrurile cu totul altfel şi prognozele lorpentru 
viitorul Rusiei erau întunecate. Valul crescând al violențelor de stradă, 
tulburările etnice şi crima organizată, sărăcirea tot mai mare a păturii 
sociale ce devenise clasa inferioară din Rusia, declinul serviciilor 
sociale de bază şi deteriorarea continuă a mediului înconjurător erau 
alarmante pentru membrii acestei tabere. Tot aşa şi autoritarismul 

din ce în ce mai mare al lui Elțîn, manifestat printr-o avalanșă de 
decrete care întăreau puterea guvernului de a-şi impune voința 
asupra cetățenilor. Pentru pesimişti, invazia Ceceniei se înscria într-o 
tendință alarmantă şi primejdioasă de folosire a forței în relația cu 
opoziția. Mai mult, aceasta avea implicații amenințătoare în 
politica Rusiei față de noile state independente care au făcut parte, 
cândva, din URSS. 

Desigur, existau prea mulți jokeri în joc pentru a face previziuni 
ferme. Insă evoluţiile serviciilor de securitate dădeau apă la moara 
pesimiştilor, în special în privinţa tendințelor politice autoritare şi a 
agresivității ruse peste hotare. Războiul din Cecenia, care fusese 
orchestrat de FSK, făcea încă ravagii fără ca Moscova să dea vreun 
semn că ar fi fost dispusă să facă concesii, cu excepția unei încetări 
a focului, din politeţe, în timpul vizitei lui Clinton. Șeful securității, 
Serghei Stepaşin, care tocmai urma să fie înaintat la gradul de 
general de armată, continua să se exprime cu duritate. Linia adoptată 
de directorul Serviciului de Informaţii Externe, Primakov, în legătură 
cu NATO şi Parteneriatul pentru Pace, se menținea fermă. Iar la 
începutul lunii aprilie 1995 a fost adoptată o lege nouă care lărgea 
semnificativ prerogativele organelor de securitate. 


CE SE ASCUNDE SUB O DENUMIRE? 


În interviul din ianuarie 1995, menționat mai sus, şeful-adjunct 
al Departamentului de Relaţii Publice din cadrul FSK, Tomarovski, a 
vorbit despre noua lege cu efect iminent asupra organizaţiei sale şi 
s-a plâns că se va schimba din nou denumirea acesteia. FSK urma 
să devină Serviciul Federal de Securitate (Federalnaia Slujba 
Bezopastnosti) sau FSB. Aceasta însemna, a subliniat el plin de 
frustrare, că trebuia schimbat antetul pe toate hârtiile. O dată ce 
legea a fost adoptată de Duma de Stat şi urma să intre în vigoare 
peste trei luni, a devenit limpede că schimbarea în denumire nu era 
doar de fațadă. Ea reflecta o extindere evidentă a funcțiilor instituției 
cu sediul la Lubianka. Era mai potrivit ca aceasta să fie un serviciu 
de securitate, decât doar o simplă instituție de contrainformaţii. După 
cum remarca şeful lui Tomarovski, directorul pentru relații publice 
Mihailov: „Contrainformaţiile au o definiție mai îngustă şi înseamnă 
numai opunerea față de serviciile secrete străine. Noi am primit 
treptat alte însărcinări.““ 

Noua Lege a Organelor Serviciului Federal de Securitate era 
notabil mai cuprinzătoare ca proporţii, chiar şi pentru standardele 

rusești. De ce a considerat conducerea rusă ca fiind necesară 
promulgarea şi publicarea unei noi legi detaliate asupra serviciilor 
sale de securitate? (In legislația Statelor Unite nu există un act 
echivalent, în schimb există o serie de legi şi ordine executive diferite 
referitoare la securitatea națională, informaţii şi contrainformaţii). 
Din nou, asemenea altor legi anterioare de acest gen, conducerea a 
doritsă demonstreze adeziunea sa față de legalitate, deşi reglementările 
în sine ofereau noii instituții prerogative covârşitoare. 

FSB a recâştigat o serie de drepturi care fuseseră pierdute pe 
parcursul diferitelor reorganizări post KGB. Autoritatea sa de 
anchetare a fost complet restabilită — deşi, după cum s-a menţionat, 
FSK efectua deja anchete pe baza unui decret prezidențial emis cu 
câteva luni înainte — iar închisorile de arest preventiv (paisprezece în 
total) au revenit sub administrația sa, precum şi câteva detaşamente 
de soldați. După cum era de aşteptat, presa liberală a reacționat 
negativ. Un ziar moscovit scria că „legea creaun serviciu special cu 
mult mai puternic decât defunctul KGB“. 

Şi mai semnificativ era faptul că legea acorda FSB dreptul de 
a efectua operațiuni de culegere a informațiilor atât în țară cât şi 
peste hotare în scopul de a „spori potenţialul economic, 
tehnico-ştiințific şi de apărare“ al Rusiei (Articolul 2). Pentru unii 
observatori acesta era un lucru îngrijorător. Un ziarist nota: 
„Prerogativele FSB în interiorul țării, chiar dacă sunt impresionate, 
nu pot şoca pe nimeni; toți am fost obişnuiţi de mult cu libertatea 
deplină de acțiunea serviciilor speciale (indiferent de rezoluțiile de 
partid sau legi). Însă extinderea sferei de activitate a FSB dincolo de 
hotarele Rusiei este ceva fără precedent“. Deşi operațiunile de 
culegere a informațiilor urmau să se desfăşoare în colaborare cu 
Serviciul de Informații Externe, specificul colaborării nu era prezentat. 
Este greu de imaginat că FIS a reacționat favorabil la o asemenea 
încălcare a sferei sale. 

Noul serviciu, potrivit acestei legi, încălca şi funcțiile Agenției 
Federale pentru Comunicaţii şi Informaţii Guvernamentale (FAPSI). 
Legea cerea FSB să detecteze semnale de la transmițătorii 
radio-electronici, să efectueze o activitate cifrată în cadrul propriei 
instituții şi să protejeze informaţia codificată din alte organizații de 
stat şi chiar întreprinderi particulare. Nu era clar cum urmau să fie 
trasate delimitările dintre funcţiile FSB şi FAPSI în cifrare şi 
comunicaţii, ceea ce putea conduce la speculații privind includerea 
acesteia din urmă în FSB. 

Un decret prezidenţial semnat la începutul lui aprilie 1995 a 
aruncat o oarecare lumină asupra noilor aranjamente. Menit să 
protejeze sistemele de telecomunicaţii, decretul stabilea o procedură 
prin care FAPSI era autorizat să acorde licenţe instalațiilor de 
securitate pentru cifrare şi informare, în timp ce FSB şi GRU urmau 
să asigure respectarea regulamentului de licență. Cu toate acestea, 
fără îndoială ca exista o oarecare suprapunere — şi competiție — 
într-o arie care implica accesul la date de importanță economică și 
strategică crucială. Aceasta se petrece intenționat, dat fiind că şeful 
FAPSI, Starovoitov, făcea presiuni pentru a obține un rol mai puternic 
pentru instituția sa. El a început, de exemplu, să emită avertismente 
asupra amenințării tot mai intense la adresa datelor economice se- 
crete (inclusiv cele ale Băncii Centrale a Rusiei) din partea serviciilor 
secrete occidentale, o amenințare care, în opinia sa, solicita măsuri 
de securitate sporite. 


ROLUL DUMEI DE STAT 


Legea reflecta un oarecare aport al delegaților democrați din 
Dumă, care au adoptat-o în a doua lectură cu unele modificări. Legea 
prevede, de exemplu, că „exercitarea activităţii de contrainformaţii 
care afectează păstrarea secretului corespondenței, convorbirilor 
telefonice, mesajelor poştale, telegrafice şi de alt gen“ este permis 
numai cu aprobarea instanței (Articolul 9). Însă legea autoriza organele 
de securitate să intre în locuinţele particulare fără restricție în cazul 
în care existau „motive suficiente pentru a crede că acolo era sau 
fusese comis un act ilegal, sau în cazul urmăririi unor persoane 
suspectate de comiterea unui act ilegal“. În asemenea cazuri, în 
conformitate cu alte legi, ofițerul trebuia să-l anunţe pe procuror în 
decurs de douăzeci şi patru de ore (Articolul 13). 

Dupăcuma fost şi cazul statutului FSK, noua lege stipulează 
că preşedintele „coordonează activitatea“ serviciului de securitate 
care este un organ executiv federal. Articolul 23 dă, de ochii lumii, şi 
parlamentului nişte puteri atunci când spune că președintele, Adunarea 
Federală şi organele judiciare vor supraveghea serviciul de securitate. 
Insă singurul drept pe care îl au deputații Dumei în această privință 
este vag: „să obțină informaţii referitoare la activitatea organelor 
FSB în conformitate cu procedura stabilită de legislația Federației 
Ruse“. (Prin contrast, legislația SU A este foarte precisă în privința 
sistemului de supraveghere din partea Congresului). Impresia de 

neclaritate e completată de faptul că, potrivit acestei legi, „acte 
normative“ nepublicate guvernează mare parte din activitatea FSB. 

De ce a adoptat Duma o asemenea lege, mai ales că acorda 
preşedintelui controlul direct asupra noului Serviciu 
Federal de Securitate? Procesul nu fusese lipsit de asperități. 
Existaseră neînțelegeri între preşedinte şi Dumă asupra unor anumite 
aspecte. Într-adevăr, ambele părți elaboraseră versiuni diferite ale 
proiectului de lege. La sugestia lui Elțîn, s-a creat o comisie de 
conciliere, cu reprezentanți ai Dumei, Consiliului Federaţiei 
(Camera Superioară a Parlamentului) şi administraţiei prezidenţiale 
pentru aplanarea divergenţelor. Șeful comisiei era deputatul Alexei 
Aleksandrov, fost anchetator de poliție din cadrul Ministerului 
Afacerilor Interne. El se pronunţa deschis în favoarea unei legi 
care să întărească organele de securitate, deoarece, în opinia sa, 
acestea erau ultimul bastion în lupta împotriva infracționalităţii. 
Corupţia nu seiinfiltrase la nivelul lor, susținea Aleksandrov, aşa că 
era important să se prevină acest lucru prin îmbunătăţirea moralei şi 
eficienţei lor cu ajutorul noii legi. 

Alţi membri ai comisiei erau Victor Iliuhin, președintele 
Comitetului pentru Apărare şi Securitate din cadrul Dumei şi Iuri 
Baturin, consilierprezidenţial pe probleme de securitatenațională şi 
expert juridic. Faptul că Ihuhin era membru al facțiunii comuniste 
din Dumă a contribuit, fără îndoială, la adoptarea legii. Iliuhin era un 
susținător vehement al legii şi ordinii, îngrijorat de problema spionilor. 
El afirma: „Mulţi consideră că astăzi, când Rusia este atât de 
prietenoasă cu ceilalți, şi toate statele sunt, de asemenea, atât de 
prietenoase cu Rusia, nu ar mai fi nevoie de organisme de securitate 
sau servicii speciale putemice şi eficiente. Dar lucrurile nu stau astfel. 
Vă pot cita o mulțime de servicii speciale şi de informaţii din țări 
străine care îşi sporesc în prezent activitatea pretutindeni de-a lungul 
frontierei ruse şi în interiorul țării.“ 

Evident, mulți membri ai Dumei i-au dat dreptate. Deloc 
surprinzător, dată fiind linia politică intransigentă a deputaților care, 
probabil, aveau de ce să fie îngrijoraţi. Totodată, crima şi violența 
erau preponderente în minţile cetățenilor ruşi, aşa că o lege care să 
acorde organelor de securitate puteri suplimentare de combatere a 
acestor manifestări era populară atât în Dumă, cât şi în întreaga 
țară. Teama de abuzul poliției asupra drepturilor individuale pălea în 
fața îngrijorărilor privind siguranța publică. Potrivit unui raport, starea 
de spirit din Dumă era următoarea: „O maşină, chiar o maşină de 
stat, va merge în direcţia în care răsuceşti volanul. Un sistem de 

securitate bineunsnu va călca, fără motiv, un liber cugetător, dar va 
putea să-i apere pe cetățeni de gangsteri, societatea de tulburări şi 
încercările de subminare şi distrugere din partea duşmanilor săi pe 
față sau ascunși“. 


DECRETUL LUI ELȚÎN ÎMPOTRIVA FASCISMULUI 


Pe lângă spectrul subversiunii străine şi criminalități, o altă 
amenințare plana la orizont — fascismul. In primăvara anului 1995, 
termenul „fascism“ sau „neofascism"“ devenise o îngrijorare crescândă 
în cercurile politice ruse, în special cele apropiate preşedintelui. 
Fascismul, potrivit partizanilor lui Elțîn, se răspândea cu o 
viteză alarmantă şi trebuia făcut ceva în acest sens. Autoritățile au 
încercat fără succes să-l urmărească în justiție pe Viktor Bezverhi, 
un renumit antisemit din Sankt Petersburg, care a scris o carte de 
instigare la exterminarea evreilor, şi pe Alexei Vedekin, liderul 
partidului de extremă dreapta — Unitatea Naţională Rusă, care 
ameninţase că va ucide doi militanți pentru drepturile omului din 
Dumă, pe Serghei Kovaliov şi Serghei luşenko. În opinia administrației 
lui Elțîn, era nevoie de măsuri mai eficiente pentru combaterea 
fenomenului fascist. 

Să fi exagerat guvernul? Desigur, manifestațiile fasciste 
deveneau din ce în ce mai evidente. Podoabele şi tricourile cu zvastici 
se vindeau foarte bine în magazinele din Moscova. Ziarista Evghenia 
Albats susținea că, pe la începutul lunii mai 1995, în Rusia existau 
patruzeci şi trei de organizații profasciste şi 154 de publicații cu 
aceeaşi orientare. Cu toate acestea, după cum remarca Valeri 
Soloviov în Nezavisimaia Gazeta, grupări fasciste există aproape în 
fiecare țară şi simpla lor existență nu înseamnă că ar reprezenta un 
pericol pentru societate. Grupările considerate fasciste în Rusia erau 
lipsite de strategia, organizarea şi obiectivele politice necesare pentru 
a câştiga o influență reală. În opinia lui Soloviov, administraţia lui 
Elțîn se folosea de campania antifascistă pentru a-i speria pe oponenții 
politici şi pentru a restabili relațiile dintre Elțîn şi democrați, care îşi 
pierduseră încrederea în el din cauza invaziei în Cecenia. Lupta 
împotriva fascismului era o cauză care plăcea democraţilor şi, 
atrăgând atenția asupra fasciştilor din Rusia, Elțîn a făcut ca 
autoritarismul şi naționalismul lui să pară mai moderate. 

Oricât de serioasă ar fi fost maladia fascismului în Rusia, 
tratamentul propus de Elțîn oferea prea puţină consolare 

reformatorilor democrați. Decretul său referitor la Combaterea 
Fascismului şi a Altor Forme de Extremism Politic, emis la 
sfârşitul lunii martie 1995, era un exemplu concludent al abordării 
arbitrare a procesului de elaborare a legislației, fapt ce i-a caracterizat 
administrația chiar de la început. Decretul începea cu acuzarea pe 
larg a celor care „incită la ură socială, rasială, etnică şi religioasă“ şi 
a extremiştilor politici care desfăşoară alte „activităţi 
anticonstituționale“. Printre altele, decretul ordona forțelor de 
ordine să aresteze şi să aducă în fața justiției oameni care „răspândeau 
materiale tipărite, filme, fotografii, materiale audio şi video 
pentru propagarea fascismului şi incitarea la ură socială, rasială, 
etnică sau religioasă“. De asemenea, organele de securitate erau 
instruite să interzică adunările publice şi demonstrațiile organizate 
de grupări care instigau la ură. 

Folosindu-se de aceste categorii largi, organele de securitate 
puteau să aresteze nu numai persoane precum Bezverhi sau Vedekin, 
ci pe oricine îşi exprima opoziţia față de regimul lui Elțîn. Ele puteau, 
teoretic, să împiedice orice grupare politică să organizeze manifestații 
publice. Anticipând critica la adresa decretului pe aceste motive, 
autorii au inclus o clauză care stipula că Academia de Ştiinţe a Rusiei 
trebuia să prezinte Administraţiei Legislaţiei de Stat o „definiție 
ştiinţifică a conceptului de fascism şi a altor concepte şi termeni“ 
astfel ca amendamentele cerute pentru legislația penală să poate fi 
introduse. Sarcina era provocatoare. Cum să dai o definiție legală 
exactă a unor asemenea termeni precum „fascism“ şi „extremism 
politic“? Ce însemna „incitare la ură socială“? 

Între timp, întrucât decretul intra în vigoare în ziua în care era 
semnat, era la latitudinea organelor de securitate să dea o definiție 
acestor termeni. Stepaşin nu a ezitat deloc în implementarea imediată 
a decretului lui Elțîn. La doar câteva zile după apariția documentului, 
ela prezidat la Lubianka o conferință pe tema combaterii fascismului 
şi extremismului politic. Chiar înainte ca Duma să sancționeze 
această legislaţie, a afirmat Stepaşin, manifestări precum fascismul 
trebuiau înăbușite. Instituţia sa urma să înceapă imediat prin urmărirea 
surselor financiare ale periodicelor fasciste şi confiscarea materialelor 
extremiste tipărite. Cu noua lege care transforma FSK în Serviciul 
Federal de Securitate pe cale să fie promulgată, Stepaşin şi oamenii 
lui urmau să fie înzestrați cu puteri legale fără precedent pentru a 
urma programul lui Elțîn. 

NOUL GRAD AL LUI STEPAȘIN 


Conducerea noului Serviciu Federal de Securitate includea 
cel mai înalt grad militar, cel de general de armată. Nici un șef al 
securității nu ajunsese la acest grad de la ultimul şef la KGB, 
Kriucikov, aşa că aceasta era o realizare majoră pentru Stepaşin, 
care doar cu câțiva ani în urmă fusese un funcționar mărunt la 
Ministerul de Interne. Promovarea lui Stepaşin a fost o surpriză pentru 
cei care îi preziseseră demiterea din cauza invaziei nereuşite în 
Cecenia. Un ziarist moscovit scria la începutul lunii ianuarie: „A 
început căutarea frenetică a unui țap ispăşitor care să fie acuzat de 
compromiterea operațiunii... Deşi şefii ministerelor de interne şi 
apărării joacă pe o carte — soldaţii lor îşi pierd viața — FSK nu are 
după ce se ascunde. Chiar şi CIA a făcut o treabă mai bună în felul 
în care a scos-o la capăt cu Contras.“ 

In februarie 1995, generalul rus Evgheni Podkolzin a declarat 
public că pierderile grele în rândul militarilor din Cecenia şi eşecul 
lor în luptă se datorau în mare măsură informațiilor eronate fumizate 
de FSK. Sincronizarea nu era corectă, a afirmat acesta. Opinia 
publică nu a fost pregătită adecvat în privinţa invaziei şi erastupidsă 
declanşezi ostilități într-un moment al anului în care recruții care îşi 
efectuaseră serviciul militar erau demobilizați. Aceasta însemna că 
soldații instruiți erau înlocuiți cu unii fără experiență. De asemenea, 
lunile de iarnă grea din Caucaz erau cele mai nepotrivite pentru 
inițierea unei campanii. lar în ceea ce priveşte capacitatea de luptă 
Şi gradul de înarmare al inamicului, acestea erau cutotul necunoscute, 
ceea ce era o altă greşeală a FSK, susținea generalul, deoarece 
GRU (serviciul de informaţii al armatei) nu se implicase în culegerea 
de informaţii în Cecenia decât după declanşarea invaziei. 

Şeful relaţiilor publice al FSK, Mihailov, a răspuns rapid 
acuzațiilor, subliniind că generalul Podkolzin nu participase la 
operațiune şi, prin urmare, nu cunoştea datele. Generalii direct 
răspunzători, a continuat Mihailov, lăudaseră FSK pentru modul în 
care fumizase informaţiile. Într-adevăr, părea tardiv să acuzi FSK 
pentru eşecul de a atrage atenția generalilor militari asupra 
sincronizării. Generalii ar fi trebuit să fie conştienţi de situație. Şi 
este greu de imaginat că GRU nu culesese informații militare înainte 
de invazie. Culegerea de informaţii militare era, la urma urmelor, 
treaba GRU şi nu a FSK. (De fapt, o altă sursă a făcut o afirmaţie 
la fel de neverosimilă şi anume că şeful serviciului de.pază al 

preşedintelui, Aleksandr Korjakov, nu ar fi permis rapoartelor GRU 
să ajungă la preşedinte, întrucât GRU făcuse recomandări împotriva 
invaziei). Totuşi, eşecul în anticiparea rezistenţei cecene violente poate 
fi pus, măcar în parte, pe seama lui Stepaşin şi a instituției sale. 
Chiar o cunoaştere precară a poporului cecen şi impactul pe care 
vechile represiuni le-au avut asupra atitudinii cecenilor față de Rusia 
erau suficiente pentru a prezice că vor lupta până la moarte. 


Cu toate acestea, chiar dacă Elțîn îşi pierduse încrederea în 
Stepaşin din cauza Ceceniei, nu o afişa. Apariţia frecventă în public 
a lui Stepaşin în lunile următoare şi declaraţiile sale autoritare despre 
situaţia din Cecenia au contrazis speculaţiile că era pe cale să-şi 
piardă slujba. Iar el nu dădea nici un semn că ar fi regretat decizia în 
privința unui atac puternic. În ianuarie, chiar în momentul în care 
premierul rus Viktor Cernomiîrdin se întâlnea cu o delegație de oficiali 
ceceni la Moscova, pentru a discuta termenii unei posibile încetări a 
focului, Stepaşin, de la comandamentul său din Mozdok, a respins 
posibilitatea oricăror negocieri. „Suntcategoric împotriva negocierilor 
cu reprezentanții regimului lui Dudaev“, a afirmat el în fața 
reporterilor. In mai 1995, el şi-a exprimat neîncrederea în soluționarea 
rapidă a conflictului din Cecenia: „Aş dori să remarc că nu sperăm 
într-o rezolvare uşoară a conflictului. Iată de ce FSB a creat un 
departament pentru Republica Cecenă, una din cele mai mari diviziuni 
teritoriale, pentru a include o forță specială care să combată 
banditismul.“ Faptul că linia fără compromis a lui Stepaşin predomina 
asupra punctelor de vedere conciliante ale altor persoane din 
administrația prezidențială dădea impresia că statutul său în guvern 
nu scăzuse. Însă, după cum vor demonstra evenimentele, el se afla, 
de fapt, pe un teren instabil şi prezicerile privind demiterea lui s-au 
dovedita fi adevărate în final. 


CURTEA BIZANTINĂ A LUI KORJAKOV 


Speculaţiile la adresa lui Stepaşin erau alimentate şi de 
zvonurile despre concurența sa intensă cu Korjakov, eminenţa cenuşie 
de la Kremlin, a cărui influență asupra lui Elțîn — comparată adesea 
de ruşi cu cea a- lui Rasputin asupra țarului Nicolae al II-lea — 
devenise subiectul principal de discuţii la Moscova. Obsesia presei 
ruse față de Korjakov începuse cu razia la banca Most Bank, la 
începutul lui decembrie 1994, efectuată de forțele lui de securitate. 

După cum remarca chiar Korjakov într-un interviu acordat 
ziarului Argumenti i Fakti: „Pot spune data când a fost declanşat 
acest val uriaş (de publicitate negativă), — la 2 decembrie anul 
trecut, când personalul nostru a neutralizat personalul de securitate 
de la Grupul Most“. 

Afacerea Most a continuat să aibă repercusiuni, presa liberală 
condamnând tentativele lui Korjakov de a-i intimida pe criticii lui 
Elțîn. Mass-media a reacționat, de asemenea, foarte puternic, la 
publicarea în ziarul Zzvestia a memorandumului lui Korjakov adresat 
premierului Cernomîrdin în care se evidenţiau motivele pentru care 
guvernul rus nu ar fi trebuit să permită accesul liber la oleoductele 
ruseşti prin anularea licenţelor de stat şi a taxelor de protejare şi 
export al petrolului. Ce legătură avea Korjakov, garda de corp a 
preşedintelui, cu petrolul? Korjakov a încercat, din nou, să se apere 
într-o scrisoare trimisă ziarului Izvestia în care argumenta că oricine, 
inclusiv şeful serviciului de securitate a preşedintelui, avea dreptul 
să-şi exprime liber opinia. Însă explicațiile lui nu au convins presa 
independentă. După cum scria ziarul respectiv: „Când este vorba 
despre petrol — un bun care aduce anual miliarde de dolari — 
menținerea unui sistem de privilegii în acest domeniu, în locul unor 
drepturi egale pentru toți, dă posibilitate unui birocrat să facă milionar 
orice om de afaceri, după cum are poftă. Ii oferă, de asemenea, şi 
birocratului posibilități de a-şi vinde favorurile astfel că orice discuție 
despre combaterea corupției devine pur şi simplu hilară“. 

Protestele vehemente împotriva implicării lui Korjakov în 
afacerile economice ale guvernului au continuat. La începutul lunii 
februarie, Izvestia a publicat un articol despre crearea unei companii 
speciale mixte pe acțiuni pentru exportul petrolului care urma să 
finanțeze personalul prezidenţial al Administraţiei Afacerilor. Era o 
coincidență, se întreba autorul, că această nouă companie a fost 
inclusă pe lista comercianților de petrol la doar o lună după 
memorandumul trimis de Korjakov lui Cemomîrdin? Autorul susținea. 
că Korjakov supraveghea compania de stat Rossvoorujenie, creată 
la finele lui 1993, pentru vânzările de arme peste hotare. Aceste 
rapoarte au generat următorul comentariu despre Korjakov, apărut 
în Nezavisimaia Gazeta: „Observatorii politici cu autoritate continuă 
să susțină că influența acestui oficial guvernamental asupra politicii 
ruse este în creştere. Principala gardă de corp a țării stabileşte 
strategia dezvoltării industriei petroliere, se ocupă de comerțul cu 
arme, este expert în afacerile bancare, inginerie nucleară, metalurgie 
neferoasă, are propria sa opinie despre privatizare şi aşa mai 

departe... Aleksandr Korjakov nu se mai mulţumeşte numai cu 
sarcina de a asigura doar securitatea fizică a șefului statului.“ 

Au urmat afirmațiile că el ar fi creat un fond electoral „murdar“ 
pentru Elțîn din presupusele câştiguri ilicite. Potrivit ziaristului Seghei 
Parhomenko, alegerile parlamentare şi prezidenţiale apropiate vor 
necesita sume mari de bani pentru tabăra lui Elțîn, bani care urmau 
să vină din „ciubucuri“ obținute din vânzările de arme, petrol şi metale 
prețioase. Parlamentul a prezentat noi dovezi asupra implicării lui 
Korjakov în controlul vânzărilor de armament în străinătate, citând 
crearea, în decembrie 1995, a Comitetului de Stat pentru Politica 
privind Tehnologia Militară, aflat sub directa administrare a 
preşedintelui şi condus de Korjakov şi prote jații săi. Mai mult, toate 
posturile cheie în Rossvoorujenie, potrivit lui Parhomenko şi altor 
surse, se aflau în mâinile unor foşti cekişti, oamenii lui Korjakov. În 
acel moment, Rossvoorujenie era anchetată de procurorul-general 
referitor la dispariția inexplicabilă a unor sume mari de bani, însă 
puţini se aşteptau ca ancheta să conducă la acuzații, întrucât 
procurorul-general în exercițiu, Iliuşenko, era un adept al lui Elțîn. 

Deşi Korjakov era ultimul sponsor ale acestor operaţiuni în 
numele lui Elțîn, persoana care controla, de fapt, lucrurile, era un alt 
„Rasputin“, generalul Gheorghi Rogozin, „temut şi urât de sute de 
oameni“. Rogozin, poreclit „Magicianul Negru“ în cercurile 
preşedintelui, era un veteran al KGB. El îşi câștigase tresele în 
contrainformațţiile militare, după care a lucrat la sfârşitul anilor °80 
în Institutul pentru Studiul Problemelor de Securitate al KGB. 
Supraviețuind puciului din august 1991, Rogozin s-a mutat în aparatul 
prezidenţial, devenind adjunctul lui Korjakov în Serviciul de Pază a 
Preşedintelui şi conducând echipa de consilieri ai lui Elțîn. Descris 
de cei din interior ca un fanatic al ştiinţelor oculte, Rogozin studia 
stelele pentru a elabora analize politice şi pentru a recomanda 
întâlnirile preşedintelui. Şi mai amenințător era obiceiul său de a-i 
spiona pe ceilalți membri ai administraţiei, creând o atmosferă de 
paranoia printre consilierii preşedintelui. 

Parhomenko, un ziarist reformator şi cu o reputaţie solidă, 
şi-a bazat relatarea pe interviuri luate oficialilor apropiați de 
administraţia lui Elțîn, aşa că nu poate fi respinsă ca fiind o fantezie. 
Chiar dacă admitem existența unor exagerări, putem trage concluzia 
că Korjakov şi oamenii lui nu se limitau doar să-l păzească pe 
preşedinte. Dacă rapoartele privind ilegalităţile financiare puteau fi 
crezute, atunci Elțîn era înconjurat de persoane corupte însetate de 
putere, a căror grijă era menţinerea lui în funcție pentru ca ei să 

poată culege recompensele. Problemele de sănătate ale preşedintelui 
rus — soldate cu spitalizarea îndelungată în iulie 1995 din cauza unui 
boli de inimă ofereau grupului lui Korjakov şi mai multă libertate în 
urmărirea scopurilor sale. 


EVOLUȚII ÎN DIRECȚIA DE PAZĂ 


Ce roljucau Barsukov şi GUO (Direcţia Generală de Pază) 
în aceste intrigi bizantine? După cum s-a spus mai devreme, Serviciul 
de Securitate a Preşedintelui, condus de Korjakov, nu mai depindea 
acum de Direcţia de Pază a lui Barsukov, iar Korjakov nu mai era 
adjunctul acestuia. Din punct de vedere operaţional, totuşi, această 
schimbare nu era nicidecum atât de importantă. Cei doi responsabili 
lucraseră împreună mult timp — Barsukov fusese şeful lui Korjakov 
în Direcţia a 9-a — şi încă mai colaborau strâns. Ei împărțeau 
departamentul analitic care începuse să supravegheze situația 
economică şi politică din țară. După cum aprecia un observator: 
„Este greu de înţeles unde se termină GUO şi începe Serviciul de 
Pază a Preşedintelui; cele două iau măsuri comune şi au un serviciu 
de presă comun, precum şi alte subdiviziuni.“ 

În calitate de succesor al Direcţiei a 9-a a KGB, GUO, ca şi 
serviciul lui Korjakov, a continuat să crească. Personalul său ajunsese, 
se pare, de la 8.000 de angajaţi la 20.000 spre sfârşitul anului 1994. 
Aceştia păzeau responsabilii de vârfai Rusiei, birourile, maşinile, 
apartamentele, casele de vacanţă ale acestora, precum şi o serie de 
„obiective de stat“. Cum s-a menţionat mai devreme, GUO era 
autorizat de lege să se implice în operaţiuni de anchetă. Ofiţeri ai 
GUO puteau să urmărească persoane, să asculte convorbirile 
telefonice etc. Potrivit relatărilor din presă, GUO a lui Barsukov 
avea un buget nelimitat şi cumpăra chiar tehnologie occidentală foarte 
complexă pentru a ascunde microfoane în birourile din Kremlin. 
Birourile cui? Interpelat cu ocazia unui interviu dacă se număra printre 
ceivizați, consilierul prezidențial pe probleme de securitate, Iuri Baturin, 
ale diferitelor servicii speciale. Din acest motiv respect următoarea 
regulă: nici în biroul meu, nici la telefon, nici în altă parte nu spun 
ceva ce nu aş putea spune în public.“ 

GUO era, astfel, o altă instituţie cu funcții care se suprapuneau 
parțial celor îndeplinite de serviciul lui Stepaşin. Având la dispoziție 
FAPSI (comunicaţii şi informaţii), care se pare că se bucura de 

culegerea de informații, birocraţia din securitate şi serviciul de 
informații al Federației Ruse erau mai ghiftuite decât oricând. 
Într-adevăr, deşi, cam în aceeaşi perioadă, a luat ființă un alt 
departament pentru „obținerea de informaţii“ cu mijloace tehnice: 
aşa-numita Administraţie a Securității Informaționale şi de 
Documentare pentru Administrația Prezidenţială, acest departament, 
sub conducerea şefului statului major, Serghei Filatov, se situa, se 
pare, deasupra FAPSI. 

Proliferarea instituțiilor care păzeau, supravegheau şi 
interceptau convorbirile telefonice sau dirijau alte „măsuri 
operaționale şi de anchetă“ era cel puțin derutantă. Un comentator 
rus declara: „Era mai simplu şi mai uşor de înțeles înainte: erai.ascultat 
fie de KGB, fie de MVD. Dar acum nu poți fi sigur cine o face.“ 

De ce crease administraţia lui Elțîn o asemenea structură 
amplă şi aparent greoaie? Desigur, existase o supraîncărcare a 
personalului KGB în perioada sovietică, datorită spionomaniei şi a 
intoleranţei față de disidența politică. Insă KGB era o organizaţie 
ierarhică unde responsabilitățile erau bine delimitate. Iar societatea 
se temea atât de mult de KGB, încât puține lucruri scăpau de sub 
control când era vorba de politica internă. Administrația lui Elțîn, 
prin contrast, se simţea asediată de opoziția politică şi amenințată de 
violența crescândă din țară. De aici, cu cât mai multă securitate, cu 
atât mai bine. Potrivitunei surse: „Foştii angajaţi din Direcţia a 9-a 
KGB se îndeletniceau cu paza persoanelor şi instalațiilor de pe întreg 
teritoriul Uniunii Sovietice. De atunci, țara s-a micşorat perceptibil, 
însă paza s-a extins. Inainte, de exemplu, zece sau douăzeci de paznici 
erau suficienți pentru toate vilele de vacanță ale nomenclaturii, în timp 
ce astăzi fiecare din ele este păzită de douăzeci de ofițeri ai GUO... În 
plus, numărul specialiştilor antrenați în urmărirea electronică şi 
interceptarea convorbirilor telefonice a crescut recent foarte mult.“ 

Asta fără a mai menționa prezența sporită a securității în 
anumite puncte fierbinţi ale teritoriul rus, în special în Caucazul de 
Nord şi, desigur, în Cecenia, unde serviciul lui Stepaşin a deschis o 
importantă filială. 


NOI PAŞI SPRE REINTEGRARE 
În plus față de extinderea agendei sale de securitate internă, 


guvernul rus devenea totmai ambițios în privinţa „zonelor apropiate“. 
Aceasta ar putea explica de ce legea din aprilie 1995 autoriza FSB 

săse angajeze în culegere: de informaţii alături de FIS şi în stabilirea 
de relaţii oficiale cu serviciile speciale din alte state, concretizate în 
semnarea de tratate de colaborare cu acestea în conformitate cu 
„actele normative“ ale FSB (Articolul 13). Termenul de „alte state“ 
se referă, în primul rând, la fostele republici ale Uniunii Sovietice 
care fac parte acum din Comunitatea Statelor Independente. 

De fapt, serviciile de securitate din CSI adoptaseră deja decizia 
„de a-şi uni eforturile“ înainte ca legea să fie promulgată. La mijlocul 
lunii martie 1995 a fost organizată la Moscova o conferință de două 
zile a şefilor serviciilor secrete din cele douăsprezece state. Inaintea 
conferinței, responsabilul KGB Iuri Demin a afirmat că nu vor exista 
structuri organizate, doar o cooperare relaxată între diferitele servicii. 
Insă lucrurile au luat o turnură diferită. Participanţii au votat în 
unanimitate pentru crearea unui secretariat permanent, cu sediul la 
Moscova şi prezidat de Serghei Stepaşin, care să le coordoneze 
operaţiunile. Având o bancă de date comună (tot cu sediul la 
Moscova), ei au convenit să colaboreze în combaterea crimei 
organizate, traficului clandestin de droguri şi spionajului din partea 
„țărilor străine învecinate“. Un acord final referitor la extrădarea 
criminalilor şi alte chestiuni juridice a fost semnat la reuniunea şefilor 
serviciilor de securitate din CSI în Georgia, la finele lunii mai. 

Aceste acorduri nu au fost chiar o surpriză, căci ruşii cooperau 
de mult timp cu colegii lor din CSI. Cu toate acestea, semnarea unor 
acorduri oficiale era semnificativă, deoarece însemna că Moscova 
abandonase așa-zisul neamestec în treburile de securitate internă a 
celorlalte state din CSI. Se pune întrebarea cum poate un stat să-şi 
mențină independența dacă împărtăşeşte cu alte state informaţiile 
despre infractori, spioni şi alte amenințări la adresa securităţii, chiar 
permițând acestor state să aibă jurisdicție legală pe teritoriul său? 
Oare schimbul de personal de securitate între statele CSI nu crea 
fiind că ruşii coordonau acestefort comun de securitate şi operațiunile, 
ei aveau, desigur, cel mai mult de câştigat. Într-adevăr, acesta este 
fără îndoială motivul pentru care Stepaşin promova atât de 
vehement cooperarea. Insă omologii săi din CSI nu aveau, probabil, 
nevoie să fie convinşi, căci erau obişnuiţi cu cooperarea cu Rusia 
din timpurile KGB şi ar fi putut să salute sprijinul Moscovei. Stepaşin 
susținea: „Nu este o simplă întâmplare faptul că serviciile speciale 
din republicile fostei URSS s-au strâns recent şi au ajuns la un acord 
asupra unei game întregi de aspecte. Aceasta va coordona eforturile 
serviciilor noastre speciale. Nimeni nu a ieşit învingător în urma 

prăbuşirii fostului sistem — toți au pierdut“. Acum lucrurile reveneau 
la normal. KGB dispăruse ca denumire, dar renăştea ca spirit. 

Un proces similar continua la serviciile de grăniceri, deşi 
existau unele asperități care au împiedicat adoptarea unui tratat 
referitor la apărarea granițelor. La sfârşitul lunii mai 1995, la Minsk, 
reprezentanți ai şapte state din CSI au inițiat acorduri de cooperare 
privind paza graniței externe a CSI. Turkmenistanul, Uzbekistanul, 
Azerbaidjanul, Moldova şi Ucraina nu au semnat proiectul de acord. 
Turkmenistanul avea deja un acord bilateral cu Rusia, aşa că 
nesemnarea documentului nu era, de fapt, mare lucru. Oficialii 
ucraineni îşi susțineau poziția că Ucraina, ca stat independent, 
considera că existența unei granițe externe oficiale a CSI era 
inacceptabilă. Insă şeful trupelor ruse de grăniceri, Nikolaev, era 
optimist şi socotea că şi celelalte state vor adera la tratat în viitorul 
apropiat. După cum prezentase mai devreme situația: „Spre deosebire 
de o Europă unită, de exemplu, noi nu avem nevoie să ne unim: am 
fost un singur stat şi multe legături nu au fost încă întrerupte; inter 
alia, s-a păstrat, în mare măsură, un singur hotar“. 

Conflictul de la frontiera tadjiko-afgană s-a intensificat în 
primele luni ale anului 1995. In pofida eforturilor de menţinerea a 
încetării focului, ciocnirile armate dintre grănicerii ruşi şi rebelii tadjici, 
susținuți de afgani, erau tot mai dese. Moscova a continuat să-şi 
declare sprijinul pentru guvernul comunist tadjik al preşedintelui 
Emomali Rahmonov, prin ajutor economic, susținere militară pentru 
armata tadjikă şi o „forță de pace“ a CSI formată din 1.500 de 
combatanți. Nikolaev, la rândul său, a dat limpede de înțeles că cei 
18.000 de soldaţi nu urmau să fie retraşi de la granița tadjikă. 

Punctele lui de vedereerau sprijinite de membri ai diferitelor 
facțiuni din Dumă, care au vizitat granița tadjikă în aprilie 1995. 
Grupul din care făcea parte şi ultranaționalistul Vladimir Jirinovski a 
fost de acord cu întărirea forței de grăniceri din zonă. Rusia avea o 
miză uriaşă în menținerea dominaţiei sale în această zonă prin 
împiedicarea unei posibile preluări a puterii de către opoziția islamică, 
anticomunistă, mai ales din cauza celor douăzeci de milioane de 
musulmani din Federația Rusă care resping profund politica Moscovei 
după războiul din Afganistan, conflictul tadjik şi invazia din Cecenia. 
„Dacă abandonăm astăzi Tadjikistanul, sublinia Nikolaev, pe scenă 
vor apărea imediat noi sponsori“. 

Datorită convingerii că interesele strategice ale Rusiei se 
extindeau spre statele CSI, „îndemnul la reintegrare“ nu se limita 
numai la aparatul de securitate şi spi&naj al Rusiei. Acesta era un 

sentiment larg răspândit în administraţia lui Elțîn, deşi nu era 
întotdeauna expus atât de explicit. Chiar şi ministrul de externe, Andrei 
Kozîrev, care avea reputaţia de a fi moderat şi democrat în gândire, 
a început să vorbească despre interesele Rusiei în „zona apropiată“ 
cu o nouă convingere. Eli-a surprins pe mulți occidentali atunci când 
a afirmat, în aprilie 1995, că Rusia nu va ezita să trimită trupe în 
orice țară CSI unde erau încălcate drepturile minorităţii rusofone. 
Era o exprimare neobişnuit de dură din partea lui Kozîrev, dar era la 
unison cu orientarea generală a guvernului, orientare ce putea fi 
definită ca „neoimperialistă“, o tendință devenită extrem de evidentă 
după invadarea Ceceniei. Deşi Cecenia face parte din Federaţia 
Rusă şi astfel nu poate fi considerată o victimă a imperialismului rus, 
războiul împotriva acestei republici a demonstrat că Rusia nu va 
ezitasă folosească forța militară pentru a-şi apăra interesele împotriva 
celorlalte grupări etnice recalcitrante. 


SERVICIUL DE INFORMAȚII EXTERNE ÎN 
OFENSIVA 


Judecând după declaraţii, şeful FIS, Evgheni Primakov, şi 
colegii săi de la lasenevo erau susținători puternici ai acestei orientări 
neoimperialiste. Deşi Primakov nu a făcut prea multe afirmaţii despre 
Cecenia, el a avertizattotuşi asupra extremiştilor musulmani în raportul 
public prezentat în septembrie 1994. De fapt, acest raport, amintit 
mai sus — o afirmare virulentă fără precedent a privilegiilor Rusiei 
față de alte naţionalităţi — prevestea invazia din Cecenia şi atitudinea 
rapace ulterioară adoptată de oficiali precum Kozîrev. După 
declanşarea războiului din Cecenia, FIS s-a preocupat de redresarea 
imaginii deteriorate a Rusiei în străinătate. După cum afirma un oficial: 
„Sarcina noastră este de a ne asigura că persoanele publice din 
străinătate înțeleg corect evenimentele din Cecenia. Încercăm ca, 
într-un fel sau altul, să-i ferim de aprecieri incorecte, reacții absurde, 
decizii politice pripite.“ O altă sarcină importantă, a adăugat oficialul, 
era de a „facilita procesul de integrare în zona apropiată“. 

Când Primakov şi-a preluat funcția de şef al FIS, observatorii 
politici l-au considerat o figură provizorie, o rămăşiţă a erei lui 
Gorbaciov care urma să dispară rapid de pe scenă. La începutul lui 
1995, totuşi, el ocupa deja de trei ani funcţia respectivă, dăduse trei 
declarații majore despre politica externă şi, ca membru deplin al 
Consiliului Securităţii Rusiei, era un jucător-cheie al echipei de 

„securitate națională a lui Elțîn, întâlnindu-se cu acesta în fiecare luni 

dimineață pentru a-l informa pe scurt despre evoluţiile din străinătate. 
Cum se poate explica abilitatea lui Primakov de a rămâne în 
funcţie şi succesul lui evident de menţinerea a influenței FIS asupra 
politicii? Potrivit unei surse: „Ca analist experimentat în fruntea 
serviciului secret, gata să lucreze pentru noua putere, el era 
evident de folos. Mai mult, este riscant să deranjezi prea mult serviciile 
de securitate — autorităţile ştiu bine ce scandaluri internaționale şi 
interne poate stârni serviciul secret.“ Ca vechi membru al instituției 
de politică externă obişnuit să lucreze cu KGB, Primakov a adus 
continuitate în FIS în perioada dificilă a tranziției. Luând în 
considerație schimbările dramatice ale mediului internațional, el a 
oferit serviciului de informaţii externe o misiune care a continuat 
multe din funcţiile tradiționale ale KGB. 

Culegerea de informaţii economice este un bun exemplu al 
continuității acestei misiuni. Spre sfârşitul perioadei sovietice, când 
conducerea de la Kremlin a devenit conştientă că ţara se afla în 
urma Occidentului în multe domenii tehnologice-cheie, Direcţia I-a 
Generală şi GRU au elaborat un program ambițios de obținere a 
secretelor tehnologice occidentale, atât pentru uz militar cât şi de alt 
gen. Potrivit adjunctului lui Primakov, Trubnikov, în 1995 FIS îşi lărgise 
acest tip de culegere a informaţiilor pentru a include întreaga gamă 
de relații economice dintre întreprinderile ruseşti şi firmele economice 
din Vest. Ofiţeri FIS era ocupați cu studierea piețelor, a brokerajului, 
în special în privința armelor şi materiei prime strategice şi în urmărirea 
capitalului rus care pleca peste hotare. In principiu, FIS efectua aceste 
servicii numai pentru întreprinderile aparținând statului rus. Purtătorii 
de cuvânt ai FIS au dezmințit, de exemplu, relatările conform cărora 
serviciul fumiza informații unor firme particulare precum Grupul Most 
sau Menatop Bank. Cu toate acestea, foşti ofițeri de informaţii care 
lucrează acum pentru aceste firme îşi folosesc, fără îndoială, 
contactele din FIS pentru a obţine informaţii din interior. 

Această nouă misiune economică ar putea explica de ce FIS 
şi-a asumat un rol activ în controversata afacere încheiată de Rusia 
pentru vinderea de reactoare nucleare Iranului. In pofida putemicelor 
obiecţii ale SUA, care şi-au exprimat neîncetat îngrijorarea față de 
intenția Iranului de a-şi crea un potenţial militar nuclear, Rusia a 
decis să continue vânzările în primăvara anului 1995. (Guvernul rus 
a cedat totuşi în faţa cererii americanilor privind anumite restricții 
care să îngreuneze folosirea reactoarelor în scopuri militare). FIS a 
promovat activ afacerea, lansând o propagandă putemică în sprijinul 

ei. La sfârşitul tunii martie, când FIS a emis un raport referitor la 
extinderea propusă a Tratatului de Neproliferare a Armelor Nucleare 
(pe cale să expire), conducătorii FIS au profitat de ocazie pentru a 
se exprima puternic în favoarea afacerii cu Iranul. 

Generalul Ghennadi Evstafiev, şeful direcției FIS pentru arme 
şi neproliferare nucleară, a afirmat că reactaarele nucleare propuse 
nu conțineau plutoniu pentru armament şi, deci, nu puteau fi folosite 
pentru fabricarea bombei atomice. Mai mult, Iranul semnase 
tratatul de neproliferare şi, prin urmare, activitatea sa putea fi 
supravegheată de Agenția pentru Energie Atomică. In sfârşit, potrivit 
informaţiilor adunate de instituția sa, programul iranian privind armele 
nucleare era în stadiu embrionar şi nu urma să dea rezultate decât 
peste mulți ani. Adoptând o poziție mult mai fermă, Primakov a 
declarat fără echivoc: „FIS şi-a definit clar poziţia în această 
problemă delicată, care este acum un măr al discordiei în relațiile 
dintre Rusia şi SUA. Dacă americanii reuşesc să-şi impună din nou 
voința asupra noastră şi să împiedice tranzacţia, oricine va putea să 
acuze FIS de nesocotirea intereselor naționale“. Iată că Primakov 
făcea iarăşi o declaraţie ostilă față de încercările americanilor de a 
influența politica Rusiei, cu puţin timp înainte de întâlnirea 
planificată dintre Elțîn şi Clinton. 

Primakov a protestat şi față de planurile americane de extindere 
a NATO. Aceste planuri, a afirmat el, „vin din dorința unor anumite 
forţe de a deposeda Rusia de statutul de mare putere“. Pentru a 
crea condiţii favorabile reformei, a explicat Primakov, Rusia trebuia 
să-şi mențină statutul. Vederile lui asupra NATO nu erau singulare; 
majoritatea consilierilor lui Elțîn şi membrii administrației acestuia îşi 
exprimau obiecțiile similare față de lărgirea Alianței. Insă implicațiile 
comentariilor lui erau clare: FIS nu va rămâne impasibil când va fi 
vorba de decizii-cheie ale politici externe. 

Era remarcabil faptul că Serviciul de Informaţii Externe 
exercita o influență atât de mare asupra politicii ruse într-un moment 
în care, comparativ cu schema de personal şi resursele din perioada 
sovietică, acţiona pe o scară cu mult mai restrânsă, fără a avea la 
dispoziţie o reţea vastă de agenţi în Europa de Est şi cooperarea 
serviciilor de securitate ale statelor satelit. In această privință FIS 
stătea mai rău decât omologul său intern. Deşi, după dezmembrarea 
Uniunii Sovietice, serviciile ruse de securitate internă şi-au pierdut 
ramurile teritoriale care aparțineau republicilor sovietice până în 1995, 
ele au reuşit să realizeze multe lucruri legate de reconstituirea fostei 
lor organizații. Singurele pierderi evidente erau serviciile din fostele 

republici baltice. Prin contrast, organizațiile est-europene care 
colaboraseră cu KGB trecuseră acum sub controlul statelor cu 
adevărat independente. Cu toate acestea, FIS nu a fost supus 
reorganizării continue şi schimbărilor la vârf suferite de serviciile de 
securitate interne. Primakov părea că reuşeşte să-şi izoleze 
organizaţia de lupta politică intensă care se ducea în cercurile 
guvernamentale. Din acest punct de vedere, principalul său omolog 
intern, Stepaşin, era mult mai vulnerabil. 


CRIZA DE LA BUDIONNOVSK ŞI CĂDEREA 
LUI STEPAŞIN 


Antiterorismul era o responsabilitate-cheie a serviciului lui 
Stepaşin şi colegii lui se lăudau adesea cât de bine antrenați şi echipați 
erau oamenii lor pentru misiuni antiteroriste. În toamna anului 1994, 
Stepaşin a condus personal exerciţiile speciale pentru pregătirea 
unităților antiteroriste pentru lupta operativă, iar instituția sa (atât 
FSK cât şi succesorul său, FSB) avea chiar o direcţie specială pentru 
combaterea terorismului. Activităţile acesteia erau coordonate cu 
cele ale unităţilor speciale din Ministerul de Interne şi cu grupul 
special Alfa, care se afla încă sub conducerea oficială a GUO, însă 
era la dispoziţia altor instituţii de securitate pentru misiuni speciale. 

Stepaşin purta o responsabilitate considerabilă pe umerii lui 
când a fost confruntat cu criza teroristă care a erupt la 14 iunie 
1995 — capturarea a câteva sute de ostatici de către rebelii ceceni în 
oraşul Budionnovsk din Caucazul de Nord. Criza a fost 
soluționată, în final, de premierul Viktor Cernomîrdin, care i-a convins 
pe rebelii conduşi de Șamil Basaev să-i elibereze pe captivi în 
schimbul libertăţii de a se reîntoarce în Cecenia. Dar soluționarea a 
venit după asaltul nereuşit asupra spitalului unde erau ținuți ostaticii, 
soldat cu morți şi răniți (în total au fost omorâte 120 de persoane). 
Incidentul a generat o furtună de proteste în rândul populaţiei, 
carea văzut în aceasta dovada că războiul din Cecenia era o greşeală 
şi a condus la un vot de neîncredere în guvernul lui Cernomîrdin, 
adoptat de Dumă la 21 iunie. 

Evident, Elțîn trebuia să întreprindă ceva pentru a linişti 
parlamentul şi a preveni adâncirea crizei. După sesiunea Consiliului 
Securităţii la 29 iunie, Elțîn a anunţat demisia a trei oficiali federali: 
Viktor Erin, şeful MVD, Nikolai Egorov, vicepremier pe probleme 
ale naționalităților, şi Serghei Stepaşin, împreună cu guvernatorul 

regiunii Stavropol (unde se află oraşul Budionnovsk). Trucul a reuşit 
şi Duma şi-a retras ulterior moţiunea de neîncredere. 

Este interesant de remarcat că Duma ceruse demisia lui Erin, 
Egorov şi a ministrului apărării, Pavel Graciov, dar nu pe cea a lui 
Stepaşin. De ce l-au sacrificat pe acesta? Stepaşin purta evident o 
parte din vină pentru criza de la Budionnovsk. El fusese 
acolo împreună cu Egorov și Erin, care conduceau operațiunea, pentru 
a ajuta la soluţionarea situaţiei ostaticilor, astfel că lui Elțîn i-ar fi 
venit greu să-l păstreze în timp ce-i demitea pe ceilalți doi. 
Potrivit specialiştilor în terorism, asaltul grupului A lfa asupra spitalului 
a fost o eroare gravă. În primul rând, condițiile nu cereau aşa ceva: 
ostaticii nu erau ucişi, iar negocierile privind eliberarea lor nu 
ajunseseră încă în impas. Mai mult, situaţia era nefavorabilă pentru 
trupe deoarece complexul medical nu putea fi capturat printr-o singură 
intervenție rapidă. Unitatea Alfa era şi prost echipată, numai cu puşti, 
fără alte blindate, şi nu avusese suficient timp pentru a-şi pregăti 
atacul asupra spitalului. | 

Stepaşin poate fi acuzat şi pentru eşecul instituției sale de a 
descoperi înainte planurile de atac ale rebelilor la Budionnovsk. 
Oameni ai FSB seaflau pretutindeni în Cecenia. De ce nu reuşiseră 
să se infiltreze în acest grup de rebeli sau cel puţin să culeagă ceva 
informaţii despre acesta? După cum aprecia un critic al ziarului 
guvernamental Rossiskaia Gazeta: „Cum au reuşit bandiții să 
străbată sute de kilometri fără a fi opriți? Reprezentanţi ai MVD şi 
FSB continuă să sublinieze în fața ziariştilor, la conferințele de presă: 
bandiții s-au pregătit cu mare grijă pentru operațiune. E ciudat să auzi 
aşa ceva. Dudaev şi echipasa au declarat în nenumărate rânduri că vor 
transfera ostilitățile din Cecenia în Rusia și au amenințat în public că vor 
recurge la acte teroriste. Deci ei erau pregătiți, iar MVD şi FSB nu?“ 

Deşi vinovăția lui Stepaşin în afacerea Budionnovsk era de 
netăgăduit, aceasta nu constituia, probabil, unicul motiv pentru 
demitere, mai ales că Duma nu ceruse îndepărtarea lui din funcţie, 
aşa că Elțîn nu putea invoca pretextul că ar fi fostun „târg“. Stepaşin 
comisese, la urma urmelor, o gafă şi mai mare la sfârşitul anului 
1994, când ofiţerii lui eşuaseră în încercarea camuflată de a dărâma 
regimul lui Dudaev, dar Elțîn nu l-a concediat atunci. Nici pe Erin, 
ale cărui trupe, responsabile cu apărarea zonelor capturate din 
Cecenia, fuseseră acuzate de jaf şu comiterea de atrocități asupra 
populaţiei civile. Elțîn a trecut cu vederea aceste greşeli până la 
tragicul incident de la Budionnovsk, care a fost, probabil, ultima 
picătură care a umplut paharul. 

Cu toate acestea, el l-a salvat pe Pavel Graciov, (cel puţin 
pentru moment) a cărui credibilitate publică era cu mult mai scăzută 
decât cea a lui Stepaşin. Presupusa implicare a lui Graciov în corupție 
şi eşecul armatei ruse de a subjuga cu succes și rapid pe ceceni au 
generatnemulțumirea tuturor. După cum a recunoscut el însuşi într-un 
interviu ulterior, şi Graciov purta responsabilitatea tragediei de la 
Budionnovsk. Trupele sale de recunoaştere îi lăsaseră pe combatanții 
lui Basaev să traverseze în voie teritoriul cecen, iar gamizoana armatei 
din Budionnovsk nu fusese în stare să acorde sprijin suficient miliției 
în atacul inițial. Graciov a susţinut că s-ar fi oferit singur să-şi dea 
demisia la şedinţa Consiliului Securităţii. Elțîn, a continuat el, i-a 
acceptat propunerea, împreună cu șeful trupelor de grăniceri Nikolaev, 
premierul Cemomîrdin şi preşedintele Consiliului Federaţiei, Șumeiko, 
însă ea a fost respinsă de alții. Totuşi, dacă Elțîn ar fi dorit cu adevărat 
să-l concedieze pe Graciov ar fi putut, desigur, să o facă; Constituţia 
îi conferă dreptul de a desemna sau demite pe comandamentul 
superior al forțelor armate ruse. Elțîn ar fi putut, de asemenea, să-i 
demită pe Korjakov şi Barsukov, cărora li se subordona grupul Alfa, 
însă cei doi au scăpat complet neatinşi. 

Deși Stepaşin şi Erin îl slujiseră bine pe Elțîn, ei puteau fi, la 
urma urmelor, îndepărtați fără dificultăţi. Acest lucru era mai cu 
seamă valabil în cazul lui Stepaşin care, spre deosebire de Korjakov, 
Barsukov şi Graciov, nu fusese niciodată un apropiat al preşedintelui 
(el nu l-a însoțit pe Elțîn la saună, aşa cum făcuse predecesorul său, 
Barannikov). Mai mult, Graciov, cu toate eschivările din timpul crizei 
din octombrie 1993, a devenit în final prieten cu liderul de la 
Kremlin. Întrucât armata juca un rol tot mai mare în suprimarea 
dezordinii interne din cadrul Federaţiei Ruse — 30.000 detrupepăzeau 
străzile Moscovei şi clădirile guvernamentale în acel moment -— Elțîn 
trebuia să aibă un ministru al apărării pe care să se poată baza. 

Elțîn nu l-a aruncat pe Erin pe drumuri. Spre marea surpriză a 
tuturor, el a fostnumit şef-adjunct al Serviciului de Informaţii Externe, 
supraveghind combaterea crimei organizate pe plan internațional. 
Potrivit unei surse: „Elțîn nu putea să spună pur şi simplu nu unui 
erou al Rusiei (titlu conferit lui Erin după octombrie 1993). Ultima 
dorință a unui ministru demis (la fel ca şi în cazul unui condamnat la 
moarte) era obținerea unui nou loc de comandă. La scurt timp, el a 
avut o discuţie cu directorul FIS, Evgheni Primakov. Fiind conştient 
că este inutil să nu accepți compromisul în asemenea cazuri, Primakov 
s-a decis să vină în întâmpinarea preşedintelui găsind o sinecură 
pentru fostul său coleg,“ 

Stepaşin nu a avut parte de aceeaşi şansă. Era al patrulea şef 
al securității concediat în mai puţin de patru ani şi a rămas fără 
serviciu. Demiterea lui, atât de curând după ce fusese înaintat la 
gradul de general de armată şi când părea că va ajunge foarte sus, a 
relevat, o dată în plus, vulnerabilitatea acestei funcții. Șeful securității 
şi contrainformaţiilor se afla întotdeauna pe „locul fierbinte“, mai 
ales sub un preşedinte ca Elțîn, care a implicat această instituţie în 
luptele dezgustătoare cu oponenții lui şi i-a acordat carte blanche în 
operaţiuni militare interne riscante. Dat fiind faptul că el nu era un 
vechi cekist şi nu a avea prea multă experienţă în acest serviciu, nu 
este deloc surprinzător că Stepaşin a dat de bucluc. Deşi a luptat 
viguros şi cu succes pentru a spori prerogativele instituției sale, el nu 
a avutun grup de suporteri loiali în cadrul FSB care să-l susțină. Sub 
el se aflau cekuşti profesionişti, dintre care mulți erau nemulțumiți că 
aveau drept şefun tânăr din afară. 

Cel mai important aspect era puterea crescândă şi influența 
celor de la Direcţia a 9-a, conduşi de Korjakov şi Barsukov care, 
după cum o vor demonstra evenimentele, aveau motive serioase să 
dorească retragerea de pe scenă a lui Stepaşin. 


NOUL SERVICIU AL LUI MIHAIL BARSUKOV 


Continuând să fie foarte interesată de treburile securității şi 
poliţiei, presa rusă abunda de speculaţii privind succesorii celor doi 
miniştri. Ştirea despre succesorul lui Erin nu a întârziat şi nu a fost 
chiar o surpriză: era vorba despre Anatoli Kulikov, comandantul 
trupelor ruse din Cecenia şi ministru-adjunct de interne din 1992. 
Kulikov, considerat un uliu, fusese comandantul MVD din Caucazul 
de Nord înainte de dezmembrarea Uniunii Sovietice. Ca omul 
momentului în Cecenia, Kulikov părea că poartă întreaga 
responsabilitate pentru comportamentul trupelor MVD acolo. Insă 
se pare că administraţia lui Elțîn nu vedea așa lucrurile. 

Decizia privindu-l pe succesorul lui Stepaşin nu a fost anunțată 
oficial până la 24 iulie, când membrii Colegiului FSB au fost invitaţi 
la sanatoriul unde se afla preşedintele pentru recuperare după 
problemele sale cardiace. Preşedintele l-a prezentat personal pe noul 
director. Acesta nu era altul decât general-colonelul Mihail Barsukov, 
47 de ani, anterior şefal GUO. Numirea lui Barsukov era oarecum 
neobișnuită. Barsukov lucrase ani în şir în serviciile de securitate, 
dar fusese întotdeauna la direcţia de pază, al cărei personal semăna 

mai degrabă cu soldaţii decât cu polițiștii sau spionii. Într-adevăr, ca 
pregătire, Barsukov, care frecventase Şcoala superioară de comandă 
a armelor combinate (cadeţii de la Kremlin) şi Academia 
Militară „Frunze“, înainte de a fi în regimentul de la Kremlin, fusese 
om de armată. Deşi crucială pentru securitatea fizică şi politică a 
conducerii, paza se afla, tradițional, la periferia serviciilor de 
securitate, în sensul că nu făcea parte din aparatul de anchetă, 
contrainformaţii sau informaţii. Sub Elțîn, totuşi, rolul pazei a evoluat 
de la protecţia fizică la funcții de securitate şi informaţii mai largi. Și 
dacă Barsukov era lipsit de experiență, noul său prim-adjunct, 
Viktor Zorin, care răspundea simultan şi de Direcţia Antitero a FSB, 
era un om de valoare. Zorin condusese Direcţia a 7-a a KGB 
(urmărire) în anii '80. 

Barsukov, fără îndoială, nu se bucura de încrederea 
preşedintelui în aceeaşi măsură ca Korjakov. Într-adevăr, la început 
intrarea sa la Elțîn se făcea prin intermediul lui Korjakov. Dar, după 
perioada furtunoasă din toamna anului 1993, când trupele lui Barsukov 
nu au vrut să-l sprijine pe Elțîn, Barsukov a câştigat, se pare, atenția 
lui Elțîn şi a început să-l însoțească în călătorii, atât de afaceri cât şi 
personale. În portretul făcut de ziarul Komsomolskaia Pravda el 
era descris ca un mare amator de vodcă, căruia îi plăcea să prezideze 
petrecerile cu oaspeții străini, în timpul cărora ajungea să-i îmbete. 
Aceasta amintea de dineurile infame de la casa de vacanţă a lui 
Stalin, unde Beria, care conducea poliția politică, rostea toasturi şi îi 
forța pe oaspeţi să bea peste măsură. Într-adevăr, maşinaţiile lui 
Korjakov, Barsukov, Rogozin şi alţii şi tentativele lor de a influența 
luarea deciziilor şi numirile prin mijloace viclene, semănau cu politica 
dusă în ultima parte a perioadei staliniste, când, profitând de declinul 
mintal şi fizic al lui Stalin, intrigile şi luptele inteme dintre subordonații 
acestuia deveniseră extrem de intense. 

Numirea lui Barsukov, care a fost însoţită de transferul unității 
de elită Alfa la FSB, sugera că cei de la Direcţia a 9-a se bucurau 
de o influență fără precedent în administrația lui Elțîn. Pentru 
Korjakov personal aceasta era o victorie deosebit de importantă; el 
avea acum un aliat de încredere la cârma FSB. Poate că Stepaşin 
nu fusese un duşman, dar era o personalitate puternică şi îşi urmărea 
propriile intenții, ceea ce fără îndoială că interfera cu planurile lui 
Korjakov în anumite momente. Noul aranjament a adus paza lui Elțîn 
şi FSB sub o conducere unitară. 

Roadele adevărate ale victoriei lui Korjakov au venit la o 
săptămână, când s-a anunțat o reorganizare de proporții a 

administraţiei prezidenţiale. Conform unui decret emis de Elțîn: 
„Serviciul de Pază al Preşedintelui Federaţiei Ruse (SBP) va fi 
considerat un organ de stat în cadrul Administraţiei preşedintelui 
federaţiei şi un organ de coordonare zilnică a sistemului organelor 
federale de protecţie a statului“. Spre deosebire de alte organisme 
din administrația preşedintelui, SBP nuurmasă fie sub supravegherea 
şefului administraţiei, Serghei Filatov, ci raporta direct preşedintelui. 
Mai mult, un decret simultan a plasat conducerea GUO, condusă de 
fostul adjunct al lui Barsukov, Iuri Krapivin, sub controlul SBP, sporind 
astfel cu mult autoritatea lui Korjakov. 

Korjakov, care fusese înaintat la gradul de general-locotenent 
doar cu trei zile înainte, era acum șeful unui serviciu de securitate cu 
mult mai puternic şi, avându-l pe prietenul său la conducerea 
Lubiankăi, dispunea de o linie directă de influență asupra FSB. De 
fapt, unii analişti au interpretat decretul privind SBP, care îi conferea 
administrarea „sistemului organelor federale de protecție a statului“, 
ca pe un semn că Korjakov câştigase controlul asupra 
tuturor instituțiilor de securitate. Un ziarist scria: „Este posibil ca 
această structură colosală să fi fost transferată sub jurisdicția lui 
Korjakov? Aceasta nu este doar o consolidare a puterii sale, ci 
dobândeşte astfel o putere nelimitată, care seamănă aproape cu o 
uzurpare a puterii supreme.“ 

Ce însemnau toate acestea pentru Elțîn? Privind retrospectiv, 
se pare că, prin concesia pe care a făcut-o Dumei, s-a găsit un 
mijloc convenabil de a-i îndepărta din funcţie pe oficialii care s-ar fi 
putut opune consolidării aparatului de securitate de sub administrația 
sa. SBP, care nu avea o bază legală în statul rus — statutul său era 
secret — şi fusese total scos de sub controlul guvernului, era acum la 
cârma serviciilor de securitate. Nici Filatov (apropiat, se pare, de 
Stepaşin), nici Cernomîrdin, nemaivorbind de parlament, nu aveau 
autoritatea de a influența operațiunile acestuia. 

Într-un timp destul de scurt, echilibrul puterii în cadrul 
instituțiilor de securitate s-a schimbat dramatic. Mult-lăudata separare 
a funcțiilor şi reducerea treptată a operaţiunilor deveniseră ficțiune. 
Cum alegerile urmau să se desfăşoare doar peste câteva luni, 
„monstrul de securitate“ al lui Elțîn va face tot ce-i stă în putere să 
influenţeze aceste eveniment în favoarea sa. Ziarista Vera Selivanova, 
de la ziarul Segodnia, remarca la scurt timp după adoptarea legii 
referitoare la FSB: „In contextul apropiatei campanii electorale, sub 
acoperirea evenimentelor politice şi economice mult mediatizate, 
absolut de necontrolat de către mecanismele democratice de orice 

fel şi fără ştirea poporului, se decide asupra unei probleme care, de 
fapt, este foarte importantă pentru cetățeni: dacă sistemul securități 
de stat va deveni un sistem de apărare a securităţii cetățenilor sau 
dacăva câştiga forță şi va rămâne un sistem pentru protecţia statului 
împotriva tuturor cetățenilor laolaltă şi a fiecăruia luat în parte.“ 


PARLAMENTUL CONTRA ADEPȚILOR 
LUI ELȚÎN 


Oricât de amenințătoarea păreau aceste evenimente, ele 
trebuie privite într-un context politic mai amplu, care în vara anului 
1995 arăta că parlamentul avea un rol activ tot mai mare, în special 
în privința Ceceniei. Budionnovsk fusese catalizatorul ce declanşase 
un proces de întărire a opoziției din toate părțile spectrului politic 
față de politica lui Elțîn în Cecenia. Printre cei 241 de deputați care 
au votat în favoarea demiterii guvernului lui Cernomîrdin la sfârşitul 
lunii iunie se numărau nu numai cei din partidele de extremă-dreapta, 
dar şi cei din grupurile liberale precum „Iabloko“ şi chiar câțiva din 
partidul lui Elțîn „Opţiunea Rusiei“. 

La insistențele Dumei, Curtea Constituțională a Rusiei, 
condusă de preşedintele Vladimir Tumanov, a fost de acord să 
desfăşoare audieri asupra legalității a două decrete secrete emise 
de Elțîn în decembrie 1994 privind autorizarea atacului asupra 
Ceceniei. Audierile, începute la 10 iulie, au devenit o confruntare 
între parlamentari şi reprezentanții ramurii executive care apărau 
decretele preşedintelui ca în fațaunui tribunal. Unuldintre cei chemați 
de deputații Dumei să depună mărturie împotriva preşedintelui era 
fostul său comisar pentru drepturile omului, Serghei Kovaliov, care, 
în mod ironic, fusese demis din funcție în urma votului Dumei din 
martie 1995. Acum Duma era de partea lui. In replică la critica 
severă a lui Kovaliov în fața Curții Constituţionale, administraţia 
prezidențială a anunțat, la începutul lui august, desființarea Comisiei 
pentru Drepturile Omului, care era înlocuită cu „Secția de scrisori şi 
plângeri legate de încălcarea drepturilor cetățenilor“ în cadrul 
administrației prezidențiale. Astfel, nu mai exista o instituție 
independentă de supraveghere a abuzurilor organelor de securitate. 

Deşi Curtea Constituțională a decis în favoarea lui Elțîn, faptul 
că parlamentul a putut să iniţieze audieri în acest caz era un lucru 
încurajator. ŞI, evident, opoziția parlamentară crescândă față de 
războiul din Cecenia a fost cea care a împins administraţia lui Elțîn 

să negocieze un acord de pace cu conducătorii ceceni la sfârşitul 
lunii iulie 1995. Mai mult, Duma a făcut unele progrese în domeniul 
legislaţiei, adoptând la 20 iulie noul cod penal mult aşteptat. Codul, 
deşi criticat pentru ambiguitățile lui în unele domenii, permitea teoretic 
ofițerilor însărcinați cu aplicarea legii să urmărească mai eficient în 
justiție persoanele vinovate de ilegalităţi economice, deoarece 
introducea o gamă largă de infracţiuni necunoscute anterior în 
jurisprudenţa sovietică. 

Măsurile de urgență împotriva a infracționalității şi corupției 
erau un subiect cu care majoritatea politicienilor ruşi, în parlament şi 
în administraţia prezidenţială, erau public de acord. La începutul lunii 
august 1995, directorul-adjunct al Departamentului pentru 
combaterea crimei organizate din cadrul MVD a relatat despre 
existența, în Rusia, a peste 8.000 de bande cu 35.000 de membri. 
Putea oare noua lege să îmbunătăţească situaţia? Nu acesta era 
punctul de vedere al unui grup de oameni de afaceri proeminenți 
care au participat la funeraliile unui important bancher, Ivan Kivelidi, 
asasinat la 4 august 1995 de o persoană necunoscută. Ei au criticat 
vehemență eşecul guvernului în combaterea crimelor comandate în 
stil mafiot, sugerând că, întrucât nu fuseseră nici un fel de condamnări 
pentru asemenea asasinate, poliţia era, probabil, în cârdăşie cu 
criminalii. Sentimentul din Dumă era similar, însă membrii acesteia 
nu puteau face mai nimic în această problemă, ci doar să ceară 
demiterea unor oficiali din poliție precum Erin şi crearea unei comisii 
speciale pe problema corupţiei, care părea să nu aibă nici un efect. 
Ei au refuzat, de asemenea, să confirme candidatura lui Iliuşenko, 
propus de Elțîn, la funcţia de procuror-general pe motivul că acesta 
era corupt şi ineficient. Când rapoartele despre corupția lui Iliuşenko 
au început să sporească, Elțîn a fost obligat să-l elibereze din funcția 
de procuror în exerciţiu în octombrie 1995. Din păcate nu prea 
existau motive să se creadă că succesorul lui, Oleg Gaidanov, va 
face o treabă mai bună. 


MÂNA INVIZIBILĂ A KGB? 


În opinia multor observatori, corupţia pătrunsese adânc în 
interiorul poliţiei; era atât de larg răspândită în cadrul conducerii 
politice încât motiva mare parte din politica internă şi externă a 
Kremlinului. Scriind în Moskovski Komsomolet, Aleksandr Budberg 
discuta despre profiturile imense câştigate din vânzările de arme 
celor implicaţi în conflicte civile în locuri precum Cecenia, Georgia 

şi Nagornîi Karabah. Traficul clandestin cu droguri cunoştea o 
înflorire în timpul acestor situaţii de criză, datorită granițelor mai uşor 
de trecut şi a controlului mai slab. Astfel, spunea Budberg, anumiţi 
oficiali militari şi civili influenți erau direct interesaţi în întreținerea 
conflictelor şi suprimarea anchetelor de corupție şi crimă organizată. 

Oricare ar fi fost membrii acestui „lobby al războiului“, pe 
lângă Graciov şi apropiații lui, serviciile de securitate le erau aliaţi de 
valoare şi esențiali în asemenea speculaţii. Într-adevăr, implicarea 
lui Korjakov în exportul de armament şi petrol şi operaţiunile 
camuflate ale serviciilor lui Stepaşin în diferite conflicte din CSI, 
precum Şi în Cecenia, creau certitudinea că profiturile ilicite erau 
motivul multor operațiuni conduse de serviciile de securitate. 

Dar acesta era un tablou sumbru, întunecat și mai mult de 
obsesia presei ruse care vedea pretutindeni conspirații şi mârşăvii 
din partea fostului KGB. De exemplu, o grupare denumită „Felix“ 
(dupănumele primului şefal poliţiei politice) a fost, chipurile, creată 
către sfârşitul anului 1991 de către ofiţeri din fostul KGB şi GRU în 
scopul de a schimba cursul politicii Rusiei şi a împiedica evoluţia 
reformei. Planurile lor includeau, după cum se spune, asasinarea 
oficialilor „insuficient de patrioți“ şi corupți din guvern, inclusiv a 
premierului Viktor Cernomâîrdin. 

Gruparea „Felix“ putea fi o fantomă, scornită în scopul 
dezinformării — într-adevăr, unii susțineau că în spatelepoveştii se 
afla Korjakov. Insă numeroasele asasinări nesoluţionate ale unor 
personalități publice continuau să sugereze că serviciile de securitate, 
asemenea predecesorilor lor din KGB, erau încă implicate în crima 
politică. Acesta era punctul de vedere al militantului pentru drepturile 
omului Serghei Grigorianţ, care a anunțat la o conferință de presă la 
mijlocul lunii iulie că vede mâna FSK/KGB în câteva decese suspecte 
dinultimul timp. Oficiali din cadrul relațiilor publiceale FSB au respins, 
evident, cu mare vehemență, acuzaţiile lui Gregorianţ. Purtătorul de 
cuvânt al FSB, Serghei Vasiliev, afirma: „Nu suntem pe placul 
apărătorilor legalității. Nu dorim să le fim pe plac, dar dorim să fim 
respectaţi. Să intrăm în amănunte în privința unei asemenea 
pălăvrăgeli confuze precum cea emisă de Grigorianţ ar fi neavenit. 
Am declarat de mai multe ori și declarăm și acum: FSB nu este 
implicat în asasinate politice. Nu ne confundați cu KGB.“ 

Printre asasinatele nesoluţionate, cel mai tulburător a fost cel 
al americanului Frederick Cuny, specialist în acordarea de ajutor în 
caz de dezastru, care a fost omorât în aprilic 1995, în timpul unei 
misiuni de stabilire a nevoilor refugiaților ceceni. Potrivit afirmațiilor 

membrilor familiei lui Cuny, care au petrecut mult timp în Cecenia 
încercând să afle ce i se întâmplase acestuia, FSK/FSB a 
răspândit intenționat informații false în rândul rebelilor ceceni că 
Frederick Cuny ar fi fost spion, pentru ca aceştia să-l ucidă. Care 
erau motivațiile? Cuny scrisese un articol în care critica puternic 
operațiunea militară a Rusiei în Cecenia şi activa din partea 
Fundaţiei Soros, acuzată nu o dată de serviciul lui Stepaşin ca fiind 
un camuflaj pentru CIA. Din nou învinuirile împotriva FSB au fost 
întâmpinate cu contestaţii ferme şi indignate. De această dată de 
şeful relaţiilor publice din FSB, Alexandr Mihailov. El a respins 
acuzațiile ca fiind un „nonsens“ şi chiar a făcut declarații greu de 
crezut, printre careaceea că dl. Cuny era încă în viață, făcând aluzie 
că acesta ar lucra pentru CIA. 

Dacă serviciile de securitate se aflau în fapt în spatele acestor 
crime — Şi nu se va şti probabil sigur niciodată — implicarea lor însemna 
o ameninţare asupra politicii Rusiei, mai ales în ajunul alegerilor. Crima 
şi violența de nestăvilit destabilizau şi aşa situația precară, dar 
posibilitatea ca o parte din acestea să fie generate chiar de cei aflați 
la putere era şi mai tulburătoare. Indiferent cine era responsabil, 
autoritățile, în special FSB şi MVD, păreau hotărâte să împiedice 
anchetarea eficientă a crimelor. Referindu-se la ceea ce el numea 
„un sistem de asasinate nesoluționate“, preşedintele Subcomitetului 
pentru legislaţie în sfera securității naționale din cadrul Dumei, Alexei 
Aleksandrov, a afirmat că era convins că aceste crime ar fi putut fi 
uşor cercetate cu succes dacă autorităţile ar fi dorit acest lucru: 
„Situația existentă mă intrigă. În general nu creşterea criminalității 
în țară este cea care înspăimântă — lucru este de la sine înțeles — ci 
creşterea numărului de asasinate nesoluționate comise împotriva unor 
persoane binecunoscute... Am impresia că cineva este deja pregătit 
să le spună oamenilor: Ei bine, nu v-aţi săturat de democrație? Vedeţi 
că v-a adus numai sânge şi nenorociri!“ 

Nefăcând mai nimic pentru a dispersa temerile crescânde la 
adresa violenței susținute de poliție, FSB a început să-şi arate curajul 
prin angajarea deschisă a unor vechi tactici în stilul KGB. La începutul 
lui august, de exemplu, autoritățile FSB au reținut o ziaristă pe 
aeroportul din Groznîi, când aceasta a refuzat să predea filmul din 
aparatul de fotografiat. Apoi a venit ştirea tulburătoare că Viktor 
Orehov, un erou pentru foştii disidenți, fusese condamnat la trei ani 
muncă silnică într-un lagăr cu regim special pentru posedarea 
clandestină de arme (în timpul unei percheziții clandestine, FSB 
descoperise la locuința acestuia un pistol). Pe cândera ofițer KGR, 


KGB DUPĂ KGB 273 


în anii '70, Orehov îi avertizase pe disidenți asupra perchezitțiilor şi 
arestărilor iminente ale KGB, salvându-i astfel pe mulți de la 
închisoare. După ce superiorii lui au descoperit că el fusese sursa de 
scurgere a informației, a fost judecat şi condamnat la opt ani muncă 
în lagăr, încheindu-şi condamnarea în timpul lui Gorbaciov. 
Anchetatorul acestui caz, în mod ironic, fusese actualul director 
adjunct al FSB şi şeful FSB din Moscova, Anatoli Trofimov. KGB 
se răzbuna pentru a doua oară. i 

Totuşi, acum exista o diferență. In timp ce povestea arestării 
şi condamnării inițiale a lui Orehov a circulat în secret în publicaţiile 
independente pentru încunoştințarea unui grup restrâns de 
militanți pentru drepturile omului, ştirea celei de-a doua condamnări 
a apărut pe primele pagini ale unor ziare de mare popularitate şi 
respectate în Rusia, astfel ca întreaga opinie publică să fie informată. 
Mesajul era limpede: dacă serviciile de securitate urmau să recurgă 
la metodele KGB, aceste servicii nu se vor bucura de imunitatea 
de care avusese parte KGB în fața presei. Presa le va cere socoteală 
pentru acțiunile lor. 

Dacă apropiatele alegeri se soldează cu un parlament — şi un 
preşedinte — mai ferm decis să țină în frâu prerogativele poliției şi să 
protejeze drepturile individuale, implicarea presei ar putea genera 
măsuri concrete şi de durată pentru reformarea aparatului de 
securitate rus. Nu este, totuşi, de aşteptat ca serviciile de securitate 
să stea pasive şi să permită acest lucru fără a se opune. Ele ar putea 
trage concluzia că şansele lui Boris Elțîn de a rămâne în funcția de 
preşedinte sunt slabe. Dar fără îndoială că vor face totulpentru a 
păstra influența politică a altor oficiali şi politicieni care doresc ca 
succesorii KGB să fie la fel de puternici cum a fost KGB. 

CAPITOLUL ZECE 


CONCLUZII 


Câteodată ai impresia că întreaga viață a ruşilor a fost 
contaminată de aceste subproduse umane ale descompunerii 
comunismului. 


Vasili Axionov, 1994 


La patru ani dupăce o mulțime euforică dărâma, la 27 august 
1991, statuia lui Felix Dzerjinski din fața sediului KGB de la Lubianka, 
acțiunea părea mai degrabă un gest inutil decât un simbol al decesului 
KGB, cum fusese intenția la început. Lubianka era încă în picioare 
Şi, deşi se produseseră schimbări la cârma ei, mult-aşteptata reformă 
a serviciilor de securitate era de domeniul viitorului. Într-adevăr, în 
august 1995, serviciile de securitate au recâştigat mult din terenul 
pierdut în primele zile după puciul din august 1991. 

Această carte, urmărind evoluţia aparatului de securitate după 
desființarea KGB din Rusia, începând cu 1991, a descris 
numeroasele reorganizări ale serviciilor de securitate şi mulțimea de 
legi adoptate pentru conducerea activităţii lor. După cum se 
demonstrează în carte, în loc de a ţine în frâu prerogativele serviciilor 
de securitate şi de a le restrânge funcţiile, aceste măsuri au servit 
doarla amplificarea rolului lor. E 

Democraţia a evoluat, cu toate acestea. Şi, cum alegerile 
parlamentare au loc în decembrie 1995 şi cele prezidențiale în iunie 
1996, există motive să se spere că tranziția politică a Rusiei va 
continua în această direcție. Dar, dacă instituțiile democratice se 
dezvoltă, ele vor rămâne fragile până când serviciile de securitate 
nu sunt reformate. Democraţia reală, permanentă, este incompatibilă 
cu un aparat de securitate care are puterea şi influența pe care o 
deţine încă în Rusia. 

După cum s-a subliniat la începutul cărţii, nu este uşor să 
reformezi un aparat de securitate şi informaţii care, de decenii, a 
avut un asemenea rol dominant în politică şi societate. Dacă avem în 

vedere țările care au trecut cu succes la democrație în secolul XX, 
devine limpede că este cu mult mai uşor pentru un regim democratizat 
să se înțeleagă cu o armată puternică, decât cu o securitate puternică. 
Samuel Huntington, în cartea sa Al Treilea Val, descrie cum, în 
America Latină, forța-cheie de care au trebuit să țină seamă 
conducătorii politici a fost armata. Reducerea implicării armatei în 
politică a fost ceea ce Huntington numeşte „problema pretoriană“ 
cu care s-au confruntat aceşti conducători. Pentru a depolitiza armata, 
noile guverne — în țări precum Brazilia, Peru şi Uruguay — au permis 
armatei să-şi menţină autonomia şi profesionalismul, în timp ce o 
îndrepta înspre misiuni pur militare. Ei au eliminat misiunile de 
securitate internă ale forțelor armate, însă, în acelaşi timp, au avut 
grijă să satisfacă statutul material şi nevoile militarilor. 

Este cu mult mai dificil pentru conducătorii democrați să 
încheie asemenea învoieli cu o forță de securitate represivă deoarece, 
spre deosebire de armată, aceasta nu are de jucat un rol legitim 
într-o societate stabilă, democratică, cu excepția contrainformațiilor 
Şi a combaterii crimei organizate (respectarea legii şi ordinii fiind în 
sarcina poliţiei). Forţa de securitate are un interes permanent în 
menţinerea vechiului sistem totalitar sau autoritar. 

Serviciile de securitate au constituit unul din principalele 
obstacole în calea democraţiei în Rusia, şi astfel situaţia de aici nu 
poate fi uşor comparată cu cea din țările Americii Latină care au 
parcurs tranziția de la totalitarism la democrație. Dar ce se poate 
spune despre statele est-europene ale căror structuri politice au fost 
modelate după cea a Uniunii Sovietice? Și ele au avut de-a face cu 
poliții secrete puternice în depăşirea problemei pretoriene. Cât succes 
au înregistrat guvernele din Europa de Est în reformarea serviciilor 
lor de securitate şi informaţii? O privire scurtă asupra experiențelor 
acestor state ar putea arunca lumină asupra problemelor cu care se 
confruntă Rusia în tranziția spre democraţie şi cursul posibil al evoluţiei 
sale politice în viitor. 


EXPERIENȚA EST-EUROPEANĂ 


Noile statepostcomuniste din Europa de Est au dorit să înceapă 
o pagină nouă şi să-şi demonstreze eforturile sincere de a crea instituții 
de securitate conform standardelor democrației, dar şi ele, ca şi Rusia, 
au avut nevoie de forțe eficiente împotriva terorismului, traficului de 
droguri şi criminalității. Şi ele s-au axat pe serviciile de securitate ca 

bază pentru alte sarcini practice. După cum remarca un oficial ceh: 
„Oamenii ne cer să desființăm imediat poliția secretă şi au dreptate 
din punct de vedere moral şi legal. Dar aceasta ar însemna că nu 
vor mai fi emise paşapoarte sau vize întrucât tocmai poliția secretă 
controlează serviciile respective şi aşa mai departe“. Evident, noile 
guverne nu puteau să piardă ani în şir creând noi servicii pornind de 
la zero, dar nici nu puteau să permită poliției lor secrete să pună bețe 
în roate procesului de reformă politică. 

Gradul de succes în soluționarea acestor dificultăți majore a 
variat considerabil de la țară la ţară, în funcţie, desigur, de amploarea 
democrației instalate. Toate fostele state satelit ale Uniunii Sovietice 
au eliminat vechiul birocratism şi au abandonat comunismul ca 
ideologie oficială. In procesul edificării noilor instituții democratice, 
ele au căutat să-şi redefinească interesele de securitate şi să 
stabilească structuri legale care să susțină reformelereale în serviciile 
de securitate. Aceasta a fost o sarcină formidabilă, date fiind 
represiunile din trecut ale poliţiei secrete. După cum afirma un 
expert: „Nici un alt aspect al dezmembrării structurilor comuniste nu 
a generat atâta iritare şi nu a polarizat mai mult atenţia opiniei publice 
cum a fost deciderea soartei serviciilor secrete“. 

România şi Bulgaria, care a au avut în perioada comunistă o 
securitate extrem de neîndurătoare şi omnipotentă, au înregistrat cele 
mai mici succese în confruntarea cu moştenirea represiunilor poliției 
ŞI în depăşirea acestor dificultăți. Specialiştii consideră că doar în 
aceste două state ar fi posibil ca securitatea să-şi recapete fosta 
putere. Securitatea din România era o maşină a terorii politice care 
a subjugat cu succes populaţia introducând frica pretutindeni. La fel 
ca şi KGB-ul sovietic, principalele elemente ale Serviciului de 
Securitate din România au fost transformate, după prăbuşirea 
regimului comunist, în instituţii separate, care continuă însă să 
funcționeze cu acelaşipersonal. Ele şi-au menţinut controlul asupra 
arhivelor poliţiei secrete şi astfel au putut să ştranguleze în mare 
măsură glasul opiniei publice care cerea pedepsirea celor vinovați. 

România are în prezent o presă relativ independentă, partide 
de opoziţie, şi un parlament care dispune de un organ special pentru 
supravegherea serviciilor de securitate restructurate. Dar proliferarea 
instituțiilor de securitate şi informații care operează sub diferite instituții 
guvernamentale — cel puţin nouă —au îngreunat controlul parlamentar. 
Mai mult, Frontul Salvării Naţionale, de guvernământ, era condus de 
foşti comunişti care nu au dorit să țină în frâu securitatea. Au trecut 
zilele când civili nevinovaţi erau arestați în toiul nopții pentru a dispărea 

în închisorile securității. Totuşi, România mai are de parcurs o cale 
lungă până când cetăţenii ei vorputeasă nu-şi mai facă griji în privința 
represiunilor poliției. 

Situația Bulgariei este similară. Eforturile guvernului ei 
postcomunist de a reforma serviciile secrete au dat rezultate 
amestecate. Întrucât comunismul bulgar a avut o istorie îndelungată 
şi Bulgaria, prin tradiție, avea relaţii de prietenie cu Rusia, dominația 
sovietică postbelică nu era general respinsă ca în celelalte state 
satelit. Bulgaria era statul-client cel mai supus al Uniunii Sovietice, 
iar poliția sa secretă, a cărei organizare şi structură o reflecta pe ce 
a KGB-ului, nu a ezitat niciodată să îndeplinească servil ordinele 
acestuia. Majoritatea ofițerilor poliției secrete au învățat şi au fost 
antrenați în Uniunea Sovietică, unde au stabilit contacte personale 
cu omologii lor sovietici. Faptul că, practic, nu au existat concedieri 
în rândul lor înseamnă că mare parte din personalul de securitate 
întreține astăzi legături cu vechii lor colegi din Rusia. Acesta poate fi 
unul din motivele pentru care dosarele poliției rămân inaccesibile. 

Serviciile de securitate restructurare sunt controlate acum 
direct de către Adunarea Naţională, dominată de foşti comunişti care 
continuă să se opună unei reforme totale. Dat fiind faptul că 
mulți oficiali guvernamentali bulgari au colaborat strâns cu 
poliția secretă în trecut, ei au toate motivele să țină închise arhivele 
Şi să evite ofensarea serviciilor, secrete prin încercări de a-i 
restrânge prerogativele. 

Oricât de diferită ar fi fost chestiunea confruntării unei ţări cu 
istoria sa, țările care au făcut față confruntării cu trecutul lor şi care 
au mers înainte şi au scăpat de moştenirea comunistă au avut cel 
mai mare succes în realizarea reformelor permanente. Moştenirea 
totalitarismului a fost dezrădăcinată absolut decisiv în Polonia, Ungaria 
şi fosta Cehoslovacie, toate acestea având experiența democrației 
şi sisteme juridice după tipul occidental înainte ca sovieticii să le 
impună comunismul. Din cele treițări, Polonia a mers celmai departe 
în tranziția de la comuriism. Aceasta reflectă faptul că comunismul 
nu a fost niciodată atât de brutal în Polonia cum a fost în alte părți. 
Pe parcursul anilor '80 Polonia avea o mişcare de disidență foarte 
puternică. Chiar înainte de transferul puterii de la comunişti la 
disidenți, în 1989, guvernul polon luase măsuri de desființare a 
regimului totalitar, inspirat de sovietici, prin introducerea libertăților 
democratice şi eliberarea deținuților politici. 

De îndată ce guvernul condus de Solidaritatea a intrat în 
funcție, a început şi reformarea Serviciului Polon de Securitate. În 

1990, Parlamentul Poloniei a desființat serviciul, a împărțit funcțiile 
acestuia între patru instituții noi şi a introdus constrângeri legale 
eficiente asupra activităților instituțiilor nou create. Polonia nu a 
adoptat legea lustraţiei, dar se luptă deschis cu implicațiile 
reformei, întrebându-se ce să facă cu fosta poliție secretă şi 
colaboratorii ei. In opinia multor polonezi, dacă guvernul intenționează 
să-i demaşte pe toți, aceasta ar genera un nesfârşit şir de acuzații şi 
contraacuzații, iar dacă închide de tot uşa trecutului poate crea un 
teren de vânătoare pentru şantajişti. 

Victoria surprinzătoare a comuniştilor în alegerile din septembrie 
1993 a generat temeri că procesul reformelor democratice în Polonia 
va cunoaşte un reflux. Este, însă, foarte puțin probabil ca Polonia să 
fie martora unei reveniri a vechiul stil comunist care să permită poliției 
să-şi recâştige prerogativele şi să comită abuzuri la adresa 
drepturilor omului. Activitatea de disidență din Polonia a fost atât de 
experienţă i-a făcut pe oameni conştienţi de nevoia de apărare a 
drepturilor omului şi ar trebui să aibă un efect permanent în 
conştiinţa poporului polonez. 

Cehoslovacia, care a trecut prin represiuni politice extreme în 
anii postbelici, a fost la fel de hotărâtă să distrugă moştenirea serviciilor 
de securitate după prăbuşirea comunismului. În primele luni după 
„revoluţia de catifea“, noul guvern al preşedintelui Vaclav Havel a 
luat măsuri importante pentru a asigura respectarea drepturilor omului. 
Poliţia secretă a Cehoslovaciei, StB, a fost desființată oficial în 
februarie 1990. Guvernul a început atunci sarcina mult mai importantă 
de creare a unor stâlpi de bază ai statului de drept, precum sistemul 
justiției şi cel judecătoresc care să apere drepturile individului. 

Singura pată întunecată a tabloului de altfel luminos al unei 
tranziții de succes spre democrație a fost legea lustraţiei, adoptată în 
octombrie 1991, în scopul de a-i împiedica pe foştii comunişti, 
membri ai poliţiei secrete şi pe colaboratori să ocupe funcții în 
instituțiile guvernamentale. După cum am discutat mai înainte, legea 
a fost puternic criticată deoarece deschidea calea spre abuzurile la 
adresa drepturilor omului. lar această acțiune se baza pe dosarele 
poliției care au fost adesea intenționat întocmite pentru a duce în 
eroare. In mai puțin de doi ani, peste 200.000 de persoane 
au fost victime ale lustraţiei. 

Cum se poateca într-o țară unde principiile legale democratice 
fuseseră declarate prioritate maximă să apară vânătoarea de 
vrăjitoare în asemenea măsură? După cum sublinia scriitorul american 

Laurence Wechsler, moștenirea StB era foarte vie în Cehoslovacia 
şi dăinuia sentimentul general că foştii angajați ai acestuia manipulau 
încă lucrurile din spatele scenei. Când această paranoia colectivă va 
lua sfârşit, noua Republică Cehă, acum separată de Slovacia, se va 
plictisi fără îndoială de cruciada sa anticomunistă. Faptul că serviciile 
sale de securitate au fost complet restructurate și se află sub controlul 
ferm al unui consiliu special, condus de primul ministru, ar trebui să 
contribuie la acest proces. 

Ungaria a început să-şi reformeze serviciile de securitate în 
anii '90, prin dezmembrarea poliţiei politice şi epurarea acelor ofițeri 
de securitate care comiseseră abuzuri la adresa drepturilor omului. 
Un fost disident maghiar remarca: „Disidenţii sunt acum în guvern; 
duşmanii noştri sunt acum amicii noștri. O forță mare de securitate 
ar fi greu de justificat.“ Ungaria a introdus un sistem riguros de 
control asupra fostei poliţii secrete. După cum afirma un parlamentar 
ungur: „Avem nevoie de un sistem cu mult mai strict decât cel din 
democraţiile bine stabilite. Trebuie să fim atenți.“ 

Deşi multe dosare ale poliţiei secrete din Ungaria au fost 
distruse, chestiunea colaborării în trecut cu regimul comunist şi poliția 
a devenit miezul unor dezbateri aprinse. In primăvara anului 1993, 
Adunarea Naţională Ungară a adoptat o lege de verificare a anumitor 
categorii de foşti poliţişti şi colaboratori, care le interzicea acestora 
să ocupe poziţii-cheie în guvern. Din fericire, totuşi, Ungaria a reuşit 
să evite „vânătoarea de vrăjitoare“ de tipul celei din Cehoslovacia. 

Lituania, Estonia şi Letonia s-au confruntat, şi ele, cu 
moştenirea represiunilor poliţiei. În cazul acestora, totuşi, poliția 
secretă nu fusese nici măcar cu numele a lor, ci era o ramură a 
KGB-ului cu sediul la Moscova. Deşi şeful KGB era, de regulă, 
membru al naționalităţii locale, restul organizației era formată în 
principal din ruşi şi alți slavi. În privinţa personalului KGB autohton, 
acesta era verificat cu atenție pentru a se siguri de loialitatea acestuia 
față de Moscova. KGB-ul din cele trei republici era principalul in- 
strument prin care guvernul sovietic îşi asigura dominația. Desigur, 
aparatul de partid şi trupele militare staționate în republicile baltice 
serveau, de asemenea, pentru menţinerea lor în frâu. Dar KGB 
reprezenta ochii şi urechile Kremlinului, supraveghind societatea, atent 
la orice semne de lipsă de loialitate şi suprimând toate formele de 
exprimare a independenței. Să nu mai amintim de brutalitatea extremă 
a predecesorului KGB, NKVD, răspunzător de arestarea şi 
executarea a mii de cetăţeni baltici în 1941 şi, din nou, după război. 

Nu este de mirare, atunci, că populaţia noilor state baltice 
independente şi-a vărsat asupra KGB-ului toate sentimentele 
antiruseşti. Când au fost create noile servicii de securitate în statele 
baltice, după ce acestea şi-au obținut independența, ofițerii KGB au 
fost dați afiară şi înlocuiți cu oameni noi. Noile guverne au adoptat 
legi ce restrângeau angajarea şi activitățile fostului personal KGB, 
iar în Letonia au fost inițiate chiar urmăriri în justiție împotriva lor. 

Foştii oficiali KGB, fie ruşi fie autohtoni, sunt trataţi ca nişte 
paria în statele baltice. Este mai mult decâto chestiune de resentiment 
față de trecut. Populaţia rusofonă numeroasă care trăieşte în 
statele baltice şi prezenţa trupelor ruse în Letonia şi Estonia 
până în 1994 au creat un sentiment de teamă şi nesiguranţă față de 
Rusia care nu era nejustificat. Deşi puțini se aşteptau ca ruşii să 
revendice țările baltice sau să fie agresivi în mod deschis, ei au înțeles 


d... 


clandestine împotriva acestor state, mai ales dacă se bazează pe 
serviciile foştilor angajați ai KGB. 

Tocmai aceste temeri au motivat vânătoarea foştilor 
colaboratori ai KGB în toate cele trei state, care s-a asemănat cu 
campaniile anticomuniste din Europa de Est. Chestiunea colaborării 
loveşte o coardă adâncă în țările baltice din cauza numărului mare 
de persoane suspectate. Deşi aceasta a aruncat o umbră asupra 
procesului reformei politice, toate cele trei state baltice sunt mânate 
de dorința de a scăpa de un trecut dominat de ruşi şi au făcut progrese 
substanțiale în desființarea vechilorstructuri guvernamentale sovietice 
şi crearea instituțiilor democratice. 


ANTIREVOLUȚIA DIN RUSIA 


Ce ne spune experiența variată din Europa de Est şi statele 
baltice despre cursul democrației în Rusia posibil în viitor? In țările 
baltice şi Europa Răsăriteană, moştenirea represiunilor poliției şi 
colaborarea cetățenilor a fost cel mai mare obstacol în calea 
democratizării, fără a micşora importanța problemelor lor economice 
“imense, devastarea mediului, nemulțumirea etnică: şi creşterea 
criminalității. Dar problema trecutului — cercul vicios al urmăririi şi 
acțiunile represive ale poliției, cel al informatorilor care s-au infiltrat 
în aceste societăți — a cauzat cea mai adâncă prăpastie în conștiința 
acestor țări şi a pus serioase piedici în calea instaurării unui stat de 
drept. Un raport asupra Republicii Cehe, elaborat de Comisia 

PR NC a 
americană Helsinki, prezenta astfel problema: „Dacă noile guverne 
sunt extrem de zeloase în eforturile lor de demascare a colaboratorilor 
şi agenților fostei poliţii secrete pentru a-i exclude de la conducere, 
ele devin pasibile de a fi acuzate că se angajează într-o vânătoare de 
vrăjitoare, folosind aceleaşi tactici la care au recurs predecesorii lor 
pentru a comite epurările politice şi stârnind o reacție contrară.“ 

Totuşi, unele încercări de readucere în actualitate a unor 
nedreptăţi din trecut ar putea fi inevitabile, căci fără ele nu se poate 
edifica o democraţie de durată. După cum a spus scriitoarea Tina 
Rosenberg despre Germania de astăzi, care se luptă cu dubla povară 
istorică a fascismului şi comunismului: „O reevaluare a istoriei este 
crucială pentru sănătatea permanentă a democrației“. Dacă un regim 
nou trece superficial peste abuzurile trecutului, din cauza intereselor 
ascunse care dăinuie în guvern sau a influenţei continue exercitate 
de vechii conducători, atunci el poartă cu în sine germenii corupției 
vechiului regim. 

Acest lucru s-a petrecut cu Rusia. Într-adevăr, este ironic 
faptul că în timp ce statele din Europa de Est şi țările baltice se luptă 
deschis cu moştenirea represiunilor poliţiei, Rusia, care a avut 
cea mai mare şi puternică organizație de poliție secretă dintre toate 
acestea, de abia s-a confruntat cu acest aspect. Este cu mult 
mai mult decât o chestiune legată de teroarea din timpul lui Stalin, ai 
cărei făptaşi sunt, majoritatea, morți deja. La fel de 
importantă este era poststalinistă, când oficialii KGB au privat 
oamenii de libertăți elementare, au ucis şi încarcerat cetățeni 
nevinovați şi au creat o societate de spioni şi informatori. Cine poartă 
responsabilitatea acestor fapte? De ce nu întreabă nimeni cum au 
putut să facă aşa ceva? 

Scriitorul rus Vasili Axionov, aflat în emigrație, a pus în discuție 
această întrebare când a vizitat Rusia în vara anului 1994 şi s-a 
întâlnit cu un fost ofiter KGB care supraveghease expulzarea 
scriitorilor disidenți (printre care şi Axionov) din Uniunea Sovietică. 
Acum tocmai acest ofițer organiza un eveniment literar în onoarea 
lui Andrei Saharov şi îl invitase şi pe Axionov. El se metamorfozase 
peste noapte într-un democrat şi nimeni nu-i ceruse scrisorile de 
acreditare. Şi nu erasingurul caz, Axionov a aflat că mulți dintre cei 
care deținuseră funcții importante în KGB şi partid se aflau, din nou, 
în vârful societății. Observațiile lui sunt concludente: „Fără 
denazificare, Germania nu ar fi ajuns atât de repede la democrația şi 
prosperitatea de azi. Insă debolşevizarea este de neconceput 
în Rusia. Uniunea Sovietică nu a fost înfrântă pe câmpul de luptă, nu 


282 AMY KNIGHT 


a fost ocupată de forțele: democraţiei. Nici nu a fost ruinată 
ca rezultat al unei rebeliuni populare. Chiar şi aşteptata luare cu 
asalt a sediului KGB în august 1991 nu s-a produs; mulțimea a fost 
convinsă să renunțe... Într-un fel sau altul această versiune ciudată 
a revoltei populare, cu elementele sale de inspiraţie şi de farsă, a 
ajutat Rusia să evite o altă vărsare de sânge îngrozitoare, de tip 
stalinist. Dars-a creat o ambiguitate extremă. Distrugerea monstrului 
mafiei totalitare a dat naştere la numeroase bande mici care dirijează 
partitura politicii.“ 

In contrast cu eforturile de impunere a justiției politice în Europa 
Răsăriteană, regimul postcomunist din Rusia n-a făcut decât să 
organizeze un proces-spectacol al celor acuzați de puciul din august 
1991. Numiţi-l cum doriți, dar înfrângerea puciului nu a fost o revoluție 
şi decesul ulterior al partidului şi Uniunii Sovietice nu a dus la 
reînnoirea elitei conducătoare. Faptul că vechii membri ai aparatului, 
printre care şi Elțîn, se află încă la cârmă, reprezintă unul din 
principalele motive pentru care Rusia nu şi-a reformat serviciile de 
securitate. Conducerea de partid şi KGB erau aliați apropiaţi care 
conduceau împreună țara. Nu te poți aştepta ca foştii birocrați de 
partid să întoarcă spatele foştilor lor susținători. In aceste vremuri 
tulburi, mai mult decât oricând, oameni precum Elțîn au nevoie de 
oameni precum Korjakov. Elțîn a evitat reforma reală a serviciilor 
de securitate prin iniţierea unei reorganizări şi schimbarea unei 
denumiri cu alta, lăsând pe seama oficialilor din securitate să elaboreze 
detaliile şi să-şi scrie propriul statut. În aceste circumstanţe, nu este 
surprinzător că ei se agaţă de prerogativele şi privilegiile pe care le 
au. Un observator nota: „Aş cum nimănui nu i-a trecut prin minte, în 
1945, să însărcineze Gestapoul cu denazificarea, la fel nimeni nu se 
poate aştepta ca actualul KGB să realizeze desovietizarea la noi.“ 

Chiar dacă conducătorii ruși fac eforturi sincere de reformare 
a serviciilor de securitate, ei se confruntă cu o sarcină dificilă. Nu 
este suficient doar să faci schimbări în modul de operare al acestor 
organisme şi să aduci un personal nou. Ceea ce se cere este o 
infrastructură legală — coduri penale, legi procedurale, sistem juridic, 
avocaţi — pentru a impune restricții organelor de securitate, precum 
şi un sistem eficient de supraveghere parlamentară. Deși guvernul 
şi parlamentul au făcut progrese în reforma legislaţiei, acesta a fost 
un proces lent şi dureros, iar Rusiei îi lipsesc încă multe din noțiunile 
de bază necesare unui sistem de justiţie eficient şi democratic. 

Rusia nu are o tradiţie juridică pe care să construiască. Spre 
deosebire de țările baltice şi statele est-europene, Rusia nu a trecut 

niciodată printr-o perioadă de conducere democratică. În secolul 
nouăsprezece şi la începutul secolului douăzeci, guvernul țarist s-a 
străduit oarecum să modernizeze şi să facă ordine în societate, dar 
nu a reuşit să depăşească autoritarismul şi să instaureze dominația 
legii. Când bolşevicii au câştigat puterea în 1917, au murit toate 
speranţele că această reformă va avea loc. Legalitatea socialistă, 
susținută de o poliție politică fără scrupule şi arbitrară, s-a impus 
asupra societății. Ruşii trebuie să-şi creeze acum statul de drept 
pornind de la zero. 

Dar aceasta necesită şi o societate care este pregătită pentru 
schimbări democratice. Şaptezeci de ani de dictatură comunistă nu 
numai că au creat probleme economice, politice şi ecologice severe 
Rusiei, ci au provocat daune morale şi psihologice considerabile. 
Obişnuiţi ca multe decizii să fie luate în numele lor, oamenii vor trebui 
să-şi dezvolte sentimentul responsabilității publice, înclinația spre 
activitatea politică şi, cel mai important, credința necesară în noul 
sistem căruia îi pun bazele. 

Este dificil pentru oameni să aibă încredere într-un guvern 
plin de oficiali corupți, urmaşi ai vechiului regim comunist. Mita şi 
furtul din averea statului nu sunt fenomene noi. În perioada sovietică 
ele au servit ca modus operandi al responsabililor de partid şi de 
stat. Nu putea fi altfel, dat fiind că sistemul economic era atât de 
inflexibil şi ineficient, încât nu putea funcționa fără aceste canale 
dosnice şi o economie subterană. Practicile acceptate în perioada 
sovietică sunt considerate acum infracțiuni şi cei care se implică în 
asemenea practici sunt infractori. În situația în care economia este 
aşa cum este şi lipseşte o legislaţie clară asupra procesului de 
privatizare, o mare parte a oficialilor sunt angajați în afaceri ilicite. 
Aceasta a generat o creştere a criminalității şi un regres în respectarea 
legii şi ordinii, creând un sentiment larg răspândit pe care Huntington 
îl numea „nostalgia autoritarismului“. Nevoia de combaterea a 
infracțiunilor şi corupției este folosită pentru justificarea întăririi 
prerogativelor poliţiei şi, respectiv, limitarea drepturilor individuale. 
Asta a făcut Elțîn în campania sa împotriva infracționalităţii şi prin 
noile legi dure pe care le-a introdus în numele legii şi ordinii. 

Există, de asemenea, problema pierderii imperiului şi renaşterea 
ulterioară a tendinţelor naţionaliste ruse, care au un efect contrar 
asupra dezvoltării democraţiei. După cum reiese, prăbuşirea Uniunii 
Sovietice nu a fost salutată chiar pretutindeni, nici de ruşi, nici de 
alții. O mulţime de oameni, inclusiv cei din administrapia ui Fifin, 
aveau o miză în Uniunea Soviclică şi nu nu lost Pencpi sà o vada 

dispărând. Chiar şi ruşilor de rând nu le-a plăcut să vadă cum Rusia 
Şi-a pierdut vastul imperiu şi cum statutul ei de mare putere este 
amenințat. Ei sunt receptivi când îlaud pe şeful FIS, Primakov, afirmând 
că Rusia are toate drepturile să apere interesele ruseşti în zona 
apropiată (țările din CSI), şi pe responsabilii cu securitatea 
internă susținând că reintegrarea este inevitabilă. Pentru mulți ruşi, 
democraţia şi autodeterminarea nu trebuie să se extindă neapărat şi 
în celelalte state CSI. 

Huntington sublinia că dezvoltarea unei culturi politice 
democrate depinde în mare măsură de cât de mult cred oamenii în 
valorile democratice. Judecând după voinţa lor evidentă de a se 
supune unor legi autoritare şi de a permite serviciilor de securitate să 
joace un rol mai mare în societate, poporul rus poate afirma că 
doreşte democrația, dar nu neapărat şi crede în aceasta. Instituțiile 
democratice, precum alegerile şi parlamentul, nu rezultă automat 
într-o societate bazată pe dominaţia legii. Potrivit unui observator 
rus: „Democraţia este doar o formă exterioară care poate fi folosită 
pentru bine sau rău. Hitler a venit la putere în mod democratic şi 
totaşa ar putea veni şi Jirinovski... Dacă nu avem tradiție morală, nu 
avem viitor.“ 

Probabil, la fel ca în Europa de Est, această tradiție morală 
poate fi dezvoltată, permiţând oamenilor din Rusia să urmeze calea 
altor state care s-au democratizat cu succes. Acest proces s-ar putea 
să necesite timp, dar capacitatea presei libere de a demasca faptele 
Şi experienţele alegerilor populare ar putea crea, în final, un popor 
care să perceapă mai mult decât numai formele exterioare ale 
democraţiei. Ca rezultat, Rusia va avea o nouă generație de 
conducători care nu vor fi pătaţi de istorii trecute de colaborare cu 
KGB şi vor putea realiza, în sfârşit, o ruptură de vechiul regim. 

Atunci când se va întâmpla acest lucru, dacă se va întâmpla, 
va exista şi un aparat rus de securitate şi informaţii, dar nu va mai fi 
un succesor al KGB. 

Conferinţa pentru Securitate şi Cooperare în Europa 
Comunitatea Economică Europeană (Uniunea Europeană) 

SCURTA ISTORIE A ETERNEI SECURITĂȚI DE STAT 


Părerea noastră este aceea că Uniunea Sovietică nu 
a dispărut aşa cum crede - sau pare să creadă - întregul 
Occident. 

Multele republici "independente" apărute după 
spargerea URSS-ului sunt legate prin nenumărate fire de 
centrul care le-a condus până de curând, Moscova. Fie ele 
economice, culturale, sociale, chiar politice, relațiile 
acestor noi entități cu Moscova nu puteau să dispară peste 
noapte şi nici nu credem că vor dispărea vreodată, fiind 
vorba de o imensă interdependentță, vitală pentru fiecare, 
creată în timp. i 

Cu atât mai mult nu ar fi putut să dispară peste 
noapte fosta organizație KGB, poate centrul de putere cel 
mai bine organizat din "fosta Uniune Sovietică”. 

Cartea de faţă are ca subiect ideile de mai sus, 
susținute de oameni și fapte care le ilustrează perfect. 

Aproape că nu există demnitar de rang înalt, atât în 
Rusia cât și în ţările vecine ei, care să nu fi aparținut 
structurilor ierarhice ale KGB-ului. | 

Și îți vine să te întrebi dacă nu cumva, în acest spaţiu 
din estul Europei, cuvântul “politică” se scrie numai cu 

